
УВОД

Развитието на съвременното училище в условията на информационните и комуникационните технологии, в динамичния процес на глобализация оказва влияние върху всички европейски образователните системи. Непрекъснатото обучение придобива голямо значение за успеха на всяка личност, което променя стила на работа, общуването и начина на придобиване на компетенции. Начинът, по който поднасяме информацията на учениците остарява и това налага търсенето на нови средства, форми и методи за актуализация на програмния материал в съответствие с новите изисквания на обществото към съвременното училище – да се развива познавателната активност на учащите. Да се създават умения за самостоятелно попълване на знанията чрез различните стилове и темп на учене, индивидуални интереси, мотивация, лични търсения и творчество. Това налага остра нужда от познаване на индивидуалните потребности на ученика, с оглед обновяване на извънкласната дейност в настоящата педагогическа реалност. 

Промяната в образователната система поражда необходимостта от иновации, използване на нови методи и техники в образователно-възпитателния процес, с цел да се провокира желанието за учене на учениците, от една страна, а от друга – преподаването да се превърне в по-интересно, по-увлекателно, по-ангажиращо и резултатно.
Интерактивно обучение е обучение се основава на взаимодействието на учениците с учебната среда, която служи като област, в която се усвоява опитът. При него учителят не е носител на системното знание, но и е активен посредник в познавателната и учебната дейност, която протича много динамично в съответната образователна среда. В обучението могат да се реализират лични стремежи на учениците да усвоят нова информация и практически да я прилагат. Интерактивното обучение с неговите активни методи на преподаване реално помага за изграждане на устойчиво разбиране за теоретичната и практическата стойност на новоусвоените знания и умения в образователната среда, като същевременно се проявява и като важна предпоставка за осъществяване на пълноценни междуличностни взаимодействия (Интерактивно обучение, https://angelsto.wordpress.com/2011/04/30/интерактивно-обучение/). 

В този смисъл се говори за значението на интерактивното обучение. Новите методи са възможен избор за преодоляване на недостатъците на установените учебни практики – лошо онагледяване и претовареност, страх от грешки и не поемане на риск, недостиг на време и атрактивност, липса на съзнателна самостоятелна дейност и бърза обратна връзка.

Използването на интерактивни методи в обучението изисква моделиране на жизнени ситуации за съвместно решаване на даден проблем в процеса на обучение.
Основен източник за формирането на всички видове учебно-познавателна активност на учениците е динамизирането на учебната им дейност. В хода на различните видове дейност възникват нови качества на психическото развитие, които определят и новия тип отношение  към изучавания обект, към другия човек, към собствената дейност. Новият тип отношение към изучавания обект е познавателната активност, в чиято основа стои мотивът като средство за действие.
Научноизследователските ни търсения са ориентирани към възрастов период, който се характеризира с динамичност, голяма подвижност и емоционалност. В началната училищна възраст, под влияние на системното обучение и целенасоченото възпитание, се поставят основите за овладяване на знания, формират се общи познавателни способности, крайно необходими за самостоятелно и активно учене през целия живот. Третокласниците проявяват голям интерес към разнообразни творчески дейности и личностни изяви, съобразно индивидуалните си интереси и потребности. Влияние върху мотивационната сфера и активността оказват оценките на значимите за тях възрастни и връстниците им. 

Съдържанието и целите на обучението по Български език и Математика са базисни категории, които определят системността на образователното взаимодействие. Между тези две категории съществува единство. По принцип усвояването на учебното съдържание е приближаване към крайните цели на обучението. Характерът на учебната информация е в пряка връзка с целите, които могат да бъдат осъществявани в настоящия труд. Като се излиза от тази постановка, може да се направи извод за необходимостта от по-голяма широта във вижданията за функциите на съвременното обучение по Български език и литература и Математика. Тези предмети се  отличават с по-голяма променливост, произтичаща от нарастващите темпове на развитие на обществото и на отделната личност. Опитът от познавателната дейност ще бъде фиксиран под формата на резултати. Що се отнася до избора на възрастова група, то можем да твърдим, че третокласниците вече имат изградени начални умения и навиците за пълноценно участие във всички сфери на общуването. Комуникативно-практически цели се реализират и на занятията по останалите учебни предмети, в това число и по математика. На тези занятия учебната комуникация служи да се овладяват само практически умения, в които намират израз конкретни предметни компетентности.
Актуалността на проблема за стимулиране на познавателните способности на учениците от трети клас в условията на интерактивно обучение е обусловена от няколко социално-педагогически и психологически основания:

· В документи на европейско равнище се изразява необходимостта от формиране на нов тип личности – креативни, с нов подход към проблемите. Един от приоритетите, предложени в Стратегията за интелигентен, устойчив и приобщаващ растеж „Европа 2020“ е изграждане на икономика, основаваща се на знания и иновации. Изисква да се подобри качеството на образованието, да се фокусират училищните програми върху творчеството, иновациите и предприемачеството, да се обърне внимание на всеки сегмент, в т.ч. началния етап на образованието (Стратегия за интелигентен, устойчив и приобщаващ растеж „Европа 2020“, с. 5 – 16).
· Използването на новите информационни и комуникационни технологии в училищна среда е свързано с общуването на ученика в друга среда, с развитие на способностите му за разбиране и изразяване на родния или на чужд език, с умението да се управляват огромни обеми от информация, да се извлича, оценява, създава, представя и обменя информация (Полат, 2001, с. 272).
· Училищното обучение следва да е свързано с уменията на 21. век: информационна грамотност, сътрудничество, общуване, творчество и иновации, решаване на проблеми, активно гражданство. 

Интерактивно обучение предлага иновационни методи за преподаване и учене. Те са привлекателни, провокират, стимулират и развиват креативността на учениците. Педагогическият процес в училището се организира по посока положителното изменение на личността. Интерактивното обучение повишава мотивацията за учебен труд и изяви на учениците по алтернативен начин на обучение.
По този начин се достига до разширяване на общата култура на учениците от началното училище, до развитие на тяхната визуална, информационна, мултикултурна  грамотност и глобална осведоменост. Те придобиват умения за управление на процеси, за самоорганизиране, любопитство, творчество, мислене, работа в екип, навици за общуване, за подреждане на приоритети. 

Чрез използването на интерактивните методи в процеса на обучение на третокласниците се цели повишаване нивото на  информираност, развитие на необходимите практически умения, стимулиране на креативността, мотивиране на активното учене и др. Това би довело до необходимост от промяна в социалната роля на учителя – от предаване на знания и възможност за преминаване към развитие на компетенции. 

Според Закона за предучилищното и училищното образование  основните цели на съвременното българско училищно образование са свързани с (Закон за предучилищното и училищното образование, www.mon.bg, с. 2):

· ранно откриване и насърчаване развитието и реализацията на силните страни и заложбите на всеки ученик;

· интелектуално развитие и подкрепа на всеки ученик в съответствие с възрастта, потребностите, способностите и интересите му (пак там).

Ползите от интегрирането на интерактивно обучение сред учениците от 3. клас ще бъдат възможността за лична изява, повишаването на самостоятелността, насърчаването на груповото учене и активността. Тези основания налагат нашите усилия да бъдат ориентирани към разработване на дидактически модел за развиване на познавателната активност у учениците от трети клас, съобразно съвременните образователни тенденции и педагогически стратегии.

При насочване на образователно-възпитателната работа към адекватен отговор на обществените и личностните потребности е необходимо да се познава същността на познавателната активност. За целта е нужно да се изяснят понятията в психолого-педагогически аспект и да се набележат подходящи форми, методи и средства за реализиране на целенасоченото обучение в експерименталната дейност (глава трета в настоящото изследване). 

Спецификата на учебната дейност в трети клас осигурява възможности за стимулиране познавателната активност на учениците, което провокира изследователските ни търсения към разработване и експериментиране на дидактически модел за развиване на познавателната активност у учениците от трети клас.
Обект на изследването е познавателната активност на ученици от трети клас.

Предмет на изследването е процесът на стимулиране познавателната активност на третокласниците чрез приложение на дидактичен модел в условията на интерактивно обучение.
Целта на дисертационния труд e теоретически да се изследва проблемът за познавателната активност на третокласниците в условията на интерактивно обучение и да се разработи и апробира дидактически модел за нейното стимулиране.
За успешното реализиране на целта са решени следните изследователски задачи:

· Теоретически да се анализира познавателната активност у третокласниците в условията на интерактивно обучение.

· Да се разработи дидактически модел за стимулиране познавателната активност у третокласниците в условията на интерактивно обучение.

· Да се приложи експериментално изследване по отношение на познавателната активност на третокласниците в резултат на приложението на методи за интерактивно обучение.
За реализирането на целта се решават две групи основни задачи:

І. Задачи с теоретико-изследователски характер:

1. Проучване на педагогическа, психологическа и методическа литература във връзка с:
· изясняване същността на познавателната активност и възможностите за нейното развитие;

· концептуализиране на понятието „познавателна активност“;
· извеждане основополагащото значение на познавателната активност за развитието на детската личност;

· проучване на изследователски опити за прилагане в училищната практика на модели и технологии за стимулиране и развиване на познавателната активност.

2. Разкриване на специфичните външни и вътрешни условия за стимулиране познавателната активност у учениците от трети клас.

3. Проучване, анализиране и систематизиране на категориите, посредством които се конструират теоретичните основи на изследването.

ІІ. Задачи с експериментално-практически характер:

1. Разработване на дидактически модел за стимулиране познавателната активност у учениците от трети клас.

2.
Диагностициране нивото на развитие на познавателната активност на учениците от трети клас.

3.
Провеждане на експериментално обучение за развиване на познавателната активност у учениците от трети клас и оценка на достигнатото ниво на развитие.

4.
Доказване ефективността на дидактическия модел чрез количествен и качествен анализ на данните от експерименталното обучение и очертаване перспективите на неговото прилагане в процеса на обучение в трети клас.

Успехът на експерименталното интерактивно обучение за стимулиране познавателната активност на учениците от трети клас се основава върху съчетаването на традиционните с интерактивните методи на обучение.

Направеният анализ на методите за стимулиране познавателната активност, от гледна точка на техните предимства, ограничения и възможности за използването им, ни дава възможност да подберем най-подходящите от тях за постигане на поставената цел.

Като хипотеза на изследването се формулира следното предположение: допуска се, че ако приложим разработеният дидактически модел в реалната педагогическа практика в обучението по Български език и литература и по Математика, ще се стимулира познавателната активност на учениците от трети клас.

Основен метод на изследването е педагого-психологически експеримент, осъществен в естествени условия. Реализиран е в следните етапи:

І. Диагностичен (констатиращ) етап, включващ два подетапа:

Първи подетап – предварително изследване с ориентировъчен характер на мненията и отношението на родителите и учители от начален етап на образование спрямо изследвания проблем.

Втори подетап – диагностициране входното ниво на развитие на познавателната активност на учениците от контролната и експерименталната групи. 

ІІ. Формиращ (преобразуващ) етап – експериментално обучение в експерименталните паралелки в съответствие с предварително набелязаните цел и задачи.

IІІ. Заключителен етап – установяване изходното ниво на развитие на познавателната активност на учениците от изследваните групи.

За осъществяване на цялостното изследване са използвани следните изследователски методи:

1. Теоретичен анализ на литературни източници във връзка с проучвания проблем.

2. Контент-анализ на международни и национални програмни и нормативни документи, регламентиращи развиването на познавателната активност у учениците от трети клас и възможностите за използване на интерактивно обучение.

3. Анкетно проучване на начални учители относно необходимостта от целенасочени усилия за стимулиране и развиване на познавателната активност у учениците от трети клас. 

4. Наблюдение на познавателната дейност и цялостното развитие на учениците от експерименталната група по време на формиращия етап на експеримента.

5. Дидактически (нестандартизиран) тест с учебни задачи за установяване нивото на развитие на познавателната активност на изследваните ученици. 

6. Математико-статистически методи за обработка и анализ на резултатите от изследването.

7. Графични методи за нагледно представяне на резултатите.

У нас изследваният проблем не е достатъчно добре разработен. Предвид трудността в изследване на мащабността на проблема, експериментът се осъществява с нагласата за една по-успешна практическа реализация на учебния процес, която да стимулира познавателната активност на учениците от трети клас.

ПЪРВА ГЛАВА
ТЕОРЕТИЧНИ ОСНОВИ НА ПОЗНАВАТЕЛНАТА АКТИВНОСТ НА ТРЕТОКЛАСНИЦИТЕ В УСЛОВИЯТА НА ИНТЕРАКТИВНОТО ОБУЧЕНИЕ

1.1. Познавателната активност в контекста на целеполагането в  началното училище

Проблемът за познавателната активност и самостоятелност на третокласниците в учебния процес има изключително важно значение за теорията и практиката на обучението. Изясняването на същността на този проблем е необходимо условие за повишаване качеството и ефективността на учебната работа.

При постъпването си в училище малкият ученик е обзет от желанието да се учи. Стреми се с цялата си същност да се превърне в част от една нова реалност, в която учителят е централната фигура, обгърната от детето с доверие и любов. Готов ли е, обаче, малкият ученик да отговори на претенциите на средата за включване в различната логика на новото образо​вателно пространство? Позицията на ученика го поставя пред редица затруднения. От една страна, училището, като нова „социално-нормативна степен“ на отношения и зависимости, изис​ква друг интензитет на концентрация на психичната енергия, овладяването на нови правила за изпълнителски действия, по​ставя и строги формални рамки за изява. От друга страна, все още не е изграден основният фундамент на психологическите механизми, позволяващи на ученика да се ориентира в новите отношения и взаимодействия, да приема учебните задачи и да си подбира сам или с помощта на учителя релевантни подходи и средства за тяхното решаване. С други думи, все още не е формирано умението на детето да учи осмислено и осъзна​то, липсва също така необходимата зрялост на образуващия и подбуждащ мотив за работа – познавателния интерес, осигуряващ оптималното протичане на този процес.

В процеса на хуманизиране и личностно ори​ентиране на образователната среда тези особености се отчитат и се търсят варианти за по-лесно адаптиране с про​изтичащата от това професионална ангажираност на учителя. Една от основните задачи на образователния процес, ори​ентиран към детето, е формирането на учебна дейност. 

Хуманистичният подход отчита най-съществената особеност на отношението: дете – учебна дейност, а именно факта, че учебната дейност е водещата дейност в живота на малкия ученик. Развитието на цялостния психичен и духовен потенциал на детето се извършва предимно в тази дейност и чрез условията, които тя предлага. Известно е, че в детската градина играта е основната дейност, а в пубертета и юношеството – общуването. Разбира се, те взаимно се допъл​ват във всички възрастови групи, но една от тях доминира в дадения период на развитие. Средното детство е сензитивен период за формирането и развитието на учебна дейност, а успешното развитие на детето зависи от нейната формираност.

Ориентацията е към потенциалните възможности за обучение и реализация, към постиженията, които обучаемият може и е готов да достигне, към личностни качества, които би могъл да усъвършенства. 

Личностноориентираното образование се изразява според П. Петров (Петров, 1992), в изискването „в центъра на всички образователно-възпитателни въздействия да е конкретният ученик; начините и формите на организация на цялостния училищен живот в максимална степен да стимулират неговото личностно развитие“ (по В. Кутева, 2000, с. 12). В центъра на педагогическите условия се поставя и участието на ученика в дейности, свързани с практическо приложение на усвоените знания и решаване на проблеми.

Всеки вид човешка дейност е насочена към резултати, свър​зани с промяна на конкретен предмет, обект, действителност. Характеризирайки специфичната същност на учебната дейност, можем да твърдим, че нейната цел и резултат са ориентирани не към изменение на предмета, с който човек действа, а към изменението на самия човек като субект на дейността. В тази особеност се корени различието между учебната дейност и която и да е друга човешка дейност. Учейки, или осъществявайки учебните действия, ученикът разкрива за себе си същността на предмета или дейността, която изучава, но и едновременно с това се променя, като усвоява ново рефлексивно поведение, което му помага да концентрира погледа си върху самия себе си. 
Посвещавайки години наред работа в началното училище, Д. Б. Елконин предлага следната структура на учебна дейност (по Василева, 2004, с. 88; Цветанова, http://www.diuu.bg/ispisanie/broi19/19dpp/19dpp2.htm):
· учебна мотивация (система от активизиращи фак​тори, придаваща смисъл на дейността и стимулираща дете​то към нейното изпълнение);
· учебна задача (система от задания, при чието изпъл​нение ученикът усвоява по-общи подходи за познавателна дей​ност);
· учебно действие (работа, произтичаща от учебното съдържание и насочена към разбиране и осмисляне на учебна​та задача);
· контрол (възможност за обратна връзка, регулираща усвояването на учебната задача, съотнесено към съществува​щия образец);
· оценка (действия, с помощта, на които диагностици​раме крайния резултат по изпълнението на учебната задача) (пак там, с. 88). 

Разглеждайки учебната дейност по-общо, като функцио​нална структура, Л. Десев маркира две подструктури: „мотивационна“ и „операционна“ (по Батоева, Драголова, 2001, с. 32). Това обособяване прави възможно по-обобщеното представяне на основните закономер​ности, обуславящи формирането и протичането на учебната дейност и тяхното анализиране в контекст на логическа обвър​заност и съподчиненост. Дава възможност по-ярко да се акцентира върху личностно-хуманистичната насоченост на теоретичната интерпретация, която разглежда детето в по-цялостния му вид на развитие и разгръщане на психичния му и духовен потенциал.
Подструктурите  на учебната дейност придо​биват специфичен облик, когато бъдат отнесени към конкретно учебно съдържание и конкретен ученик.

Според Л. Попова „влияние върху успешната учебна дейност оказва силата на мотивацията, както и нейната структура. Зависимостта между тази сила и резултативната страна на учебния процес е отразена в придобилия широко признание в педагогическите изследвания закон на Йеркс – Додсън“ (Попова, 2012, с. 49 – 50). Въз основа на връзката между мотивацията за постижение и самото постижение, те формулират Закон за оптималното мотивационно състояние, който отразява тяхната зависимост. Законът отчита, че средносилното равнище на мотивация за учене обуславя най-висок успех на ученика в дейността (пак там, с. 50). В тази връзка Л. Десев подчертава, че при много ниско или високо равнище на учебна мотивация, постиженията намаляват (Десев, 2003, с. 363). Учените А. Реан и Я. Коломинский посочват, че познавателната мотивация провокира продуктивната творческа активност в учебния процес (Реан, Коломинский, 2000, с. 57). 

Формирането на учебната дейност изисква време. Тя не може да се осъществява самоцелно и изолирано от другата дейност на детето, разглеждана в нейната съвкупност – игра, общуване. Винаги корелира с готовността на детето за учи​лище – степента на развитие и зрялост на познавателните процеси: мислене, възприятие, наблюдение, памет, учебната мотивация. Учейки, детето се променя динамично. В началото дейст​вията му имат подчертано изпълнителски характер, колкото и атрактивен да е подходът на учителя за организиране на позна​вателната дейност. В този първи етап детето изгражда своята първоначална ориентация. Ученикът просто изпълнява изискванията на учителя и цялото му внимание е обсебено преди всичко от реакциите на учителя. Детето е чувствително единствено към неговото отно​шение, към неговите реакции по повод резултатите от работата. Познавателният интерес все още гравитира около новите училищни атрибути и завладяващата приповдигнатост, породена от срещата с новото, непознатото като усещане и преживяване, но все още не корелира с усвояването на знания и умения. Мотивацията следва твърде противоречивите тенден​ции на преструктуриране и позиции на устойчивост (пак там).

Постепенно, след първия „емоционален шок“, под въздействие на разнообразните по съдържание взаимодействия, за​почва и вътрешното стабилизиране на самосъзнанието, но вече съвсем адекватно на случващото се в училище. Формира се „учебното поведение“. Детето се научава да изпълнява указа​нията на учителя, овладява формалностите на училищния ред. Затова безпрекословно изпълнява предявяваните изисквания на средата, но не ги разбира, не ги желае, продуцира информацията механично и затова всичко, което то постига като учебен резултат, остава „извън него самия“, без да придобие необходимия смисъл, който лежи в основата на съдържателното адаптира​не, разбирането и пълноценното развитие. Прибързаността в приобщаването на детето към училище и директивното му насочване към заучаване подменят формирането на учебна дейност (осъзнатото и продуктивно умение да се учи) с чисто формалното учебно поведение (при което ученикът се превръ​ща в пасивен обект). Това насилствено „вграждане“ на детето в новата социална среда не само, че не помага за изграждането на учебна дейност, но и блокира съзнанието и може да доведе до изключително негативни ефекти върху цялостната му природа. Искреността, доверчивостта и желанието на детето да общува го правят достъпно и по опосредстван път могат да подпомагат изграждането на учебната дейност. Общуването с детето, любовта на учителя, неговото одобрение дават онзи разкрепостяващ кураж, от който детето се нуждае в новата социална реалност. Формират чувството за компетентност, които правят продуктивна всяка дейност. Нито директивните указания в клас, нито недоволството на родителя могат да заменят силата на добронамереното, плодотворно вза​имодействие учител – ученик, на съдържателния мотив за рабо​та, произтичащ от това взаимодействие. Учителят има шанса и възможността, само ако следва една линия на индивидуален подход, съсредо​точавайки цялата си сетивност към създаване на нужната атмосфера на доверие и зачитане, да събуди у детето стремеж за самоосъзнаване и самоусъвършенстване. Да го научи да учи и да се реализира в разнообразния образователен контекст. 

Детето не е абстракция, към която може да се подхожда безлично и хаотично. То представлява конкретна завър​шеност, която е „отворена“ и чувствителна към перс​пективата за по-нататъшно изграждане, обогатяване и дооформяне. 

Според Р. Кузманова-Карталова „образованието е фундамент за развитието на човечеството“ (Карталова-Кузманова, 2013, с. 1302). Ето защо целите на началното образование се явяват един от най-важните методологически въпроси.

В съвременните нормативни документи за начално образование в България се поставят традиционните цели (усвояване на знания и умения за четене, писане, смятане), а също така и задачи, съответстващи на конкретните културно-исторически традиции.
В труда на Г. Бонева „Основи на началната училищна педагогика“ могат да се открият Целите на българското начално образование в следните документи (по Г. Бонева 2004, с. 55 – 61):
1. Програмният документ „Бяла книга за българското образование и наука“ (Бяла книга за българското образование, 1992). 
Първата степен е базисно (основно) образование, което се разделя на два относително самостоятелни етапа: начално образование, с продължителност четири учебни години, про​гимназиално (до гимназиално) образование, с продължителност четири учебни години над началното. „През първия период се извършва системното ограмотяване на ученика и запознаването му с основите па математиката, науките за природата и обществото и изкуствата, главно на интегрален принцип. Особено внимание се отделя на физическото развитие, естетическата култура и придобиването на технически навици“ (пак там, с. 55).
2. Концепция за развитие и усъвършенстване на началното учи​лище в Република България (проект)
В нея е записано следното: „Началното училище полага научнообосновани, системни и целенасочени грижи за цялостното развитие на личността. Подготвя съзнателни граждани за труд и реализация в демократично общество, обогатява учениците с ценности, норми и отно​шения, присъщи па съвременните цивилизовани общества; ръководи в максимална степен интелектуалното, нравственото, физическото и общокултурното равнище на ученика, изгражда нагласа и умения за обществено отговорно поведение и общуване. Началното училище обръща особено внимание на здравната култура, грижите за собственото тяло, физическото развитие, моториката и дееспособността па учениците, усилва техните възможности за самопознание и саморазвитие“ (пак там, с. 55).
3. Концепция за развитие на образованието в Република България 2014 – 2020 г. 
В нея е отбелязано каква е мисията на образованието и е посочена глобалната цел на възпитанието (възпитание, образование, обучение). При определяне на структурните характеристики на образователната система са посочени най-общо целите и задачите, които се решават във всяка от отделните образователни степени (Национална програма за развитие на училищното образование и предучилищното възпитание и подготовка 2006-2015 г., http://www.strategy.bg/StrategicDocuments/View.aspx?lang=bg-BG&Id=393; Бонева 2004, с. 55 – 56).
Разглеждайки образователните прогнози, Ж. Савова посочва базисната функция на началното образование в индивидуалното битие, тъй като в този период се овладява  „базисна гра​мотност“ и „базисни умения за социално вграждане и по-нататъшно утвърждаване“. Авторката посочва, че ориентацията на образованието ще бъде свързана с  „осигуряване на климат и на условия за пълно развитие на способностите на всяко дете, както и с насърчаването му да използва тези способности за своето благополучие и благото на обществото. Формиране на интелектуалната свобода и то​лерантност, овладяване на фундаменталните принципи на етиката в съответствие с хуманистичната традиция, формиране на разбиране и на стремеж към създаване на естетически продукти“ (Савова, 1992, с. 16).

Според Г. Бонева, „въз основа на различните определения и интерпретации на целите на началното образование може да се определи една обща цел, която да се декомпозира на няколко подцели. Като цел на образователния процес в началното училище може да се посочи: полагане основите па цялостното развитие на личността, придобиване на компетентности (зна​ния, умения, навици, отношения), които да позволят системното навлизане на началните ученици в различните сфери на човешкото познание. Като подцели могат да се посочат следните: придобиване от учениците на начална грамотност (разбирана като система от знания, умения и навици за четене, писане, смятане, общуване, умения за извършване на основни дейности), формиране на начини на познавателна дейност и отношения, които да съдействат за цялостното интелектуално, емоционално, социално и физическо развитие на учениците в този начален етап от училищното обучение“ (Бонева, 2004, с. 57).
На второ равнище се определят целите за всяка училищна година, съобразно ролята, която има в общата структура на началното образование (пак там, с. 57).
На трето равнище става целесъобразно диференциране на целите на всеки учебен предмет, отчитайки неговото място и значение в общата система от знания, умения, навици, способности, отношения (нагласи, очаквания, ценностни ориентации и др.), които трябва да се усвоят, за да се осигури необходимото общо развитие на ученика чрез осъществяване на пълноценна учебна дейност (пак там, с. 57).
На четвърто равнище се достига до определяне на кон​кретните цели при изучаването на всяка тема, при провеждането на всеки урок или други видове дейности (пак там, с. 58).
На пето равнище могат да се диференцират цели на учителя и цели на учениците, които са свързани със специфичните особености на извършваните дейности и съобразно възрастовите и индивидуални въз​можности, потребности, предпочитания и очаквания (пак там, с. 58).
Придържайки се към целите на началното образование се осъществяват адекватни промени в българското училище и се предоставя възможност на интерактивното обучение като образователна стратегия.

1.2. Интерактивното обучение като образователна стратегия

Концепцията за образование през целия живот е приоритет за образованието в европейското пространство. Глобализацията и развитието на познанието изправят човечеството пред нов начин на мислене. Никога не е рано и никога не е късно за учене. Това е философията на процеса учене през целия живот. Според  И. Колева,  „за да получи подходящо образование, човек трябва сам да осъзнае нуждата от личностно развитие и да бъде мотивиран, не само от материалната страна на тази перспектива, защото съвременният свят, с жестоките си безкомпромисни реалности, все повече изисква висококвалифицирани, високосъзнателни и отговорни за общата съдба човешки същества“ (Колева, 2007, с. 29).

Основните акценти в Националната програма за модернизация на българското образование (2005 – 2010 г.) са: подобряване качеството и ефективността на образователната система и необходимостта от въвеждане на нови методи на преподаване, при които учениците са активна страна в учебния процес. По-конкретно е посочено изискването за използване на интерактивните методи на обучение за превръщане на взаимодействието учител – ученик в партньорство (Национална програма за модернизация на българското образование (2005 – 2010 г.), http://www.ndsv.bg/content/231.html).
 В Националната програма за развитие на училищното образование и предучилищно възпитание и подготовка (2006 – 2015 г.), във връзка със системата за диференцирано заплащане на учителския труд, един от показателите за качеството на работа на учителя е прилагането на нови методи в преподаването – интерактивни методи на обучение, което обуславя необходимостта от тяхното използване в образователния процес в началното училище (Национална програма за развитие на училищното образование и предучилищното възпитание и подготовка (2006 – 2015 г.), http://www.minedu.government.bg/left_menu/documents/strategies/nac_programa.html). Несъмнено, според Т. Вълова „предизвикателствата, свързани с технологичната революция, неизбежно налагат използване на актуални технологии в преподаването, чрез които да се постигат по-високи стандарти, адекватни на нуждите от компетенции за „реалния живот“ (Вълова, 2012, с. 381). Всичко това налага извеждане и акцентиране на концепцията за интерактивното обучение.
1.2.1. Концепция за интерактивно обучение

Образователните реформи, които протичат в страната ни, заедно с развитието на нови образователни стандарти, въвеждането на нови дисциплини, нови учебници и учебни помагала, изисква промяна в методиката на обучение. В рамките на Националната програма процесът на обучение е немислим без използване на интерактивни методи на преподаване. В съвременните педагогически практики са разработени и осъществени десетки нови стратегии, методи и техники. 

Конструктивизмът е в теоретичната основа на интерактивното обучение, а за Пл. Радев той се превръща във философска основа на иновациите в обучението (Радев, 2010). Той се отличава значително от традиционната представа, че знанието съществува от индивида. М. Михова подчертава, че конструктивизмът „навлиза в обучението като алтернатива на съществуващата практика“ (Михова, 2003, с. 56).
На основание на констатацията се очертава значението на интерактивното обучение, с помощта на което се активизира и стимулира познавателната дейност на учениците. По този начин се извеждат основните характеристики на интерактивното обучение.

В педагогиката се различават няколко модела на обучение (Интерактивно обучение, http://angelsto.wordpress.com/2011/04/30/интерактивно-обучение):
· „пасивен – ученикът е в ролята на „обект“ на обучението (слуша и гледа);

· активен – ученикът е в ролята на „субект“ на обучението (самостоятелна работа, творчески задачи);

· интерактивен – inter (взаимен), act (действие)“ (пак там).
Интерактивният процес се характеризира с висока интензивност на комуникация, диалог, обмен, промяна и разнообразие от дейности. В резултат от взаимодействието се повишава познавателната активност. Важно е да се отбележи, че тя зависи както от учебното съдържание, така и от образователно-възпитателния процес и педагогическото майсторство на учителя.

Процесът на обучение се осъществява в условията на активно взаимодействие между всички ученици. Ученикът и учителят са равноправни субекти на обучението. За целите на настоящото изследване нашето внимание ще бъде насочено към характеризиране същността на интерактивното обучение. Наред с него съществено значение имат и понятията „интерактивност“ и „интерактивни методи на обучение“.
Интерактивното обучение е важна форма на организация на познавателната дейност на учениците. Интерактивното обучение (от англ.  interaction – взаимодействие) се основава на взаимодействието на учениците с учебната среда, която служи като област, в която се усвоява опитът (Интерактивно обучение, https://angelsto.wordpress.com/2011/04/30/интерактивно-обучение/). 

В педагогическата литература съществуват множество определения за интерактивно обучение. Според В. Гюрова понятието „интерактивност“ се разглежда като съставено от две думи: интер (между, заедно), активност (действие, енергичност, инициативност)“ (Гюрова и колектив, 2006, с. 39). 
За Л. Десев понятието „интеракция“ (interaction) означава „взаимодействие и  взаимовлияние между хора в процеса на общуването им“ (Десев, 2003, с. 200). 

Интеракцията е понятие със сложна природа и е обект на тълкуване и изследване от много науки като социологията, психологията и педагогиката. То се свързва с учените – Г. Блумер (Блумер, 1984), Ч. Кули, Дж. Болдуин, Г. Зимел, Ч. Локхарт (Андреева, Г., Н. Богомолова, Л. Петровская, 2001); С. Еримбетова, А. Г. Маджуга, Б. Ахметжан, Б. Лакинска (Еримбетова, 2003);  Н. Чакъров (Чакъров, 1981); Е. Василева (Василева, 2002) и Пл. Радев (Радев,  2005). Различните гледни точки откроиха съществуването на два вида интерактивност – интерактивност „лице в лице“ и „клавиатура с клавиатура“ (технологична интерактивност). 

Според Н. Атанасова „интеракцията е процес, при който се осъществява обмен на информация и социален опит между субекти и се натрупва нов в хода на осъществяването на множество взаимодействия, за да се достигнат определени социални цели“ (Атанасова, 2011, с. 5).

Другото понятие „интерактивност“, като термин, се появява за първи път в социалната психология. Свързва се с взаимодействието между два или повече индивида и възникващите у тях, вследствие на това взаимодействие, промени в поведението и нагласите. Интерактивността е много важен елемент от процеса на преподаване и усвояване на учебния материал. Обучаемите трябва да бъдат насърчавани, да взимат активно участие в учебния процес. 

Интерактивността „се отнася до взаимодействието между обучаващ и обучаван, както и между самите учащи, в по-широк смисъл, между членовете на една учебна (работна) група. Тя предполага наличието на интерактивни умения, термин, използван за характеристика на умения, отнасящи се до личната ефективност, взаимоотношенията: човек – човек, човек – група“ (Гюрова,  2006, с. 40). Мартин Валке отбелязва, че „обучението не е спортно състезание, в което учениците са зрители. Те не трябва да стоят в клас,  да слушат учителя, да запомнят неговите думи и да отговарят на въпросите му. Те трябва да дискутират за това, което изучават; да го свързват със своя личен опит, да го прилагат в ежедневието си. Ученето е търсене на знания. То започва с проблем, около който учениците се опитват активно да строят значения. Целта е да се достигне до собствено разбиране, а не до запомняне на правилния отговор“ (пак там, с. 40).
Интерактивността предполага планирането да се извършва от позициите на подход, насочен към обучаемия, а обучението да се разгледа от позициите на системния подход. Използването тук на интерактивни методи на обучение, базирани на сътрудничеството, взаимодействието и разрешаването на проблем, стимулират познавателната активност и провокират самостоятелността и активността у учениците от начален етап на обучение.

В този аспект се очертава значението на интерактивното обучение, което поставя акцент върху (Кръстева, 2014):

· „в центъра на обучението е активността на учениците;

· прави връзка с налични знания и натрупан предишен опит;

· търси постоянни връзки относно постигнатите резултати и настроения;

· проявява активност, ангажираност, креативност;

· търсят и се вземат решения, правят се изводи;

· прилага се наученото на практика;

· насърчава нетрадиционното и критическото мислене на учениците;

· прави оценки и самооценка от учениците;

· подпомага индивидуалната и екипната учебна дейност“ (пак там, с. 145).

Според А. Кръстева „интерактивното обучение само по себе си предполага прилагането на интерактивни методи и техники в учебния процес. По този начин несъмнено се засилва вниманието и активността на учениците. Интерактивното обучение е една от най-добрите технологии за включване на учениците в познавателната дейност, като се дава възможност за диалогово общуване, което осигурява взаимно разбиране и взаимодействие, и води към съвместно решаване на учебни задачи. Подобни практики широко се използват в другите образователни системи от Европейските страни“ (Кръстева, 2014,  с. 184).

Интерактивното обучение, според Е. Владимирова, е сложна система, която включва интерактивни стратегии, интерактивни технологии и интерактивни техники (Владимирова, 2012, с. 9). Целта на интерактивното обучение е чрез него да се развият у учениците умения за общуване. Според Леонтьев общуването се определя като „актуализация на отношенията“ (Леонтьев, http://do.gendocs.ru/docs/index-260243.html). 
Други изследователи го разглеждат като специфична форма на взаимодействие на човека с други хора (Ломов, 1984, с. 444), Косолапов –„същност на всеки индивид, конкретна система на взаимодействащи помежду си индивиди“ (Косолапов, 1983, с. 206), „взаимодействие на двама или повече индивида, което се състои в обмяна на информация от познавателен или афективно-оценъчен характер“ (Давыдов, 1983, с. 109). 
Общуването е сложно явление, което е съставено от три компонента – комуникация, взаимодействие и социална перцепция (Андреева, 1983, с. 35). Във взаимодействието не само се обменя информация, но се извършва и организацията на съвместната дейност за реализиране на общи цели в труда, ученето, съвместната игра (пак там). Общуването се развива в дейността и има свои субекти, потребности, мотиви, цели, начини, предмет, методи, средства, процес и резултат.
През последните години все по-голямо внимание се обръща на интерактивните методи на обучение, които са съвременен модел за изграждане на образователен диалог.

В научната и специализирана литература има множество определения за метод. Макар и обща, но много точна дефиниции дава П. В. Копнин. Според него методът е „способ за достигане на определени резултати в познанието и практиката“ (Копнин, 1973, с. 83). И допълва, че „методът – това са правилата за действие, няма ли стандарт и еднозначност – няма правила, а следователно няма и метод, няма и логика“ (пак там).

За авторите Г. Андреев, С. Смирнов, В. Тихомиров методът е „система от предписания, препоръки, предпазни мерки, образци, които указват как да се направи нещо“ (Андреев, Смирнов, Тихомиров, 2003, с. 50).

Според П. Петров методите на обучение са „начини на съвместна дейност на учителя с учениците, чрез които се овладява педагогически адаптирания социален опит“ (Петров, 1992, с. 185).  

За изследователя И. Лернер  методът е „система от последователни, взаимосвързани действия на учителя и учениците, които осигуряват усвояването на учебното съдържание“ (Лернер, 1980, с. 186).
Популярно определение на метод дава Ю. Бабански: „последователно редуване на способи на взаимодействие на учителя и учащия се, насочени към достигане на определената цел посредством  преработка на учебен материал“ (Бабански, 1984, с. 303).
Метод на обучение, според Н. Ростовцев, е „способ на работа на педагога с учениците, с помощта на който се достига до най-добро усвояване на учебния материал и се повишава успеваемостта“ (Ростовцев, 1980, с. 5).

М. Андреев разглежда метода на обучение като „система от правила на педагогическо взаимодействие, която е детерминирана от принципите на обучението и на която база, учителите и учениците избират способи и пътища за конкретни действия, водещи към поставената цел“ (Андреев, 1996, с. 198).

В книгата „Образователният процес в началното училище“ Г. Бонева определя методите на обучение като „съвкупност от регулирани съвместни действия на учителя и ученика, насочени към изпълнение на учебно-възпитателните  задачи на образователната система“ (Бонева, 2004, с. 70).

Понятията интерактивни методи на обучение и интеракция предизвикват широк интерес сред научните изследователи. Сред тях са M. VanWyk (VanWyk, 2012), D. Sessoms (Sessoms, 2008), Ch. Bonwell и J. Eison (Bonwell, Eison, 1991), Ю. Антюхов (Антюхов, 1997), Ю. Емельянов (Емельянов, 1985), Пл. Радев (Радев, 2010), Р. Вълчев (Вълчев, 2006), А. Кръстева (Кръстева, 2014) и много други.

Интерактивните методи на обучение, според Н. Атанасова „се приемат като пътища, прилагани в качеството си на модели, за откриване на оригинални решения на учебни проблеми и задачи в процес на взаимодействие и равнопоставеност между субекти“ (Атанасова, 2011, с. 5).

При анализа на литературата има множество дефиниции за интерактивните методи на обучение. Установиха се следните терминологични особености: 

· В специализираната педагогическа литература липсва терминологично единство. Методи биват назовавани като интерактивни или активни, активизиращи техники, активни стратегии. Като стратегии ги определят авторите: З. Костова (2000), А. Епитропова (2004), П. Петров и М. Атанасова (Петров, Атанасова, 2001), С. Станкова и др.; като методи ги назовават повечето от следните научни изследователи: Н. Иванова, И. Иванов (2012), Е. Василева (2008), Пл. Радев (2005), Р. Вълчев (2006) и др.; като техники ги определят авторите: Р. Гайтанджиева, Р. Статева и др. 

Интересна е позицията на В. Гюрова и В. Божилова. Според тях, едни и същи методи могат да се срещнат и като методи, и като техники. Те считат, че двете понятия трябва да се разграничават в зависимост от целите, за които се прилагат и времето, което отнемат. От тази гледна точка, една и съща дейност или действие може да се определи като метод или техника. Според авторите методът е начин на действие или дейност за постигане на определена цел и изисква повече време, за разлика от техниката. Техниката може да бъде самостоятелна дейност, но може да бъде и част от метод (Гюрова, Божилова, Вълканова, Дерменджиева, 2006  с. 44 – 45).

По отношение на това дали методите от тази група да се наричат интерактивни, активни или активизиращи съществуват различни мнения. Според някои научни изследователи тези методи се приемат само като активни (B. Weber, R. Müller, M. Jürgens, Kl. Krebs, Fr. Chiari, I. Escobar, M. Lebrun, Ю. Арутюнов, и др.), според друга група те са само интерактивни (E. Keen-Rhinehart, A. Eisen, D. Eaton, K. McCormack, K. Yee, T. Albert, С. Кашлев, Г. Харханова, В. Николина и Г. Кулинич, О. Голубкова и А. Прилепо, И. Курышева, Пл. Радев, Р. Вълчев, Е. Василева, Г. Христозова, А. Епитропова, И. Иванов и др.), според трета група автори – В. Гюрова, А. Кръстева и др. това са едни и същи методи, които са подчинени на различни образователни цели. В тази връзка А. Кръстева споделя, че „в зависимост от дидактическите цели е целесъобразно в работата в екипи да се прилагат интерактивните методи. Колкото са по-активни методите на обучение, толкова по-лесно се постига крайното решение“ (Кръстева, 2003, с. 73 – 74). 
В. Гюрова счита, че „едни и същи методи могат да бъдат използвани като активни или като интерактивни“ (Гюрова, 2006, с.176). Според авторката, „активни са онези методи, които помагат на учащите да погледнат към информацията от различен ъгъл, да я преосмислят или преподредят“ (пак там, с. 176). Тя подчертава, че понятието „активни методи“ принадлежи на Джон Дюи, което показва, че те са тясно свързани с реформаторската педагогика. Тук се приема, че най-подходящо е тези методи да се наричат интерактивни, тъй като в съдържанието на този термин се включват и другите, т. е. активността, изразяваща се в някакво действие и активизацията, означаваща оживление на дейността. Те са елементи на интеракция. Ученето е несхоластично, защото учениците вършат нещо и не възприемат наготово знанията. Правенето предизвиква активност, която е свързана с новото и неизвестното. Този вид учене се нарича още и активно учене (Илчева, 2009, с. 165). 

Безспорен факт е, че интерактивните методи поставят малкия ученик в центъра на образователния процес, обогатяват традиционната образователна среда и правят процеса по-динамичен, развиващ и интересен, а ученето активно.

1.2.2. Парадигма на активното учене

Днес все по-осезаемо се наблюдава нарастващото влияние на конструктивистките подходи при определяне нуждите на съвременното интерактивно обучение.

Конструктивизмът в образованието представлява теория на ученето и теория на познанието, защото обект на внимание са едновременно два въпроса: как хората учат и каква е „природата“, структурата на знанието (Glasersfeld, E. Von, 1989; Дамянова, 2005).

Конструктивизмът е в теоретичната основа на интерактивното обучение. Той се отличава значително от традиционната представа, че знанието съществува от индивида.

Конструктивистката теория разглежда  човекът, който се запознава с ново явление, осмисля го от гледна точка на своя минал опит или знание.
Ученият W. Saunders разглежда конструктивизма като философска позиция, според която всяка реалност, в конкретен смисъл, е мисловна конструкция на тези, които вярват, че са я открили и изследвали (Saunders, 1992, с. 136 – 141).

Изследователят W. Fabricins си позволява да измени теорията на J. Piaget и споделя, че „в реалност се превръща явлението, което ние сътворяваме чрез конструкция“ (Fabricins, 1983, с. 325-334). Два принципа на учене предлага G. Wheatley, които се основават на  конструктивистката теория (Wheatley, 1991, с. 9). В своя труд той пише следното: „Принцип първи – знанието не се получава пасивно, а се изгражда активно от субекта на познанието. Идеите и мислите не могат да бъдат предадени като съобщение, т.е. смисълът се „пакетира“ като думи, които се отправят към друг човек, който „разопакова“ смисъла на изречението. Това е нещо, което ние бихме желали, но не можем да напъхаме идеите в главата на обучаемите. Те трябва сами да конструират свои собствени значения и смисъл“ (пак там, с. 9 – 21). 

Вторият принцип се опира на идеята, че „функцията на познанието е адаптивна и служи за организиране на настоящия свят, а не за исторически реалности. Следователно, ние не откриваме истината, а конструираме различни обяснения на нашия опит“ (пак там, с. 9 – 11).

Несъмнено конструктивизмът е образователна философия, основана на предпоставката, че човек активно конструира свое собствено разбиране или знание чрез взаимодействие на това, което вече знае и това, в което вярва (Bruner, 1977). 

Ученият J. Bruner е един от видните представители на когнитивния конструктивизъм, който обяснява развитието на подрастващия като серия от стъпки по посока на повишаване на способностите за учене. Тези стъпки, (представени метафорично като стълба), трябва да бъдат изкачени в определена последователност, като се вземе под внимание тяхната приемственост. Според J. Bruner някои от способностите за учене, стават възможни благодарение на други, които са вече формирани (Bruner, Olver, Greenfield, 1966). 
Важен акцент в теоретичната рамка на J. Bruner е ученето като активен процес, при който учещият конструира своите идеи и понятия на основата на наличните си знания. Тези налични когнитивни структури дават смисъла и подпомагат организирането на новия учебен опит, като позволяват на индивида да достигне да ново знание, надхвърлящо наличната информация. Изследователят Bruner развива идеята, че новите знания следва да са свързани и да се надграждат над наличните, като преподавателят създава предпоставки и среда, които активно стимулират самостоятелното учене (Bruner, Olver, Greenfield, 1966). 

Методологична основа за промяна на съществуващата образователна парадигма – от репродуктивност към активност, е личностната ориентация. 

В европейско образователно пространство се проявяват устойчиви тенденции за откритост, хуманизация, демократизация и стандартизация в образованието. Всички те из​пълват със съдържание личностно ориентирания характер на образователния процес.

Иде​ята за личностната ориентация в процеса на учене обединява идеите на представителите на хуманистичната психология. Тази идея намира своето обосноваване чрез функционирането и удовлетворяването на потребностите от саморазвитие, общува​не, самоизява. Като изходна позиция за реализирането на тази идея се явява основното положение на Л. Виготски за ориенти​ране на обучението към сферата на актуалното и перспективно​то развитие на детето и съвременните интерпретации на идеята за „учене, центрирано върху ученика“ (Гюрова и колектив, 2006, с. 56). 

С промяната на образователната парадигма се постига ново равнище на взаимодействие и допълване на двата основни под​хода за осъществяване на образователния процес: дейностния подход и личностно-ориентирания. Освен че нала​га промяна в позицията учител – ученик и ученик – ученик, тя налага и промяна в отношението общество – училище – семейство, като предполага функционирането на нов тип взаимоот​ношения. В тази триада от многофункционални взаимодейст​вия на преден план изпъква ценността на детето с неговите възможности за изява, способности и дарования, потребности и интереси. 

Личностноориентираният образователен процес изисква висока степен на съобразност с възрастовата и индивидуална типология на малкия ученик, с неговото социокултурно състояние и с всички изброени вече детерминанти, определящи центрираното педагогическо взаимодействие. 
Личностноориентираният образователен процес изисква нов тип общуване, поддържащо потребността на ученика от самоизява и от позитивна намеса на възрастните в процеса на прео​доляване на трудностите, пред които той се изправя. То детер​минира цялата конструкция на познавателния  процес: от пре​подаването, през ученето към оценяването на постиженията.

Съвременната педа​гогическа идея за утвърждаване на личностно-ориентирания образователен процес може да бъде разглеждана като общофилософска основа за очертаване на най-адекватния отговор на предизвикателствата на времето. Всяко педагогическо взаимодействие съществува заради ре​ализиране на конкретни цели и постигане на резултати, реали​зиращи взаимодействие с конкретна личност. Според Я. Тоцева и Н. Витанова, „децата усвояват учебното съдържание по-добре, когато се съобразяваме и с постановките на личностно ориентирания образователен процес“ (Тоцева, Витанова, http://rabotatanatotseva.blogspot.com/2010_03_01_archive.html).

Основополагащата идея на личностно-ориентирания обра​зователен подход е свързана преди всичко с промяна в ролите на учителя и ученика и интерпретиране и конкретизиране на субект-субектните отношения в по-дълбинни аксиологически равнища на влияние и зависимости. Личностноориентираният образователен процес разгръща идеята за изграждане на образователно пространство. Благодарение на промяната на позицията „учител – ученик“, под​крепата на индивидуалните качества, интереси и способности на всяко дете, е възможно неговото пълноценно развитие.

В основата на конструктивизма и личностното образование е тезата, че активното използване на новите интерактивни технологии е един от възможните варианти за активно учене.

При активното учене процесът на усвояване на нови знания се осъществява посредством въвличането на учениците в извършването на различни, внимателно подготвени учебни дейности (Кръстева, 2014, с. 151). 
Основания за издигане на активното учене, като един от основополагащите концепти, в настоящото изследване намираме в богатия потенциал на ученика от начална училищна възраст за стимулиране на неговото познавателно развитие (пак там, с. 153).

В психологическата литература съществуват множество теории, разглеждащи компонентите на активното учене. В съвременните разработки ученето се определя преди всичко като откриване, осмисляне и конструиране на знания, което предопределя актуализирането на конструктивизма като активно „мислене за ученето“ (thinking of learning), „мислене за знанието“ (thinking of knowing). В този смисъл аспектите на активното учене се изразяват в (Klooster, 2002):

·  „Ученето, независимо от областта, в която възниква и се осъществява, включва процес на индивидуална трансформация. В психологически план ученикът интегрира новите знания във вече съществуващите познавателни структури.

· Знанията и способностите се конструират от индивида, който създава идеални мисловни продукти чрез синтез на новия опит с вече усвоения и осмислен опит.

· Социалните взаимодействия са съществен компонент в когнитивното развитие. Диалогът подпомага ученика да изпробва и преформулира своите идеи, да ги оценява чрез рефлексия и анализ“ (пак там, с. 43 – 70).

Ем. Василева представя ефективна концепция за активно учене, насочена към обучението на учениците от начален етап. Тя представлява интерес за настоящото изследване, тъй като е в синхрон с нашата идея за развиване познавателната активност на учениците от трети клас чрез включване в дейности, изискващи активно преобразуване на опита и знанията на учениците. В основата на концепцията лежи споделяното от нас разбиране, че продуктивната активност е „естествено състояние“ на детето и тя се подхранва от умелото регулиране и удовлетворяване на потребността на малкия ученик от общуване, самоизява и нови впечатления. Затова е необходимо на ученика непрекъснато да се дават възможности да разказва за свои преживявания; да изслушва другите; да задава своите въпроси; да отстоява позицията си; да съотнася собствените представи към други, различни от неговите; да прави оценка на постиженията на връстниците и самооценка; да се включва в дейности, в които ще се разкрият неговите силни страни и резултатът ще предизвика одобрението на околните; да се самореализира (Василева, 2004, с. 156). 

Активизацията на познавателната дейност се постига чрез управлението, насочването и стимулирането на познавателните процеси, чрез провокиране на умствената или физическата активност (Десев, Брик 2004). Това става чрез използването на разказ, беседа, самостоятелна работа, познавателни игри, демонстрации и контролни упражнения.

Засилва се ролята на информалното учене при решаване на проблеми, при насочване към познавателни ситуации и е от полза при затвърдяване на понятия, проверка на знания и работа с различно темпо.

Използването на новите информационни и комуникационни технологии в училищна среда е свързано с общуването му в друга среда, с развитието на способностите му за разбиране и изразяване на родния или на чужд език, с умението да се управляват огромни обеми от информация, да се извлича, оценява, създава, представя и обменя информация.

При учениците от трети клас се наблюдава преход от нагледно-действено мислене към образно и абстрактно, усъвършенства се вниманието, развива се паметта и като резултат от това се подобрява мотивираността за учене (Пирьов, 2000). Водеща дейност става учебната и тя е обществено значима. Според културните и комуникационни характеристики съвременните деца принадлежат на групата „дигитални туземци“, тоест изцяло са свързани с цифровите технологии. Те трудно се концентрират за дълго над определена тема, вниманието им е накъсано, не се задълбочават в съдържанието (пак там, с. 15). 

Затова вниманието им следва да се стимулира, като участват активно в решаването на задачи, създават дигитални творчески продукти, общуват и си сътрудничат онлайн в защитена цифрова среда, за да работят в екип и да овладяват нови знания.

В концепциите за детето като ценност се акцентира върху „формирането на личностните атрибути и социализацията на детето, върху самоизграждането на ценностната му система, умението му да се самооценява и да учи самостоятелно през целия си живот“ (Кръстева, 2003, с. 32). 

В съответствие с промените в педагогическата мисъл в световен мащаб е формулирано нормативното изискване училищното образование да осигурява обучението и възпитанието на учениците в унисон с обществените потребности и индивидуалните им способности и очаквания за успешна реализация в гражданското общество, като се акцентира върху държавните образователни изисквания, създаващи условия за изграждане на свободна, морална и инициативна личност (Закон за народната просвета, 2014, с. 4). 

Концепцията за активното учене в неговите варианти се базира на някои общи стратегии на работа, които в своята ця​лост не могат да бъдат нарушавани (Василева, 2005, с. 167):

· „За да бъде осъществявано, ученето трябва да придоби​ва конкретен смисъл за всяко отделно дете.

· Акцентира се не върху механичното запомняне и репродуктивността, а преди всичко върху възможностите за овладя​ване на общи способи за умствена дейност и творческа изява.

· Пълноценно актуализиране на опита и вместване (интегриране) на новите знания във вече съществуващите структури от знания.

· Гъвкавост при изграждане на вътрешната структура на класа като социална и функционираща цялост.

· Повишено внимание към динамичните зони на емоци​онално, социално и интелектуално развитие на децата.

· Перманентно прилагане и верифициране на придоби​тия опит в нови познавателни и житейски ситуации.

· Стимулиране на самореализацията.

· Уважение към индивидуалните различия на децата – стил на възприемане и учене, темп на работа, темперамент, потребности и интереси.

· Разширяване на възможностите за социално взаимо​действие и работа в сътрудничество.

· Изграждане на умения за планиране, осмисляне и оце​няване на собствения познавателен процес.

· Създаване на интерактивна среда, която позволява свобода на избора и изявата на всеки отделен ученик.

· Афиширано признание на разнообразния и уникален принос в общата работа на всяко отделно дете“ (пак там, с. 67).

Основният критерий, идентифициращ характера на обра​зователния процес, е свързан с въпроса: по какъв начин уче​никът формира своите знания, умения и компетентности? От този въпрос произтичат и други – какъв тип активност по​стига ученикът в конструирането на образователния процес, каква е характеристиката на функционалната позиция „пре​подаване – учене“, доколко самостоятелно ученикът се справя с поставените му задачи?
За да се постигне субектната насоченост в педаго​гическия процес, e необходимо постигането на онази актив​ност, в основата на която лежат познавателните потребно​сти на третокласника  от самоизява – както на раз​виваща се рефлексивност, насочена към подбор и преценка на най-адекватните средства и подходи за самостоятелно постигане на търсения резултат, така и на критичното оценяване на собствените възможности и учебни резултати.
Новата позиция на обучавания, съобразена с новата пара​дигма, изисква формирането на рефлексивно поведение (от​криване на най-адекватни подходи за постигане на определен познавателен резултат, умение за самоконтрол и самооценка на собствената дейност, както и способност за нейното планиране и самостоятелно осъществяване по посока на едно непрекъсна​то обогатяване и усъвършенстване).
Позицията на ученика в контекста на хуманизираното педагогическо взаимодействие гарантира висока степен на свобода в подбора на средства и форми за неговото реализиране в различните позна​вателни и социални ситуации. Утвърждават и се обогатяват в по-широки сфери на влияние и взаимообвързаност основните принципи, гарантиращи промяната в нейните многопласто​ви измерения. Това са личностно-ориентираните принци​пи (Василева, Миох, 2003, с. 12):     
· „принцип за индивидуално раз​витие;

· принцип за психологически комфорт;

· принцип за адаптивност“ (пак там, с. 12).

Към функционално-културологични принципи спадат (пак там, с. 12): 

· „принцип за интегративност в широките му измерения;

· принцип за цялостност на учебното съдържание;

· принцип за систематичност;

· принцип за осмислено отношение към света;

· принцип за ориентировъчни функции на знанията“ (пак там, с. 12).

Към групата на дейностно-ориентирани принципи са (пак там, с. 14):

· „принцип за субект-субектно педагогическо взаимодействие;

· принцип за управление на прехода от дейност в учебна ситуация към дейност в житейска ситуация;

· принцип за балансиране на съвместната учебно-познавателна дейност и самостоятелната дейност;

· принцип за креативна насоченост“ (пак там, с. 14).

Активното учене, според Б. Есипов, е „осъзнателно, волево, целенасочено изпълнение на умствена или физическа работа, необходима за овладяване на знания, умения и навици, за използването им в по-нататъшна учебна работа и в практическа дейност“ (Есипов, 1987, с. 46). Авторът разглежда активността като характеристика на дейността и акцентира, че понятието активност е по-широко от понятието самостоятелност (Есипов, 1987, с. 32). Г. Муртазин приема определението на Б. Есипов и допълва още два признака: „постоянно нарастване напрежението на умствените сили; умение дълбоко и всестранно да се анализират явленията“ (Муртазин, 1972, с. 11).

Всеки тип обучение предполага определен вид и размер на активно участие. Активното учене е процес, в който учениците са пряко ангажирани с разбирането на факти, идеи, умения при пряк и пълен контрол на дейността от учителя. Това участие предполага учениците да четат, пишат, дискутират или да участват в решаването на проблеми. Тук пасивното учене се превръща в активно чрез включването на учениците в различни дейности с различна степен на участие. Пряко и ефективно включване на учениците в процеса на собственото им обучение като начин за доближаване до активното учене. При него има пряк контакт с изследвания материал, на базата на дейността на учениците. При активното учене ученикът не е зависим от учителя, а става негов партньор. Активното учене представлява всичко, което учениците правят в класната стая, различно от пасивно слушане на учителя (Активно и интерактивно учене, http://bglog.net/ClientFiles/59a9b13c-c777-4470-99b2-37abfc12610d/№9.pdf).

А. Кръстева извежда няколко предимства на активното учене (Кръстева, 2004). Същите могат да бъдат проследени в Таблица 1.

Таблица 1. Предимства на активното учене (Кръстева, 2004, с. 169)
	При активното учене се акцентира преди всичко върху възможностите за овладяване на общите способности за умствена дейност и творческа изява.

	Създават се условия за интегриране на новите знания във вече съществуващите структури на знанието.

	Ученето се осъществява в и чрез опита.

	Разширяват се възможностите за социално взаимодействие и сътрудничество.

	Създава се интегративна среда, която позволява свободата на избор и изява на всеки участник в учебния процес.

	Изграждат се умения за планиране, осмисляне и оценяване на собствения познавателен опит.

	Повишава се вниманието към динамичните зони на емоционалното, социалното и интелектуалното развитие на учениците.


Активното учене променя позицията на учителя в образователния процес. Той се превръща в мотиватор, стимулатор, регулатор на процеса на самостоятелното учене. Значително се повишава вниманието към динамичните зони на емоционално, социално и интелектуално развитие на учениците от начален етап, което предполага конструиране на интерактивна образователна среда. 

1.2.3. Конструиране на интерактивна образователна среда

Проблемът за организиране на интерактивна образователна среда (ИОС) се разглежда в широк аспект. Редица автори като Т. Парсънз,  Д. Улф, Я. Счепански, Х. Кели, Дж. Тибот, Д. Джонсън, Дж. Търнър Р. Джонсън, А. Зендер, Р. Бейлс, С. Джонев, Л. Андреева, Д. Тодорина, В. Гюрова и др. анализират потребността от организация на ИОС в съвременните условия на обучение.
При анализиране на същността на образователната среда Ст. Лазарова отбелязва, че тя е съвкупност от психологически, социални и пространствено-предметни фактори, за които важна роля играят междуличностните отношения и материалното осигуряване (Лазарова, 2012, с. 24 – 25).

В. Гюрова и В. Божилова определят образователната среда като комбинация от вътрешна среда (която включва социално-психологическия климат, организацията и управлението на институцията, материалните/физическите условия) и външна среда (обкръжение) на институцията (която включва семействата на учащите, социалните и културните институции и фактори – местни, национални и глобални) (Гюрова, Божилова, 2008, с. 159).


Компонентите на вътрешната среда са (пак там): 

· „микроклиматът в институцията;

· културата на организацията;

· условията на учебния процес;

· материалните (физическите) условия“.

Промяната в конструкцията на образователния процес се осъществява чрез интегриране на подходящи интерактивни дидактически технологии: интерактивна, комуникативна, лингвистична, интерпретативна и рефлексивна дидактика, (Voronin, Mikheev, 2007; Haken, 1994). Тези подходи позволяват на учениците да функционират на по-високите равнища на висшите психически функции в техните зони на най-близко развитие, концепция, разработена от Л. С. Виготски. 

За реформирането на класната стая с помощта на интерактивни стратегии, технологии и техники, въз основа на когнитивната психология и конструктивистката философия, се откриват множество възможности. 
В литературата с основание се застъпва становището, че образователната среда трябва да бъде интерактивна, т. е. да подбужда към активно взаимодействие, енергичност и инициативност (Гюрова, Божилова, Вълканова, Дерменджиева 2006, с. 39). Някои от основните характеристики на интерактивната образователна среда са (пак там, с. 41 –42): 

· „смяна на ролите на „обучаващия и обучавания“; 

· повишена активност на учащите, в т. ч. и чрез екипна работа; 

· роля на учителя като улесняващ и подпомагащ учебната работа; интерактивни методи и техники на работа; 

· съчетаване на различни форми на контрол (самоконтрол, групов контрол, индиректен и неавторитарен контрол от страна на обучаващия); 

· значителна свобода на избор на учащите по отношение на средствата, мястото, времето и ритъма на учене; 

· специфична организация на времето и пространството – смяна на различни дейности в логична последователност; 

· максимално използване на пространството за онагледяване, за индивидуална работа, работа в двойки и в групи; положителен, подкрепящ и стимулиращ микроклимат (междуличностни взаимоотношения); 

· перманентна обратна връзка“ (пак там). 

Според Д. Тодорина интерактивната образователна среда се утвърждава в образователното пространство в съответствие с образователните тенденции за (Тодорина, 2010):

· „прерастване на въздействието върху личността на субект-обектна основа;

· изместване центъра на тежестта от даването на знания в готов вид към тяхното самостоятелно овладяване чрез ново познание, нова дейност, ново общуване;

· нова култура на учене – нова теория за субекта на основата на многоаспектни контакти със средата и включване в единство на продуктите и механизмите на мислене и дейност“ (пак там).

Основните характеристики на интерактивната образователна среда се отнасят до: повишена активност на учениците, включително и чрез групова (екипна) работа; смяна на ролите на обучаващия и обучавания; интерактивни техники на работа; съчетаване на различни форми на интерактивно базиран контрол; роля на водещия като подпомагащ учебната работа; подходяща организация на времето и пространството (пак там, с. 28).
Според Д. Тодорина „създаването на интерактивна образователна среда допринася съществено за повишаване качеството на образователновъзпитателния процес в училище и иновирането на традиционните форми, методи и средства на обучение“ (Тодорина, 2010 http://pedagogy.swu.bg/wp-content/uploads/2012/04/Todorina_Interact_obrazov_sreda_2010.pdf).
За Д. Тодорина „целесъобразността на използването на интерактивните  методи на обучение в началното училище е продиктувана изцяло от променените функции на учителя. Той не е само източник на информация, а той е и мениджър, който е длъжен да управлява чрез подходящ стил. Това предполага наличието на интеракция и изграждането на редица социално значими качества на личността. Учителят е и фасилитатор, който подпомага обучаваните в сложния процес на овладяване на знания и компетентности, което изисква субект-субектни взаимоотношения. Учителят се превръща и в медиатор, който посредничи между обучаваните и учебното съдържание, което изучават“ (пак там).

Създаването на интерактивна образователна среда е в съответствие и с използваната система от методи, форми и средства на обучение. Всичко това показва важното място, което заема прилагането на интерактивните методи на обучение.

Прилагането на интерактивните методи на обучение гарантират проявяването на определени признаци на интерактивно взаимодействие.

Етапи на създаване на интерактивната образователна среда

Според Ст. Лазарова и Л. Лазаров образователната среда е „съвкупност от психологически, социални и пространствено-предметни фактори, за които важна роля играят междуличностните отношения и материално осигуряване“ (Лазарова, Лазаров, 2010, с. 24 –25). В този ред на мисли интерактивната образователна среда дава възможност на учениците да са динамичен фактор за собственото си обучение.
Мотивиране на участниците за изграждане на интерактивна образователна среда е едно от главните условия за осъществяването на всяка дейност и достигане до определена цел. То е в основата на активизирането на субектите в тяхната съвместна интерактивна дейност. Към основните мотиви на учителите за включване на учениците в процеса на интерактивно обучение могат да бъдат изведени следните: очаквания за по-високо качество на постигнатите резултати; формиране на по-широк спектър от социално значими качества  у учениците – организационна култура, активност, самостоятелност, критически усет, рационален подход към учене, изразена готовност за сътрудничество и взаимопомощ, творчество и новаторски дух, адекватна самопреценка и др. (Мотивацията за успешна учебна дейност чрез интерактивна игрова среда, http://www.diuu.bg/ispisanie/broi24/24kt/24kt2.htm).

От друга страна учещите също имат своите мотиви за обучение в такава среда и те са: „включването в интересна за тях дейност, с повече динамика и взаимни контакти; допускане на многообразие в мисленето и действията  и безкритично приемане позицията на другия; възможност за творчество и самоизява, повишаване на вътрешната самооценка, изграждане на позиции пред учителя и съучениците“ (пак там). 

От голямо значение е и предварителната подготовка на учителя  за прилагане на интерактивните методи на обучение. За целта се запознава с литературата (учебници, учебни пособия, сборници, списания и др.), в която са описани интерактивните методи, прави справка с Интернет, обменя опит с колеги.

1. Избор на подходящи интерактивни методи на обучение и интегриране с традиционните (по Тодорина, 2010)

Изборът на конкретни методи, които ще се използват в учебния процес се обуславя от:

· „целите, които си поставя преподавателя; 

· спецификата на учебната дисциплина; 

· типа на учебната задача;

· възрастовите и познавателни възможности на учещите;

· компетентностите на преподавателя и на учениците за прилагането на отделните методи;

· предпочитанията на двата субекта;

· наличието на съответната материална база; 

· разположението на местата за работа и др.“ (пак там).

В зависимост от избраните методи и конкретните учебни задачи, преподавателят подготвя необходимите условия за провеждане на интерактивното обучение.

2. Ефективност на интерактивната образователна среда (по Тодорина,  2010)
Според много автори разглеждането на проблема за ефективността на интерактивната образователна среда е от особена важност, тъй като е необходимо да се постигне оптималност при изграждането на взаимодействието между учител и ученик. Ефективността на интерактивното обучение може да се изрази в следното (Тодорина, 2010): „ограничава се пасивността на учениците; създават се условия за превръщането им в активен субект; увеличават се възможностите им за личностно развитие; повишава се културата на общуване; изграждат се важни социално значими личностни качества“ (пак там). В тази връзка А. Кръстева издига тезата, че „съвременната образователна среда трябва да бъде организирана така, че да осигурява на учениците активност, безопасност, принадлежност и постижения“ (Кръстева, 2014, с. 220).
Съществуват фактори, които биха могли да застрашат и компрометират ефективността от приложението на интерактивните методи. Някои от тях са: недостатъчно задълбочено познаване на спецификата на интерактивните методи и/или прилагането им на произволен принцип; неспособност или затрудненията на преподавателя да организира учениците си да се включат в интерактивната среда; липса на материална база и др. 

За процеса на целенасочена образователно-възпитателна работа в началното училище е особено важно началният учител да е добре запознат с възрастовите особености на учениците.
1.3. Възрастова характеристика на 9-10-годишното дете

През последните десетилетия се наблюдава коренна промяна в педагогическите и психологическите постулати, свързани с позицията спрямо детето в педагогическия процес. В резултат на изводите от многобройни практически изследвания и теоретични постановки се установява необходимостта от личностно центриран подход към ученика. Ориентацията е към потенциалните възможности за обучение и реализация, към постиженията, които обучаемият може и е готов да достигне, към личностни качества, които би могъл да усъвършенства. Личностно ориентираното образование се изразява в изискването „в центъра на всички учебно-възпитателни въздействия да е конкретният ученик; начините и формите на организация на цялостния училищен живот в максимална степен да стимулират неговото личностно развитие“ (Петров, 2008, с. 12). В центъра на педагогическите условия се поставя и участието на ученика в интелектуално-творчески дейности, свързани с практическо приложение на усвоените знания, конструктивно решаване на проблеми, реализиране на изследователски проекти (Кръстева, 2014, с. 162 – 163).

Личностно-ориентираното обучение поставя индивидуалността на ученика в центъра на образователния процес, като същевременно се отчита съответствието с очертаващите се тенденции и перспективи в обществените очаквания за изграждането на съвременната личност. В този смисъл развиващата функция на учебния процес е целенасочена към формиране на цялостната личност на ученика от начална училищна възраст в съответствие с определените образователни цели, като се имат предвид неговите индивидуални възможности, потребности, нагласи и очаквания (пак там, 163).

В специализираната литература се разграничават трите основни възрастови периода (детство, зрялост и старост), но по отношение на подпериодите в тях се обосновават различни варианти. Причините за различията се крият в културологичните особености, начина на живот, гледните точки и концепциите на авторите за факторите на растежа.
Възрастта на изследваните лица в настоящата разработка попада в границите на „средното детство“, наречено така заради обстоятелството, че този подпериод по същество е „хронологическа и психологическа среда на детството“ (Минчев, 2005, с. 49). В други възрастови периодизации се обозначава като „начална училищна възраст” или „начален училищен период“, който обхваща времето от постъпването на детето в първи клас (6 – 7 години в България) до завършване на началния образователен етап – четвърти клас (10 – 11 години в България) (Минчев, 2008).

В настоящата разработка с образователен контекст, приемаме названието „начална училищна възраст“, тъй като отчитаме промени, свързани с училищното обучение и възпитание в нормативно установените „начален етап на основната образователна степен“ или „начално училище“. Разглежданият от нас трети клас попада в края на възрастовия период.

В тази връзка Л. Попова изказва мнение, че „началният етап на основната образователна степен се отличава със своята уникалност по отношение на цялостното развитие на детето и неговото бъдещо личностно изграждане (Попова, 2012, с. 82). Защото в „него по специфичен начин се фокусира взаимовръзката между общество-училище-дете“ (пак там, с. 83).
През средното детство детето е „разделено“ пропорционално между трите жизнени  свята, с които се е запознало до сега (семейството, училище, връстници). След този период от развитието обикновено светът на връстниците измества останалите два свята.

През този период детето все повече се стреми да прилича на „възрастен” (според Божович „бърза да порасне“). Привлечено е към атрибутите на ученичеството – новите дрехи, учебниците, новата обстановка в училище, увеличената независимост. Ходенето на училище кара децата де се чувстват по-големи в собствените си очи, предоставяйки им възможността да приличат на учениците от по-горните класове. Тук бързането да пораснеш е нещо нормално – необходимост, за да вървиш ритмично по пътя на съзряването.

По време на този период социалната ситуация се променя. От доскоро най-важния член (в семейството) детето се превръща в част от равностоен колектив (класовият). Социалната сфера на детето се преустройва и това води до растеж на познавателните му възможности. Именно тук се появяват другите два жизнени свята – на връстниците и на училището. В средното детство училището доминира в ценностната ориентация на малкия ученик, а към неговия край постепенно се измества от връстниците. С основание Г. Бонева подчертава, че „в тези училищни години се осъществяват процеси, които имат отношение както към настоящето, така и към бъдещото интелектуално, физическо и нравствено развитие на учениците“ (Бонева,  2004, с. 9).

През началният училищен период детето гледа на учителя като на авторитет. От особена важност за него е това което „учителят каза“. То не подлага на съмнение истинността на думите на учителя и не ги оспорва. Затова е много важно началният учител да подбира внимателно думите си. Като цяло средното детство бележи връх в авторитета на възрастните.

През този период се развива мотивацията на детето, но все още е прекалено свързана със значимите за него възрастни. Например младият ученик посещава курсове по пиано и иска да има добри постижения, защото вижда, че майка му желае това от него. Същото се случва и в училище – иска да има добри оценки, защото по този начин печели одобрението на учителя. Към края на началната училищна възраст вече се появява „учене заради самото учене“. Тогава се появява и съревнование в учението и в трудовите дейности у децата. Тук учениците започват да се стремят към по-добро място в детския колектив. През този период у децата се появява подбор на приятелите по душевно сродство и те приемат тази дружба за траен ангажимент (Пеев, Стаматов, 1994).
У 11-12 годишните деца вече се наблюдава преориентираност от света на възрастните към света на връстниците. Тогава за тях по-важно е да се харесат на връстниците, си съответно ходенето на уроци по пиано може да стане неприятно за детето, повлияно от мнението на връстниците си.

По време на началната училищна възраст (средно детство) децата най-често биват условно разделени на „практици“ и „теоретици“. Първите разбират света в неговата истинна определеност. Вторите са ориентирани към „правене на неща“. Ако тази типология е вярна теоретичното обучение би било слабо ефективно у деца с практическа нагласа и обратното. Началната училищна възраст е период на ускорено развитие на волята.  Вместо „иска ми се да играя навън” детето разбира, че „трябва да си напише домашните“. Такова заместване става чрез привички за самопринуда. През средното детство детето придобива компетентности, както твърди Е. Ериксън (Кашлев, 2004, с. 78).

Най-важните са: грамотност, воля и научни понятия. Те са най-съществените предпоставки детето да се адаптира нормално в обществото.

Наблюдават се социална и познавателна активност, инициативност, подем на енергията за извършване на разнообразни дейности, широта на интересите и склонностите (Славин, 2004, с. 124; Василева, 2002; Бонева, 2004, с. 98). В това отношение ролята на началния учител е изключително важна. Той трябва да създава условия децата да се включват в дейности, които да им позволяват да успяват, да се чувстват добре и да поддържат ентусиазма им (Kohn, 1994, с. 172 – 283; Canfield, Siccone, 1995; Lerner, 1996, с. 41– 42; Василева, 2002).

Мотивацията на детето в начална училищна възраст е свързана и провокирана от възрастните – учители, родители и други, които то приема за образци, достойни за подражание. Мотивационните структури се изграждат в пряка зависимост от положителните или отрицателни подкрепления, които ученикът получава за своята дейност В края на периода започват да се утвърждават собствени мотиви – детето участва в учебни и други дейности, за да удовлетвори собствените си потребности, а не за да заслужи одобрението на „значимите възрастни“ (Кръстева, 2014, с. 169).

През начално училищната възраст в познавателните възможности на децата настъпват съществени промени. Това е причината, поради която от учителите се изискват специални методи на обучение. Тези методи трябва до бъдат прилагани едновременно. Доскоро върху децата, който токущо са престъпили прага на училището е прилаган най-интересният метод на обучение – игровият. При него децата са развили умения, които ще са им нужни в училище. Той се отнася към т.нар. „индиректни стратегии“, които се характеризират с акцент върху дейността на ученика (ученето) и самият той, в основата на тези стратегии е не само усвояване на учебното съдържание, а и усвояване на способи и начини на поведение. С преминаването им в следващата възрастова група, върху децата трябва да се прилагат методи на обучение, свързани с развитието на мисленето, вниманието, въображението, речта, паметта и интересите. Това става чрез различни похвати:

· Стимулиране на мисленето
Много е важно да се предостави  възможност на децата сами да мислят върху задачите си, а не да им се налага чуждо мнение. 
Развитието на мисленето е много важно за изграждането на успешна учебна дейност на ученика. Когато детето постъпва в училище, то е неспособно да обобщава правилно, да прави анализ, защото няма нужния опит и не притежава необходимите знания, неговото мислене е несъвършено. 
Благодарение на системната работа в училище мисловните процеси у детето постепенно се развиват. В периода третокласниците се научават да правят по-задълбочени сравнения, да вижда приликите и разликите.
В трети клас се появяват устойчиви мотиви за заемане на престижно място в детския колектив. Открояват се постоянни лидери в детските общности (Минчев, 2005, с. 51; Бонева, 2004, с. 97). Проучване от 1997 година показва, че в тази възраст формалните и неформалните лидери съвпадат и това са деца с успешни постижения в академични, творчески или спортни дейности. Те могат да бъдат незаменими помощници на учителя като двигатели на развитието на класа като цяло и на отделните ученици в него. Намесата на учителя в този процес трябва да бъде много деликатна, за да не възникнат деструктивни отношения между децата.

Началната училищна  възраст е времето, когато децата развиват своите двигателни усещания и навици. Това развитие става, когато работата е свързана с мускулите и осезателните усещания – например часовете по физическо възпитание и трудово, игрите в междучасията и други. По време на тези занимания детето има възможност всестранно да възприема предметите, тъй като то може и да ги пипне, а не само да ги гледа. Така у детето се формират възприятия и представи за тежестта на предметите, което има важно практическо и познавателно значение.

· Стимулиране на вниманието
Когато детето постъпва в училище, неговото внимание има слаба способност за разпределение. В процеса на обучение, обаче, свойствата на вниманието постепенно се развиват. Въпреки това подобренията в развитието на вниманието, които настъпват в този курс не са особено големи. Шумът от двора на училището, разговор в коридора пред класната стая и други дразнители са в състояние много лесно да отвлекат вниманието на детето, тъй като то лесно се разсейва под влиянието на такива дразнители.
Вниманието на детето в началната училищна възраст е неволево и то много трудно може да се съсредоточи върху неща, които не са му интересни. Когато детето разбере, че в училище неговата пряка задача е ученето, то трябва да я изпълни. За целта е необходимо да слуша какво преподава учителят, макар и това да не представлява интерес за него. Именно тук неволевото внимание преминава  във волево. Важен фактор за резултатната учебна дейност на детето е развитието на неговото внимание. Този процес е  важна част от учебно-възпитателната работа на учителя. Той трябва да умее да задържи вниманието на децата и да поддържа техния интерес към учебните предмети. Това създава навик у децата за съсредоточаване при всяко тяхно начинание.

· Стимулиране на въображението
В началната училищна възраст въображението на децата главно е възпроизвеждащо. С натрупването на повече опит и впечатления, както и с развитието на някои възприятия и представи на детето се създават условия за по-сложно творческо въображение. Обикновено въображението на децата е добре изразено в техните рисунки. Освен това, което са наблюдавали децата много често рисуват и измислени от тях предмети и хора.

Колкото повече се засилва развитието на мисленето у децата, толкова повече контролът върху въображението става по-голям. Това е така, защото знанията и научените от детето понятия нарастват и то вече е способно да си обясни непонятни до скоро за него явления, чиито обяснения се е опитвало да намери главно чрез  въображението си.

· Стимулиране на речта
Учителят има задачата да следи дали детето разбира смисъла на наученото и да накара децата да използват наученото в училище в и извън него.

В тази връзка е мнението на Л. Попова, че „речта се обогатява чрез усвояване на четивната техника и писмената грамотност, като по този начин се оптимизира и цялостното езиково развитие“ (Попова, 2012, с. 86). А според Е. Василева писането като умение за съответно кодиране, е „форма на символна комуникация, предполагаща едновременно наличие на внимание, възприятие, памет, асоциации“ (Василева, 2002, с. 57).

В периода на начално училищната възраст детето се научава да чете и пише и придобива нови и различни знания, тоест, то получава своята начална грамотност. Когато ходи на училище и изучава различни учебни предмети, детето научава нови думи и понятия. Така тo обогатява речника си и умеe да се изразява по-добре. През началната училищна възраст много от децата проявяват литературно творчество. Освен писането на съчиненията и други училищни задължения, често явление е детето да започне да прави опити да пише стихове. Учителят трябва да следи за подобни прояви на творчество.

· Стимулиране на паметта
Тук от голямо значение е умението на преподавателя да направи изучаваните в училище предмети привлекателни  и интересни за децата, тъй като по този начин те ще могат по-лесно да усвояват материала и да тренират  и развиват паметта си. През периода на начално училищната възраст детето развива не само неволевата, но и волевата си (активна) памет. В условията на образователно-възпитателния процес паметта на детето се развива много бързо и то вече може да  прави съзнателни усилия, за да запомни даден материал. Факт е, че колкото е по-активно е детето в дадена дейност, толкова по-бързо то научава материала, свързан с нея. Когато в началната училищна възраст децата се стремят да запомнят и някоя нова и осмислена от тях дума, те активизират и подобряват едновременно мисленето и паметта си. 

· Стимулиране на интересите
В процеса на израстването на децата  техните интереси се изменят и усложняват. В началната училищна възраст интересите на децата обикновено са свързани с техните желания и потребности. В този период започва развитието на познавателните процеси, които обаче все още са нетрайни. Когато детето се научи да чете развитието на интересите му нараства и те са свързани с по-широко познавателно отношение. Много често в тази възраст децата предпочитат да четат книги, свързани с природните явления (земетресения, дъжд, сняг, вятър, светкавици), защото те будят много голям интерес у 9-10 годишните. Затова преподавателите трябва да следят интересите им и адекватно да определят целите и задачите на учебния материал съобразно тях.

Начална училищна възраст е един период, свързан с приобщаването на детето към една нова среда – тази на училището. То е изправено пред един съвсем нов свят, свят където то не е център (както в семейната среда). От изключително значение е в началния курс на обучение с децата да работят квалифицирани и добре подготвени педагози, които да могат успешно да ръководят образователно-възпитателния процес, тъй като това е възрастта, през която в познавателните процеси на децата  се наблюдават съществени промени. На родители и педагози се пада трудната задача да направят така, че новият ученик да придобие необходимите компетентности в хода на учебния процес по най-благоприятния за детето начин. Несъмнено качественото педагогическо общуване трябва да отключи детските сетива, да създаде позитивна, емоционална нагласа и да стимулира познавателната активност на учениците и повиши мотивацията им за учебна дейност.

Изведените характеристики на учениците от трети клас потвърждават, че те са изключително динамични, изпълнени с качествени промени, които притежават устойчивост и съдържателна значимост и детерминират интелектуално и социално-нравствено развитие на личността.

1.4. Същност на познавателната активност, познавателния интерес и познавателна дейност

За очертаване на теоретико-експерименталните насоки на настоящето изследване, изключително важно е да се анализират основните понятия като познавателна активност, познавателен интерес, познавателна дейност. Тези понятия са широк дискутирани в специализираната психолого-педагогическа литература.
Понятието познавателната активност се анализира от редица учени като Г. Пирьов (Пирьов, 1971, 1998, 2003, ), Л. Десев (Десев, 2010), Р. Стаматов (Стаматов, 2008), Л. Люблинская (Люблинская, 1975, 1978), М. Андреев (Андреев, 1996, 1987) и др.
Понятието познавателната (гностична) активност е „процес и резултат на сетивното или рационалното отражение на обективната реалност по пътя на анализа и синтеза (Дилова, Никова и колектив, 1989, с. 374).
Познавателната активност, според С. Стефанов, е „дейност, насочена към цели, задачи, потребности, интереси, мотиви и отношения и към това, което трябва да бъде опознато. Поражда се от потребността за нови впечатления и от самия процес на дейността. Развитието е насочено към овладяването на система от водещи знания и действия, обезпечаващи самоуправлението на процесите на учене. Осъществява се на три равнища: сетивно познание, абстрактно мислене и практическо приложение. Нейното развитие се проявява не само под формата на увеличен обем на знания, а и в изменение на дълбочината на познанието. Активизирането на познавателната дейност се изпълнява съобразно принципа за проблемност. Тогава учениците се учат взаимно, от значение е умението им да анализират, обобщават, творчески да използват знанията“ (Стефанов, 2013, с. 8).

За познавателна дейност, според J. Lompscher и други учени, могат да бъдат определени следните аналитико-синтетични операции (Lompscher, 1975; Дилова, Никова и колектив, 1989): 
· „схващането на отношенията между част и цяло.

· отделяне на свойства на един обект и схващането на отношенията между различни свойства на този обект.

· диференциация, генерализация и сравнение;
· подреждане;
· абстрахиране;
· обобщаване;
· конкретизиране“ (пак там, с. 55; с. 374).

Според същите автори всяка умствена операция протича на различни равнища на познавателна дейност. И те са чрез: практическо-предметно действие; непосредствено съзерцание; посредствено съзерцание; езиково-понятийно познание (пак там, с. 375). Същите могат да бъдат проследени на Фигура 1.

Фигура 1. Равнища на познавателната дейност (по Дилова, Никова и колектив, 1989, с. 375)
Тук е важно да се отбележи, че равнищата на познавателна дейност не са изолирани едно от друго и са свързани помежду си в многобройни връзки (пак там, с. 375).

Активността в обучението се предопределя от съдържанието на познавателната дейност. Тя е обвързана с личния опит на учениците, с научно-техническите постижения и възможностите за самостоятелно овладяване на знания. Значими за стимулиране на активността са: изпълнението на практически задачи чрез използване на придобити навици; проблематизирането на обучението; използването на съвременните технически средства; стремеж към положителна оценка. Учениците следва да са проактивни, да се стремят да разберат другата страна и да си сътрудничат активно.

Според А. Люблинская „мотивът, който подтиква детето да манипулира с предметите е познавателен интерес“ (Люблинская, 1978, с. 372).

За А. Ников познавателният интерес е „израз на сложно отношение на индивида към предметите и явленията от заобикалящата го действителност и е насочен към учебното съдържание и към поставените задачи за решение, а в познавателните интереси прозират стремежите на личността към по-задълбочено изучаване на учебния материал и волевите му усилия за осъществяване на високо продуктивна познавателна дейност“ (Ников, 1994, с. 59).

Върху основата на интереса към учебна дейност у учениците се формират специални познавателни интереси (Люблинская, 1978, с. 390). Те са интереси към придобиване на нови научни знания и са свързани с положително емоционално отношение към изучавания предмет, с удовлетвореността от познанието, с преодоляване на трудности, с постигането на успех.
Познавателният интерес се отличава със съществени признаци. Според Г. Щукина те са следните (Щукина, 1979):
· „интелектуална насоченост на търсенето на новото в обекта, стремеж да се запознаеш с предмета по-близко, да го опознаеш дълбоко и разностранно;

· емоционална оцветеност (желание да се научи нещо ново, радост от търсенето и т.н.);

· осъзнато отношение на човека към предмета и неговият интерес към задачата, която стои пред него при опознаване на този предмет;

· израз на волево действие (усилията са насочени към откриване на нови страни и признаци на предмета)“ (пак там, с. 160).

А. Люблинская откроява няколко характерни особености на интересите на учениците от начален етап и те са (Люблинская, 1978):

· „подражателност;

· непостоянство;

· повърхностност;

· близост до собствения жизнен опит;

· разхвърляност;

· насоченост към най-близкия резултат“ (пак там, с. 391).

Познавателният интерес е избирателната насоченост на личността и има търсещ характер. Развивайки се, познавателният интерес става основа за положително отношение към ученето. 

Активизирането на учениците е предпоставка за решаването на проблеми, които общественото развитие поставя пред обучението в началното училище. С активизирането се свързва усъвършенстването на учебните методи и похвати, както и на формите за организация и провеждане на учебния процес. От голямо значение в тази насока е да се разработи система от познавателни задачи. Безспорна е тяхната роля за осъществяване на основните дидактически функции на обучението (преподаване и усвояване на нов материал, затвърдяване и практическо прилагане на изученото, проверка и оценка на знанията и уменията). Разглежданият проблем има пряко отношение и към похватите, с помощта на които учителят създава у учениците мотиви за познавателна дейност чрез осъзнаване на практическата полза от математическите знания и умения, чрез формиране на интерес към постиженията на математиката. Необходимостта от по-висока самостоятелност, съзнателност и активност на учащите се в процеса на обучението е била осъзната и изтъкната от дидактиката още в самото начало на нейното възникване. Тя намира отражение в дидактическата система на Коменски, в педагогическите схващания на Русо, в учението на Песталоци, в работите на Дистервег, в педагогическата система на Ушински (Учебник по педагогика, ВТУ, http://psihologiabg.com/wp-content/uploads/2011/01/uchebnik-po-pedagogika.pdf).
Самостоятелната работа е дейност, изпълнена без непосредствено участие на учителя, но по негово поръчение. Тя е  средство за формиране на самостоятелността като качество на личността (пак там, с. 76).
Учениците изразяват резултатите от усилията си в определена форма. За да е успешна самостоятелната работа, учениците трябва да осъзнаят предназначението и смисъла ѝ. Тя трябва да е достъпна и да е свързана с инструктаж и анализ от учителя за нейното изпълнение.

Развиването на познавателната активност на учениците е актуален проблем с голямо теоретично и практическо значение. 

Съвременното разбиране на активността на познавателната дейност на учениците в процеса на обучението се отличава с няколко важни особености, според М. Андреев (Андреев, 1996):

· „Съдържанието на познавателната дейност, предвидено за реализиране в учебните програми, все повече се свързва с личния опит на учениците и постиженията на науката и техниката.

· Активизирането на познавателната дейност на учениците се отличава с повишаване на относителния дял на самостоятелно овладяване на знания от различни източници.

· Активизирането на познавателната дейност на учениците се съпровожда със засилване ролята на учителя като ръководител и организатор на учебния процес, увеличаване на управленските му функции в сферата на обучението“ (пак там, с. 57).
Разграничават се няколко вида активност на ученика в процеса на обучението (Тодорина, 2008):

· „емоционална активност;

· интелектуална активност;

· сензорно-моторна активност;

· говорна активност“ (пак там с. 3).

За И. Иванов (Иванов, 2012) „активността може да бъде също така вътрешна и външна.“ Учебното съдържание и дидактическата технология предлагат твърде разнообразни възможности за активизиране познавателната дейност на учениците. Необходимо е обаче да се има предвид че върху процеса на обучението действат различни причини, които водят към големи различия в крайните резултати, дори когато учителят следва единна и последователна линия на дидактическо поведение. Към тях може да се отнесат:
· Съществуването на паралелки с активно положително отношение към учебната дейност и с подчертана умствена активност, а също и на паралелки с относителна пасивност и недисциплинираност.

· Наличността на предпочитания у учениците към едни или други предмети, които удовлетворяват по различен начин интересите им и повишават активността им и обратно.

· Наличността на обемист учебен материал по някои учебни предмети и по някои теми, което затруднява активната умствена дейност на учениците.

· Наличността на недисциплинирани ученици с недостатъчно желание за учебна работа, което пречи на цялостната учебна дейност.

· Липса на готовност за активно учене у някои ученици, поради недостатъчно формирано положително отношение към обучението“ (пак там, с. 91 – 99).

Тези причини може да се отразят твърде неблагоприятно върху равнището на интелектуалната, емоционалната, говорната и сензорно-моторната активност на голяма част от учениците, въпреки че добрите учители обикновено намират изход и от такива трудни дидактически ситуации.

За активизиране познавателната дейност на учениците съдействат (Иванов, 2012):
· „положителните подбуди за учене, интересът към учебния материал;
· положителните емоционални преживявания, породени от самата учебна дейност;
· тясната връзка между обучението и живота и практиката, която доказва високата значимост на научните знания;
· единството между интелектуалната и говорната дейност на учениците;
· положителните взаимоотношения между учителите и учениците в процеса на обучението;
· изпълнението на практически задачи, изискващи комплексното прилагане на старите и ново усвоените знания, умения и навици;
· системно повторение на по-рано усвоените знания при затвърдяване на новите знания;
· вариантността на упражненията и диференцирането им;
· работа с неадаптирани материали при съблюдаване на достъпността им;
· широко приложение на такива задачи, които изискват преход от теорията към практиката, от нагледно образното към логическото мислене;
· прилагането на обобщени интелектуални умения за решаване на конкретни задачи;
· проблематизиране на обучението;
· диференцирането на съдържанието на учебната дейност на учениците;
· използването на съвременни технически средства за обучение и дидактически материали;
· умението на учителя да взема под внимание особеностите на психическото състояние на учениците и стадия на познавателното им развитие“ (пак там, с. 211).

Активизирането на познавателната дейност на учениците в процеса на обучението има огромно значение за пълноценното им развитие, за формиране на цялостната им личност. Ето защо, в последно време тенденцията да се отделя все по-голямо внимание на средствата и начините за активизиране на познавателната дейност става доминираща в дидактическите изследвания. Вниманието на специалистите все повече се насочва към възможностите за мобилизиране на собствените усилия на учениците в процеса на усвояване на знанията. В тази връзка е твърдението на М. Андреев, че съвременната дидактика осъзна факта, че най-трайни и функционални са онези познания, които ученикът усвоява чрез собствени усилия (Андреев, 1987). 

Според Ю. Илчева понятието „активност“ е по-широко в сравнение с понятието „самостоятелност“, макар че истинската активност предполага една или друга степен на самостоятелност” (Илчева, 2009, с. 165).
Активността при ученето означава съзнателно, волево, целенасочено изпълнение на дейността, необходима за овладяване на знанията, уменията, навиците. Един от най-ефективните пътища за активизация на учениците в процеса на обучението е самостоятелната работа, но тя не е единствен начин за изявяване на тяхната активност.

Извършването от учениците на необходимите познавателни действия над учебния материал, осигуряването на условия по време на урока те самостоятелно да достигнат до определени познавателни резултати води не само до по-голямото им активизиране, но и ги приучва да търсят новото, да разглеждат изучаваните въпроси от всички страни и аспекти, да издигат нови проблеми и хипотези и търсят пътища за тяхното разрешаване, да изследват и експериментират. Именно познавателната дейност на учениците е най-важното условие за усвояване от тях на изучаваното учебно съдържание. Това налага необходимостта от нов подход при разглеждане на методите на обучение, който би позволил да се разкрие по-добре мястото, ролята и значението на отделните методи за усвояване на знанията от учениците и за развиване на тяхната познавателна самостоятелност. 
Според И. Лернер (Лернер, 1981) и М. Скаткин (Скаткин, 1984), обучението трябва да се разглежда като система от целенасочени действия на учителя, организиращи познавателната и практическата дейност на учениците (Тодорина, 2005). То предполага непременно взаимодействие между учителя и ученика, в хода на което учителят организира дейността на ученика над обекта за изучаване, а в резултат на тази дейност се реализира процеса на усвояването от ученика на образователното съдържание. Това нагледно се вижда от Схема 1.

С други думи, методът на обучението предполага преди всичко цел на учителя и съответната дейност, осъществявана с помощта на средствата, с които той разполага. В резултат на това у ученика възниква определена цел и съответна дейност, извършвана чрез достъпните за него средства. Под влияние на тази дейност се осъществява процесът на усвояване от ученика на изучаваното съдържание, постига се набелязаната цел, или резултатът от обучението.

Схема 1. Процес на усвояване на образователното съдържание
от ученика
Ролята на учителя е да създаде в хода на образователно-възпитателния процес предпоставки за творческа дейност – „дълбоко развитие на интелекта, на висшите психични функции и способности, достатъчно знания и умствени качества“ (Александров, 1990, с. 136).

Споделяме мнението на П. Торънс, че възможности на ученика може да се развиват чрез специални упражнения в хода на овладяване на учебните програми, а не вън от тях, като за всички деца се осигуряват възможности и условия за творчески изяви. Според автора, „проблемът не е в учебния материал, а в начина, по който се преподава, и възможностите, които се дават на децата да прилагат своите творчески способности едновременно с усвояването му“ (Торънс, 1985, с. 14). В този смисъл Дж. Брунер препоръчва детето да търси, да „използва, комбинира, изменя, прекроява и съзидава“ (Брунер, 1995, с. 24). Функцията на учителя е да създаде творческа среда, условия за изяви на учениците, да провокира тяхното мислене. Толерантното отношение на учителя към оригинални инициативи и идеи на учениците е предпоставка за креативност, за пълноценна творческа дейност.

Според Ш. Амонашвили, ако педагогът съумее да приложи такт към учениците, това от своя страна съдейства за натрупване на положителни чувства, свързани с познавателния успех и развива силни мотиви за познавателна активност и дейност (Амонашвили, 1995).

1.4.1. Релацията „познавателна активност – познавателен интерес – познавателна дейност“
За разлика от абстрактните идеологически постулати, ори​ентирани към необозрим идеал за личност, и подчертаната, ограничаваща личностното развитие академична прагматичност, съвременните хуманистични подходи налагат адекватно разбиране за целта. Ясно е, че нейното формулиране е в тясна зависимост с цялостната психична природа и неразгьрната интелектуална енергия на малкия ученик с логиката на общественото развитие и степента на осъзнатост на общочо​вешките ценности, утвърждавали се с векове чрез националната идентичност и спецификата на една общност.
Този подход отхвърля аксиоматично обезличаващия дидактизъм и търси промяната в образователната парадигма чрез изместването на акцента от волево-когнитивната сфера на развитие при детето върху мотивационно-емоционалната. Необходимо е откриване на добрия баланс между двете направления, за да се промени на първо място психологически​ят климат в училище и то да се превърне в място с достатъчно поощряваща индивидуалното развитие атмосфера.

Функцио​налната подготовка на учениците от началното училище, из​разяваща се във формирането на предметни знания и умения, не е достатъчна. Необходимо е осигуряване на такъв тип сво​бода за изявата на ученика, при която той ще действа, не подтикван от волята на учителя, а воден от устойчиви вътрешни и добре осъзнати потребности. Необходимо е приемливо синхронизиране между прагматичност и духовност, рационално и емоционално за да се постигне пълноценното развитие на формиращата се личност чрез разширяване сферата на субективност. В съдържанието на понятието „пълноценно“ се разбират конкретни постижения, валидни за конкретното дете, дълбоко осмислени от самото него, формирани по пътя на едно емоционално наситено и едновременно с това целенасочено и добре осъзнато педагогическо взаимодействие. Субектността се разбира като източник за активност и владеене на способи за съзнателно и творческо трансформиране и пренасочване на дейността. Постигнатото равнище на развитие се измерва с (Василева, 2007): 

· „духовна  извисеност,  подпомагаща  аксиологическата насоченост на реализацията в живота, стойностна както за са​мия субект, така и за другите;

· умението на ученика да разгръща своята инициатива и самостоятелност в подбора на средствата и подходите за реша​ването на разнообразни по характер задачи;

· умение за пренос на овладените знания в нови житей​ски ситуации и условия;

· рефлексивно поведение (планиране, регулиране и оце​няване на собствената дейност); овладяване на подходи за не​прекъснато самоусъвършенстване“ (пак там, 54).

Отчитайки шанса, предоставен от новия социален контекст за пълноценно развитие, в своя трактат „Училище на живота“ Ш. Амонашвили формулира основната цел на образователния процес и конкретизи​ра насочеността ѝ в три аспекта: „Облагородяване на душата и сърцето на детето. Дей​ността, насочена към постигането на тази цел, той запълва със следното съдържание: формиране на адекватно отношение към изконните общочовешки ценности, които формират представа​та за добро в широките му измерения и произтичащите от това отношения на детето към света, в който живее“ (Василева, 2007, с. 89).
Познание (cognition) – е общ термин за означаване на всички процеси, участващи в познанието (Словари и энциклопедии на Академике, http://dic.academic.ru/dic.nsf/enc_psychology/749).  

Според учения E. Hilgard познанието се състои от съвкупността от умствената дейност или състоянията, участващи в познаването и функционирането на съзнанието (Hilgard, 1977). За Р. Корсини то включва (Корсини, 1998): възприятие, внимание, памет, представна дейност, езикови функции, процеси на развитие, решаване на проблеми (пак там, с. 130). Несъмнено познанието е човешка дейност, насочена към изучаване на действителността.

Интересът е елемент на човешката дейност. Познавателната дейност е един от „основните видове човешка дейност и познавателна дейност и се съпровожда от нея. Познавателните интереси са водещ показател на познавателната култура и на познавателното развитие на ученика“ (Стаматов, Минчев, 2003). 

Познавателната дейност включва външни подбуди – стимули, и вътрешни подбуди – интереси, ценностни ориентации и мотиви.

В педагогическата психология познавателната дейност е определена като съвкупност от: „въздействия от външния свят; предварително знание за света; интуиции за актуални и бъдещи събития; формат на представяне на света“ (Минчев, 2008, с. 29). Според Ю. Дончева, за да се реализира познавателната дейност, „е необходимо познавателните потребности да преминат в конкретни познавателни действия. Алгоритъмът е следният: наличие на потребности от определен обект от околната действителност → потребността се осъзнава и преминава в интерес → интересът се превръща във вътрешен стимул за дейност, само след като в обективната среда са налице условия за удовлетворяване на потребността → стимулът поражда мотив, мотивация за дейност → мотивът поражда конкретното действие (Дончева, http://www.azbuki.bg/editions/azbuki/archive/archive2011/doc_view/1499-doncheva012014; Дилова и колектив, 1989, с. 292-293).

Външните подбудителни сили се пречупват през вътрешните подбудителни сили, през съзнанието. Съществува връзка между потребностите, интересите и мотивите и заобикалящата действителност. Познавателната дейност е средство за удовлетворяване на познавателните потребности.

Познавателният интерес е едно от личностните качества на ученика, черта от характера, проявяваща се в любознателност, любопитство, активност. Интересът е избирателен по отношение на различните дейности.

Познавателните интереси се появяват само след като средата се организира така, че да удовлетворява потребността, да е разнообразна, нова, интересна и емоционална. При това положение възниква познавателният интерес, който активизира и стимулира познавателната дейност. Широките познавателни интереси предизвикват по-активна познавателна дейност, която допринася за познавателното развитие на ученика от трети клас.

За да се развиват познавателните интереси, е необходимо да се използват възпитанието и обучението като фактори за организиране на средата. Появата на интерес стимулира активността на ученика от начален етап. Голямо значение за развиване на наблюдателността и любознателността в начална училищна възраст има прилагането на диференцирания подход в обучението. В зависимост от степента на развитие на познавателната активност на учениците може да се предоставят различни по трудност задачи, овладявайки способи на познавателна дейност. 

Развитие и разгръщане на познавателните сили на детето. От тази цел произтича необходимостта от развиване на качества и умения за: „наблюдаване, съсредоточеност на вни​манието, досетливост, съобразителност, откривателство, изказване, точно и ясно описание, умение за слушане, разбиране, поставяне на въпрос; построяване на съждения, ползване на логиката и доказател​ствата; способи на теоретичното и емпирическото мислене и обобщение; осъзнаване на целта и построяване план на дей​ността; стремеж към познавателни затруднения, стремеж към дълбочина в осъзнаването, умение да стигнеш до най-важното; интерес и сила на волята, усърдие, запомняне и възпроизвежда​не; образност; стремеж към новото; смелост в изказа; свободен полет на мисълта, самостоятелност, сътрудничество; обмисля​не и позициониране на познавателните въпроси, търсене източ​ници на знания; усъвършенстване, обогатяване на мотивите на познавателната дейност; красота в познавателния процес“ (пак там, с. 96).

Несъмнено тези знания са необходими на детето, за да се формира способност за проник​ване в същността на „жизнените явления“; да се „разшири съзнанието на детето“ за изгражда​не на представа за световния ред и да се подпомогне разгръща​нето на неговия „духовен живот“; да се стимулира „стремеж за по-нататъшно усъвършенстване и обогатяване на наличните знания“ (Батоева, Драголова, 2001, с. 55). 

1.4.2. Характеристика на видове мотиви

Въпросът за мотивите и мотивацията се свързва с основните теоретични аспекти на настоящето изследване. Ето защо от изключително значение е извеждането на най-характерните предпоставки на мотивите и тяхното регламентиране в експерименталното изследване. Според З. Костова „човек научава онова, от което има потребност“ (Костова, с. 24) затова въпросът за мотивацията за учене в съвременното училище е важен и централен. Той е източник на дейността и изпълнява функции на подбуждане и смислообразуване.

В психологическата литература понятието „мотив“ се интерпретира от различни гледни точки. За Л. Десев мотивацията е „основна категория в съвременната психология“ (Десев, 2003, с. 204).
Мотивът (от лат.  мoveo – движа) се определя като вътрешна подбуда за действие или поведение. Той възниква на основата на потребности, представи и убеждения. За С. Л. Рубинштейн „мотивите формират ядрото на човешката личност“ (Рубинштейн, 2002, с. 764).
Ст. Стамболиев предлага следното дефиниране на мотив, според учени посочени в таблица  2 (по Стамболиев, 1996, с. 3):

Таблица 2. Дефиниране на мотив (по Костова 2000, с. 25)

	Автор
	Характеристика

	Инглиш
	Основа на поведението.

	Камерон
	Всеки фактор, за който мислим, че има особено значение като стимул към провеждане на някаква дейност.

	Леонтиев
	Реален или мислим обект, върху който се концентрират потребностите на ученика.

	Уорън
	Съзнателно преживяване или подсъзнателно усилие, което в дадена ситуация се явява фактор, участващ в детерминирането на индивидуалното или общественото поведение.

	Хилгард
	Състояние на организма, което влияе на неговата готовност и активност.

	Хилфорд
	Определен вътрешен фактор или състояние, които водят към началото и поддържането на активността.


В Оксфордския речник мотивът има две значения. Първото е, че той може „да породи движение“, а второто е, че той „кара човек да действа“ (Fowler, H.,  F. Fowler, J. Murray, 1964, с. 788).

Сред множество съществуващи класификации в педагогическата литература, интересна за образователната практика е тази на Л. Десев. Авторът приема, че „мотивите за учене са вътрешни подбуди, главно осъзнати, по силата на които учащият се усвоява знания, умения, навици, изпълнява свои училищни задължения и извършва различни учебни извънкласни дейности (Десев, 2003). Според автора, мотивите са основание за действие, решение, насоченост на личността (пак там, с. 78).
А. Леонтьев определя мотивите в най-тясна връзка с потребностите, които тласкат индивида да търси обект за тяхното удовлетворение. Според него „мотивът е обект, който удовлетворява една или друга потребност и който в една или друга форма, отразявайки се от субекта, дава неговата дейност“ (Леонтьев, 1972, с. 36). Съгласно тази постановка потребността е предпоставка за дейността, а предметът на дейността е нейният действителен мотив. Това означава, че зад всеки предмет – мотив – стои някаква потребност, т.е. мотивът се свързва с извършване на действието, а целта – какво индивидът иска да постигне чрез него.

Според учените Т. Koballa, С. Glynn, L.  Dunlap, мотивацията е теоретичен конструкт, използван за обяснение на причината, посоката, интензивността, посто​янството и качеството на поведението, ориентирано към постигането на определена цел (Koballa/Glynn, 2007, с. 75 – 102; Dunlap, 2004, c. 192; Koballa, 2006, c. 25).
В тази връзка ученият V. Pandey очертава следните елементи, на които се основава мотивацията (Pandey, 2005):

· „Тя започва с необходимостта, въображени​ето, мечтата или желанието за постигане на дадена цел.
· Развитие и поддържане на желание за пре​одоляване на бариери, неуспехи, разочаро​вания.
· Развитието и поддържането на желание за учене се осъществява чрез продължително търсене на нови възможности и учене по механизма проба-грешка“ (пак там, с. 2).
Мотивационната структура е много важна за успеха на обучението. В тази връзка H. Brown извежда шестте вида потребности, които я съставят, а именно (Brown, 1994):

· „потребност от изследване;

· потребност от манипулиране с ръце;

· потребност от дейност;

· потребност от стимулиране;

· потребност от знание;
· потребност от самоусъвършенстване и самоуважение“ (пак там, 76).

Сравнителният анализ на проведено от П. Костова емпирично проучване на отношението на 1200 ученици към учебната дейност показва специфика и изключителна динамика на мотивите за учебна дейност. В различни възрастови групи при учениците от начален етап „доминират познавателните интереси и мотивите за дълг към родителите и учителите. С нарастване на възрастта се засилва осъзнаването на значимостта на знанията и ученето за продължаване на образованието и подготовката за професия“  (Костова, 1990, с. 51 – 52).
С. Цветанска разглежда проблема за мотивирането на учениците в контекста на създаването на мотивираща среда за учене, в която „с учениците се комуникират учебните цели и се търси споделена отговорност за тяхното постигане чрез включване в интерактивни учебни дейности. По този начин интензивното общуване между учителя и учениците в класната стая стимулира прехода от външна към вътрешна мотивация“ (Цветанска, 2011, с. 31).
В тази връзка М. Михова определя мотивацията за учене като „комплекс от най-разнообразни вътрешни и външни подбуди, които обуславят активността на ученика, за придобиване на определена, желана от него или от учителя (обществото) степен на компетентност“ (Михова, 2003, с. 250 – 251).
Разглеждайки актуалния проблем за превръщане на училището в предпочитана и желана територия за ученика, П. Костова подчертава и поставя „в основата на мотивацията за учебна дейност редица въпроси, свързани с учебното съдържание, методиката на обучение, образователната среда, ценностните ориентации, социалното партньорство, сътрудничеството и подкрепата, хуманизирането на педагогическите взаимодействия“ (Костова, 2010, с. 178 – 191).
Е. Ильин предлага три етапа за формиране на мотив за учебна дейност: „формиране на първичен мотив, активност и избор на конкретна цел и формиране на намерения за достигането ѝ“ (Ильин, 2003, с. 48).

Мотив, потребност и стимул са близки понятия, но имат и различия. Стимулът е външна подбудителна причина за действие и има обективен характер, който може да прерасне в мотив, който да подтикне личността към дейност за удовлетворяване на съответна потребност. Потребностите са движеща сила и източник на активност. Тя според И. Стойков, „отразява изменението на състоянието на човека, възникнало в резултат на вътрешни фактори (потребности) и на външни фактори (стимули), които съответстват на потребностите“ (Стойков, 2014, с. 78). Потребностите се отразяват на интересите и стават водещи в обучението. 

Мотивацията не е неприкосновена константа. Тя е „ин​тегрирано психично новообразувание“, което се изгражда с помощта на подходящи за това условия (Колишев, 2013, с. 87). Формирането на мо​тива започва с възникването на потребност и завършва с въз​никване на намерение и подбуда за достигане на определена цел, ако тя е необходима за човека. 

Е. П. Ильин определя следните групи мотиватори (Ильин, 2003):
· „нравствен контрол (наличие на нравствени принципи);

· предпочитания (интереси, склонности);

· външна ситуация;

· собствени възможности (знания, умения, качества);

· собствено състояние в даден момент;

· условия за достигане на целта (положени усилия и време);

· последствия от собственото действие и постъпки“ (пак там, с. 36 – 40).

Да се създаде вътрешна мотивация за работа, и то проник​ната от познавателния интерес, е недотам проста задача, още повече като се имат предвид същността на мотива като пси​хично състояние и спецификата на мотивационната сфера на малките ученици. 

Възгледите на Е. Маслоу за личностната мотивация и потребностите (Маслоу, 2001) се свързват най-близо със стимулиране на познавателната активност на учениците. Те се изразяват в следното: 

1). В начална училищна възраст физиологичните потребности определят моментната насоченост на децата в началото на периода. В четвърти клас учениците вече са в състояние да контролират физиологичните си потребности(пак там, с. 82 – 91). 

2). Според Е. Маслоу при децата потребността от сигурност ги кара да търсят покровител и защитник. Всеизвестно е, че те търсят подкрепата, оценката и признанието на значимите възрастни. Наблюденията в педагогическата практика показват, че малките ученици се нуждаят от правила за поведение. Дори и в трети клас се включват в изработването на правила на класа и активно следят за тяхното спазване (Гаджева, 2005, с. 193 – 194). 

3). При децата от начална училищна възраст се наблюдава особена привързаност към семейството, началния учител, класа. В трети клас потребностите от привързаност, чувство на принадлежност са насочени към приятелите, съучениците, партньорите от учебния екип.

4). Потребностите от оценка са следващите в разглежданата йерархична система. Ученият Е. Маслоу ги класифицира в две подгрупи: от една страна, „желание за сила, постижения, адекватност, майсторство, компетентност, увереност пред света, независимост и свобода“ (Маслоу, 2001, с. 89), а от друга страна, желание за репутация или престиж, положение в обществото, признание, внимание, важност, достойнство или оценка (пак там). При учениците в начална училищна възраст активатори на мотивацията може да бъдат потребности от двете групи в зависимост от ценностната система на детето. 

5). Най-висша потребност, според Е. Маслоу, е потребността от себеактуализация, която се отнася до желанието на хората за самоосъществяване, т. е. да осъществят онова, за което имат потенциални способности. Тук се включва и потребността от творчество. На това равнище индивидуалните различия са най-големи (Маслоу, 2001, с. 90 –91). Цитираното становище кореспондира с хуманистичната насоченост на съвременната образователна парадигма. В този смисъл ролята и отговорността на образованието е да предостави възможности за разгръщане потенциала на всяко дете.

Л. Б. Ителсон разграничава два вида мотиви – външни и вътрешни. Към външните се отнасят „онези подбудители, които движат ученика да усвоява нови знания, действия, но го тласкат към тази цел отвън“ (Джалдети, Василев, 1982, с. 62). 

Вътрешните мотиви „съвпадат с целта на ученето. Тук се отнасят интересът към знание, любознателността, стремежът към разширяване на собствената култура за овладяване на определени нови умения“ (пак там, с. 63). 

Вътрешните мотиви  имат своите разновидности:

Познавателни
Познавателните мотиви имат определяща роля в началното училище. Първоначално те се формират в процеса на самата дейност и произтичат от съдържанието на познавателните действия: „Работя, защото ми е интересно“. Дете споделя впечатленията си от работата в часа по математика, посветена на изграждане на понятие за числото 3: „Беше много интерес​но, подреждахме на магнитната дъска катерички и зайчета, после се подреждахме в групички. На мен, Ира и Сашо ни сло​жиха шапки“. На въпроса „Какво разбра в този час?“ детето отговаря: „Разбрах как се получава числото 3“. В случая познавателният интерес, макар и твърде ситуативен и беден по съдържание, е изиграл ролята на водещ мотив. Прият​ното преживяване, което се е превърнало в устойчива емоцио​нална доминанта, може да бъде използвано за по-нататъшно ук​репване устойчивостта на възникналия познавателен интерес (Василева, 2007, с. 139). 

По-късно у малкия ученик започва процес на по-дълбо​ко осъзнаване на собствената дейност. Погледът се разширява и обхваща отчетливо както резултата от дейността, така и под​ходите, които са използвани за постигането на този резултат и възможностите за усъвършенстване. Появяват се мо​тивите, свързани с потребността от израстване, и стремежът към самоусъвършенстване. Потребността от нови впечатления се обогатява и придобива нов смисъл. Сега детето съзнателно насочва своите усилия към постигане на определено знание, но за целта се учи да търси и намира най-подходящите пътища, средства и подходи. Тази насоченост се обогатява от потреб​ността от самоизява. Усилва се стремежът към осигуряване на признание и стабилен социален статус вътре в класа и извън него.

Познавателните мотиви не се развиват изолирано от соци​алните. Напротив, те се обуславят взаимно и така правят ця​лостното развитие на детето по-пълноценно.

Социалните мотиви, определящи формирането на учебна дейност, са свързани със стабилизирането на социал​ния статус на детето в настоящия нов контекст и бъдещите из​яви. Най-типични действащи социални мотиви в тази възраст, предпоставящи изграждането на учебна дейност, са мотиви​те за постигане на успех и мотивите за избягване на неуспе​ха. Тяхната полярност говори сама за себе си. Този мотив е характерен за успяващите деца. Другият вид мотивационна предпоставеност стеснява съзнанието на детето и го насочва към една силно ограничавана дейност, изпълнена със страх от евентуалния неуспех и последствията от него – недоволството от страна на учителя и близките от ниската оценка, скандали вкъщи, неприятни емоции. Колкото и парадоксално да е, тези мотиви за избягване на неуспеха често доминират и водят до добри учебни резултати. Но цената, която детето плаща, е из​ключително висока и ощетяваща: излишен разход на психична енергия, непрекъснат стрес, затормозяване, потискане на емо​циите и комуникативната дейност, дестабилизиране на здравето. И всичко това единствено, заради избягване на неприятно​стите.

Вътрешните мотиви имат висока стойност, когато са фор​мирани въз основа на (пак там, с. 77):

· Осъзнаване значимостта на целта.

Никоя дейност няма да постигне успех, ако целта на ней​ното осъществяване е неясна и мъглява, ако не подпомага про​никването в смисъла, отнасящ се до самото дете. Разбирайки го, ученикът се мобилизира и насочва своите усилия към по​стигане на очертаните резултати.

· Афиширана добронамереност и загриженост към детето.

Естествено, детето ще постигне успех, когато не оста​ва равнодушно към поставените му задачи, а изживя​ва благотворния трепет на желанието да успее. В този смисъл умереното безпокойство и приповдигнатост на настроението придобиват ясен смисъл. С любовта, доверието и ясното фор​мулиране на очаквания резултат учителят ще заинтригува уче​ника и ще го приобщи към изследователския процес. Важно е да се намери мярата на това безпокойство, което да не сковава и потиска, а да стимулира и окриля, за да бъде следван пътят на пълноценното развитие (пак там, с. 43).

· Създаване ситуации на осъзнат успех.

Чувството за успех, неговото отсъствие или пълноценното му изживяване като цяло определят социалния статус на мал​кия ученик и формират по категоричен начин самооценката му. Липсата на успех в учебната дейност или неговото неглижиране подпомага възникването на дезадаптационни ефекти, които силно ощетяват преживяванията му и блокират развитието му. Чувството за успех може да се стимулира най-добре, когато предварително се гарантира чрез подходящи дейности, достъп​ни за децата и като съдържание, и като смисъл. Така например, особено полезно е включването на децата в ситуации, които изискват пренос на вече овладените знания в нови, но и позна​ти в някакъв аспект, житейски ситуации. При тях ученикът има възможност да актуализира опита си и приложи своите знания, умения и компетентности в по-различен неформален контекст и свободно да комбинира и изпробва различни варианти на ра​бота, които той самостоятелно е подбрал. Тогава заниманието става приятно и гарантира устойчивост на познавателните про​цеси, засилва степента на волева готовност да се работи за по​стигане на крайния положителен резултат. Полученият ефект от работата на ученика (успехът) има и друг смисъл – прово​кира по опосредстван път познавателните интереси на детето и превръщането им в устойчиво състояние, извън тесните рамки на определено действие (пак там, с. 57).

За да се постигнат прогнозираните резултатите, произти​чащи от формирането на учебна дейност, е необходимо изграж​дането на умение у ученика за разпознаване и маркиране на учебната задача. „Това умение ученикът трябва да изгради още в първи клас, за да не се блокира по-нататъшното изграждане на умения за учене. Какво е предназначението на учебната за​дача? Да се постави пред ученика учебна задача – това значи да го поставим в ситуация, изискваща ориентация върху общ подход за нейното разрешаване във всички възможни частни и конкретни варианти на условия“ (пак там, с. 46).

Метакогнитивната способност се възприема като съвкупност от „сложни интелектуални процеси, позволяващи на децата да осъществяват текущ контрол върху своето мислене, памет, знания, цели и действия“, да на​сочват концентрирано усилията си върху селекция и контрол на умствените действия, към разбиране, осмисляне и запомняне на конкретна информация, както и планиране на конкретни способи и техники за разрешаване на конкретен поз​навателен проблем. Средното детство е сензитивен период за развитие на метапознанието и е предпоставка за усъвършенст​ване на цялостното когнитивно развитие на малкия ученик, не​говото речево общуване и познавателна активност (Познавателна способност, http://bg.wikipedia.org/wiki/Познавателна_способност).

Все пак, за да се постигне този резултат в когнитивното развитие, ученикът трябва  да се научи преди всичко да вни​ква в смисъла на задачата. Това ще му помогне да обособи предмета на усвояване. Прецизното дефиниране на задачата е изключително важно, защото по този начин се изгражда ясна​та представа за целта за преследвания резултат и адекватното по​ведение (учебните действия и самоорганизацията). Осъществяването на учебните действия винаги е свърза​но с определен познавателен контекст: да се реши аритметична задача, да се осмисли научнопопулярен текст, да се запомни стихотворение, да се преразкаже художествен текст, да се на​рисува пролетна картина. 

При всички тези подчертано конкретни дейности се изис​ква и владеенето на нещо по-общо, което се явява като основен компонент от готовността на ученика да работи с конкретна ин​формация, да я трансформира и да създава нова. Това е системата от общо учебни умения и навици за работа, или метакогнитивни стратегии. Уменията и навиците се проявяват в дейността (в случая учебната дейност), но също така се формират усъвършенстват в тази дейност. Те стават основен фун​дамент за надграждане на усъвършенствани с времето на нестандартни и творчески подходи за работа. По-високата степен на формираност на отделните умения и тяхното прерастване в навици прави ученика по-самостоятелен, по-трудоспособен и уверен в своите възможности, благоприятства утвърждаването на неговия социален статус в общите дейности с връстниците му. Системата от умения се формира в непрекъснатото услож​няване на учебната дейност, чрез пренос на вече отработени способи на действие в нови, различни ситуации. Системата от общоучебни умения може да бъде представена така (Колишев, 2013):
1.
„Интелектуални умения и навици: четене, писане, на​блюдение, мислене, ясно и точно формулиране на определена мисъл, работа с учебника.

2.
Организационни умения и навици: саморегулация. самоконтрол, самооценка.

3. Специални умения и навици (тези умения се изграж​дат на базата на конкретни практически действия и имат по-ограничена сфера на прилагане): изрязване, апликиране, подвързване и др.“ (пак там, с. 44). 

За включването на ученика в учебно-познавателната дейност са нужни редица предпоставки. Формирането на голяма част от тях е започнало още в ранна възраст – овладяване на някои компоненти на мисловната дейност; изразяване на завър​шена мисъл; концентриране на вниманието върху наблюдаван обект; проява на въображение в различни игрови ситуации и др. Тези умения трябва да бъдат прецизирани и обогатявани. Други предстои да бъдат формирани в началния училищен период – овладяване на четивна техника, извършване на еле​ментарни аритметични действия, описание на природен обект. Дълбокото осмисляне и проектиране на изискванията за изграждане и усъвършенстване на този кръг от умения ще от​крие пред малкия ученик перспектива за подбор и прилагане на учебните действия, както и прогнозиране и по-късно оце​няване на очаквания резултат. Чрез едната група умения ще се постигне изграждане на другите групи. Така се гарантира висока степен на готовност за възприемане, осмисляне и зат​върдяване на учебното съдържание, за прилагането му в нови условия и ситуации. Ще бъде гарантирана също така свободата в действията и осмислената активност в индивидуалната изява на всяко дете (пак там).

Формирането на мотиви за учене е един от най-важните образователни проблеми. С. Чавдарова-Костова подчертава, че „мотивите за извършване на дейността учене са и мотиви за интелектуалните постижения, независимо от това, доколко те се осъзнават като такива от субекта на дейността. За рамките на училищната възраст може да се приеме, че има почти пълно припокриване между мотивацията за учене и мотивацията за интелектуални постижения, доколкото мотивите за учене могат да се разглеждат и като основни мотиви за интелектуални постижения в училищната възраст“ (Чавдарова-Костова, 2001, с. 248 – 249). 

За Р. Стаматов „да са мотивирани учениците в постигането на дадени цели, учителят трябва да създаде ситуация, която да е отворена за информация“ (Стаматов, с. 354). 

В първия период на училищна адап​тация, водено от потребността от сигурност, ученикът не обича да рискува, бои се да задава въпроси, защото иска да съхрани своя престиж пред обагрения със силно влияние авторитет на учителя. Но това състояние, макар и разбираемо, не може да се съхрани като типично за по-нататъшното му учас​тие в образователната среда, точно обратното – то трябва бързо да бъде изживяно, за да определи пътя на свобод​ното разгръщане на интелекта на малкия ученик, а също така да стабилизира неговата социална позиция. Най-верният път затова е създаването на вътрешна мотивация за самоизява чрез различна по характер познавателна ангажираност и формиране на общоучебни умения и навици, които ще позволят осъщест​вяването на активна учебна дейност (Средно детство, 7-12 години, http://detskorazvitie.bg/stages/stages4.html).

В процеса на овладяване на цялостна система от умствени действия, определящи облика и качеството на учебната дей​ност, трябва да отчетем решаващата роля на сравнението. То е в основата на реализирането на всеки познавателен про​цес и гарантира пълноценното разбиране и усвояване. То под​помага диференцирането на общото и различното, както и класифицирането на елементите на сравняваните предмети в подходяща същностно определяща йерархия. При протичането на познавателната дейност сравнението се осъществява като логическа операция за конкретизиране на представите и поня​тията, с които оперират учениците (пак там).
Сравнението се използва за разкриване на вътрешните връзки и зависимости, характери​зиращи отделни страни на едни и същи предмети, обекти и яв​ления, или на два отделни предмета, обекта, явления. Същест​вуват различни разновидности на сравнението, които могат да се прилагат в урочната дейност: сравнение по сходство или различие, сравнение по определен признак (пак там).
Други основни умствени действия, чиято степен на разви​тие влияе върху формирането на учебна дейност, са абстра​хирането и обобщението, свързани преди всичко с отде​ляне на същественото от несъщественото, на главното от второстепенното. Умственото действие преобразува представете, образите и понятията за реалните предмети, явления и процеси, съществуващи в съзнанието на човека. Човек възприема света с предметите, явленията и процесите в него. Мислено той борави с тях. Променя техните зависимости във времето и пространството, тоест, преобразува съществуващите в съзна​нието си дадености. В това преобразуване се корени и основата на умственото действие. Чрез осъществяването на тези дейст​вия човек може да преобразува и образите, и понятията, като добавя нови признаци или просто ги разчленява, комбинира. Да се преобразуват може и съжденията. Образите, поняти​ята и съжденията – това са знанията. Но мисленето не може да бъде сведено до тях. То включва в себе си умствени действия, насочени към преобразуване на тези знания. Ако мисленето е единство от знания и действия, проявяващи се в оперирането с образи, понятия и съждения, то става нерядко сре​щащото се явление. Човек разполага с необходимите представи, понятия и съждения. Той обаче не владее умствените действия, за да може да оперира с тези знания. В този план училището често остава в дълг към учениците (пак там). 

Когато възприема действителността, човек разполага с разнообразни способи за познание, един от които е мисловната дейност. Благодарение на нея човек опосредства приемането на информацията и разбира даже това, което не е видял. Дори прави нови изводи: „Когато видим излизащия пушек от коми​на, можем да кажем, че в къщи се пече хляб, макар че печката не се вижда. Виждайки изпочупена кола, можем да направим извод, че тя е катастрофирала, макар че не сме били свидетели. Тези изводи ние правим с помощта на знанията, които имаме, и това става благодарение на мисленето“ (Леонтьев, http://do.gendocs.ru/docs/index-260243.html). 

Обикновено към ум​ствените действия, които определят процеса мислене, отнася​ме: анализ, синтез, обобщение, конкретизация, абстрахиране, обобщение. Всички те имат свой конкретен облик в зависимост от конкретната ситуация, която изисква от учениците адекватно да преобразуват образите, понятията, съжденията. 
Активен стимулатор на дейността в началния етап на обучение са вътрешните познавателни мотиви, които се формират в процеса на самата дейност. Отначало малкият ученик твори, стимулиран от познавателния интерес. В следващите години започва процес на по-дълбоко осъзнаване на собствената дейност. За третокласника водещи мотиви са: резултатът от дейността; подходите, които са използвани за постигането на този резултат; възможностите за усъвършенстване. Включват се и социалните мотиви – усилва се стремежът към осигуряване на признание и стабилен социален статус в класа и извън него (Василева, 2002, с. 118 – 119). 

Типични действащи социални мотиви в тази възраст са мотивите за постигане на успех и мотивите за избягване на неуспеха. Двата вида мотиви водят до еднакви резултати, но пътят на реализирането им е различен. В първия случай и желанието за постигане на определен успех, и самата дейност носят удовлетвореност на детето и то употребява по-малко психическа енергия. Във втория – дейността на детето е изпълнена със страх от евентуалния неуспех и последствията от него, което води до излишен разход на психична енергия и непрекъснат стрес (Василева, 2002, с. 119). 

Личността на ученика може да бъде предпазена от подобни ситуации на неудовлетвореност и дестабилизиране, като се осигурят възможности за формиране на положителна самооценка. Пътят към мотивиращата самооценка минава през позитивното подкрепление, похвалата, получена по време на творческия процес, или при представяне на творческия продукт. 

В начална училищна възраст са силни мотивите за постижение (за успех), породени от потребността на ученика да получи оценка, при това положителна, за вложените усилия и създадения творчески продукт. В края на разглеждания възрастов период се отчита действието на осъзната мотивация за извършване на учебно-познавателни и творчески дейности, насочени към самодейност и саморазвитие (Соосаар,  Замковая, 2004, с. 44). За формиране на стимулиращи вътрешни мотиви е много важно успехът да е осъзнат от детето, а за по-големите ученици от начален етап – и от съучениците му. Похвала заради самата нея, само за да я има, не носи удовлетвореност. Положителната оценка на учителя следва да визира конкретни действия, постижения или продукти (пак там, с. 47).

1.4.3.1. Основни постулати в процеса на стимулиране на познавателната активност у третокласниците

Промяната в образователната парадигма изисква преосмисляне на остарели постулати за същността на ученика, за неговите индивидуални и неповторими дадености и възможности за развитие. Но тази промяна изисква и ново отношение към цялостната философия на изграждане на педагогическото взаи​модействие, ориентирано към тези дадености и перспективата за тяхното по-нататъшно развитие. Промяната не може да бъде плод на хаотични и ситуативни хрумвания и ориентации. Тя се опира на фундаментални методологически основания, ясни цели, ориентирани към настоящото и перспективно ново разгръщане на детската личност, и придобива конкретност, обусловена от условията, в които се осъществява.

Очертавайки обусловеността на детерминантите и цели​те на образованието от характера на детската личност, Д. Каца​ров предупреждава: „Детето е физически и душевно извънред​но трошливо същество. То е автоматично, консервативно, подражателно и много податливо на внушение. Изморява се извън​редно лесно, но и много бързо се възстановява. То много скъпи своята енергия. Детската природа се доминира от инстинктите и склонностите, затова има слаб психически контрол. Цело​купният му живот е пропит от емоционалност. Връзката между душевния живот на детето и околния свят е още слаба, но фи​зическият и душевният живот взаимно се обуславят. Детето е едно незавършено във всички свои части същество. Асоциа​тивните връзки между елементите на душевния живот са още твърде слаби, инцидентни и нетрайни. Възприемането се осъ​ществява само тогава, когато протича в атмосфера на радост и удовлетворение“ (Батоева, 2001, с. 58).
Целите на образователния процес при третокласниците не могат да бъдат аб​страктно заложени, извън конкретиката на детската природа, извън перспективата за нейното развитие и усъвършенстване. Има обаче една опасност, отново предпоставена от авторитар​ното направление, която стеснява диапазона на целеполагането, ограничавайки го единствено до резултатите от обучението, респективно – формирането на знания и умения сами за себе си, лишени от смисъл и значимост за самото дете. Затова целта, която придобива прагматична насоченост, пренебрегва идеята за разгръщане на богатите възможности на детето за изява и се ориентира единствено към неговата типология, характерна за момента – какво може ученикът и какво не може, умее ли да се концентрира и да запаметява факти и данни, съблюдава ли пра​вилата за работа и с какви техники на работа да го въоръжим, за да достигне програмирания учебен резултат. Пренебрегват се преживяванията, нагласите и индивидуалните способности за по-нататъшно развитие. Така образователните цели при третокласниците маркират една тясна територия за конструиране и изпълване със съ​държание на педагогическото взаимодействие. Познаването на детските психични особености и съобразя​ването с тях безспорно е изключително важна предпоставка за организирането на работата, но тяхното абсолютизиране нала​га схематизиране на дейността и свеждането й до елементарна репродуктивност от страна на учениците. И това е така, защо​то погледът на учителя е насочен единствено към постигане на формалния учебен резултат, предварително програмиран за тази възраст и за този момент, в един пределно ограничен уни​версален образователен контекст, без аксиологическата проек​ция на този резултат в бъдещето на всяко отделно дете. При такава реалност част от децата се отчуждават от училището, други постигат определеното равнище на познание, но възник​ва въпросът на каква цена и колко устойчиви са щетите, нане​сени върху духовностната същност на индивида. 
Според А. Кръстева хуманно-личностният образователен процес се изгражда върху познанието за цялостната природа на детето. Нужно е не самоцелно и без​пристрастно фиксиране на психичните особености, а вникване в разгръщащите се сили на детето (дадени му от природата), в онези дълбинни пластове, определящи неповторимата индиви​дуалност и „жизнена мисия“ на всяка отделна личност (Иновационни стратегии в образованието в България, (https://ankrasteva.files.wordpress.com/2011/09/inovacionni-strategii.pdf).

Две традиционно съществуващи и до днес крайности, свързани с определяне задачите на началния училищен период, безпокоят Е. Erikson: „... да се превръща ранният училищен живот в продължение на сериозния живот на възрастните, като се набляга на въздържаността и строгото чувство за дълг, да се изпълнява това, което е поръчано... и да се превръща ранният училищен живот в продължение на естествения стремеж през детството да се откриват нови неща чрез иг​рата; да се научава какво трябва да се прави, като се прави онова, което се харесва да се прави“ (Erikson, 1963, с. 179). В първия случай се фор​мира категорична зависимост, в чийто плен попада малкият ученик. 

Схоластичното, монологично обучение, насочено един​ствено към формиране на учебни резултати, или пък боравенето с формални поощрения, игнориращи субективното разгръщане на индивида към усвояване на нови психични структури, е без​апелационно безперспективен. Той не кара детето да се чувства значимо, боравейки с учебната материя, защото правенето на нещата в каквато и да е познавателна ситуация се нуждае от адекватна реакция на разбиране, съпроводено с интензивно и емоционално наситено общуване, осигурено за малкия ученик от учителя. Разсъждавайки върху процесите на мотивационното изграждане и успеваемостта в началните класове, Philippe Meirieu насочва вниманието към онова „нещо вече там“, с което детето идва в училище. И което ще му послужи като ня​какъв вид „застраховка“, за да се изрази с онези различни неща, на които е способно. А те опират до „конкретен опит“, който трябва да бъде актуализиран, до „конкретна компетентност“, която трябва да бъде включена в ситуация и резултатът от нея да бъде оценен по достойнство, „незабелязан вътрешен ус​пех“, който на всяка цена трябва да се провокира и стане дос​тояние на всички деца (Meirieu, 1984, с. 45 – 50). Това са важни изначални ориентири, които помагат на учителя да се доближи до детето, да разбере „онези дадености – стойности и знания, вътре в него“, за да ги използва в процеса на приобщаване към знанието и мобилизи​ране на цялостния психичен потенциал (пак там, с. 51 – 53).
Мотивирането на детето няма нищо общо с универсалните подходи, нито пък с абстрактните призиви „бъдете упорити“, „работете самостоятелно“, „мислете, мислете“. Мотивираността е многопластово и разнокачествено състояние на личността, което се определя от много фактори и може да се регулира и управлява с много професионално определен финес и индиви​дуално насочени техники и стратегии. Детето е интелектуално ангажирано само когато му е интересно, когато вижда смисъла от онова, което върши. Само тогава то може да прояви и волево усилие.

Благоприятен е фактът, свързан с предварително формира​ното положително отношение на детето към училище, динамиката на неговата любознателност, която стабилизира умствената активност. Това корелира по определен начин и възможностите за обогатяване на мотивационната сфера. Затова твърдим, че третокласникът е изключително благоприятна материя, която е заредена с една изначална готовност да бъде развивана. Но мотивите на малкия ученик се отличават и с много други характеристики, които могат да попречат на реализирането на ефективната познавателна дейност: неустойчивост и ситуативност; ниска степен на действеност (не винаги на​мират реален израз в дейността, защото силно се повлияват от различни странични фактори, които могат да останат незабелязани от учителя); ниска степен на осъзнатост (тази специфика препятства желанието на детето да съхрани определен мотив, свързан с определена дейност, и възможността да го доразвива, защото често прави неща просто защото му е приятно, без да се замисля за полезността); силно стеснена сфера на функци​ониране (насочени са към отделни страни и фрагменти от ця​лостната ситуация, липсва способността за обобщаване и това пречи за изграждане на положително отношение към цялото) (пак там, с. 69).

Анализирайки тази ситуация, R. Mayer (Mayer, 2004, с. 15) разкри​ва определени закономерности и ги отразява в схема 2 (Василева 2007, с. 138):

Схема 2. Модел на Mayer, отразяващ формира​ното положително отношение на детето към училище и динамиката на неговата любознателност, която стабилизира умствената активност

 (Василева, 2007, с. 138)

Полезно е учениците да бъдат подтиквани да споделят и свои​те преживявания, съпътстващи техните действия.

1.4.3.2. Пропорционална зависимост между познавателната активност на третокласниците и мотивите за учене

Върху учебната активност на учениците силно е влиянието на социалните мотиви. Това са стимули за по-голяма или по-слаба активност на  учениците, които им осигуряват сега или в бъдеше по-благоприятен статус в разнообразните структури на социалната среда – класа, семейство, друга среда, професионална група и т.н. Тази активност се материализира в усилие за по-висок учебен резултат, заради признание от родители, учители, съученици, приятели, авторитети, за по-висок социален статус сега и очакване за такъв в следващите години. Не е без значение и фактът, че това признание намира израз в определен комфорт, така необходим за малкия ученик в неговото най-близко обкръжение: подаръци, развлечения, грижи, привилегии и т.н. Специално следва да се отбележи активността в учебната дейност, поддържана от социални мотиви, свързани с личността на учителя,  който за тази възраст има безапелационно влияние (Радев, 2007, с. 87).

Голяма сила имат мотивите, свързани с престижа на ученика в класа, за завоюване на по-висок социален статус. Всеки иска да бъде приет, признат и уважаван от останалите и прави възможното да има такъв статус. Понеже главното поле за завоюване на този престиж са учебните постижения, той насочва мотивационния си потенциал към учебната дейност. Той  не е еднакъв по сила у всички, но е сериозен мотив във всяка социална структура, в т.ч. и във всеки ученически клас. За голяма част от учениците особена сила придобиват мотивите, свързани с принадлежността им към училището. 

Определена и важна роля в специфичните мотиви за учебна дейност заема и интересът към начина на учене. Става дума за по-ефективни, по-продуктивни начини на учене: за запомняне, за разбиране, за усвояване и прилагане на знания в различни области. Става дума за широка гама от похвати, която може да се групира в индуктивни, дедуктивни, традуктивни и рефлексивни начини на усвояване. В нашата образователна практика тези начини са популярни с названието „общоучебни умения“, които по принцип са една от сложните цели на образованието. Тъкмо за това те се постигат трудно, и то не у всички ученици, защото те се надграждат над развито самопознание и самооценка на интелектуалните възможности на учениците (Тодорина, 2005, с. 44). Диалектиката на този процес е ясна: успехите в анализа, обобщението, наблюдението, синтеза, класификацията, транслацията и т.н. водят до самонаблюдение и извод за най-продуктивните начини и условия за познание, което мобилизира волята на ученика да спазва тези условия. 
Специфичните (собствени) мотиви активизират учениците в учебната дейност,  винаги във взаимна връзка, в комплекс със социалните и нравствените мотиви, потребности и стимули, включени в мотивационната система. Кое ще доминира в тази система – зависи от ранжирането на ценностите на личността. Този вътрешен баланс има дори и някои възрастови характеристики. Например, социалните мотиви за учене се появяват най-рано и поддържат активността в обучението през целия училищен период, макар да претърпяват значителна вътрешна динамика. Завоюването на престиж е силен мотив за учене, но в началната училищна възраст усилията са насочени към взаимодействията с учител и родители, докато в средната и горната – към взаимоотношенията с връстниците. Паралелно с тази тенденция се откроява и друга – поля​ризирането на социалните ценности: една, макар и по-малка част от учениците, формира у себе си антисоциална насоченост и под нейна власт учат или не учат достатъчно. Останалите, кой по-малко, кой повече, са под властта на просоциалната насоченост. В образуването на сумарната учебна активност на учениците участват и нравствените мотиви, но също с различна възрастова динамика в предучилищната и началната училищна възраст, в които доминира досъзнателната нравственост, а следователно и досъзнателната нравствена мотивация, нравственото развитие на учениците се осъществява до голяма степен плавно, праволинейно без остра вътрешна противоречивост. Тази характеристика на нравствените мотиви определя и нейното постепенно нарастване в общата система на учебната мотивация на ученето (Петров, Лернер, 1977, с. 12). След четвърти клас картината постепенно се променя. У всеки ученик, в различна степен, нравствеността се поляризира. У тези, у които гравитира положителната нравственост, влиянието на нравствените мотиви нараства, а у тези, у които доминира отрицателната нравственост, пречат на активността им в учебната и другите форми на професионално поведение.

Трябва да отбележим, че тези, по същество отрицателни мотиви съвсем не са без реална мотивационна мощ. Само посоката е обратна – те мотивират отрицателните прояви от най-различен характер в цялостното поведение на учениците, включително и в учебната дейност. Тази нарастваща тенденция става все по-обезпокоителна, но на този проблем ще се спрем малко по-късно.

Можем да проследим и динамиката на трите групи специфични мотиви за учене – интереса към учебното съдържание, емоционалната удовлетвореност от познанието и интереса към начина на учене. Ако проследим интересите на учениците към знанието, ще забележим, че тази група мотиви се оценява високо в образователната практика (Минчев, 2008, с. 16). Може би причината за това е, че зависимостта между равнището на интересите и резултатите от обучението е повече от очевидна. Който преподавател е успял да създаде интерес към своя учебен предмет, той постига високи резултати. Който не успява да пробуди интерес към знанието, той не може да очаква високи постижения от учениците. Още по-очевидна е тази зависимост при началния учител. При някои учебни дисциплини, където той успява да постигне интерес у учениците, резултатите са високи – изразени във висок среден успех и висока активност във всеки урок. Същият учител, при същите ученици, постига по-нисък учебен резултат по онези учебни дисциплини, при които не е успял да създаде и да развива техните интереси. Тази зависимост важи и за отделните уроци – интересен урок води до добър, макар и нееднакъв резултат у всички ученици. И обратно – безинтересният урок не предизвиква активност, мобилизация на учениците, следователно не води до високи резултати.
Познавателните интереси са толкова силен мотив за учебна дейност и зависимостта между тях и учебните постижения е толкова ясна за всеки учител, че мнозина преследват интереса у учениците на всяка цена.

Интересното (занимателното) обучение обаче си има граници на приложение. Съгласно една по-разгърната формулировка на този закон, колкото по-силно е желанието, токова по-високи са резултатите, но само във известни граници. Ако мотивацията премине определен предел или „пик“, резултатите се влошават (Кръстева, 2004, с. 55).

Оптималното равнище на активация се променя, първо, в зависимост от степента на компетентност или сложност на задачата за изпълнение. Или с други думи, за решаването на задача с дадено равнище на сложност съществува оптимална степен на активация (Ников, 1994, с. 65).

На второ място, равнището на активация зависи от конституционалните особености на човека и свойствата наличността му. Интровертите, които се характеризират с преобладаване на възбуждането при образуване на условни рефлекси, с по-бързи ЕЕГ – ритми и други особености, се отличават с повишено равнище на активация. При действието на фактора „невротизъм“, психически качества, като чувствителност, страх, безпокойство, лошо настроение, са свързани с голяма лабилност на вегетативната нервна система и предразположение към по-бързи, по-силни и по-продължителни реакции на болезнени и внезапно явяващи се дразнители.

Изменението на активацията естествено зависи от силата на нервната система. За хората със силна нервна система е характерно конституционално ниско равнище на активация, а със слаба нервна система – високо равнище. И накрая, степента на активация или силата на подбуждане зависи от ситуацията, в която човек се намира. В едни ситуации активацията може да бъде минимална, в други – максимални, в трети – да се разполага в различни пунктове на континуума между минимум и максимум. 

Количествената зависимост между силата на желанието и резултатите от дейността може графично да се изрази чрез изпъкнала нагоре крива (схема 3). Строго погледнато, формулираният закон е по-скоро правило, което не е валидно за абсолютно всички случаи (Бонева, 2004, с. 98).

Схема 3. Зависимост между силата на мотивацията и резултатите

Така например, при много силни стимули, мисълта се оказва съвсем парализирана и човек се лишава от възможността да вземе разумни решения. Това може да се случи в ситуации на крайно напрежение, например, при паническа реакция, но не у всички. Има индивиди, у които при такива обстоятелства, в минути на смъртна опасност, мисълта започва да работи особено бързо, ясно и продуктивно. Ако се продължи Схема 3., вдясно от низходящата част на кривата се появява „скок“ (схема 4), чиято амплитуда може да бъде много висока и да достигне максимума, предела на човешките възможности.

Схема 4. Пределни резултати при крайно напрежение

От всичко до тук може да се направи изводът, че равнището на учене и постигнатите резултати при него, при оптимална мотивация и обикновени училищни условия, не бива да се смята предел, над който ученикът не може да се извиси. 

Мотивацията е основа на дейността и се изявява в нея, но се формира в и чрез човешкото общуване. Неговото влияние върху развитието на познавателната активност обикновено се опосредства от възникваща в групата социално-психическа атмосфера (Минчев, 2005, с. 53).

Развитието на познавателната активност безспорно зависи от действието на природни фактори. Известна е ролята на наследстве​ността в това отношение и по-специално на безусловно-ориентиро​въчния познавателен рефлекс, в който И. П. Павлов вижда началото на пътя към любознателността, откриването на перспектива за създаване наука и възможност за „безгранична ориентировка“ в заобикалящия ни свят (Тодорков,  2001, с. 34). 

Равнището на активност отчасти зависи от генетичния фонд, от природния фундамент, от природните заложби, но решаващо и опре​делящо значение, особено в първите години на живота, имат влияния​та от околната среда и главно общуването на детето с хората, преди всичко с възрастните, които опосредстват отношенията му с целия останал свят. Общуването в най-голяма степен обуславя количестве​но-качествените характеристики на детската познавателна активност. Неслучайно понятието познавателна активност се разглежда в рамките на концепцията за познавателната и комуникативната дейност (об​щуването). Намаляването на грижите на възрастните и отслабването на обичта им към децата неминуемо усилват отбранителните тенден​ции и повишават праговете на ориентировъчно-изследователското поведение. 

За стимулиране познавателната активност като диалогична форма на мислене в учебния процес има различни начини – групово обсъждане или дискутиране, групово решаване на задачи, разбор на казуси, игра на роли, позовавания на авторитети, изтъкнати специа​листи, лирически отклонения по време на урока, лекцията, семинарното занятие, упражнението или лабораторната работа, преподаване и усвояване на общи теоретични положения и закономерности, инструкции за работа, анализ, преценка, обобщение, систематизация и класи​фикация на резултати от извършена работа и др. (Виготски, 1983, с. 93). 

Съществено психолого-педагогическо изискване и условие за стимулиране и развитие на познавателната активност при обучението е взаимната диалогичност в процеса мислене на учителя (препо​давателя) и на учащите се, което означава диалогична форма на изло​жение на теоретичния учебен материал. По време на заня​тия, например, теоретичното знание става средство за формиране на познавателна активност само тогава, когато се усвоява при условията на диалог между преподавател и учащи се. Само съвпадението и съг​ласуваността между външния и вътрешния диалози на преподавателя и на учащия се осигуряват възможност, изтъква А. М. Матюшкин, „за осъществяване на самия процес на учене, като съвместна познавателна активност, благоприятстват за нейното възникване и развитие. При ​липса на такова съвпадение и протичане на двата процеса като моно​логични, няма реално развитие на познавателната активност и е не​възможно изграждането на по-висши форми на мислене. Една от пе​дагогическите способности на учителя или преподавателя се заключа​ва в диалогичността на неговото мислене и в умението му да научи своите ученици на съвместно диалогично мислене“ (Матюшкин, 1972, с. 148).

Познавателната активност може да се осигурява и осъществява не чрез „обучение на прийоми за решаване задачи“, а чрез „възпитание на творческо мислене“ при условията на дидактично организиран диалог и ситуации на „групово мислене“ (Янкулова-Цветкова, 2001, с. 1). 

Друго съществено изискване и условие за развитието на познавателна  активност е използването на нагледни средства, демонст​рирани от учителя и възприемани от учениците, и включването на прак​тически действия в познанието – съставяне и записване план на урока или лекцията, водене записки, подчертаване на основни моменти, из​готвяне таблици, диаграми, графики, начертаване фигури и др. Ес​тествено, подобни действия се изпълняват главно от ученика, но това става непременно в сътрудничество с учителя и с неговата веща, компе​тентна педагогическа помощ, по негови указания и образци. 

Може да се обобщи, че развитието на познавателната активност в учебния процес, въпреки че протича изключително при условията на педагоги​ческото общуване, зависи и от самия третокласник –доколко той успява да отговаря на стимулиращите изисквания на учителя, да се мобилизира и съсредоточава волево върху хода на урока, да си изгражда и поддържа привичка да работи внимателно при всякакви условия (благоприятни и неблагоприятни).

1.4.3.3. Фактори, влияещи върху стимулирането на познавателната активност

В начална училищна възраст познавателната активност заема централно място. Тя е съставна част от интелектуалното развитие на ученика има съществено значение за успешното преодоляване на трудностите, съпътстващи изпълнението на задачи. Ето защо е важно да се анализират отделните фактор, влияещи върху стимулирането на познавателната активност на третокласниците.
Личността на учителя е един от водещите фактори. Много научни изследвания (Божович, Морозов, Щукина) доказват, че всички деца постъпват в учили​ще с голямо желание за учене, но много бързо интересът угасва и често се заменя с пасивност. Според Е. Василева, причините за това са от разнообразен характер, но често са свързани с повърхностните знания относно структурата на интере​са, зависимостта му от цялостната психическа и индивидуална ха​рактеристика на ученика (Василева,  1982, с. 3).

Ето защо възниква въпросът за личностните черти на учителя, които стимулират проявите на интерес от страна на учениците към учебно-възпитателния процес. Една от тях безспорно е ентусиаз​мът. I. Zagashev издига тезата, че „учителят, увлечен от работата си, се интересува от учебната дейност на учениците, общува с тях и изтъква значимостта на нау​ченото“ (Zagashev, 2001, с. 8 – 13). Учените R. Wlodkowskiи J. Jaynes акцентират на следните характеристики на учителите, а именно (по И. Кирилова, 2008, с. 42; Wlodkowski, Jaynes, 1991, с. 18 – 20):

· „добро ръководство – учителят умее да поддържа мотивацията за учене. Учениците се чувстват сигурни и концентрирани върху поставените задачи;

· ефективните учители очакват учениците да се справят ус​пешно е учебната дейност;

· те представят учебния материал според възможностите на учениците;

· учителите предлагат възможности за коректна обратна връзка на учениците;

· учителите дават обективни тестове – учениците знаят кога са всички важни тестове и критериите за оценяването им;

· тези учители оценяват информативно – учениците имат чувс​твото, че преследват учене, което е умерено трудно и осъзнават, че насочват мислите си по нови и различни пътища;

· те помагат на учениците си да осъзнаят нарастването на уме​нията и компетентността си;

· тези учители са емпатични – обмислят гледната точка на уче​ника, чувствителни са към нуждите и перспективите им;

· те ценят знанията повече от оценките – учениците знаят, че учителят няма да се откаже от тях заради техните оценки, които са по-ниски“ (пак там).

Изведените характеристики представляват солидна основа за стимулиране на учениците, но това не е достатъчно условие. От огромно значение е и организацията на образователно-възпитателния процес.

Не всички учебни предмети могат да бъдат обект на интерес от страна на ученика. В тази връзка Е. Василева споделя, че „за ученика от начална училищна възраст е инте​ресно това, което се характеризира със значимост и ценност според неговите възгледи и убеждения“ (Василева, 1982, с. 3).

Учебният процес с основен път за усвояване на знания, умения и навици, за формиране на възгледи и убеждения. Този факт опре​деля значимостта на обучението за стимулиране активността на учениците. Т. Гайдаров изтъква, че „чрез него те най-бързо и точно се движат към знанието, биват въвеждани в заобикалящия ги свят“ (Гайдаров, 1979, с. 10).

Възможностите за стимулиране активността на учениците трябва да се използват още в началото на учебната година. Това е момент, в който учителят може да убеди учениците, че не са пасивни участници в учебния процес. Техните интереси и нужди са източник на информация, която може да бъде използвана през учебната година. G. Borich акцентира, че „по този начин учениците се чувстват значи​ми, активизират се техните вътрешни източници на мотивация и ак​тивно участие в образователно-възпитателния процес“ (Borich, 1988, с. 221).

Освен чрез включване на активността на учениците в образователния процес, възможности за стимулирането ѝ се търсят и по посока на повишаване степента на научност на учебното съдържание. Когато обучението се изгражда върху „зоната на близкото раз​витие“ (Вьготский, 1956), когато се учи с повишена трудност, по-висока степен на обобщеност, се засилва интересът към учебната дейност. Майсторство на учителя „се състои в умелото упражняване ди​намиката на съотношението между възможностите на ученика и непрекъснатото увеличаване на трудността и сложността па поста​вените задачи“ (Кирилова, 2008, с. 43)

Използването на занимателни задачи се приема от учениците като способ за стимулиране на активността им. Те засилват любознател​ността, правят учебната работа привлекателна. Занимателността не е цел на обучението, а средство за повишаване и стимулиране познавателната активност.

Ключова е ролята на нагледността. Онагледяването предизвик​ва интереса, укрепва вярата в собствените сили. Чрез нея се развива абстрактно-логическото мислене, усъвършенства се съдържателната и операционалната сфера на съзнанието на ученика. Т. Гайдаров подчертава, че „оперирането с дидактически средства събужда вътрешна мотивация като фактор за предизвикване на познавателния интерес“ (Гайдаров, 1979, с. 11).

Учените T. Savage и D. Armstrong посочват, че „интересът също може да бъде стимулиран чрез предизвикване на любознателността, чрез окуражаване на учениците да задават въпроси, чрез идентифициране с изучавана личност, чрез осъзна​ване па значимостта па изучавания материал, чрез разнообразието в обучението и успеха от извършената дейност“ (Savage, Armstrong, 1987, с. 94).

Е. Кателиева споделя, че „чрез планиране на образователновъзпитателната работа у учениците се развиват интересите, формират се нови, развиват се мис​ловните способности на учениците, разширява се кръгозорът им“ (Кателиева, 1986, с. 87 – 90).

Активизирането и съзнателното включване на учениците в образователновъзпитателния процес, според Е. Василева, зависи от „качеството на овладените знания и умения за творческо решаване на проблемите“ (Василева, 2004, с. 45 – 52).

В тази връзка Т. Гайдаров изтъква, че „хуманното отношение на учителя към учениците, взаимното разбирателство и дружба, желанието на учителя да по​мага и способността му да вижда доброто в ученика, насърчават не​говите постижения, превръщат училището в място за радост и щас​тие“ (Гайдаров, 1979, с. 14).

Семейството е друг основен фактор за стимулиране познавателната активност на третокласниците. Семейната среда е първото опитно поле за жизнената дейност на човека. Тя действа възпитателно само, когато детето е включено активно в нея, когато има отношение към решаване на проблемите. Ето защо взаимоотношенията в семейството имат важна роля при развитието на детето. Те са пръв образец на междуличностни отношения. Детето пренася в други житейски ситуации начина на общуване, което е възприело в семейната среда. От най-ранна детска възраст децата копират поведението на родителите си. Ето защо личният модел на поведение е водещ начин за възпитание през първите години на детето. В тази връзка Г. Джалова споделя, че „…деца копират това, което казвате и вършите. Те оформят бъдещето си поведение от вас. Бъдете добър пример. Вашите деца се учат от обкръжението си. Давайте им примери, които подчертават вашата скала на ценностите и насърчават самодисциплината и отговорността“ (Джалова, 199, с. 32).

В. Кутева споделя, че „родителското отношение към действията на детето, изказаните от тях похвали, предупреждения и наказания, имат определено въздействие върху поведението на децата, като положителното подкрепление стимулира честотата на проявите, докато отрицателното задържа проявата на съответно поведение“ (Кутева, 2000, с.152). 

Семейството е неизменен участник в процеса на изграждане на положително отношение към учебната дейност (Кирилова, 2002, с. 46). То има форми​ращо въздействие за развитието на интересите и мотивацията за учене през училищните години.

Изследванията на B. Bloom доказват, че освен обучението и последвалите успехи, решаващо влияние има подкрепата на родителите. Тя може да се определя от „етническата група, към която принадлежи семейството и възгледи​те и относно обучението, от религията, митовете, фолклора, култу​рата, политическите закони, статуса на родителите, очакванията им за постиженията на децата и връзката им е училището“ (по Кирилова, 2002, с. 46; Bloom, 1991).

R. Clark в продължение на десетилетие проучва характе​ристиките на семействата, които мотивират учениците за учене. Сред тях се посочват (по Кирилова, 2002; Clark1991).
· „чувство за контрол – родителите могат да разграничат акаде​мичното от личностното развитие. Те не само изслушват внимателно проблемите на децата си, но и прекарват времето си с тях. Деца​та знаят, че домовете им са сигурно място за получаване на подк​репа и разбиране;

· често общуване за високите очаквания към децата – родите​лите вярват, че децата им са лично отговорни за присъствието си в клас, за внимателното слушане на урока, за участието си в учебна​та дейност. От своя страна подрастващите знаят кое е разумното и правилно отношение за постигане на успех в училище;

· планиране на бъдещия успех – семейството има представа за личния успех на детето си и прави планове за осъществяване на мечтата му. Те разговарят с децата си за стъпките, които да предприемат за осъществяване на мечтите си и за доброто образование като важна част от този план;

· убеждение за усилената работа като ключ към успеха – тези семейства и децата им вярват, че успехът ще дойде от тяхната вът​решна мотивация и отдаденост;

· активен начин на живот – родителите окуражават участието на децата си в смислени дейности, насърчават включването им в училищния и обществения живот. Тези родители знаят къде и с ко​го са децата им, окуражават ги да участват заедно с други ученици с подобни ценности в училищната работа;

· насърчават ученето у дома – тези семейства гледат на ученето не само като време, отделено за до​машна работа или за четене, но и за хобита, игри, домашни задъл​жения, спорт, организирани програми, семейни разходки и др. ;

· убеждение за семейството като цялостна система – всеки има семейни задължения, подходящи за възрастта му и допринася за доброто функциониране на семейството;

· ясни правила, които са постоянни – те налагат определени ограничения. Въпреки това децата получават възможност за взема​не на решения, отговорни са за постъпките си. Родителите се на​сочват преди всичко към откриване на значими дейности за децата си, отколкото към контролирането им;

· непрекъснат контакт с учителите – често участие на родите​лите в училищните дейности. Те следят успеха на децата си, коопе​рират се е учителите, подкрепят уроците им чрез домашни дейнос​ти. Децата виждат родителите и учителите си като обединена сила, подпомагаща успеха им в училище;

· акцент върху духовното развитие – удовлетворяване на лич​ните нужди чрез използване на таланта и енергията в полза на дру​гите. Тези деца вярват, че могат да преодолеят страховете си и да се справят е конфликтите и стреса“ (пак там, с. 46 – 48; с. 16 – 18).

Чрез близостта си е родителите и чрез съвместната си дейност е тях, учениците могат да развият способностите си, самоувереността и по​ложителната си самооценка, да проявят желание за изследване на света и за откриване на своето място в него. Според Р. Стаматов „по този начин се поставя началото на развитието на автоном​ността, поемането на отговорност за собствения живот и самоактуализация“ (Стаматов, 2008, с. 406 – 407).

Личността на ученика е друг важен фактор за стимулиране познавателната активност. Усилията на родители и учители не биха допринесли за стимулиране познавателната активност на учениците, ако не се отчитат възможности​те на самия ученик. „Има много ученици, които постигат добри резул​тати в училище, но за съжаление мотивационният им профил е конфигурация от напрежение, безпокойство, вина, тревога и при​нуда, а сълзите, депресията и нарушенията в храненето са част от психологическия им портрет“ (Кирилова, 2002, с. 48).
Основа за изграждане на действена мотивация за познавателна дейност са индивидуалните потребности на ученика. Познаването им от страна на учителя на ученици е необходимо условие за ефективна изследователска и педагогическа дейност. 

Възниква въпросът за възможността учениците да учат сери​озно, да се справят добре и едновременно е това да изпитват жела​ние за учене, интерес към учебната дейност. Положителният отго​вор, според учените, A. Boggiano и T. Pitman, може да се открие в следните характеристики на поведението на учениците (Boggiano, Pitman, 1991):

· „те получават добри оценки, но ги приемат по-скоро като ин​формация за качеството на тяхното учене, отколкото като символ за тяхната идентичност;

· те са вътрешно мотивирани, намират процеса на обучение за удовлетворяващ;

· възприемат ценностите за учене, които поставят семейството и училището;

· те се самоорганизират – подготвят се, организират и учат под тяхното собствено ръководство, но се нуждаят и от родителска по​мощ и поощрение;

· осъзнават, че са отговорни за обучението си и не винят оста​налите, когато възникне проблем;

· осъзнават предимството на труда за постигането на успех;

· умеят да решават проблеми – знаят как да използват източ​ници като библиотеката, молят за помощ, когато е необходимо;

· те имат моменти на съмнения и тревога за определени изпи​ти, но те не са чести или демобилизиращи;

· те гледат на трудностите като на информация, а не като про​вал и по-често се учат от грешките си“ (пак там, с. 21 – 22).

Посочените характеристики, както и хармонията между остана​лите фактори на въздействие, определят стимулиране познавателната активност на учениците, отслабват влиянието на принудата, а по​ведението се осмисля в контекста на стимулиране и участие в прият​на и вълнуваща дейност. Поставените цели се реализират неусетно, с активното участие на ученика в образователно-възпитателния процес.

От съществено значение е свободното време като фактор за стимулиране познавателната активност на третокласниците.

Изследвания на N. Zuckerman доказват, че „значител​на част от младото поколение проявява стремеж към силни емоци​онални преживявания, среща с предизвикателства, потребност от избягване на скуката. Ето защо трябва да се изучават внимателно потребностите и интересите на учениците и да се набележат форми, методи и средства, които да задоволяват тези желания, чрез прием​ливи за обществото и в хармония с образователните задачи и дейности. Едно от средствата за това е повишеното внимание върху интере​сите, върху душевното състояние и вътрешното равновесие на учениците, както и върху заниманията им в свободното време“ (Zuckerman, с. 102 – 103).
Значими за стимулиране на активността са изпълнението на практически задачи с използването на придобити навици, проблематизирането на обучението, използването на съвременните технически средства, съревнователните мотиви, стремежа към положителна оценка, завоюване на авторитет и удовлетворение.

В заключение може да се каже, че стимулирането познавателната активност на третокласниците в условията на интерактивно обучение, формирането на мотиви за активно учене са едни от най-важните образователни проблеми. 
Съобразяването на педагогическите технологични решения за стимулиране познавателната активност на учениците със специфичните им потребности води до формиране на адекватна мотивация, която от своя страна детерминира познавателната активност на подрастващите – предпоставка за успешна творческа дейност.
Активността в обучението е свързана със съдържанието на познавателната дейност, с личния опит на учениците, с научно-техническите постижения и възможностите за самостоятелно овладяване на знания от различни източници. Познавателният интерес към учебната дейност, към придобиване на нови научни знания. Той е свързан с положително емоционално отношение към изучавания предмет, с радостта на познанието, с преодоляване на трудности, с постигането на успех. 

Несъмнено учениците следва да са проактивни, да определят и следват крайна цел, да определят житейските си приоритети, да се стремят да разберат другата страна и да търсят взаимноизгодни решения чрез сътрудничество.
С оглед на анализираната проблематика следва да се разработи и апробира дидактически модел за стимулиране познавателната активност на третокласниците. Неговата цел, структура, форми и интерактивни методи на обучение, както и анализ на нормативното учебно съдържание в трети клас и функции на началния учител, са последователно  разгледани в глава втора и посочените в съдържанието параграфи.
ВТОРА ГЛАВА
ДИДАКТИЧЕСКИ МОДЕЛ ЗА РАЗВИВАНЕ ПОЗНАВАТЕЛНАТА АКТИВНОСТ НА ТРЕТОКЛАСНИЦИТЕ В УСЛОВИЯТА НА ИНТЕРАКТИВНО ОБУЧЕНИЕ

2.1. Методология на дидактическия модел
Работата, свързана с проучване на психолого-педагогическата литература показва, че на този етап в българската педагогическа практика в началното училище съществува „слабо“ изградена структура за стимулиране познавателната активност на учениците в условията на организиран учебен процес. 

Разработеният модел е опит за стимулиране познавателната активност на третокласниците и изцяло е съобразен с нормативните документи, които сега действат в сферата на началното образование в Република България. 
В първа глава от настоящия дисертационен труд бяха анализирани и обобщени различни авторски становища, изясняващи същността на познавателната активност и нейното стимулиране при учениците от начална училищна възраст. Новите образователни изисквания провокираха идеята за структуриране на дидактически модел, позволяващ стимулирането познавателната активност у учениците от трети клас.  

Моделът, изпробван експериментално в процеса на настоящото изследване, няма претенциите да бъде универсален.  Системата е отворена и може да се променя, в зависимост от индивидуалните особености и интереси на учениците, на учителите, от конкретната ситуация  на класната или училищната  среда. 

2.1.1. Цел и структура на дидактическия модел

Основната цел на дидактическия модел е да се стимулира познавателната активност на учениците от трети клас чрез интерактивно обучение.

Посредством използване на активни и интерактивни методи и форми на обучение се очаква да се засили мотивацията на третокласниците за осъществяване на познавателни дейности, насочени към развиване на техните познавателни способности.

Дидактическият модел и неговата практическа насоченост  целят натрупаните знания и опит да се използват в практиката за:

· систематизиране и преработване на образна и знакова информация; 

· решаване на проблеми, изследване на явления и обекти; 

· генериране и реализиране на нови идеи.
Предвид поставената цел, разработеният дидактически модел реализира следните задачи:
1. Да се представят основните структурни компоненти на дидактическия модел въз основа на теоретични и принципни постановки.

2. Да се направи подбор на учебното съдържание – средство за стимулиране познавателната активност на третокласниците, и на съответните очаквани резултати (контент-анализ на Държавните образователни изисквания за учебно съдържание за начален етап и на учебните програми по Български език и литература и Математика).

3.
Да се изведе система от форми и методи за стимулиращо обучение, което да повиши мотивацията и интереса към задачи от различен тип.

4. Да се регламентират функциите на учителя в дидактическия модел, с цел конструиране на интерактивна образователна среда, която да предизвика познавателната активност на учениците.

Посочените научноизследователски ориентири детерминират разработения модел, тъй като значимостта и актуалността на проблематиката изискват задълбочено теоретично и емпирично проучване на възможностите, които предоставя.

Дидактическият модел се явява ориентиран към стимулиране познавателната  активност на третокласниците. В този ред на мисли можем да добавим, че е алтернатива на личностно ориентирания вариант на традиционното обучение и съвременен начин за усъвършенстване на класно-урочната система.

Като системоопределящи характеристики на съответния дидактически модел можем да отбележим:
· принципно изградената времева, организационна и функционална структура;
· обучителните, възпитателните и развиващите цели;
· определеното учебно съдържание, очакваните резултати и възможностите за обратна връзка.

Представената стратегия изисква дидактическия модел да отговаря на няколко основни изисквания, с цел успешна реализация в процеса на обучение:

1.
Да се стимулира желанието и познавателната дейност на учениците за  създаване на нови нетрадиционни идеи и решения.

2.
Да се формират у третокласниците способности за самооценка и самоорганизация, индивидуална отговорност и толерантност.

3.
Да се изгради такава образователна среда, която да подкрепя личностното развитие на учениците и да стимулира познавателната им активност.

4. 
Да не се нарушава хода на учебния процес  

Дидактическият модел е съобразен с изискванията на някои основни дидактически принципи (Андреев, 1996, 1987):
Принцип за активност – наблюдават се няколко вида: словесна, интелектуална, емоционална, социална, сензорно-моторна.

Принцип за съзнателност – представена в два аспекта: като възприемане на учебния материал с разбиране и като съзнателно отношение към учебния процес.

Принцип за нагледност – представя сетивния опит на третокласниците, базиран на  практическия опит. 

Принцип за достъпност – дидактическият модел налага да бъдат спазени дидактическите правила за достъпност: от лекото към трудното, от известното към неизвестното, от простото към сложното, от близкото към далечното.

Принцип за трайност на знанията, уменията и навиците – упражнения, при които ученикът сам достига до знанието, осигуряват по-трайно съхраняване на информацията и алгоритъма на обработването. От друга страна, трайно усвоените знания са предпоставка за ефективното им прилагане в широката практика.

Принцип за индивидуален подход – индивидуалните характеристики на личността също имат  значение за протичането на определен процес (пак там, с. 166 – 196).
Значими са и принципите:
Принцип на съвместимост със съществуващата образователна система и с действащите закони и нормативни актове. Не се нарушават досега използваните принципи и ритъм на взаимодействие. Този принцип е изключително важен за бързото и безпроблемно адаптиране на модела в реалната практика.

Принцип на ефикасност. Съпоставяне на получения ефект с реалното състояние. Стремежът е пестеливо да се постига максимален ефект.

Интегративност. Моделът използва влиянието на учителя, като  разкрива специфични проблеми с широк спектър, които ще окажат въздействие върху цялостната познавателна активност на третокласниците (пак там, с. 170).
Като цяло представения дидактически модел е съобразен и с възпитателните принципи за: възпитаващия характер на обучението; уважение и взискателност към ученика; съобразяване с възрастовите и индивидуални особености на третокласниците;  активност и действеност; практическа приложимост, реалистичност и връзка с живота; системност, последователност, продължителност и непрекъснатост на процеса; адаптивност и гъвкавост (Попов, 1994, с. 138 – 153; Радев, 2003).

Спецификата се състои в организирано усвояване на опит, знания, умения, навици и привички. Учениците усвояват обобщен културно-исторически опит. Под влияние на определени фактори (интерактивна образователна среда) и резултатите от собствената си познавателна дейност, субектът изменя своето поведение, психически процеси, свойства и качества на личността.

Всеки дидактически модел носи в себе си особености, които го правят „уникален“ по своята същност. Представеният дидактически модел се отличава със следните особености:

1. За да се определи характера на мотивацията и създаването на подходяща мотивационна среда е необходимо педагогическите взаимодействия да са съобразени с индивидуалните особености на учениците.
2. За да се постигнат качествени резултати е необходимо да се подберат адекватни форми и интерактивни методи на обучение, съобразени с целта на модела, учебното съдържание, особеностите на учебния процес и конкретните условия на обучение.
3. За да се създадат условия за извършване на дейности, стимулиращи познавателния процес е необходимо,  педагогическите действия на учителя да се свеждат до  изразяване на следните особености: инструкция, интродукция, ориентация, контролиране, подпомагане, оценяване дейността на учениците и резултатите от нея, поощряване на нестандартните идеи.
4. Всички типове уроци могат да бъдат предпоставка за стимулиране познавателната активност на учениците.
5. За да се постига непрекъснато стимулиране нивото на познавателната активност е необходимо да се извършва целесъобразен подход на интерактивните методи и усложняване на поставените дейности.
6. За да се генерира адекватно решение на поставен проблем е необходимо изборът на проблемните ситуации за разрешаване да е съобразен с конкретната обстановка и взаимоотношения в клас, училище или населено място.
7. За да се даде възможност за вариативност е необходимо времетраенето на отделните равнища да не е точно фиксирано.


За характеризиране ефективността на модела е целесъобразно да се очертаят неговите функции: диагностична, развиваща, корекционна образователна и възпитателна. 

Диагностичната функция на апробирания модел се изразява в оценка на ситуацията в класовете  от гледна точка на учителите, отчитане на техните потребности и влиянието на интерактивните методи върху познавателната активност на учениците, както и отчитане и сравняване на постиженията и затрудненията в обучението. 

Развиващата функция на модела съдейства за цялостно личностно ориентиране на учениците, за отчитане и избор на нови алтернативи, както и стимулиращ фактор за овладяване на нови познания.

Корекционната функция осигурява възможности да се коригират вече формирани негативни страни на съзнанието и поведението на личността. Тя е средство за сравнение с очакванията на учители и ученици и е реален помощник при избора на „правилния път“, за осъществяване на полезни дейности за стимулиране познавателната активност на третокласниците.

Образователната и възпитателната функция тук ще разгледаме в синхрон. Чрез използването на интерактивните методи учителите помагат на учениците да усвояват знания и умения, предвидени в учебните програми по съответния учебен предмет, да овладяват нови предметни действия, нови методи на познание, да изграждат нови личностни качества. Поради това тяхната дейност по същество е учебно-възпитателна и има специфичен образователен ефект, тъй като по този начин се стимулира и познавателната активност на учениците. Тя се превръща в база за решаване на други учебни задачи, били те продуктивни или репродуктивни. Наред с това е налице и възпитателен ефект – учениците се учат на много положителни качества, овладяват нови похвати, нетрадиционни идеи, формират умения за бързи решения, гъвкавост и мобилност при тяхното вземане. 

Изведените цели, задачи, изисквания, принципи, особености и функции на дидактическия модел, за развиване на познавателната активност  на третокласниците, обуславят структурата на модела.
Изграждането на модел от критерии за стимулиране познавателната активност у третокласниците е необходимо, тъй като значимостта и актуалността на проблематиката изискват задълбочено теоретично и емпирично проучване на възможностите, които предоставя. 

Познавателната активност на учениците от трети клас се развива ефективно при извършване на дейности, обособени в групи. Разработеният модел за стимулиране познавателната активност на учениците от трети клас се осъществява на четири  равнища (фиг. 2.). 

Между четирите равнища съществува еднаква, пропорционална зависимост във вертикално и хоризонтално структуриране на основните ú компоненти. Вътрешното структуриране в равнищата се обуславя от основната цел и задачи на експерименталния модел. При това, целта на първо равнище е свързана с достигането на крайната цел – чрез интерактивно обучение да се стимулира познавателната активност на учениците от трети клас.

Апробираният модел представлява организирана система от два вида дейности: работа с учителите и работа с ученици от трети клас в различни училища.

Първо равнище: прилагане на знанията в практически план
На това равнище учениците изпълняват дейности, които: 

· осигуряват опериране с налични знания;

· решаване на познати задачи в нови ситуации;

· преобразуване на опит.

Тези дейности са свързани с основните цели на равнището по учебните дисциплини Български език и литература и Математика: ученикът да разказва, описва, задава въпроси, дава отговори, обяснява, използвайки уместно езикови средства, характерни за ситуацията на общуване, темата, целите и условията, сравнява и разбира връзките между аритметичните действия.

Всички гореспоменати дейности са подпомогнати от дейността на учителя, който на това равнище обяснява, разказва, демонстрира, подпомага и оценява.

Втора равнище: конструктивни дейности
На второ равнище третокласниците от експерименталната група оперират вече с дейности, които са свързани с:

· търсене, обработване и използване на информация;

· създаване на нов продукт чрез трансформиране, допълване, обединяване, свързване, конструиране, схематизация и типизация.

Дейността на учителя на това равнище е свързана с обясняване, насочване, подпомагане и изясняване.
Трето равнище: решаване на проблеми
На трето равнище се цели да се стимулира познавателната активност на третокласниците на базата на различни дейности, които трябва да извършват. Дейностите са свързани с откриване на проблеми, критичен анализ на проблемни ситуации, генериране на идеи за решаване на проблеми, проверка и оценка на идеи, избор на най-рационалното решение на проблема.

Целите на това равнище се припокриват с дейността на учителят, който създава умения у третокласниците от експерименталната група да дискутират, да изслушват мнения, да уважават и ценят труда на другите, да съдействат за диалог между учениците. 

Четвърто равнище: изследване на обекти и явления
Тук вече в процеса на работа се стимулира познавателната активност у учениците, като се формират способности за формулиране, доказване и проверка на хипотези.

Дейностите на третокласните са свързани с това да могат само да достигат до нови знания, да поставят допълнителни въпроси, да откриват закономерности и да аргументират изводи.

Основно тук в дейността на учителя е да създава проблемни ситуации, да съдейства за изграждане на умения у учениците за позитивно развитие на междуличностните отношения, за критичност към резултатите от дадена вид дейност, да участват в разнообразни форми на оценка, проверка и осмисляне на допуснатите грешки.

Фигура 2. Дидактически модел за стимулиране познавателната активност у третокласниците
Разделянето на модела на равнища е условно и се обуславя от нуждата за системност и последователност при използването на интерактивните методи за стимулиране познавателната дейност (табл. 2.). Не може да твърдим, че равнищата задължително следват непосредствено по реда на подреждането. Грешно ще е и ако твърдим, че непременно едното заменя другото. Преходните равнища се включват в следващите и продължават да съществуват като техни елементи. В този ред на мисли можем да кажем, че всяко ново равнище възниква в резултат от „сблъсъка“ на учениците с нов тип учебни ситуации и задачи, от разгръщането на способностите и познавателната активност. Чрез обновяването и масовото използване на интерактивни методи и технологии в образователния процес се стимулират познавателната активност и интереси на учениците, активизира се познавателната им самостоятелност, а знанията и опита им се прилага успешно в житейската практика. 

В резултат на гореказаното, като обобщение може да допуснем, че в специализираната психологическа, педагогическа и методическа литература у нас  липсва система от конкретни технологични процедури за стимулиране познавателната активност на учениците от трети клас чрез интерактивно обучение. Това налага създаването на дидактически модел, който да спомогне изграждането на интелигентни, творчески, успешно реализиращи се личности. 

Таблица 3. Педагогическа технология
	Равнище
	Цел
	Технологии
	Дейности на учениците
	Дейности на учителя

	Първо

Равнище на прилагане на знания в практически план


	Учениците да могат да разказват, описват, задават въпроси, да дават отговори, да обяснява, използвайки уместно езикови средства, характерни за ситуацията на общуване, темата, целите и условията, сравнява и разбира връзките между аритметичните действия.
	Методи:
Беседа; игрови метод (дидактическа, ролева и делова игра).
Средства:
а) В зависимост от вида на опорните средства – текст, презентация, учебник, книга.
	· опериране с налични знания;

· решаване на познати задачи в нови ситуации;

· преобразуване на опит.
	обяснява, разказва, демонстрира, подпомага и оценява.

	Второ

Равнище на конструктивни дейности

	Учениците да усъвършенстват комуникативно- речевите си умения за ориентация в комуникативна ситуация, за съобразяване с комуникативна цел, за адекватен избор на средства за реализиране на определена цел, за самостоятелно конструиране на продукт.
	Методи:
Беседа; разработване на проект, мозъчна атака, светофар.
Средства:
презентация, учебник, книга, рисунки, картини, снимки, флипчарт
	– търсене, обработване и използване на информация;
– създаване на нов продукт чрез трансформиране, допълване, обединяване, свързване, конструиране, схематизация и типизация.
	обяснява, насочване, подпомага, изяснява.


	Трето

Равнище на решаване на проблеми


	Да се стимулира познавателната активност на третокласниците на базата на различни дейности, които трябва да извършват.
	Методи:
Дискусия, евристична беседа, стратегия на алтернативните идеи, лавина, пирамида.
Средства:
презентация, флипчарт, таблица, схема, графика, чертеж, карта, макет, цветни листи, лепило, ножица.
	– откриване на проблеми;
–критичен анализ на проблемни ситуации;
– генериране на идеи за решаване на проблеми;
– проверка и оценка на идеи;
– избор на най-рационалното решение на проблема.
	създава умения у третокласниците от експерименталната група да дискутират, да изслушват мнения, да уважават и ценят труда на другите, да съдействат за диалигочност между учениците. 


	Четвърто
Равнище на изследване на обекти и явления

	Да се стимулира познавателната активност у учениците като се формират способности за формулиране, доказване и проверка на хипотези.
	Методи:
Изследователски проект, метод 635, рисуване на идея, казус.
Средства:
презентация, чертеж, карта, макет, цветни моливи, маркери, списания, лепило, ножица.
	– стимулиране познавателната активност у учениците като се формират способности за формулиране, доказване и проверка на хипотези.
	създава проблемни ситуации, съдейства за изграждане на умения у учениците за позитивно развитие на междуличностните отношения, за критичност към резултатите от дадена вид дейност, насочва учениците да участват в разнообразни форми на оценка, проверка и осмисляне на допуснатите грешки.


2.1.2. Анализ на нормативното учебно съдържание в трети клас

Разработеният дидактически модел (фиг. 2.) за стимулиране познавателната активност на третокласниците е съобразен изцяло и апробиран в учебните предмети Български език и литература и Математика. Основната цел е да се стесни кръгозора на работата по основните учебни предмети от учебния план. 
Решението с най-голям научен принос е, ако обучението в интерактивни условия, се  приложи в учебните предмети Български език и литература и Математик, защото те са основни културно-образователни области в  началния етап на основната образователната степен. Предвид това обстоятелството, посочените учебни предмети по норматив, са с най-голям брой часове. Това ще покажат първичните резултати и ще се отговори на много от поставените въпроси и задачи. 
Ако експерименталното изследване докаже, че дидактическият модел е ефикасен, това ще даде възможност той да бъде апробиран и в другите учебни предмети в начален етап от една страна, а от друга –  ще ни даде възможност за нови изследователски педагогически търсения. За тази цел е належащо да анализираме нормативното учебно съдържание в трети клас.
Държавните образователни изисквания (ДОИ) за учебно съдържание са държавен нормативен документ, изготвен от Министерство на образованието на Република България и са приети с Наредба № 2 от 18.05. 2000 г. с нея се определят равнищата на общообразователна подготовка на учениците в края на етап и степен на образование. Съгласно чл. 2. от нормативния документ, учебното съдържание на общообразователната подготовка включва постижимите знания, умения и отношения, които се измерват или наблюдават като резултати на учениците по учебните предмети и културно-образователните области. Изискванията за учебно съдържание по чл. 2 включват общи и специфични ключови групи умения, интегрални и междупредметни области на учебно съдържание, в зависимост от спецификата на учебните предмети и на културно-образователните области (МОН, https://mon.bg/?go=page&pageId=1&subpageId=25).
Държавните образователни изисквания за учебно съдържание са разработени на основата на следните принципи (по Кръстева, 2004):

· измеримост – заложените в тях знания, умения и компетенции могат да се измерват и оценяват;
· постижимост – постижими за всички ученици;
· интеграция – осъществява се съдържателно чрез ключови теми, понятия, дейности, заложени в учебните програми (пак там, с. 76).

Несъмнено Държавните образователни изисквания за учебно съдържание са основа на учебните програми за съответните класове. Те от своя страна са в съответствие с дейностния подход, базисен в европейските документи. Очакваните резултати са ориентирани към усвоените знания и придобитите умения, към това какво ученикът трябва да може да прави след завършване на даден етап или степен от обучението. 

Регламентираното в учебния план на начален етап учебно време не е достатъчно за пълно усвояване на предвидения обем учебно съдържание, което предполага да се следват насоките за бъдещо развитие. 

С оглед стимулиране познавателната активност на учениците, оптимизацията на учебното съдържание в контекста на ученето през целия живот следва да продължи по посока на по-голяма гъвкавост и промяна в нагласите към учебния процес, „насърчаващ развиване и придобиване на ключовите компетентности и ориентирането му към провокиране на самостоятелното и критично мислене, самостоятелност, към формиране на практически умения и към интелектуално развитие на личността“ (Национална стратегия за учене през целия живот за периода 2014 – 2020 година, с. 30).

Предвид факта, че настоящото експериментално изследване се провежда в трети клас, е необходимо да се направи анализ на съдържанието на Държавните образователни изисквания, учебния план и учебните програми за съответния клас по Български език и литература, и Математика. Това е наложително, поради възникването на въпроси, на които трябва да се дадат конкретни отговори. 

· Изобщо нормативните документи предопределят ли развитие и стимулиране познавателната активност на учениците?

· Сред целите на обучение по Български език и литература и Математика включват ли се такива, които да са предпоставка за създаване и използване на интерактивна среда, която от своя страна да стимулира познавателната активност на учениците?

· Предвидени ли са дейности, които не само ще стимулират познавателната активност на учениците, но и ще допринесат за   постигането на заложените очаквани резултати?

· Насърчават ли се иновациите на учителите за използване на нови, интерактивни методи за  преподаване?

· Съществуват ли възможности за активно включване на учениците в изпълнението на  дейности, свързани с практическо прилагане на знанията и опита по нови начини, в нови ситуации, решаване на проблеми, изследователски наблюдения и проучвания?

За да се отделят съществените характеристики за целите, основните понятия, своеобразните особености и очакваните резултати от обучението по Български език и литература и Математика в начален етап, бяха анализирани обстойно държавните образователни изисквания и са представени таблично. По БЕЛ (Приложение 11), а по Математика (Приложение 12) (Наредба № 2/18.05.2000 г. за учебното съдържание, с. 27).
В резултат на това бяха изведени следните обобщения: 

1.
Представените като очаквани резултати от обучението в начален етап  знания, умения, компетентности и отношения,  предполагат при усвояването им да се използва дейностният подход. По този начин, стандартите за учебно съдържание предразполагат към поставяне на учебни практически, конструктивни, проблемни и изследователски задачи. Предвид това, можем да твърдим, че в процеса на дейности от този род, се стимулира успешно познавателната активност на учениците. 

Сравнителният анализ на ДОИ за Учебно съдържание по двата основни предмета показва, че начинът на представяне на очакваните резултати  директно провокира използването на интерактивни методи за учене и преподаване. Очакваните резултати са представени по-обобщено, което дава възможност за гъвкавост при съставяне и актуализиране на учебните програми.

2.
В ДОИ за Учебно съдържание по Български език и литература  дейностите, които могат да  са насочени към стимулиране познавателната активност и използването на интерактивно обучение предимно са свързани със създаване на текстове, изказвания, практическо приложение на знанията чрез употреба на езиковите ресурси в зависимост от комуникативната ситуация (Наредба № 2/18.05.2000, Изм. – ДВ, бр. 46 от 2004 г., за учебното съдържание, с. 3 – 4).

3.
ДОИ за Учебно съдържание по Математика определят мястото и ролята на математическите компетентности за развитието и стимулирането на познавателните способности на ученика. Обучението по математика „позволява на учениците да развият умения да мислят и подреждат правилно мислите си, да излагат логически аргументи и да правят верни изводи“ (Наредба № 2/18.05.2000, Изм. – ДВ, бр. 46 от 2004 г., за учебното съдържание, с. 27 – 28). Посочени са понятия, познавателни и технологични методи с интегрален характер, които насочват към изпълнение на конструктивни, проблемни  задачи и задачи с практическа приложимост.

Представените стандарти в ДОИ за Учебно съдържание са конкретизирани в учебни програми от първи до четвърти клас. Акцентът на контент-анализа е върху онези цели на обучението и очаквани резултати, които в най-голяма степен предопределят стимулиране познавателната активност на третокласниците.

Очакваните резултати по Български език и литература могат да се постигнат чрез използване на интерактивно обучение, които ще допринесат не само за по-лесното усвояване на предвиденото учебно съдържание, но и за стимулиране познавателните интереси на учениците. Анализът на учебната програма по Български език и литература за трети клас показва, че са налице възможности за използване на интерактивни методи на преподаване.

Като се има предвид същественото значение на обучението по математика за развиване на интелекта, в т. ч. на логическото мислене, обяснимо е присъствието в учебната програма по Математика за трети клас на голям брой цели на обучението. Те регламентират стимулирането на познавателната дейност у учениците. Целите се осъществяват чрез включване на учениците в творчески дейности, следствие от които е постигането на очаквани резултати, които са свързани със:

· сравняване и опериране с числа, мерни единици и геометрични фигури; 

· откриване и използване на свойства, връзки и закономерности; преминаване от един запис в друг;

· съставяне математически модели на конкретни ситуации;

· решаване на приложни задачи. 

В Учебната програма по Математика се дава възможност, в контекста на обучението по математика, третокласниците да се включват в дейности,  които да стимулират тяхната познавателна дейност, а учителите да използват креативни интерактивни методи на работа. 

Контент-анализът на учебната програма по математика предполага в учебните часове да се създават предпоставки за интерактивно обучение, което да подпомага познавателната активност на третокласниците.

Като обобщение може да се отбележи, че целеполагането в трети клас на българската образователна система включва развиване на познавателната активност у учениците.

Учебното съдържание за трети клас предполага използването на интерактивно обучение, с което да се мотивират учениците. За да се формира една личност пълноценно, е необходимо непрекъснато да се стимулира познавателната й активност.
Набелязаните очаквани резултати, предвидени в Държавните образователни изисквания за учебно съдържание и в учебните програми, предполагат активно участие на учениците в познавателни дейности, в процеса на които се развиват съответните способности.

Фактът, че не са застъпени широко в учебните програми, не означава, че учителят не може да ги включи в своята урочна дейност. Чрез съответни учебни задачи не само се развиват познавателните способности на учениците, което е в синхрон с целите на европейската образователна политика, но се усвояват предвидените в националните нормативни документи знания, умения и отношения.

Друга преграда е несъответстващият на обема на учебното съдържание брой учебни часове, предвидени по учебния план. Посочените затруднения са основателна причина, една от основните цели на предлагания дидактически модел да бъде конструиране на задачи и учебни ситуации за стимулиране познавателната активност, каквито липсват в одобрените от Министерство на образованието и науката учебници.  

2.2. Интерактивни методи на обучение в дидактическия модел

Интерактивното обучение е сложна система, която включва интерактивни стратегии, интерактивни технологии и интерактивни техники.

Целта на интерактивното обучение на първо място е да се развият у учениците умения за общуване. Общуването се определя като „актуализация на отношенията“ (Леонтьев, 1999), специфична форма на взаимодействие на човека с други хора (Ломов, 1984), същност на всеки индивид, конкретна система на взаимодействащи помежду си индивиди (Косолапов, 1983, с. 206), взаимодействие на двама или повече индивида, което се състои в обмяна на информация от познавателен или ефективно-оценъчен характер (Давыдов, 1983). Общуването е сложно явление, съставено от три компонента – комуникация, взаимодействие и социална перцепция (Андреева, 1983). Във взаимодействието не само се обменя информация, но се извършва и организацията на съвместната дейност за реализиране на общи цели в труда, ученето, съвместната игра (Давидов, 1983). Общуването се развива в дейността и има свои субекти, потребности, мотиви, цели, начини, предмет, методи, средства, процес и резултат.
Интерактивната стратегия се изгражда от социално-културните теории за ученето, в които конструктивизмът, изследователският подход и когнитивната рефлексия са взаимно свързани и имат приоритетна роля. 

Към интерактивните технологии спадат различни видове уроци, използващи интерактивни методи и техники, семинари, работни срещи (workshops), училищни конференции, експертно учене, екологични практикуми, училищни представления, училищни изложби, фото сесии, екологични екскурзии и други. 

Структурата на интерактивните технологии зависи от целите, съдържанието и учебната среда, в която се осъществяват. Всяка конкретна учебна среда предлага специфични ресурси за обучение и изисква специфична организация на учебния процес, но и всяка предлага възможности за интерактивно обучение.
Интерактивни техники представят средствата за взаимното участие в едно отделно действие, т.е. похвати и логически, технически, лингвистични средства на обучение, като например: задаване на въпроси, осмисляне и формулиране на отговори, използване на работни листове, приковаване на внимание, приложение на наученото, ангажиране, запаметяване и други.
Интерактивните методи разглеждаме като процедури, систематични начини, съдържащи последователността от съвместните действия на изследователите за постигането на определена цел в определена научна област.

Интерактивните методи са подчинени на възможността учениците едновременно да получават знания, да формират умения, да изграждат нагласи, чрез участие в ситуации, които могат да обсъждат, преживяват или пресъздават. Те спомагат за по-качествената връзка между обучаемите и обучителите. Подпомагат в много голяма степен личностното развитие на учениците, базирано на основата на диалог, съпреживяване, съвместно решаване на проблеми.

Интерактивните методи предполагат постоянна ангажираност на учениците, постоянно взаимодействие, постоянно търсене на нови решения и постоянна обратна връзка. Подпомагат дейността на учениците и учителите за съвместно изграждане както на педагогическата действителност, така и на предмета  на обучение. По този начин те обуславят новата форма на съвременния образователен процес, отразявайки неговата същност, а именно – нова образователна действителност, основаваща се на три основни детайла:

· диалог;

· обсъждане;

· съвместно търсене и намиране на решение.

По мнение на Пл. Радев (Радев, 2005) интерактивните методи са подредени по класификацията на дидактическите методи в следните групи: опосредствани интерактивни трансактни методи, опосредствани интерактивни евристично-моделиращи методи, опосредствани имитационни интерактивни методи, интерактивни праксеологически методи. Този богат набор от методи разширява представата за видовото многообразие от интерактивни методи на обучение (пак там, с. 32).
В основата на популярното в света интерактивно обучение са идеите на педагозите реформатори от края на ХІХ и началото на ХХ век. Чрез съвременните възгледи на редица научни изследователи, сред които са: L. Brogan и A. Stovall, R. Glaser, L. Rieber, A. Waraich, A. Sharman, W. Mitchell, S. Mollah, Д. Махотин, Т. Мясоед, В. Гюрова и В. Божилова, И. Ризов и др. са описани основните белези на интерактивното обучение, свързани с наличието на специфични принципи, образователна среда, роли на участниците в учебния процес, варианти на обучение, положителни страни и проблеми. 

На тази база е разкрита съвременната педагогическа дейност на началните учители в България. Откроени са две главни тенденции по отношение на методите на обучение в началните класове. Първата се отнася до създаването на повече възможности за развитието на мисленето у малките ученици – чрез все по-често прилагане на евристични и проблемни методи на обучение, а втората тенденция се отнася до представянето им във вариативни съчетания, осигуряващи по-ефективни възможности за реализиране на учебния процес. 

Описани са специфичните особености на учениците от трети клас, с които е свързана експерименталната дейност, както и мотивите за избор на учебните предмети Български език и литература и Математика.

В литературата с основание се застъпва становището, че образователната среда трябва да бъде интерактивна, т. е. „да подбужда към активно взаимодействие, енергичност и инициативност“ (Гюрова и колектив, 2006, с. 39). 

Някои от основните характеристики на интерактивната образователна среда са (пак там):
· „смяна на ролите на „обучаващия и обучавания“;
· повишена активност на учащите, в т. ч. и чрез екипна работа;
· роля на учителя като улесняващ и подпомагащ учебната работа;
· интерактивни методи и техники на работа;
· съчетаване на различни форми на контрол (самоконтрол, групов контрол, индиректен и неавторитарен контрол от страна на обучаващия);
· значителна свобода на избор на учащите по отношение на средствата, мястото, времето и ритъма на учене;
· специфична организация на времето и пространството – смяна на различни дейности в логична последователност;
· максимално използване на пространството за онагледяване, за индивидуална работа, работа в двойки и в групи;
· положителен, подкрепящ и стимулиращ микроклимат;
· перманентна обратна връзка“ (пак там, с. 41– 42).
При интерактивните методи са налице партньорски взаимоотношения и диалог, в резултат на което е възможно повлияване, обогатяване, промяна на първоначалното мнение на всички участници във взаимодействието, независимо дали са обучавани или обучаващи (Гюрова 2006, с. 44). През последните години в педагогическото пространство се разглеждат много възможности за използване на разнообразни интерактивни методи за обучение. Целите на обучението обуславят и избора на даден метод в модела. Определящи детерминанти са също възрастовите характеристики на учениците, степента на развитие на техния интелект, техните  интереси и наклонности, както и тяхната познавателната дейност. 

В зависимост от своеобразието на конкретната ситуация, учителят преценява степента на сложност на задачите, облика на взаимодействията, своята роля в процеса на дейността (Гаджева, 2009, с. 402 – 403). В този ред на мисли можем да твърдим, че интерактивните методи имат своя специфика, обусловена както от целта и задачите на тематичната единица, така и от индивидуалните особености на учениците – личностни качества, способности, възрастова типология. 

В предложения дидактически модел, съотнасянето е продиктувано от същността и структурата на съответния вид учебна дейност и от степента на развитие на познавателните способности на учениците. Представени са подходящи интерактивни методи за всяко от четирите йерархични равнища. 

Първото равнище на дидактическия модел (Схема 1.).
В разработения дидактически модел се използват игрови интерактивни методи. Чрез тях успешно могат да се реализират дейностите от модела, свързани с прилагане на знанията и опита при изпълнение на практически задачи. В тази връзка А. Кръстева изказва мнение, че „игровите методи включват ситуационно-ролеви, дидактични, творчески, организационно-действени, имитационни и делови игри“ (Кръстева, 2003, с. 137). В процеса на обучение учителите в трети клас ги използват с предимство, тъй като не само се разнообразява обучението, но се развиват  способностите на малките ученици и до голяма степен се стимулира тяхната познавателна активност.

Игровите методи могат да бъдат сензорни, символни, приложни, музикални, математически, конструкторски, творчески и други. Те стимулират чувствата на учащите се, моделират поведението, активизират мисълта и въображението, когато познавателният момент в тях доминира. Играта доставя радост, удоволствие и самоутвърждение (Андреев, 1987, с. 238).

Важно при използването на игровите методи е изясняването на  същността на игровата ситуация и на правилата, разделянето на групи, разпределянето на роли, уточняването на отговорностите, фазите и необходимите за играта материали. Всяка игра притежава съдържание, което е свързано първо с  дидактическите  цели  и задачи, а след това със сюжета, който се възпроизвежда в нея. 

Игровата ситуация активизира креативността на учениците и ги стимулира и мотивира да създават уникални продукти, без страх от грешки и без умора.

В предложения дидактически модел на първо равнище са използвани няколко разновидности на игровите интерактивни методи.
Дидактична игра най-общо се определя като вид дейност, която се реализира в условията на ситуации, пресъздаващи определен социален опит, чрез който се реализира самоуправлението, самодейността и самонасочената дейност на ученика (ученето). Характерно при този метод е, че се  избягва  елемента  на принудата при организирания процес на учене и активизиране  на  умствените сили, поради  това основна  функция на играта са забавлението и развлечението (Кръстева, 2014, с. 240 – 241). 
Други функции, определящи целта на играта са: социализиращата, познавателната, комуникативната, развиващата и диагностичната. 

Деловите игри се състоят във възпроизвеждане  на  точни   ситуации  с цел трениране на професионално-адекватни умения. Чрез този тип игри третокласниците могат да пренесат по-умело и по-уверено теоретичните изисквания  в практическата си дейност.
Деловата игра формира умения, развива творчески подход, повишава интензивността на интелектуалния труд. Тя изисква от обучаващия се комплексно прилагане на знания от различни области и самостоятелна учебно-познавателна дейност. Елементите на деловата игра са решаване на дадени задачи, разиграване на роли, игрова ситуация, правила на играта и резултати. Най-важно условие тук е гъвкавостта на учителя и учениците в самата игра, техните умения, нагласи и правилно вземане на решение при възникващите проблеми. 
Деловите игри се делят на: учебни, изследователски, атестационни и организационни.

Ролевите игри. Основната идея на ролевите игри е свързана с трениране на умения за заемане на определена роля, чрез която участниците извършват различни операции и встъпват в сложни взаимоотношения. С помощта на ролевата игра се изграждат техники на поведение, изпълняване на функции характерни за заетата роля и задължения на действащите лица, техните задачи и разпределението на всички роли в групата или класа. В ролевата игра учениците намират оптимално решение на поставените пред тях проблеми. Те осъзнават  и обективно анализират своето поведение и поведението на другите в групата. При тях се наблюдават емоционални нагласи и емоционален подем.

Схема 5. Приложени методи на първо равнище
Описаните по-горе интерактивни методи основно са приложени на първо равнище в експерименталните уроците по БЕЛ и Математика в дидактическия модел. Темите са предварително планирани и разпределени във времето. Броят на темите на експерименталните уроци е съобразен изцяло с броя на учебните седмици. Разпределени са по учебни предмети: Български език, литература и Математика. 
За всеки учебен предмет са определени темите и съответно методи, които ще се прилагат. По подробно темите по предмети и използваните методи за съответната тема са представени Схема 6.

Посочените теми на уроците от първо равнище (схема 6.) са в Приложение 11 – 1, и са реализирани. План-конспектите на част от експерименталните уроци по БЕЛ и Математика, се намират в Приложение 12.

Схема 6. Теми и използвани методи в експерименталните уроци на първо равнище

Използвайки тези методи на първо равнище, достигаме до извода, че игровите методи не са универсални, но са целесъобразни и ефективни, когато се използват в съчетание с други методи. Според В. Гюрова, „когато игровите ситуации са приближени до реалната действителност, те осигуряват по-добри условия за активизиране познавателната активност на учениците“ (Гюрова и колектив, 2006, с. 63).

При прилагането на игровите методи на първо равнище, най-важното за учителите е да се съблюдават правилата на играта, времетраенето на отделните етапи (ако са зададени), да се определят критерии за класиране (ако е съревнователна), да се разработи сценарий и да се разпределят ролите (ако е ролева), да се обсъдят постиженията и да се направи оценка.

Социално-педагогическата и психологическата значимост на играта предопределя използване на игровите методи и на другите три равнища от дидактическия модел. 

Второ равнище на дидактическия модел (Схема 7.).

Дейностите на това равнище от дидактическия модел са свързани с търсене, обработване и използване на информация.
Средства, които използва учителя са: презентация, учебник, книга, рисунки, картини, снимки, флипчарт.

На това равнище дейността на учителя вече се фокусира върху това той да обяснява, насочва, подпомага и изяснява. Тя се реализира ефективно чрез интерактивните методи: разработване на проект, беседа, светофар и мозъчна атака (брейнсторминг).

 Проектният метод се появява в началото на XX век в САЩ. Наричат го също метод на проблемите и го свързват с идеите на хуманистичното направление във философията и образованието. Разработен е от американския философ и педагог Джон Дюи и неговия ученик Уилям Килпатрик. Това е подход, при който учениците са насърчавани да правят връзка между учебния материал и реалността, като търсят паралели между нещата и събитията, както и да се адаптират да работят заедно с другите за разрешаването на основния проблем. За разлика от традиционното обучение, проектният метод дава на обучаващия се свободата да разрешава проблеми с възможно най-малко напътствия от страна на преподавателя. 
На обучаващите се по проектния метод е позволено да изучават учебната среда чрез сетивата си и в известен смисъл да насочват обучението си спрямо индивидуалните си интереси. Проектът се разбира като тема за разработване в контекста на дидактическите задачи, при което се изискват както теоретични познания, така и практически действия. 
Учениците с интерес събират от различни източници информация за определени обекти или явления, изучавани по различните учебни предмети, и я представят пред съучениците си под формата на табла, албуми, доклади, макети, схеми, таблици, модели, компютърни презентации и др.“ (Теоретична постановка на проблема, http://www.innovativeteachersbg.org/SHU/BIOPHYS/MetodObuchenieProekti01.pdf).

Източници на информация са учебни материали, подготвени от учителя, учебници и учебни пособия, речници, енциклопедии,  справочници, сборници, книги от домашната, училищната или регионални библиотеки, произведения на изкуството, вестници и списания, телевизия, радио, интернет, електронни учебни помагала, разговори и интервюта с връстници и възрастни, снимки, албуми, картички, документи и др. Информацията е от различно естество – текстова (художествена или научно-популярна), цифрова, графична, символна, таблична, звукова, във вид на изображение (линейно, пространствено, обемно). 

Преработването на информацията се изразява в извършване на разнообразни операции с нея и частите ѝ: анализиране, отделяне на същественото от несъщественото, абстрахиране, конкретизиране, систематизиране, обобщаване, класифициране, синтезиране, възприемане, наблюдаване, четене, писане, слушане, творческо възпроизвеждане, преразказване със свои думи, обединяване, увеличаване, умаляване, мултиплициране, разделяне, моделиране, пренасяне качествата на един обект върху друг, комбиниране, реконструиране, кодиране, декодиране, рекодиране, схематизиране, типизиране (пак там).

Методът на проектите позволява учениците да реализират цялостна самостоятелна учебна дейност, включваща следните етапи: избор на цел (проблем); планиране на задачите за постигане на целта; избор на средствата за изпълнение на задачите; изпълнение на планираните задачи; анализ на получените резултати; оформяне на проекта в необходимата форма; представяне на проекта. Методът на разработване на проекти се базира изцяло на дейностния подход в обучението (пак там).
Мозъчна атака (брейнсторминг, мозъчен щурм, „мозъчна буря“, „дъжд от идеи“) е метод за раждане на нови и оригинални идеи, за стимулиране на творческото мислене и свободното общуване. Може да се организира фронтално или екипно. Независимо от избраната форма се записват всички идеи, дори най-неприемливите, и се коментират едва, след като „дъждът от идеи“ се изчерпи. В следващ етап на работа се стига до изясняване, подреждане, групиране и систематизиране на направените предложения в съответствие с условието на поставената задача. По този начин се стимулира познавателната дейност на учениците, те разгръщат своята креативност, дават свобода на мисленето без да се страхуват от грешки или от притеснението да дават нестандартни идеи, защото често най-нестандартната идея се оказва най-подходяща за разрешаване на проблема“ (Гюрова и колектив, 2006, с. 49 – 50). 

Успешната мозъчна атака има: ясно зададена цел; опитен учител, осигуряващ спазване на правилата; насърчаване на участниците да предлагат идеи, свързани с решението на поставения проблем без страх от грешки; условия за равностойно приемане на всички идеи. 
И както твърди А. Кръстева „спазването на определените правила позволява да се създадат условия за психологически комфорт на учениците“ (Кръстева, 2004, с. 266). Тъй като този метод е подходящ за намиране на най-подходящото решение на даден проблем, за генериране на нови идеи и хипотези, то технологичната процедура предполага налагането и съблюдаването на някои правила (Андреев, 1987): 

· „след като се обоснове темата, всеки участник свободно формулира  идеи, които възникват спонтанно;

· мисленето и въображението на учениците не се прекъсва с въпроси и контрааргументи, защото колкото повече идеи дават, толкова по-добре; 

· не се допуска обсъждане и анализ на формулираните идеи веднага, за да се подтиква желанието на учениците да мислят нестандартно; 

· изслушват се внимателно всички идеи, формулирани от участниците, поощрява се всяка мисъл, не се допуска негативно отношение към абсурдни идеи;

· участниците се стимулират непрекъснато да формулират идеи, не се отстраняват дори най-невероятните;

· подборът и оценяването на идеите става в края,  извършва се от учителя или съвместно от учителя и учениците“ (пак там, с. 218). 

В зависимост от целите на урока, от поставената задача и  възрастовите особености на третокласниците, в предлагания в настоящата разработка дидактически модел проверката може да се направи и веднага след изпълнението на заданието.

Метод „Светофар“ е за разпределяне (групиране) на информация, която е предварително зададена или предложена от учениците и учителя. Водещо е насочването на вниманието към конкретни действия, обусловени от трите цвята на светофара. Методът може да се използва за оценяване степента на вярност на представена от ученик информация (ученици оценяват ученици – верен отговор – зелено, грешен – червено, непълен – жълто) (Гюрова и колектив, 2006, с. 56 – 58).

Методически стъпки: изработване на правила; подготовка на раздавателен материал; формиране на групи и инструктаж за групова работа; работа в подгрупи; представяне и аргументиране на резултатите; обобщение. Най-често срещани методически грешки: разминаване между цвета на светофара и зададеното послание; неточно формулирани правила; нефиксирано време за работа в подгрупите; четене на правилата от учителя (по-добре е да са написани на постер или на дъската) за всяка подгрупа (пак там, с. 58).
Евристична  беседа. На това равнище тя е свързана със стремежа на учителя да доведе учениците до нови обобщения и знания, на базата на минали знания, наблюдения, експерименти (Диалогични ораторски изяви на учителя, http://rabotatanatotseva.blogspot.com/2009/10/blog-post_05.htm).
Най-голямо значение за успеха на евристичната беседа имат въпросите на учителя. Те трябва да бъдат:

· Точни, кратки, просто и ясно зададени. Да няма непознати думи, термини, понятия.
· Да стимулират мисленето и познавателната дейност на учениците чрез разкриване на причинно-следствените връзки и взаимните зависимости.

· Въпросите да са в логическа последователност (пак там).

Схема 7. Приложени методи на второ равнище 

В по-горе представената схема (схема 7.) са описани методи, които са използвани в експерименталните уроци на второ равнище в дидактическия модел. Те са съобразени с тематичното разпределение на часовете по БЕЛ и Математика. Спазено е изискването веднъж седмично третокласниците от експерименталната паралелка да се обучават в условията на интерактивно обучение. По подробно темите по учебните предмети и използваните методи за съответната теми са представени в Схема 8.

Посочените теми на уроците от второ равнище (схема 8.), са видими в Приложение 11-2, и са реализирани. План-конспектите на част от експерименталните уроци по БЕЛ и Математика са в Приложение 12.

Схема 8. Теми и използвани методи в експерименталните уроци на второ равнище 
Третото равнище на дидактическия модел (Схема 9.)
Дейностите на това равнище са свързани със създаване на проблемни ситуации от учителя и тяхното разрешаване от учениците.
Средства, които използва учителя, а в някои случаи и учениците, за реализирането на  тези дейности са: презентация, флипчарт, таблици, схеми, графики, чертежи, карти, макети, цветни листи, лепила, ножици.
В трети клас, в условията на интерактивно обучение, с цел стимулиране познавателната активност, изключително резултатно се реализират следните интерактивни методи: стратегия на алтернативните идеи, лавина, пирамида и решаване на казус.

Решаване на казус, наричан още изследване на случай или ситуационен метод, е метод за моделиране и решаване на проблемни ситуации. По своята същност казусите са описания на реални житейски ситуации, които съдържат един или повече проблеми, подлежащи на анализ и разрешаване. Тълкуването на фактите може да води до възникване на различни мнения, подкрепяни с разнообразни аргументи. Предвид извлечената „скрита“ информация и предварително зададените условия се взема решение за рационален или благоприятен изход от ситуацията. 

Казусите могат да бъдат измислени или реални. В специализираната литература са познати няколко вида казуси: за вземане на решение; за преценка; информационен казус; за решаване на проблем (Кръстева, 2003, с. 129). В казуса може да се изисква анализ на условията и причините. Вследствие на това, възниква ситуацията, която може да е представена с изчерпателна информация или да е дадена само известна част от нея. Понякога може да бъде посочено, или не, решение на проблема. Използването на вариант, при който на учениците се поставя само проблем за разрешаване, без цялостно представяне на ситуацията и без необходимата за решението информация, предоставя най-голяма свобода за разгръщане на творческо вариативно нестандартно мислене, възможно е генерирането на повече идеи и формулирането на по-голям брой решения. По този начин, в много голяма степен се стимулира познавателната активност на третокласниците.

При дидактическото описание на казуса се открояват три елемента – въведение, изложение и задача. Във въведението се предоставят данни, факти, уточнява се време, място, участници в ситуацията и др. В изложението се представя съдържанието на ситуацията и нейното развитие, явленията и процесите, между които трябва да се търсят причинно-следствени връзки и зависимости. Задачата е последният елемент на казуса. Тя може да бъде представена под формата на проблемен въпрос, избирателен отговор или като проблем за решаване. Към някои казуси може да има изработени указания за учениците. В тях се посочват правилата за работа, начинът за обсъждане, вземане на решение и начинът за представянето му.

Учителят запознава учениците с казуса по подходящ за възрастта начин – разказ, рисунка, серия от рисунки, схема, чертеж, таблица и др.

С цел достигане на достатъчно високо ниво на стимулиране познавателната активност на учениците, им се предоставя възможност да решават казуси, но във вид на учебни задачи. Разрешаването на проблема преминава през следните фази (пак там): 

1) самостоятелно запознаване с казуса; 

2) анализ на условието, определяне на известното и неизвестното, откриване на причинно-следствени връзки и закономерности; 

3) генериране на идеи за решаване на проблема; 

4) избор на най-подходящия вариант за решаване; 

5) изпълнение на решението; 

6) представяне на  продукта пред класа; 

7) оценка от учителя и връстниците, самооценка. 

При някои задачи се изисква само формулиране на идеи за решаване на казуса. Тогава петата фаза не се осъществява или се свежда само да записване на подходящите идеи. 

Удачно е проблема да се открива от учениците, т.е. не е задължително проблемът да се формулира от педагога. При затруднения учителят помага на учениците, но помощта му трябва да бъде тактична и незабележима. Анализът и решението на казуса се представят пред класа и се обсъждат и оценяват съвместно с другите ученици и учителя. 

Когато учебният проблем има повече от едно решения, за избор на най-рационалното от тях може да се използва методът стратегия на алтернативните идеи (Десев, Брик, 2003, с. 45). Пред учениците се поставя задача с изискване да намерят алтернативни решения. След като се намерят такива, се избира най-подходящото. В условията на екипна организация, в първата фаза от решаването на задачата, учениците обсъждат условието в екипите и след това предлагат възможни решения. Учителят ги записва на дъската. Учениците анализират решенията по екипи, след което говорителите посочват кое решение е най-рационално, според екипа, и обясняват защо. Ако не са съгласни с някое от решенията, също се мотивират. В края се установява коя алтернатива има най-много привърженици. Ролята на учителя в случая е незабележимо да насочва дискусията към това решение на проблема, което безспорно е най-рационално и подходящо, според съответната предметна област. Ако има равностойни такива, не се намесва в избора на учениците (пак там).

В процеса на формулиране на изследователската хипотеза или при избор на най-подходящи конкретни ситуации, този метод също може да се използва, т.е. на четвърто равнище от дидактическия модел методът отново е приложим.

„Лавина“ или още „снежна топка“ е  метод за генериране на идеи и решаване на проблеми. Това е метод за събиране на информация „чрез натрупване“ (Гюрова и колектив, 2006, с. 52 – 53). 

В настоящия дидактически модел се прилага писмено. В началото на работен лист се написва въпрос или проблем. Листът преминава през всички ученици. Те трябва да запишат идеята си за решаване на проблема (задачата). Всеки, който запише идея, я закрива чрез загъване на листа, за да не се вижда от останалите. За да не бездействат учениците, докато чакат работния лист, им се поставя индивидуална задача. Тя е свързана тематично и подпомагаща генерирането на идеи за решаване на проблема (задачата) от работния лист. При всяко следващо използване на метода редът за предаване на листа за записване на идеите е различен. След като всеки ученик запише своята идея, учителят или ученик от класа запознава останалите с генерираните идеи, които биват оценявани и се извършва подбор на най-рационалните.

Същият метод може да се прилага и в условията на екипна организация. Тя отнема по-малко учебно време, а заключителният етап се посвещава на представяне и оценка на идеите. Много интересно за учениците е класната стая да се направи кът за „снежните топки“ от „лавините“. В този кът се  подреждат работните листи. По този начин учениците могат да  продължат да мислят върху проблема и след приключване на учебния час. Творческият процес остава отворен. Така могат да дописват нови или модифицирани идеи.

Методът „Пирамида“ е способ за събиране на информация, резултат от индивидуална работа, работа по двойки, четворки или по-големи групи. Броят на членовете на всяка следваща група нараства в геометрична прогресия (1, 2, 4, 8, 16 и т.н.) (Гюрова и колектив, 2006, с. 47 – 48). 

Целта е да се осмисля информация и да се достига до конкретни обобщения чрез обединяване около приемливо за всички ученици мнение. В процеса на прилагане на метода, учителят, който го използва, се основава на следните методически стъпки: 

· Всеки ученик самостоятелно отбелязва функциите, които преценява като важни. По желание някои (или всички) ученици споделят своите идеи.

· Обсъждането на основните функции продължава в двойки, като всяка двойка се обединява около общо мнение, което не е задължително да съвпада с индивидуалните мнения на всеки от учениците. По желание някои от двойките (или всички) споделят заключенията си.

· Обсъждането продължава в четворки и се търси общото за всяка четворка мнение. Говорител на всяка четворка огласява общото мнение пред всички.

· Формират се две големи групи. На този етап на групиране може да се наруши принципа на геометричната прогресия, тъй като групите са с различен брой ученици и не бива никой да бъде изключен. Така вместо две групи от по 8 учащи, могат да се образуват две групи от по 7 и 8 (или друг брой) учащи. Представител на всяка група записва на дъската или на флипчарт мнението на своята група. Тук е добре, освен общата позиция, да се запишат като „особено мнение“ различни идеи, които не са били приети от цялата подгрупа, но авторите им смятат, че са важни. Някое от тези мнения би могло да съвпадне с това от другата група и да се наложи като общо за цялата група.

· Последен етап – сравняват се записаните идеи на двете подгрупи от преподавателя (или ученик по желание), в резултат на което се обобщава общото мнение по въпроса (пак там). 
Използването на интерактивните методи на трето равнище от дидактическия модел води до развиване на редица интелектуални способности, които стимулират познавателната активност у третокласниците.

Схема 9. Приложени методи на трето равнище 

На този етап на дидактическия модел, отново са подбрани теми от Учебното съдържание на учебния план. За всяка тема са използвани точно определени методи, които да стимулират познавателната активност на третокласниците. Разпределението на темите, съответно методите са представени в Схема 10.

Посочените темите на уроците от трето равнище (схема 10), намиращи се в Приложение 11-3,  са реализирани. Част от план-конспектите на експерименталните уроци по БЕЛ и Математика са в Приложение 12.

Схема 10. Теми и използвани методи в експерименталните уроци на трето равнище

Четвъртото равнище на дидактическия модел (Схема 11.)
Тук задачите вече са със изследователски характер. При изпълнението на дейностите, учениците генерират, доказват и проверяват хипотези. Най-удачни за използване на това равнище тук са интерактивните методи: разработване на изследователски проект, метод „635“, рисуване на идея. 

Средства, които използва учителят, а в някой случаи и учениците, за реализирането на тези дейности са: презентация, чертеж, карта, макет, цветни моливи, маркери, списания, лепило, ножица.
На това равнище учителят вече има много различна роля, поради това, че се наблюдава огромната самостоятелност на учениците от експерименталната група. Дейността на учителя придобива нов облик. Той преподава, като създава проблемни ситуации, съдейства за изграждане на умения у учениците за позитивно развитие на междуличностните отношения, за критичност към резултатите от дадена вид дейност. Учителят се превръща в модератор, като насочва учениците при участието им в разнообразни форми на оценка, проверка и осмисляне на допуснати грешки.
Методът, който най-рационално се използва на четвърто равнище е изследователския проект, който е свързан с подбор на различни по вид източници на информация и данни, които са необходими за:

· изпълнение на изследователската задача;

· самостоятелно откриване и селектиране на нова информация, данни от наблюдения и проучвания;

· обединяване на информация от различни предметни области;
· проявяване на критично отношение към първоначално събрания материал;

· представяне на проекта и доказване на хипотезата.

Разработването на изследователски проекти създава условия за включване на третокласниците в дейности, които повишават техния познавателен интерес и стимулират познавателната им активност.

Реализацията на учебния изследователски проект преминава през следните основни етапи: 

· проучвателски – изследване на проблема и формулиране темата на проекта; 

· аналитичен – анализ на ситуацията, информацията и планиране на изпълнението; 

· практически – реализация на проектния замисъл и дейности; 

· презентативен – представяне на продуктите на проекта; 

· контролен – оценка на продуктите и работата на ученика“ (Николаева, 2004, с. 22).

Подходящо е разработването на изследователски проекти да се дават за домашна работа, защото те изискват да се търсят материали, средства и източници за изпълнение на проектната задача, да се провеждат наблюдения и опити. Този метод работи много добре, когато организационната форма е екип. В зависимост от способностите на  членовете на екипа да се самоорганизират и да разпределят задълженията си помежду си, изследователският проект може да се разработи не само самостоятелно, но и в учебния час, с помощта на учителя. 

Методът за групово творчество „635“ е разновидност на мозъчната атака (Беелих, Шведе, 1987). Цифрите означават съответно броя на участниците в екипа, броя на генерираните от всеки участник идеи за решаване на даден проблем (задача), времето за работа на всеки член на екипа (6 ученици записват по 3 идеи за 5 минути всеки). Характерно за метода е, че се работи в условия на недостиг на време. Работният лист е един и учениците се редуват, за да запишат своите идеи. Редът за предаване на работния лист може да е определен от учителя, от отговорника на екипа или по споразумение между всички членове на екипа. Съекипниците може да се подредят по азбучен ред, по рождени дати, по височина и др. Предаването на работния лист на следващия участник се извършва при подаден от учителя сигнал. Положителен ефект за стимулиране познавателната дейност на учениците и за развитието на техните интелектуални способности оказва възможността всеки следващ участник да вижда идеите на предшестващите. Това позволява те да се повлияват от тях, да ги модифицират, но не и да ги повтарят (пак там, с. 215). 

Предвид ограниченото време в един учебен час и съответно възрастовите особености на третокласниците, този метод може да се използва, като се модифицира според преценката на учителя. В зависимост от конкретния проблем, може да се намали броя  на членовете на екипа,  броя на генерираните идеи или времето (пак там).

Докато работният лист не обиколи всички членове на екипа, записаните идеи не се коментират. Когато работният лист се върне при първия участник, започва вътреекипна дискусия, чрез която се оценява правилността на всяка идея и в каква степен отговаря на условието на задачата. Следва  представяне на екипните решения от говорителите на екипите и тяхната преценка. В края учителят  взема думата, за да обобщи работата  на екипите по отношение организирането и  продуктивността на  процеса (пак там).
Друг метод на това равнище е „рисуване на идея“. Той провокира въображението и асоциациите на учениците по дадена тема и е подходящ за въвеждане в нова тема, за която учениците нямат достатъчно точна информация (Методи и техники за обучение – специфика и подбор. Методи и техники за генериране и творческо обобщаване на идеи, http://bglog.net/Obrazovanie/14725).
Основание за използване на този метод е и възможността за повишаване на самочувствието и усещането за успех у учащите въз основа на сравнение между заложените идеи в тяхната рисунка и научното обяснение на явлението.
Методическите стъпки на метода са: 

· учителят избира тема;

· подготвя необходимите помощни материали – листове за флипчарт, флумастери (маркери или пастели), цветни моливи;

· задава темата за рисуване, без никакви допълнителни указания; определя време за изпълнение на задачата;

· формира подгрупите;

· учениците работят в групи;

· всяка група представя чрез говорител основните идеи в рисунката си;

· учениците коментират и задават въпроси към всяка рисунка;

· учителят прави обобщение (пак там).

На всички равнища на дидактическия модел задължително интерактивните методи се съчетават и с традиционните. Това осигурява по-добри условия за реализиране на образователните цели. Описаните дотук интерактивни методи се комбинират или включват в своята структурата голяма част и от традиционните активни методи като: разказ; обяснение; описание; беседа; наблюдение; практически упражнения.

Схема 11. Приложени методи на четвърто равнище

Благодарение на използването на изброените методи на четвърто равнище, се стимулира в най-голяма степен познавателната активност на учениците в сравнение с предходните равнища на дидактическия модел.

На последното равнище на дидактическия модел отново темите са изцяло съобразени с възможностите за интерактивно обучение. Насочени са към използване на определена група методи, които да повишат познавателната активност на учениците от експерименталната паралелка. Подбраните теми и методи са описани и представени в Схема 12.
Посочените темите на уроците от четвърто равнище (схема 12.), намираща се в Приложение 11-4 ), са реализирани. План-конспектите на част експерименталните уроци по БЕЛ и Математика, са в Приложение 12.

Схема 12. Теми и използвани методи в експерименталните уроци на четвърто равнище
Обобщавайки горенаписаното, може да твърдим, че активните и интерактивните методи на обучение заемат възлово място в процеса на стимулиране познавателната активност на третокласниците.

Като заключение можем да кажем, че включването на учениците, в активна познавателна дейност създава условия за тяхната ангажираност през цялото време на обучение. 

2.3. Форми за организация на обучението в дидактическия модел

В предложения дидактически модел основна форма за организация на обучението е урокът. Учебните дейности, протичащи в интерактивна среда, намират място във всички негови структурни компоненти, както и в много типове уроци. От целите на урока и съответстващите им дидактически задачи, зависи и конкретната им реализация. С оглед микроструктурата на урока, има многобройни варианти за конструиране. Учебните му задачи се изпълняват с цел актуализиране на сетивен и познавателен опит, затвърдяване на вече усвоени знания и обобщаване и систематизиране. Използвайки различни обучителни интерактивни методи в началото на урока, учителят може да повиши мотивацията на учениците за усвояване на новите знания. Същността е в самостоятелното или екипното търсене, откриване от обучаемите на нови характеристики на понятията, нови връзки и закономерности между тях. 
П. Петров в три групи: класифицира организационните форми на обучение: „класни урочни; класни неурочни; извънкласни или извънучилищни форми на обучение“ (Петров, 1992, с. 235).
Класните организационни форми на обучението се разделят на урочни и извънурочни. 

Урочните форми на организация (схема 13.) са различни видове, които се определят от вида на дейността на учителя и дейността на учениците. Всеки урок може да бъде разделен на отделни части, наречени методични единици, които се реализират за един учебен час (една методична единица е равна на един учебен час). В урока учителят подбира учебното съдържание, методите и средствата за постигане на целите и очакваните резултати. Той определя последователността и времето на всяка своя дейност и дейността на учениците. Чрез него се формират знания и се усвояват умения, планирани от учителя по определена тема от учебния план, за определено време (учебен час) (Андреев, 1987).

В предлагания дидактически модел проверката и оценката на знанията на учениците не се осъществяват само чрез репродуктивни задачи. Учителят използва разнообразни нетрадиционни форми за стимулиране познавателната активност и оценяване познавателната дейност на учениците. Те могат да бъдат под формата на различни грамоти, материални поощрения, словесни похвали и други. Извън урока възможности за включване на учениците в  дейности, които да стимулират 

Схема 13. Организационни форми на обучение
тяхната познавателна активност са многобройни. Учителят може да организира познавателната дейност и да стимулира познавателната активност на учениците в класните неурочни форми. Под формата на наблюдения, екскурзии с учебна цел, зелени училища, посещения на изложби, театри, концерти, музеи, исторически, архитектурни и природни забележителности; часове за избираема подготовка, разработване и реализиране на проекти.  

С цел стимулирането познавателната активност на учениците в дидактическия модел учителят включва учениците в извънурочни дейности под формата на СИП и домашна работа.
Според П. Петров, формата „(от лат. произход formal – устройство, строеж, система за организация, вътрешна структура) начин на организиране на определена система или дейност“ (Петров, 1992, с. 235). Приети са три основни форми за организация на обучението. Те отразяват степента и спецификата на взаимодействието между участниците в процеса на обучение: фронтална, групова и индивидуална (схема 10.).

В предлагания дидактическия модел за стимулиране познавателната активност на учениците от трети клас намират място и трите форми за организация на обучението. Най-често използвана е груповата и фронталната форма на обучение. Те в най-голяма степен осигуряват продуктивно и качествено взаимодействие и сътрудничество не само  между учителя и учениците, но и между самите ученици. 
В резултат на съчетаването на различните форми на организация на обучението в дидактическия модел учениците се включват в дейности, изискващи наличието на определени интелектуално-познавателни  способности и същевременно в процеса на дейността тези способности  се развиват.

Схема 14. Класно-урочни форми на обучение в дидактическия модел

Редом с традиционните форми на обучение, ще акцентираме върху екипната организация на обучението. За мотив ще използваме факта, че познавателните способности на третокласниците се развиват най-интензивно чрез групова учебна дейност, в хода на която се прилагат интерактивни методи на обучение. Особено място тя заема на трето и четвърто равнище в дидактическия модел, където част от използваните интерактивни методи налагат груповата или екипна организационна работа. В процеса на сътрудничеството в групата, общата цел стимулира съекипниците да си помагат взаимно, а учителят е партньор и ментор на учениците в общите им усилия да изпълнят поставените задачи. В тази Т. Борисова подчертава, че „учениците се научават да бъдат коректни към мнението на всички участници в групата. Те придобиват умения да се изслушват и най-важното – да не се поддават на негативизъм.“  (Борисова, 1999, с. 64). Безспорно в процеса на груповата учебна дейност се осъществява интелектуален обмен на информация, нови идеи, способи за учене. Продуктивното взаимодействие превръща ученика в активен субект на учебно-познавателната дейност, а учителя – в негов партньор. 

При съвместната дейност на членовете на учебния екип се осъществява  „взаимодействие между: ученик и учител; ученик и екип; екип – екип“ (Кръстева 2004, с. 260). Груповата учебна дейност, която се прилага в настоящия дидактически модел, е вид групова работа, при която групата е с хетерогенен състав и членовете на екипа си сътрудничат при съвместното реализиране на общата цел. В основата на общуване е диалогът. Добре организираният диалог провокира интелекта. Той подпомага развитието на креативността на учениците, стимулира ги да задават въпроси, да обсъждат, да дискутират, да решават проблеми. Чрез общуването детската психика се разкрепостява, преодолява се страхът от грешки и изразяване на собствено нестандартно мнение. Добрият диалог води след себе си познавателна активност, която намира израз в търсенето на нови, нетрадиционни форми и средства за справянето с дейности и задачи от различен тип.

За  една успешна групова учебна дейност е необходимо учениците да се подготвят за това. Учителят е този, който трябва да ги научи как да общуват помежду си, как да си разпределят задачите и да организират тяхното изпълнение. В началото на обучението за работа в група целият клас работи съвместно, като учителят е един от участниците в дейността. Той обяснява как се учи, как се общува и как се създава нещо ново. Нагледно показва чрез действията си, дава пример, който учениците могат да следват. Постепенно участието на учителя става все по-незабележимо. С оглед възрастовото, интелектуално и познавателно развитие на учениците се променя сложността на груповите творчески задачи. От единна груповата дейност на първо  равнище (еднакви задачи за всички групи) се достига до диференцирана (различна задача за всяка група) на трето и четвърто равнище. Усложнява се и съдържанието на задачите в зависимост от конкретното учебно съдържание. От създаване на нов продукт, по подобие, се преминава през преобразуване, обобщаване или систематизиране на информация или материални елементи и се достига до създаване на нов продукт.

Груповата учебна дейност предполага разпределението на роли и функции между членовете на групата. Един от тях се обособява като отговорник. Той обезпечава организацията на груповата работа – разпределя задачите между съекипниците, ръководи вътрегруповата дискусия и оценяването на идеите. Функциите на отговорника не се ограничават само в организиране на познавателни дейности, а с това да  координира, оценява и контролира междуличностните отношения в групата. В зависимост от степента на овладяване на уменията за работа в екип, избирането на отговорник се осъществява по различни начини: от учителя или от учениците. 
Друга основна роля в групата е на говорителя. Той може да съвпада с отговорника. Добре е да се сменя при всяка задача. По този начин всички ученици усъвършенстват комуникативните си умения за изказване и защитаване на мнения, за доказване на твърдения, за обобщаване. Основната задача  на говорителя е да представи творческия продукт пред останалите групи. Трябва да изложи, докаже и защити решението на груповата задача или предложеното решаване на поставения проблем от името на своите съекипници.

Относно състава на групите, в педагогическата литература се срещат различни становища. По-добри резултати се постигат с постоянни групи, които работят съвместно през цялата учебна година. Така те се опознават по-пълно и изграждат синхрон при взаимодействието. Това дава възможност на учителя да усложнява задачите, да ги диференцира, според равнището на способностите и индивидуалностите на учениците. Оптимално числеността на групите е до 3-4 члена. За да определи състава ѝ, учителят трябва да се съобрази със социално-психологическите взаимоотношения между учениците в класа. Затова учителят предварително трябва да проучи предпочитанията на учениците за партньори в групата. Предимство е да се съобразява с тях. Преди реализиране на груповата дейност, е необходимо учителят да запознае учениците със същността на работата в група. Това може да се осъществи чрез наблюдения на групова работа в ежедневието. С помощта на учителя, групите формулират свои правила за работа. Тъй като учениците са ги изработили сами, те са мотивирани да ги спазват. Съставянето на система от правила за групова дейност е творчески акт и може да се осъществи чрез интерактивните методи: мозъчна атака, изследване на случай, тълкуване на казуси, дискусия или др. Естествено учителят помага на учениците със съвети. Правилата се приемат от учениците след обсъждане. Записват се на табло и се поставят на видно място в класната стая. Всяка група може да си измисли име, да си създаде свои отличителни символи – емблема, флаг, песен и др. Тези организационни моменти съдействат за стимулиране познавателната активност на учениците. Поставени в реална ситуация, изискваща оригиналност и нестандартност на творческия продукт, те са мотивирани да използват максимално своята креативност, натрупания опит и да търсят нещо ново и непознато.

При организиране на груповото занятие с използване на интерактивни методи, е нужно да се спазват някои изисквания:

· Работните места на учениците трябва да са разположени така, че съекипниците да имат визуален контакт, с цел плавен преход от групова към фронтална или индивидуална форма на обучение и обратно.

· В подготвителния етап на груповото занятие, след поставянето на екипната задача, учителят припомня правилата на интерактивния метод, който ще  използва. Посочва и критериите за оценяване, времето за изпълнение, звуков сигнал за смяна на действията.

· Толерантната вътрегруповата дискусия е основна форма за комуникация и се ръководи  от отговорника на групата.

· План за решаване на задачата.  Отговорникът на групата разпределя  задълженията между членовете на екипа и определя необходимото време. 

· По време на груповата дейност учителят има грижата учениците да си взаимодействат по  начин, предполагащ  максимални резултати. Той трябва да организира работата на групите така, че всички да участват.

· В заключителния етап на груповото занятие говорителите представят създадените продукти. След това се провежда междугрупова дискусия. В края учителят прави преценка и анализ на изпълнението на задачата.  Груповата задача може да се постави и за домашна работа.

Според Н. Димитрова домашната работа, представлява способ за самостоятелно изпълнение на учебните задания в рамките на изучавания проблем. Тя може да бъда изпълнение на устни или писмени задания, базиращи се на усвоения учебен материал, при които учениците трябва да проявят творчество. Членовете на екипите самостоятелно издирват материали и информация. Анализират, систематизират, преработват и представят пред класа готовия творчески продукт. Съвместната учебна дейност и поставянето на групата в условията на интерактивно обучение е предпоставка за ефективно търсене и откриване на причинно-следствени зависимости и асоциативни връзки в учебната задача. Чрез обучението в екипи се създават условия за постигане на високи резултати от образователно-възпитателния процес, за изграждане на емоционални контакти, за извършване на дейности, стимулиращи мотивацията и активното включване на учениците в учебната дейност (Димитрова, 2009, http://shu.bg/tadmin/upload/storage/1012.pdf).
За групата е присъщо  всеки участник да се стреми към разбиране, изслушване и толерантно интерпретиране гледната точка на другия.  Учениците имат възможност свободно да споделят свои убеждения, идеи и мисли. Диалогът и сътрудничеството са доминиращи форми на общуване. 

Според Ем. Василева, изграждането на развиваща образователна среда с хуманистична насоченост, се подчинява на няколко основни изисквания: „създаване на съвременни форми за индивидуална и съвместна учебна дейност, съобразена с потребностите, интересите, възможностите за самоизява и включване в интелектуални дейности на учениците; поддържане и стимулиране креативността и самоопределението на всяко дете; маркиране на ясни алгоритми за общуване, самоорганизация и самоуправление; осигуряване на възможности за вътрешно неформално единство между отделните ученици в класа; усвояване норми на поведение, които осигуряват приобщаването към средата и психически, емоционален и интелектуален комфорт“ (Василева, 2004, с. 185). 

В заключение можем да обобщим, че всяка от организационните форми на обучение има силни и слаби страни. Преимущество и на трите в условията на интерактивно обучение е, че:

1. При фронталната работа всички ученици са ангажирани с опреден вид дейност и учителят има възможност за непосредствено въздействие върху тях.

2. Използвайки груповата форма на обучение в дидактически модел на всички равнища, ще се отчете положително повишаване на педагогическото общуване между учителя и учениците, от една страна и между самите ученици, от друга.

3. Индивидуалната форма на обучение (също на всички равнища в дидактическия модел) позволява на ученика да работи със свой темп и ритъм, съобразно възможностите му.

Рационалното съотношение между трите организационни форми на обучение в дидактическия модел, използвани на всички равнища, минимизират слабостите и се превръщат в предпоставка за максимално създаване на интерактивна образователна среда в началното училище.

2.4. Функции на началния учител относно прилагането на дидактическия модел

Безспорно професията на учителя е една от най-дискутираните и значими теми в обществото. Според Ж. Карапенчев, „педагогическата професия е една от най-древните професии. Тя може да се разглежда като своеобразно единство от обективни и субективни сфери, тъй като представлява съвкупност от строго определени специфични трудови и наличие на определен обем от знания, умения, навици и сръчности, без които не могат да се осъществят желаните педагогически функции и задачи“ (Карапенчев, 1993, с. 97).

Безспорен факт е, че образованието е предпоставка за икономически и духовен напредък на обществото ни, а това би могло да се осъществи единствено само чрез добри учители в съвременното българско училище. В тази връзка Л. Попова, споделя, че в „условията а модернизация и динамични промени в съвременното училище, се запазва ролята на учителя като значим фактор“ (Попова,  2010, с. 10), затова несъмнено трудът на учителя заема важно място в образователното пространство.

Едни от целите на Националната програма за развитие на училищното образование и предучилищното възпитание 2006 – 2015 г. е заличаване на еднаквостта и създаване на учители, които са двигатели на новата икономика на познанието. В тази връзка Т. Вълова споделя, че един от начините за реализиране на стратегическата цел е „създаване на професионално обучена педагогическа общност в рамките на една образователна институция и сред гилдията като цяло“ (Вълова, 2011, с. 327).
Понятието „функции“ се определя като специфична дейност или цел на лице (Oxford Students' Dictionary, 1989, с. 46). В. Крыско акцентира, че педагогическата дейност се конкретизира като „общество явление и изпълнява следните функции – управление, възпитание, обучение, развитие и психологическа подготовка“ (Крыско, 2005, с. 260).
Голямата роля на началния учител, според Г. Бонева, се изразява в „интелектуалното, емоционалното и социалното развитие на учениците, за формиране на техните умения за учене, за развитие на класа като пълноценна среда за учене и важен възпитателен фактор“ (Бонева, 2004, с. 215). Според авторката, „началният учител съдейства за навлизане на детето в ролята на „ученик“, за нейното усвояване със съответните права, задължения, очаквания и др.“ (пак там, с. 215 – 216). А за В. Кан-Калик „началният учител непрекъснато съчетава констатации, прогнозиране и преобразуване на детското развитие“ (Кан-Калик, 1987, с. 17).

Според М. Михайлов началният учител „е основоположник на всички дейности, провеждани с малките ученици в и извън училище. Професията на учителя фокусира огромните трудности, своеобразието и особености на прехода на детето към качествено новите условия на живот и дейност – училищната система на обучение и възпитание“ (Михайлов, 1994, с. 3). 
Общият подход към различните роли на началния учител е свързан с разбирането за целите на образователната система. Те са насочени към пълноценното разгръщане индивидуалния потенциал на всеки отделен ученик, съобразно неговите собствени възможности, които гарантират равнище на овладяване на знания, умения и компетентности. Това е предпоставка за пълноценна личностна и социална реализация в едно динамично променящо се общество. Вече ролята на началния учител в образователния процес е нова. В потвърждение на тази теза Д. Василев и Я. Мерджанова изказват мнение, че „началният учител е нужно да отстъпи от познатата водеща, активна позиция към тази на по-пасивния и подпомагащ консултант, чиято цел е да направлява обучаемия сам да достигне до желаните резултати на дадения етап“ (Василев, Мерджанова, 2003, с. 45). 

Учителят е необходимо да притежава знанията и уменията на водещ. Психологически да е подготвен да наблюдава и анализира на няколко нива. Да умее както да направлява процеса на обучение в групи, така и да отчита индивидуалните различия и собствения темп на развитие на всеки един участник в учебния процес. Когато възникнат различни педагогически проблеми, учителят трябва да подбере методи,  форми и похвати на работа, за да ги разреши. Той трябва да притежава богато въображение, да бъде отворен към новостите, които предлага ежедневието, да се освобождава от  стереотипите. Според Р. Христова, „педагогът така трябва да организира работата си с децата, че те да осъзнават целите, които решават през деня и резултатите, които трябва да постигнат“ (Христова, 1995, с. 108).
Всеобщо е и признанието за изключително важната роля на учителя като възпитател. Често я сравняват с възпитателната роля на родителите. Важното, обаче е, че учителя трябва да обръща внимание на всяка една особеност на детето. Нужно е да проявява разбиране, да откликва на нуждите на детската ученическа личност, да формира отношенията на учениците и мотивите им на поведение. 

Главна задача на учителя е да гради човека, личността на ученика в цялото й богатство и пълнота (Жекова и колектив, 1992, с. 27). „Професионалните му роли (информатор, съветник, инициатор, организатор, помощник, приятел и др.) са многобройни и изискват творчески професионални способности и технологичен опит, себеотдаване и алтруизъм“ (пак там, с. 35 – 41).
Н. Кузьмина разграничава пет основни функции на учителя, които са застъпени специфично в предлагания дидактически модел: гностична (познавателна), проектировъчна, конструктивна, комуникативна и организаторска (Кузьмина и колектив, 2002). Необходимо е да се отбележи, че разграничаването на тези функции има условен характер.

В педагогическата литература се разграничават две основни функции на учителя в процеса на обучение – учебна и възпитателна. В настоящия дидактически модел, редом с тях, се реализира и развиваща функция, но изпълнявана по специфичен начин. Своеобразието се изразява в това, че учителят не развива пряко интелекта и креативността на учениците, а организира и подпомага процеса на тяхното саморазвитие.

Сред основните функции на учителя в настоящия дидактически модел е задълбочената предварителна подготовка за предвижданите от него дейности, в съответната учебна организационна форма.

Изключително интересно и полезно за науката изследване е това на А. Кръстева. То е проведено през 2002 година и е свързано с изясняване и уточняване на учителските функции. Резултатите са представени на Схема 15.

Схема 15. Учителски функции (по А. Кръстева, 2004, с. 288)

Друга важна функция на учителя в дидактическия модел, при изпълнението на която той е образец за своите ученици, е изборът и вземането на адекватни и функционални решения. Не само като функция, но и като задължение на учителя е да познава и съблюдава спазването на закономерностите на образователно-възпитателния процес и държавните нормативни документи.
Друг важен дискусионен момент е професионалната компетентност, според Б. Здравкова, тя е „интегративна характеристика на личността, включваща многообразието както от индивидуални качества и способности, така и от строго специфични знания, умения и нагласи за ефективно упражняване на съответните професионални роли и длъжности“ (Здравкова, 2014, с. 44).

Майсторството на началния учител се изразява в умението да  изпитва чувство на емпатия – да разбира чувствата на отсрещния, да вниква в детската душа, да разбира детската психология, да възприема детето такова, каквото е, с неговите качества и недостатъци. Ненапразно наричат началния учител – учител-творец. Учителят творец трябва да умее да проявява такова разбиране не само към своите ученици, но и към всички хора. Умението да се изразяваш добре, да  стимулираш задаването на въпроси, да умееш така да се изразяваш, че да разгръщаш потенциала на отсрещния е сложна задача, и изисква голямо педагогическо майсторство. Владеенето на учебния материал е едно, а умението да се преподава творчески, интересно и увлекателно и съвсем друго. 

В заключение може да се подчертае, че развиването на познавателната активност на учениците зависи в голяма степен от личността на учителя. Той е в състояние да изпълни успешно своята мисия, при условие че притежава стабилна педагогическа и психологическа подготовка и същевременно продължава да се самоусъвършенства и квалифицира. В тази връзка Р. Гайдова, подчертава че „прогресът на обществото в голяма степен зависи от техническия прогрес, който задава обновени и нови модели на учене, подготовка и преподаване“ (Гайдова, 2013, с. 1387). Условията за преподаване в интерактивна среда, подплатени с логични разсъждения и дискусии, пораждат мотивацията. 
М. Михова подчертава, че „образованият днес човек живее в глобалния свят и трябва да е подготвен за  него“ (Михова, 2013, с. 1329). Така началният учител движи развитието на своите ученици към по-високи равнища на познавателните способности, провокирайки неговото мислене и креативност.

Основни изводи, които могат да се изведат от представения дидактически модел са, че той е разработен и осъществен в съответствие със съвременните обществени изисквания за изграждане на личности с високо интелект и познавателна активност, с целите на обучение по учебните дисциплини Български език и литература и Математика и със задачите на експерименталното обучение, ориентирано към стимулиране познавателната активност на учениците от трети клас в условията на интерактивно обучение.

Учебното съдържание, включено в задачите за различните равнища на модела, е съобразено с предвидените в учебните програми за трети клас теоретични знания и учебни практически действия, които трябва да бъдат усвоени.

Целите на дидактическия модел се постигат чрез използване на подходящи интерактивни методи на обучение, стимулирайки познавателната активност. Включването на учениците в интерактивно обучение дава възможност за развиване на техните познавателни способности за прилагане на придобитите знания и опит; структуриране и преработване на информация от различно естество, създаване на нови идеални и материални продукти; решаване на проблеми; изследване на обекти.

Ролята и функциите на началния учител, относно прилагане на дидактическия модел, не се свежда само до организиране на познавателните дейности, но и до конструиране на интерактивна  образователна среда и позитивно влияние върху мотивационната сфера на учениците. За целта е необходимо педагогът да познава добре индивидуалните когнитивни, емоционални особености на своите ученици, в т. ч. техните познавателни способности. 
ТРЕТА ГЛАВА
ОРГАНИЗАЦИЯ И МЕТОДИКА НА ЕКСПЕРИМЕНТАЛНОТО ИЗСЛЕДВАНЕ. АНАЛИЗ НА РЕЗУЛТАТИТЕ

3.1. Цел, задачи и хипотеза на изследването

С помощта на педагого-психологически експеримент се установява приложимостта на описания в предната втора глава дидактически модел за стимулиране познавателната активност на учениците от трети клас чрез обучението по Български език и литература и Математика. Изследването предоставя възможност да се даде отговор на възникналите нови проблеми и потребности в тази насока. Съществените въпроси за подходите, методите и формите за стимулиране познавателната активност на учениците се нуждаят от по-обстойно и  задълбочено проучване.

Целта на експерименталното изследване е да се установи ефективността или да се провери доколко и в каква степен разработеният дидактически модел съдейства за стимулиране познавателната активност на учениците от трети клас в условията на интерактивно обучение. 
Изследователските ни усилия са насочени към проучване на познавателните способности на ученици от трети клас, използването на интерактивни методи от техните преподаватели и тяхното въздействие, с цел стимулиране познавателната активност в процеса на прилагане на създадения дидактически модел. Съществените условия се променят така, че да водят до получаване на определен краен резултат – предварително фиксиран ефект на изменението. 

В съответствие с целта и характера на експерименталното изследване са формулирани следните задачи:

· Анализ и оценка на подготовката на началните учителите, включени в експеримента, за прилагане на интерактивно обучение, по отношение използване възможностите на интерактивните методи на обучение за стимулиране познавателната активност на учениците от начален етап.

· Определяне на експерименталната и контролната групи.

· Прилагане на дидактическия модел в реална класна среда в експерименталните паралелки.

· Обосноваване на система от критерии и показатели за отчитане нивото на развитие на познавателните способности на учениците от експерименталната и контролната групи.

· Конструиране на диагностичен инструментариум за установяване нивото на развитие на познавателната активност.

· Нестандартизиран дидактически тест, включващ задачи за изследване познавателните способности на учениците.

· Установяване резултатността на приложения модел.

Като хипотеза е формулирано следното предположение: ако приложим разработения дидактически модел в реалната педагогическа практика в обучението по учебните предмети БЕЛ и Математика, ще се стимулира познавателната активност на учениците от трети клас.
В хода на експеримента, се очаква от приложените форми и методи на обучение, познавателната активност и способности на учениците от експерименталната група да бъдат развити в по-висока степен, от колкото в контролната.

Успешното осъществяване на изследователската работа предполага обмисляне на действията, произтичащи от целта на изследването, и открояване на последователните етапи на експерименталната дейност, съобразно изведените задачи:

Първи етап – конструиране на методологическите параметри на експерименталното изследване, въз основа на теоретико-практическите постановки на цялостното дисертационно изследване.
Втори етап – разработване на дидактическия модел (втора глава) на основата на теоретичния анализ (глава първа) и на изведените същностни характеристики на познавателната активност при учениците в начален етап.
Трети етап – подбор на адекватни диагностични процедури за установяване нивото на развитие на познавателните способности на учениците от трети клас.
Четвърти етап – инструктаж на началните учители, ангажирани с провеждането на изследването.
Пети етап – организация и реализиране на планираното експериментално изследване.
Шести етап – обработка на първичните данни и анализ на обобщените резултати от диагностичните процедури.
Седми етап – извеждане и формулиране на теоретични и практико-приложни изводи.

Представената хипотеза, произтичащите от нея цел и задачи предопределят организацията и методическия инструментариум на изследването, които ще бъдат описани в следващия параграф 3.2.

3.2. Организация на експерименталното изследване

В настоящото изследване, основният  метод, който се използва е педагого-психологическият експеримент. Основната му цел е да се провери истинността на поставената хипотеза, като се въздейства съзнателно върху изследваното педагогическо явление. Поради това се натрупват и систематизират данни за изменението и развитието на проучваните способности.

По време на провеждането експериментаторът има възможност да наблюдава как се променя интересуващият го обект на изследването, в зависимост от създадените условия. 

Педагого-психологическият експеримент се характеризира с определена специфика: 

· работи се с ученици, които още не са формирани като завършени личности; 

· изследваните явления и процеси не могат да се изолират в чист вид от общия образователно-възпитателен процес, от системата на обществените отношения; 

· влияние оказва не само приложената нова методика, а също така комплексът от социални и обществени фактори.

Експерименталното изследване е реализирано през учебната 2013/2014 година. Обхванати са 88 ученици от трети клас. В съотношение: 44 (III„а“, III„б“ кл.) ученика от Гимназия с преподаване на чужди езици, Плевен – експериментална група; 44 ученика (III„а“, III„б“ кл.) от ОУ „Йордан Йовков“, Плевен – контролна група. 
Изследваните ученици са на възраст, в която се развиват интензивно в емоционален, когнитивен и социален план. Те са чувствителни към реакциите на околните. 

Педагогическата дейност в експерименталните класове е осъществена от начални учители, които са запознати предварително с дидактическия модел и са подготвени да реализират обучението съобразно целта и задачите на експеримента. Времето за провеждане на изследването е съгласувано с класните ръководители, за да не се нарушава реализирането на учебния процес.

Продължителността на етапите на изследователската работа и подреждането на отделните дейности във времето са съобразени с разработената концепция на изследването (хипотеза, цел, задачи) и с организацията на обучението в българската образователна система.

 Настоящият педагого-психологически експеримент се реализира в следните етапи (Табл. 4.): 

I. Подготвителен етап. 

II. Констатиращ (диагностичен) етап в два подетапа:

1. Първи подетап – предварително (сондажно) изследване.

2. Втори подетап – входяща диагностика.

III. Формиращ (преобразуващ) етап – експериментално интерактивно обучение.
IV. Заключителен етап – изходяща диагностика.

Таблица 4. Етапи на педагого-психологически експеримент
	Етап


	Подетап

(период)
	Дейност
	Методи на изследване
	Резултати от изследователската дейност

	ПОДГОТВИТЕЛЕН
	12.2012 год. – 06.2013 год.
	1.1. Теоретичен анализ на проблема.

1.2. Изготвяне концепция на изследването.
	1.1. Теоретичен анализ, (контент-анализ).
	1.1. Литературна справка по проблема. 

1.2. Методология (обект, предмет, цел, задачи, хипотеза).

	КОНСТАТИРАЩ
	1. Предварително (сондажно) изследване.
(01.07 – 20.09. 2013 г.).


	1.1. Разработване съдържанието на анкетата с началните учители.

1.2.Проучване нагласите на начални учители.
	1.1. Контент-анализ.
1.2. Предварителна констатираща анкета.

1.3.  Статистически анализ (двумерни честотни разпределения и зависимости)
	1.1. Статистическа обработка на данните.

2.2.

Резултати.



	
	2. Входяща диагностика 

(20 – 30.09. 2013 г.)
	2.1. Разработване на нестандартизиран тест.

2.2. Тестуване на учениците от експерименталната група (Е1) и контролната група (К1).
	2.1. Педагогически експеримент.
	2.1.Статистическа обработка на данните.

2.2.

Резултати. 



	ФОРМИРАЩ
	1. Експериментално интерактивно обучение (01.10. 2013 г. – 20.05. 2014 г.).
	1.1. Дидактически експеримент.

1.2. Методическа разработка на теми от учебното съдържание по БЕЛ и Математика. 
	1.1 Интерактивни методи.
	1.1. Разработени и експериментално проверени дидактически средства и диагностичен инструментариум.

	ЗАКЛЮЧИТЕЛЕН
	1. Контролно-диагностичен

експеримент.

(20 – 30.05. 2014 г.).

2. Анализ на резултатите от научното изследването

3. Изводи и препоръки.

	1.1. Диагностичен експеримент – нестандартизиран тест – изходящ контрол (по БЕЛ и Математика).

1.2. Статистическа обработка на данните.

1.3. Анализ и оформяне на резултатите от изследването. 

2.2. Публикационна дейност.
	1.1. Дидактически експеримент. 

1.2. Тест.

1.3. Статистически анализ (двумерни честотни разпределения и зависимости,двумерните разпределения с хи-квадрат метод).

1.4. Анализи, изводи и заключение.
	1.1.Статистическа обработка на данните.

1.2.

Резултати. 

1. 3. Изводи и препоръки.
1.4. Окончателно оформяне на дисертационния труд. 

1.5. Научни публикации в специализирания печат.


Подготвителният етап обхваща периода от месец декември 2012 година до месец юли 2013 година. Основно през посочения период се акцентира върху теоретичния анализ на проблема (идеи, теории) и изготвяне концепция на изследването. Бяха прегледани и анализирани около 188 литературни теоретични и интернет източника, бяха набелязани насоките на работа, беше подготвен предварителен вариант на анкетното проучване.

Констатиращият етап е разделен на два подетапа: предварително (сондажно) изследване; входяща диагностика.
Предварителното изследване е с ориентировъчен характер. Подготвеният вариант на анкетното проучване придоби завършен облик, като основната му цел се изразява в проучване на познанията, становищата и нагласите на начални учители относно използването на интерактивните методи на обучение за стимулиране познавателната активност на учениците и тяхното развитие. 

Основният изследователски метод, който се използва на този етап, е анкета. Анкетното проучване се извърши в периода юли – септември месец 2013 година и по този начин се получи информация за целесъобразността на провеждания експеримент.

В анкетното проучване участват 78 начални учители от общообразователни училища в различни общини и области както следва: гр. Плевен, област Плевен (Гимназия с преподаване на чужди езици, ОУ „Йордан Йовков“, ОУ „Лазар Станев“, ОУ „Христо Ботев“), гр. Искър, община Искър, област Плевен (СОУ „Христо Смирненски“), Община Хайредин, област Враца, с. Хайредин (СОУ „Васил Воденичарски“, ОУ „Горан Червеняшки“ – с. Михайлово). 

По форма анкетата е писмена. Инструментариум за осъществяване на метода е анкетната карта (Приложение 3). Включените в нея въпроси предполагат отговори, разкриващи познание, мнение, оценка и отношение на анкетираните лица по поставените проблеми. Използвани са два вида въпроси: закрити, със скалирани отговори или „меню-отговори“; открити (свободни), на които анкетираните лица отговарят в свободна форма. При закритите въпроси с „меню-отговори“ са изброени възможните случаи. Имайки предвид социалните и професионални особености на извадката, на анкетираните лица е предоставена възможност да изразят и друго мнение. От друга гледна точка, въпросите в анкетата по форма са преки. Насочени са към получаване на непосредствена информация от респондентите. 

Анкетата е проведена, като е запазена максимално анонимността на анкетираните лица. Единствената лична информация, която се изисква, е относно половата принадлежност, образователно-квалификационната степен (ОКС), трудов стаж и професионалната квалификационна степен (ПКС). 

Резултатите от проведената анкета са представени таблично, графично и статистически, анализирани са в Параграф 3.3.1.

Във втория подетап (входяща диагностика) обект на проучване e познавателната активност на третокласниците от експерименталната и контролната групи. Експериментът е осъществен през учебната 2013/2014 година. 
Целта е установяване входното ниво на познавателните способности на учениците от експерименталната и контролната групи, което включва способностите им за: 

· възприемане и преработване на информация от различен вид; решаване на проблеми; формулиране и доказване на хипотези;

· практическо прилагане на знания и опит; решаване на познати задачи в нови ситуации; 

· логическо мислене;

· конструиране и реконструиране;
· създаване на нови идеални и материални продукти чрез схематизация и типизация.

На база получените резултати от статическата обработка на анкетното проучване беше изготвен нестандартизиран тест. След направен преговор на учебния материал от преходната учебна година, в периода от 20 – 30.09. 2013 г. беше проведена входящата диагностика на изследваните лица от ЕГ1 и КГ1.

Необходимата за тази цел информация се получава чрез помощния метод тест. Диагностиката се извършва със следния диагностичен инструментариум:

1. Нестандартизиран дидактически тест (Приложение 4) за изследване познавателната дейност на учениците от експерименталната и контролната групи. Тестът съдържа система от 5+5 нестандартизирани задачи. Те комуникират с показателите по критериите и са в съответствие с формулираните в учебните програми учебно съдържание по Български език и литература и Математика. Конкретният инструментариум е работен лист със задачите и места за отговори и решения, което улеснява техническото изпълнение. 

Използваният тест е:


· според качествата на инструментариума – нестандартизиран; 

· според формата на провеждане – писмен, индивидуален;
· според съдържанието – комбиниран; 

· според конкретното предназначение – диагностичен; 

· според начина на оценяване – критериален; 

· според целите на измерването – за способности.

Всеки ученик изпълнява задачите самостоятелно на работния лист. Отговорите се вписват според условието на задачата.

В настоящото  изследване моделът, въз основа на който ще бъдат направени изводите, е системата от критерии и показатели (Табл. 4.). Те са разработени, за да се оцени образователната резултатност от създадения дидактически модел и ръстът на познавателната активност на третокласниците от експерименталната група. 

Всеки критерии е конкретизиран с показатели, измервателни и оценъчни единици. Получените резултати се отчитат количествено. 
Таблица 5. Система от критерии и показатели към тестовете

	КРИТЕРИИ
	ПОКАЗАТЕЛИ
	Рангови нива
	Критериален бал

	1. Стимулиране познавателната активност (СПА) чрез създаване на нов идеален или материален продукт.
	1.1. СПА чрез структуриране, преработване и използване на информация от различни източници 
1.2. СПА чрез трансформиране

	отлично
добро
средно

	8 – 10 т.
4 – 7 т.
0 – 3 т.

	2. Стимулиране познавателната активност (СПА)  чрез решаване на проблеми.
	 2.1. СПА чрез критичен анализ на проблемната ситуация 
2.2. СПА чрез откриване на проблеми 
2.3. СПА чрез генериране на идеи за решаване на проблема
	отлично
добро
средно

	8 – 10 т.
4 – 7 т.
0 – 3 т.

	3. Стимулиране познавателната активност (СПА) чрез логическо мислене.
	3.1. СПА чрез обобщаване, абстрахиране и класифициране
1.2. СПА чрез анализиране, синтезиране, сравняване и формулиране на изводи за взаимовръзките
	отлично
добро
средно
	8 – 10 т.
4 – 7 т.
0 – 3 т.

	4. Стимулиране познавателната активност (СПА) чрез изследване на обекти.
	4.1. СПА чрез формулиране на хипотези 
4.2. СПА чрез доказване и проверка на хипотезите
4.3. СПА чрез решаване на познати задачи в нови ситуации 
	отлично
добро
средно

	8 – 10 т.
4 – 7 т.
0 – 3 т.


Измервателните единици към системата от критерии и показатели са описани подробно в Таблица  6.
Ранговата позиция е другият елемент на системата от критерии и показатели. Чрез нея се установява достигнатото ниво на развитие на изследваната познавателна активност в момента на измерване. Нивото се определя след количествената обработка на резултатите и изчисляването на критериалния бал,  съобразно получените точки от изпълнението на съответните задачи.

Таблица 6. Измервателни единици към критериите и показателите

	КРИТЕРИИ
	ПОКАЗАТЕЛИ
	Измервателни единици

	
	
	Отлично ниво

(8 – 10 точки)
	Добро ниво

(4 – 7 точки)
	Задоволително ниво

(0 – 3 точки)

	1. СПА (стимулиране  познавателната активност) чрез създаване на нов идеален или материален продукт
	1.1. СПА чрез структуриране, преработване и използване на информация от различни източници (Задача 1) –
до каква степен учениците могат да използват и преработват информацията от нови източници, могат да 

разчленят или съединяват отделни части, преструктурират цялостен текст.
	Учениците могат да анализират,

синтезират, сравняват, обобщават и конкретизират информация.
	Частично могат да анализират,

синтезират, сравняват, обобщават и конкретизират информация.
	Могат да боравят с малка част от зададените показатели.

	
	1.2. СПА чрез трансформиране (Задача 2) – до каква степен учениците могат  да създават нови продукти като добавят, свързват, обединяват, конструират части от обекти.
	Могат  да трансформират дадения в задачата обект и да създадат нова структурна цялост.
	Частично успяват да трансформират дадения в задачата обект, за да създадат нова структурна цялост.
	Частично успяват да трансформират дадения в задачата обект, но не могат да създадат нова структурна цялост.

	2. СПА
(стимулиране  познавателната активност) чрез решаване на проблеми
	2.1. СПА чрез критичен анализ на проблемната ситуация (Задача 3) – до каква степен учениците могат да анализират проблемна ситуация, с оглед вземане на адекватно решение.
	Могат да анализират описаната в задачата проблемна ситуация, могат да предлагат решения. 
	Могат да анализират, но не могат да предлагат решения

или обратно.


	Не могат или могат частично да анализират проблемна ситуация и в резултат на това предлагат грешно решение.

	
	2.2. СПА чрез откриване на проблеми (Задача 4) – доколко учениците могат да откриват проблема, като анализират данните в условието на задачата.
	Учениците могат да правят обстоен анализ на данните, да откриват проблемите и въз основа на откритите взаимовръзки  да достигат до решения.
	Учениците могат да откриват проблема в някои от случаите, не винаги достигат до решения.
	Учениците могат трудно да откриват проблеми и предлагат грешни решения.

	
	2.3. СПА чрез генериране на идеи за решаване на проблема  (Задача 5) – до каква степен  са развити способностите на учениците за решаване на задачите по различни начини.
	Учениците могат да използват различни начини и варианти за решаване и записване 

на задачата.
	Учениците могат да използват два-три варианта за решаване и записване 

на решението на задачата.


	Учениците имат ограничени способности за генериране на повече от една идеи за решаване на задача.

	3. СПА
(стимулиране  познавателната активност) чрез логическо мислене

	3.1. СПА чрез обобщаване, абстрахиране и класифициране (Задача 6) – до каква степен учениците могат да обобщават и класифицират информация в резултат на синтетико-аналитична логическа дейност.
	Учениците могат да 

класифицират зададените обекти по типични белези в 80 – 100% от случаите.
	Учениците могат да 

класифицират зададените обекти по типични белези в 40 – 80% от случаите.
	Учениците могат да 

класифицират зададените обекти по типични белези до 40% от случаите.

	
	3.2. СПА чрез анализиране, синтезиране, сравняване и формулиране на изводи за взаимовръзките (Задача 7) – до каква степен учениците могат да анализират, синтезират и сравняват не само информация, но и формулирани от тях изводи.
	Учениците могат да използват и прилагат компетенции по всички зададени критерии.
	Учениците могат да анализират, синтезират, сравняват информация, но не винаги могат да формулират изводи или формулираните изводи не винаги са пълни.
	Учениците трудно могат да анализират, синтезират и сравняват информация, но не  могат да формулират изводи.

	4. СПА
(стимулиране познавателната активност) чрез изследване на обекти.

	4.1. СПА чрез формулиране на хипотези (Задача 8) – до каква степен учениците могат да формулират хипотези на базата на знания, умения и компетентности, използвайки наблюдение и опит.

	Учениците могат да формулират хипотези на базата на знания, умения и компетентности.
	Учениците могат да  изпълнят част от поставената задача на базата на знания, умения и компетентности, но трудно или не могат да формулират хипотези.
	Учениците имат знания, умения и компетентности, но не формулират хипотези.


	
	4.2. СПА чрез доказване и проверка на хипотезите (Задача 9 ) – до каква степен учениците могат да проверят истинността и да докажат формулирана от тях хипотеза или предложено решение.
	Учениците могат да  посочват различни начини за проверка на твърдения и собствени хипотези.
	Учениците могат да посочват само един начин за проверка на твърдения и собствени хипотези.
	Ако учениците успеят да формулират хипотеза, но не могат да посочат начин за проверка.

	
	4.3. СПА чрез решаване на познати задачи в нови ситуации (Задача 10) – до каква степен учениците могат да приложат натрупания опит.
	Учениците могат да пренасят усвоени алгоритми в нови ситуации или да ги променят според нови условия. 
	Учениците могат да пренасят усвоени алгоритми в нови ситуации, но не могат да ги променят според нови условия или обратно. 
	Учениците пренасят усвоени алгоритми в нови ситуации или ги променят, но допускат много грешки.

Всички задачи са съобразени с възрастовите особености и познавателните възможности на третокласниците. Нови са, не са отработвани в учебните часове. Задачите в теста са 10 на брой. Разделени са на две групи от по 5 въпроса от областите Български език и литература и Математика. Тестът включва следните задачи (Приложение 4.):

Първите две задачи от теста покриват изискванията по Критерий 1 за създаване на нов идеален или материален продукт:

· Първият показател към Критерий 1 дефинира степента на възможност на учениците да използват и да преработват информация от нови източници, да разчленяват или съединяват отделни части, да структурират цялостен текст. Същността на задачата изисква да се подредят изречения по смисъл, така че да образуват текст и да се постави заглавие на текста (Задача 1 от Приложение 4.).

· Втория показател по Критерий 1 дефинира степента на възможността за създаване на нови продукти чрез добавяне, свързване, обединяване. Задачата изисква да се съставят сродни думи, като за основа се използва корен на дума и от новообразуваните думи да се съставят изречения (Задача 2 от Приложение 4.).
По Критерий 2 за СПА чрез решаване на проблеми са посочени три основни показатели с по една задача:
· По първия показател, разкриващ възможността за анализ на проблемна ситуация, с оглед вземане на адекватно решение, съответства трета задача. Условието изисква да се редактира изречение (Задача 3 от Приложение 4).
· Вторият показател разкрива до каква степен учениците могат да откриват проблема, като анализират данните в условията на задача. На този показател съответства четвърта задача,  която изисква да се открие правилната буква и да се направи проверка (Задача 4 от Приложение 4.).

· Третият показател дефинира степента на способностите за решаване на проблеми по различни начини. На този показател съответства пета задача от теста. Същността на задачата се изразява в това, учениците да разпределят посочени думи, като части на речта (Задача 5 от Приложение 4.).

По Критерий 3 за СПА чрез логическо мислене са набелязани два показателя с по една задача:
· По Показател 1 отгоре посочения критерий, разкриващ степен на обобщение и класификация в резултат на синтетико-логическа дейност, съответства шеста задача. Тя изисква да се открие решение и да се постави условие към зададено вече решение (Задача 6 от Приложение 4.).

· По Показател 2, разкриващ степента на анализ, синтез и сравнение не само на информация, но и на самостоятелно формулиран извод, съответства седма задача от теста. Същата изисква да се попълни таблица, в която са зададени цифри и без да бъдат дадени някакви допълнителни пояснения (Задача 7 от Приложение 4.).

По Критерий 4 за СПА чрез изследване на обекти са набелязани отново три показателя:
· Показател 1 изисква степен на възможност за формулиране на хипотези на базата на знания, умения, компетентности, наблюдение и опит съответства осма задача от теста. Условието на задачата изисква да се състави задача по зададен чертеж (Задача 8 от Приложение 4.).

· По Показател 2, изискващ степен на възможност за формулировка и проверка на хипотеза или предложено решение, съответства девета задача от теста, която е продължение на предходната и ако предходната не бъде решена, тази също остава без решение. Задачата изисква да се реши и да се направи проверка на решението (Задача 9 от Приложение 4.).

· По Показател 3, определящ степента на приложение на натрупания опит, съответства десета задача от теста. Условието на задачата е: Запиши числата, представени на бодливото сметало. Не са подадени никакви допълнителни указания за работа или пояснения към задачата. Представен е единствено нагледен дидактичен материал за работа (Задача 10 от Приложение 4.).
За всяка задача ученикът може да получи от 0 до 10 точки. Представената тристепенната скала, която измерва постиженията на учениците към зададените критерии и показатели в дисертационния труд, е следната:

· 0 – 3 точки (задоволително ниво);
· 4 – 7 точки (добро ниво);
· 8 – 10 точки (отлично ниво). 

Ученикът може да получи от 0 до 3 точки в зависимост от степента на показаните резултати. Ако ученикът борави с малка част от зададените показатели или изобщо не борави, тогава той попада в задоволително ниво.
Ученикът може да получи от 4 до 7 точки, ако показаните знания, умения и компетенции могат частично да покриват показателите или могат частично да анализират, синтезират, обобщават и конкретизират информация. Тук диапазона от точки е по-голям, с цел постигане на по-обективна и качествена оценка на натрупаните знания на изследваните лица. Попадайки в тази група, ученикът покрива добро ниво.
Ученикът може да получи от 8 до 10 точки, ако покрива почти напълно всички показатели по всички критерии. Знанията, уменията и опитът трябва да бъдат адекватно използвани и прилагани. Попадайки в тази група ученикът покрива отлично ниво.  

След оценяване на всяка задача точките се сумират по критерии, като формираният бал показва нивото на развитие на диагностицираните способности. Реално ученикът може да получи от 0 до 100 (максимум) точки. 

Количествената обработка на получените данни от Теста се извършва чрез: определяне на тестов бал по показатели и по критерии; изчисляване на общия резултат от тестовете и статистическа обработка на данните. Резултатите от проведената входяща диагностика са представени таблично, графично и статистически, анализирани са в параграф 3.3.2.

Формиращият етап обхваща периода от 01.10. 2013 г. до 20.05. 2014 г. Описаният подробно в глава втора дидактически модел, се прилага в реалния процес на обучение на експерименталната група през съответната учебна година.

За целта са разработени методически планове на теми от учебното съдържание по Български език и литература (Приложение 10-1.) и Математика (Приложение 10-2.). В плановете са включени примерни задачи, съответстващи за всяко от равнищата на дидактическия модел (Приложение 5.). Реализирането им е съобразено с конкретните условия на образователно-възпитателния процес и индивидуалните особености на учениците в паралелките от експерименталната група.
Създаденият дидактически модел включва разнообразни дейности за отделните равнища, което предполага прилагане на ефективна стратегия на обучение – използване на активни и интерактивни форми, методи, техники и средства в образователно-възпитателния процес. За осъществяване целите на експерименталното обучение от значение е правилният подбор на методите на обучение.
Във втора глава на настоящия труд са предложени и обосновани групи от методи на обучение, подходящи за стимулиране познавателната активност на третокласниците.
Заключителният етап от педагогическия експеримент е проведен през месец май на учебната 2014 година, след Националното външно оценяване на учениците. Използван е същият диагностичен инструментариум – Тест  (Приложение 4.) и система от критерии и показатели, което осигурява реална съпоставимост на данните.
Основна цел на етапа е да се получи информация в края на приложения експеримент, да се отчете получения резултат и да се направи сравнителен анализ.
Необходимо е да се отбележи, че в периода между провеждането на входящата и изходящата диагностика с учениците и учителите не са коментирани постиженията и допуснатите грешки при изпълнението на тестовете в началото на експеримента, за да не се влияе върху обективността на резултатите и достоверността на изводите. 

Резултатите от проведения диагностичен тест по време на контролния етап от експеримента са представени таблично, графично и статистически, анализирани са в параграф 3.3.4.
3.3. Анализ на резултатите от изследването

3.3.1. Анализ на резултатите от анкетното проучване с началните учители

Резултатите от емпиричното изследване са получени с помощта на статистическия пакет SPSS20 (Бижков, Краевски, 2007; Джонев, 2004).

Профил на анкетираните начални учители

Общият брой на анкетираните начални учители е 78. Техният профил е изграден на базата на следните характеристики:

· пол;

· образователно-квалификационна степен;

· трудов стаж; 

· професионално-квалификационна степен.

Разпределението по пол (фиг. 3.) показва, че сред анкетираните преобладават жените. Те са 61 и съставят 78.2%, докато мъжете са 17, с относителен дял 21.8%.

Фигура 3. Разпределение по пол (%)

Данните сочат, че все още съществува силна феминизация на учителската професия в съвременното българско училище.

По образователна квалификационна степен разпределението е следното (фиг. 4): най-голям е броят на лицата с образователна степен „бакалавър“ – 53, чийто относителен дял е 67.9%. На второ място се нареждат лицата със степен „магистър“ – 19, съставящи 24.4%, а най-малък е броят на лицата с образователна степен „професионален бакалавър“ – 6, с относителен дял 7.7%. 

Фигура 4. Разпределение по образователна квалификационна степен (%)

Това налага необходимостта от търсене на възможности за повишаването на образователната квалификация, в унисон с идеята за учене през целия живот.

Сред анкетираните начални учители най-голяма е групата с трудов стаж 11 – 20 години (фиг. 5.), която включва 37 лица, съставящи 47.4%. На второ място се нарежда групата с трудов стаж 21 – 30 години, включваща 21 учители с относителен дял 26.9%. 11 учители имат трудов стаж до 10 години. Те съставят 14.1% от всички анкетирани учители. Най-малобройна е групата с трудов стаж над 30 години – 9 учители, съставящи 11.5%.

Фигура 5. Разпределение по трудов стаж (%)

Разпределението по професионално-квалификационна степен показва (фиг. 4.), че една четвърт от лицата имат 3-та ПКС – техният относителен дял възлиза на 25.5%. Преобладаващата част от учителите са с 3-та, 4-та и 5-та ПКС, които са общо 62-ма и съставят 66.6%.

Сравнително малък е делът на лицата, които не притежават професионално-квалификационна степен (9 лица, съставящи 11.5%), както и на тези, които имат 1-ва ПКС (6 лица, съставящи 7.7%). С 2-ра ПКС са само 11 учители, съставящи 14.1% (фиг. 6.).

Фигура 6. Разпределение по професионално-квалификационна степен (%)

Изследване на нагласите на учителите към интерактивно обучение

На въпроса „Какъв вид обучение предпочитате?“ (фиг. 7.), преобладаващата част от анкетираните учители (51, съставящи 65.4%) са отговорили, че предпочитат интерактивно обучение. Останалите (27, съставящи 34.6%) предпочитат традиционно обучение.

Фигура 7. Предпочитан вид обучение (%)

Това е предпоставка, че българският учител е отворен да експериментира и приложи иновации в своята работа, които биха довели до повишаване качеството на образователния процес в българското училище.

За повечето от половината учители интерактивните методи на обучение не са приоритет в българското училище (фиг. 8.). Такова е становището на 45 лица, които съставят 57.7%. Колебания са изразили с отговор „отчасти“ 21, съставящи 26.9%. Само 12 учители (или 15.4%) са дали положителен отговор на този въпрос.

Фигура 8. Интерактивните методи приоритет ли са в българското училище?(%)
Оценка на приложението на интерактивното обучение по учебните предмети

Преобладаващата част от анкетираните учители смятат, че учебното съдържание по предмета, който преподават, не дава възможност за прилагане на интерактивни методи (фиг. 9.). Такъв отговор са дали 44 лица, чийто относителен дял възлиза на 56.4%. Колебание са изразили, като са отговорили „отчасти“ други 25 с относителен дял 32.1%. Само 9 учители, съставящи едва 11.5% са дали положителен отговор.

Фигура 9. Учебното съдържание по предмета, който преподавате, дава ли възможност за прилагане на интерактивно обучение? (%)
На въпроса „Имате ли опит в прилагането на интерактивни методи по предмета, по който преподавате?“ преобладаващата част от учителите споделят, че нямат такъв опит и това са 49 лица, чийто относителен дял възлиза на 62.8%. Отговор „отчасти“ са дали 20 учители (25.6%), т.е. малко повече от една четвърт от анкетираните. Само 9 учители, съставящи едва 11.5%, са дали положителен отговор (фиг. 10.).

Фигура 10. Имате ли опит в прилагането на интерактивни методи по предмета, по който преподавате?

Тези резултати налагат извода, че въпреки популяризиране на интерактивните методи в преподаването все още този инструментариум не намира желаното широко приложение в реалната училищна практика.

По-голямата част от анкетираните учители (64 с относителен дял 82.1%) споделят, че не се чувстват подготвени за използването на интерактивните методи по предмета, който преподават. Само 5-ма, които съставят едва 6.4%, са дали положителен отговор, други 9 от тях са отговорили „отчасти“ (фиг. 11.).

Фигура 11. Чувствате ли се подготвени за използването на интерактивните методи по предмета, който преподавате?(%)
Данните налагат необходимостта от непрекъсната квалификационна дейност на учителите с практическа насоченост.
На въпроса „Колко често използвате интерактивни методи в учебните часове?“ най-голям е броят на отговорилите „почти никога“ (37, съставящи 47.4%). Малко повече от една трета от анкетираните лица са посочили, че използват интерактивни методи няколко пъти годишно (29 учители, с относителен дял 37,2%). Всеки месец използват интерактивни методи само 8 учители (10.3%), а всяка седмица – само 4-ма, чийто [image: image121.png]TTocemmapan It cTe Kypc/0GyUeHIIe, CBBP3aHO ¢

относителен дял е едва 5.1% (фиг. 12.).

Фигура 12. Колко често използвате интерактивни методи в учебните часове? (%)
Данните сочат, че учителите трябва да търсят варианти по-често да използват интерактивни методи в учебните си часове, за да може да оптимизират учебния процес.

Сред интерактивните методи, които най-често използват началните учители е, методът „мозъчна атака“, който е посочен от 17 лица, съставящи 21.8%. Те предпочитат също така методите „ролеви игри“, „панелна дискусия“, „лавина“, „светофар“ и „шест мислещи шапки“. По-слабо са застъпени са: „мисловна карта“; метод „635“; „светкавица“ и „аквариум“ (фиг. 13.).

Фигура 13. Кои интерактивни методи най-често използвате?(%)
Резултатите показват добро разнообразие от методи, които началният учител използва и прилага в преподавателска си дейност. Големият брой използвани методи предполага наличие на интерактивност, което на по-късен етап е предпоставка за лесно и достъпно усвояване на учебното съдържание от учениците в начален етап.

Интерактивните методи намират приложение най-често в упражненията. Такъв отговор са дали 31 учители, съставящи 39.7%. На второ място, 20 лица (25.6%) посочват, че използват интерактивните методи за обобщение. За затвърдяване на знанията интерактивните методи се използват по-малко – само от 12 учители (15.4%), а най-малко се използват за придобиване на нови знания – едва от 5-ма (6.4%). Отговорът „всички изброени“ е даден от 10 лица (12.8%) (фиг. 14.). 

Фигура 14. В кои видове уроци използвате интерактивни методи?(%)

На въпроса „Колко често възлагате на учениците си да използват интерактивни методи при подготовката на уроците си?“ почти половината от учителите са дали отговор „почти никога“. Това са 36 лица, които съставят 46.2% от всички анкетирани. Няколко пъти годишно е вторият по честота отговор, даден от други 31 учители (39.7%). Всеки месец се практикува само от 9 учители, а всяка седмица – едва от 2-ма, чиито относителен дял е само 2.6% (фиг. 15).

Фигура 15. Колко често възлагате на учениците си да използват интерактивни методи при подготовката на уроците си? (%)
Това говори за ограниченост в честотата на използването и прилагането на методите в начален етап и учителите трябва по-активно да възлагат на учениците да използват ресурсите на интерактивните методи при самостоятелната си подготовка на уроците.
Влияние на интерактивното обучение в процеса на обучение

От направеното анкетно проучване се вижда, че по-малко от половината учителите са склонни да дадат положителна оценка на влиянието на използваните интерактивните методи върху стимулиране познавателната активност на учениците. Само 6 от тях, с относителен дял едва 7.7% са дали отговор „да, изцяло“, а други 30 (38.5%) – отговор „да, в известна степен“. Над една трета от анкетираните са дали отрицателен отговор „не“ – това са 28 учители (35.9%) (фиг. 16.).

Фигура 16. Използването на интерактивните методи в процеса на обучение оказва ли влияние върху стимулиране познавателната активност на учениците?(%)
Специфични данни показват, че учителите добре осъзнават ролята и значението на интерактивните методи и тяхното влияние върху стимулиране познавателната активност на учениците.

На въпроса „Как оценявате приемането на интерактивните методи от учениците?“ повече от половината учители (41, с относителен дял 52.6%) са дали отговор „задоволително“. Добра оценка е дадена от близо една четвърт от тях (21, с относителен дял 26.9%), а отлично приемане на интерактивните методи от учениците са констатирали 14 учители (17.9%). Отрицателно са отбелязали само 2-ма учители, като не са обяснили защо дават такава оценка (фиг. 17.).

Фигура 17. Как оценявате приемането на интерактивните методи от учениците?(%)
Данните говорят, че учителите трябва по-често в уроците да се използват интерактивни методи, за да може да се повиши доброто оценяване на възприемането им от учениците. 

Оценка на подготовката на преподавателите по интерактивно обучение

Анкетата показва, че по-голямата част от учителите (43 с относителен дял 55.1%) са посетили един път курс (обучение), свързано с използването на интерактивните методи в учебния процес. Няколко пъти са обучавани 12 учители (15.4%), докато близо една трета (23 с [image: image126.png]TTomyyern cpeAHOAPHTMETIMHI OLEHKIL IO KPHTePIIT

относителен дял 29.5%) не са посещавали такова обучение (фиг. 18.)
Фигура 18. Посещавали ли сте курс/обучение, свързано с използването на интерактивните методи в учебния процес? (%)
От формите за повишаване на квалификацията по проблемите на интерактивните методи най-предпочитано е проучването на добри практики. Тази форма е посочена на първо място сред останалите от 38 учители (48.7%). На второ място е поставено самостоятелното проучване на литературни източници (от 17 лица с относителен дял 21.8%). Обучителните програми по интерактивно обучение, които са съвременен хит в тази област, са поставени на трето място само от 10 учители (12.8%). Консултации предпочитат 9 учители, а 4-ма са дали отговор „други“, без да уточняват точно какви форми предпочитат (фиг. 19.).

Фигура 19. Кои форми за повишаване на квалификация по проблемите на интерактивните методи предпочитате?(%)
[image: image128.jpg]


Явно, осъзнавайки важността на използването на интерактивните методи в обучението в трети клас, както и недостатъчната си подготовка, по-голямата част от учителите изразяват желание да прилагат по-често интерактивно обучение в учебните часове. Това са 43-ма учители, съставящи 55.1%. Отговор „понякога“ са дали други 12 (15.4%). Прави впечатление, че по-малко от една трета от анкетираните лица не желаят да прилагат по-често интерактивното обучение (фиг. 20.). 

Фигура 20. Желаете ли да прилагате по-често интерактивно обучение в учебните часове?(%)
Анкетното проучване показва също така, че учителите, независимо от това дали са посещавали курс (обучение), относно прилагането на интерактивни методи или не, изразяват желание, при възможност, да участват в такова обучение. 

Фигура 21. Ако Ви дадат възможност ще участвате ли в обучение, свързано с прилагането на интерактивни методи в учебния процес?(%)
Такова желание са изявили 52-ма учители, т.е. 66.7% от всички анкетирани. Колебание са изразили по-малко от една трета (23, с относителен дял  29.5%), които са дали отговор  „може би“, а само 3-ма не са пожелали при възможност да участват в такова обучение (фиг. 21).
Основни изводи от анкетното проучване с началните учители

Профилът на анкетираните учители показва, че те са предимно жени (78,2%), повечето от тях са с образователно-квалификационна степен „бакалавър“ (67,9%), а 24.4% – със степен „магистър“. Само 14.1% от учителите имат трудов стаж до 10 години, докато всички останали имат по-голям трудов стаж и преподавателски опит. Преобладаващата част от учителите (66.6%) са с 3-та, 4-та и 5-та ПКС. Сравнително малък е делът на лицата, които не притежават професионално-квалификационна степен (11.5%).

Общата оценка на учителите относно приложимостта на интерактивното обучение в трети клас е, че интерактивните методи не са приоритет в българското училище и че учебното съдържание не позволява да се прилагат интерактивни методи на обучение. Мнозинството от учителите (65.4%) предпочитат интерактивно обучение, но голяма част от тях (62.8%), нямат опит в прилагането на интерактивни методи.
Обща е оценката (82.1% от тях), че не се чувстват достатъчно подготвени за използване на интерактивните методи в практическата си работа с учениците. Въпреки това учителите изразяват готовност да участват в обучение, свързано с прилагане на интерактивни методи, най-предпочитана за тях форма е проучване на добри практики.
По отношение на практическото прилагане на интерактивни методи в учебния процес проучването показва, че под 50% от учителите дават положителна оценка на влиянието на използваните интерактивните методи върху стимулирането познавателната активност на учениците. Те предпочитат използването на методите за интерактивно обучение за упражнение, за обобщение и по-рядко за затвърдяване на знания и получаване на нови знания. Сред най-използваните методи са: „мозъчна атака“; „ролеви игри“; „панелна дискусия“. По-рядко се прилагат методите – „лавина“, „светофар“, „шест мислещи шапки“ и др.

Честотата на прилагане на интерактивни методи в обучението е малка – 39.7% от учителите възлагат няколко пъти годишно на учениците да използват възможностите на интерактивните методи при самоподготовката на уроците си и едва 5.1% – ги използват всяка седмица.

Получените резултати от анкетното проучване сред учителите, преподаващи в трети клас по учебните предмети Български език и литература и Математика ни дават основание да направим следните изводи:
Ефективното прилагане на дидактическия модел за интерактивно обучение в учебния процес може да се осъществи само при провеждане на цялостна политика в тази област, която изисква комплексни решения. Те трябва да бъдат насочени в следните направления:

1. Подобряване квалификацията на учителите в тази област чрез провеждане на обучение, обмяна на опит, организиране на изследователски сесии по интерактивно обучение.

2. Приемане на общи учебно-методически правила за прилагане на интерактивните методи в обучението, в съответствие с учебното съдържание на отделните предмети.

3. Подобряване на педагогическите умения на учителите, в съответствие със спецификите и изискванията на интерактивното обучение.

4. Изграждане на съвременна материално-техническа база в училищата за ефективно интерактивно обучение, чрез използване на различни интерактивни средства за работа в Интернет – таблети, лаптопи, различни софтуерни приложения, подходящи за обучение в трети и четвърти клас.

Настоящата практика дава достатъчно основания да се смята, че учителите все още търсят подходящи начини за интегриране на интерактивни методи на обучение с традиционните в учебния процес. Но ефективното приложение на дидактическия модел може да се осъществи само в една динамична и атрактивна среда, която да стимулира познавателната активност на третокласниците, да провокира чувствата, емоциите и въображението им, да възпитава у тях толерантност и творчески подход към решаване на проблемите. 

3.3.2. Анализ на резултатите от констатиращия етап на експеримента

Целта на констатиращия етап от експеримента е да се диагностицира входното ниво на учениците от експерименталната и контролната групи. За всеки ученик са определени тестови балове по критерии и по показатели за стимулиране познавателната активност (СПА), на базата на които са изчислени средноаритметичните оценки (по критерии и по показатели) за учениците от двете групи. С помощта на t-тест на Стюдънт са изследвани разликите в средноаритметичните оценки на експерименталната и контролната групи и тяхната статистическа значимост. Получените резултати са показани в следващата таблица (табл. 7.). Честотните разпределения са представени в Приложение 7.
Таблица 7. Средноаритметични оценки за експерименталната и контролната група по критерии

	Критерии
	Експериментална група
	Контролна група
	Разлика
	t-тест
	Sig. t

(2-tailed)

	1. Стимулиране познавателната активност (СПА) чрез създаване на нов идеален или материален продукт (Задача 1 и Задача 2).
	3.75
	3.05
	0.705
	6.110
	0.000

	2. Стимулиране познавателната активност (СПА) чрез решаване на проблеми (Задача 3, Задача 4, Задача 5).
	6.14
	6.30
	-0.159
	-2.202
	0.033

	3. Стимулиране познавателната активност (СПА) чрез логическо мислене (Задача 6, Задача 7).
	4.55
	3.82
	0.727
	7.737
	0.000

	4. Стимулиране познавателната активност (СПА) чрез изследване на обекти (Задача 8, Задача 9 и Задача 10).
	7.18
	5.00
	2.182
	11.299
	0.000


Средноаритметичната оценка по Критерий 1 за експерименталната група (ЕГ) е 

, се приема за вярна нулевата хипотеза Н0, че разликата в двете оценки е статистически незначима, т.е. 

, то се приема за вярна алтернативната хипотеза Н1, че разликата между двете средни оценки е статистически значима, т.е. 

. Нещо повече – тази разлика е положителна, което показва, че експерименталната група се справя по-добре с решаването на Задачи 1 и 2, за създаване на нов идеален или материален продукт. 

По аналогичен начин се установява, че по Критерий 2 разликата между двете средноаритметични оценки 

 е статистически значима, но в този случай средната оценка за СПА чрез решаване на проблеми за контролната група надвишава тази за експерименталната група. 

По Критерий 3 за СПА чрез логическо мислене разликата между двете средноаритметични оценки 

 е също статистически значима. Тази разлика е положителна, което показва, че експерименталната група се справя по-добре с решаването на Задачи 6 и 7. 

По Критерий 4 за СПА чрез изследване на обекти разликата между двете средноаритметични оценки 
[image: image19.wmf]182

.

2

00

.

5

18

.

7

=

-

=

-

-

-

КГ

ЕГ

X

X

 е също статистически значима, тъй като за нея Sig. t (2-tailed) = 0.000<
[image: image20.wmf]05

.

0

=

a

. Тази разлика е твърде голяма в полза на експерименталната група, която се справя много по-добре с решаването на Задача 8, 9 и 10.

Резултатите от проведената входяща диагностика по критерии са представени графично на фигура 22.
Фигура 22. Средноаритметични оценки по критерии

Получените резултати показват, че входното ниво на учениците от експерименталната група по Критерии 1, 3 и 4 е по-добро, в сравнение с това на учениците от контролната група.

Таблица 8 показва входното ниво на учениците от двете групи, представено на следната тристепенна скала: 0 – 3 точки (задоволително ниво); 4 – 7 точки (добро ниво); 8 – 10 точки (отлично ниво).

Таблица 8. Ниво на развитие при входящ контрол по критерии

	Критерии
	Експериментална група
	Контролна група

	
	задоволително ниво
	добро ниво
	отлично ниво
	задоволително ниво
	добро ниво
	отлично ниво

	1. Стимулиране  познавателната активност (СПА) чрез създаване на нов идеален или материален продукт (Задача 1 и Задача 2).
	11
23.9%
	35
76.1%
	
	23
52.3%
	21
47.7%
	

	2. Стимулиране  познавателната активност (СПА) чрез решаване на проблеми (Задача 3, Задача 4, Задача 5).
	1
2.3%
	40
90.9%
	3
6.8%
	2
4.5%
	35
79.5%
	7
15.9%

	3. Стимулиране  познавателната активност (СПА)  чрез логическо мислене (Задача 6, Задача 7).
	4
8.7%
	42
91.3%
	
	11
25.0%
	33
75.0%
	

	4. Стимулиране  познавателната активност (СПА)  чрез изследване на обекти (Задача 8, Задача 9 и Задача 10).
	2
4.3%
	17
37.0%
	27
58.7%
	18
40.9%
	22
50.0%
	4
9.1%


От таблица 8 се вижда, че по Критерии 1, 2 и 3 в експерименталната група преобладават учениците, които имат добро ниво на представяне. За СПА чрез създаване на нов идеален или материален продукт това са 35 ученици, съставящи 76.1%. За СПА чрез решаване на проблеми това са 40 ученици ,с относителен дял 90.9%, а за СПА чрез логическо мислене – това са 42-ма ученика, съставящи 91.3%. За СПА чрез изследване на обекти преобладават учениците с отлично ниво – те са 27 и съставят 58.7% от експерименталната група.

В контролната група се наблюдават по-малък брой ученици с добро входно ниво в сравнение с тези от експерименталната група. По Критерий 1 те са 21 и съставят 47.7%, докато 23-ма с относителен дял 52.3% имат задоволително ниво на представяне. По Критерий 2 относителният дял на учениците в тази група е по-малък, в сравнение с този на експерименталната група – 79.5%. Същото се наблюдава и по Критерий 3 – 75.0%. По Критерий 4 22-ма ученика, съставящи 50%, от контролната група имат добро входящо ниво, докато само 4 ученика, съставящи 9.1% , имат отлично входящо ниво на представяне.

Таблица 9 представя изчислените средноаритметични стойности по задачи за експерименталната и контролната групи, както и резултатите от t-теста на Стюдънт за оценка на значимостта на техните разлики. 

Таблица 9. Средноаритметични оценки за експерименталната и контролната група по задачи

	Задача
	Експериментална група
	Контролна група
	Разлика
	t-тест
	Sig. t

(2-tailed)

	Задача 1
	1.75
	1.57
	0.182
	3.091
	0.003

	Задача 2
	2.00
	1.48
	0.523
	6.863
	0.000

	Задача 3
	1.98
	2.07
	-0.091
	-2.074
	0.044

	Задача 4
	2.11
	2.20
	-0.091
	-2.074
	0.044

	Задача 5
	2.05
	2.02
	0.023
	0.573
	0.570

	Задача 6
	2.05
	1.80
	0.250
	3.786
	0.000

	Задача 7
	2.50
	2.02
	0.477
	6.266
	0.000

	Задача 8
	2.52
	1.66
	0.864
	16.503
	0.000

	Задача 9
	2.70
	1.70
	1.00
	11.625
	0.000

	Задача 10
	1.95
	1.64
	0.318
	3.760
	0.001


Представените в таблицата разлики на средноаритметичните стойности за двете групи са статистически значими, тъй като за тях Sig. t (2-tailed) <

За задачи 3 и 4 разликите на средноаритметичните стойности са статистически значими, но при тях се наблюдават малко по-високи средноаритметични стойности за учениците от контролната група (1.98 и 2.07 за задача 3, 2.11 и 2.20 за задача 4.).

Таблица 10 съдържа входното ниво на учениците от двете групи, представено на тристепенната скала: 0 – 3 точки (задоволително ниво); 4 – 7 точки (добро ниво); 8 – 10 точки (отлично ниво). 

Таблица 10. Ниво на развитие при входящия контрол по задачи

	Задача
	Експериментална група
	Контролна група

	
	задоволително ниво
	добро ниво
	отлично ниво
	задоволително ниво
	добро ниво
	отлично ниво

	Задача 1.
	11

23.9%
	35

76.1%
	
	19

43.2%
	25

56.8%
	

	Задача 2.
	2

4.3%
	40

87.0%
	4

8.7%
	23

52.3%
	21

47.7%
	

	Задача 3.
	4

8.7%
	37

80.4%
	5

10.9%
	4

9.1%
	33

75.0%
	7

15.9%

	Задача 4.
	3

6.5%
	33

71.7%
	10

21.7%
	2

4.5%
	31

70.5%
	11

25.0%

	Задача 5.
	1

2.2%
	40

87.0%
	5

10.9%
	3

6.8%
	37

84.1%
	4

9.1%

	Задача 6
	4

8.7%
	34

73.9%
	8

17.5%
	11

25.0%
	31

70.5%
	2

4.5%

	Задача 7.
	2

4.3%
	18

39.1%
	26

56.5%
	8

18.2%
	27

61.4%
	9

20.5%

	Задача 8.
	2

4.3%
	17

37.0%
	27

58.7%
	19

43.2%
	21

47.7%
	4

9.1%

	Задача 9.
	2

4.3%
	9

19.6%
	35

76.1%
	18

40.9%
	21

47.7%
	5

11.4%

	Задача 10.
	4

8.7%
	38

82.6%
	4

8.7%
	20

45.5%
	20

45.5%
	4

9.0%


От таблицата се вижда, че за Задача 1 добро ниво имат 35 ученици от експерименталната група – 76.1%, докато същото ниво в контролната група имат 25 ученици – 56.8%. 

За Задача 2 добро ниво имат 40 ученици – 87.0%, а в контролната група същото ниво имат 21 ученици – 47.7%. За същата задача в експерименталната група има 4-ма ученика с отлично входно ниво, докато в контролната група няма ученици с отлично входно ниво.

За Задача 3 добро ниво имат 37 ученици – 80.4% от експерименталната група срещу 33 – 75.0% от контролната група. Тук следва да се отбележи, че 5-ма ученици – 10.9% от експерименталната група имат отлично ниво на представяне срещу 7 – 15.95% от контролната група.

За Задача 4 резултатите в двете групи са почти изравнени.

За Задача 5 се наблюдава незначителен превес в експерименталната група – с добро ниво в експерименталната група са 40 ученици – 87.0%, а в контролната група – 37 ученици – 84.1%. С отлично ниво в експерименталната група са 5-ма ученици – 10.9%, а в контролната – 4-ма, съставящи 9.1%.

За Задача 6 отново превес има експерименталната група – 34 ученици – 73.9% са с добро ниво, срещу 31 – 70.5% от контролната група. С отлично ниво в експерименталната група са 8 ученици – 17.5%, срещу 2-ма от контролната група.

За Задача 7 – 26 ученика от експерименталната група са с отлично ниво, срещу 9 от контролната група.

За Задача 8 и Задача 9 разпределенията по ниво на развитие показват, че в експерименталната група преобладават учениците, които имат отлично ниво на представяне – 27 ученици – 58.7%, и 35 ученици – 76.1% съответно, докато в контролната група с отлично ниво на представяне са съответно 4 – 9.1% и 5 – 11.4%.

По отношение на Задача 10 с добро ниво от експерименталната група са 38 ученици – 82.6%, докато в контролната група има по 20 ученици със задоволително и добро ниво, а броят на учениците, показали отлично ниво и в двете групи е 4.

3.3.3. Анализ на резултатите от формиращия етап на експеримента

Целта на формиращия етап от експеримента е да се потвърди приложимостта на дидактическия модел в интерактивното обучение на учениците от експерименталната група. С помощта на t-тест на Стюдънт са изследвани разликите в средноаритметичните оценки за експерименталната група при входното и изходното ниво и тяхната статистическа значимост. Получените резултати са показани в таблица 11. Честотните разпределения са представени в Приложение 8.
Таблица 11. Средноаритметични оценки за експерименталната група при формиращия етап на експеримента по критерии

	Критерии
	Експериментална група
входно ниво
	Експериментална група
изходно ниво
	Разлика

Изход -Вход
	t-тест
	Sig. t
(2-tailed)

	1.Стимулиране познавателната активност (СПА) чрез създаване на нов идеален или материален продукт (Задача 1 и Задача 2).
	3.75
	4.02
	0.273
	3.091
	0.003

	2. Стимулиране познавателната активност (СПА) чрез решаване на проблеми (Задача 3, Задача 4, Задача 5).
	6.14
	6.77
	0.636
	5.629
	0.000

	3 Стимулиране познавателната активност (СПА) чрез логическо мислене (Задача 6, Задача 7).
	4.55
	4.80
	0.250
	3.786
	0.000

	4. Стимулиране познавателната активност (СПА) чрез изследване на обекти (Задача 8, Задача 9 и Задача 10).
	7.18
	7.77
	0.591
	7.231
	0.000


Средноаритметичната стойност по Критерий 1 за експерименталната група при входно ниво (Вход) е 

, се приема за вярна алтернативната хипотеза Н1, че разликата между двете средноаритметични стойности е статистически значима, т.е. 

Освен това, тази разлика е положителна, което показва, че за експерименталната група при изходното ниво са получени по-добри резултати, в сравнение с входното ниво относно решаването на Задачи 1 и 2 за създаване на нов идеален или материален продукт. 

По аналогичен начин се установява, че по Критерий 2 разликата между двете средноаритметични оценки 

 е статистически значима. Тази разлика е и положителна, което показва, че за експерименталната група при изходното ниво са получени по-добри резултати в сравнение с входното ниво относно решаването на задачи 3, 4 и 5 за СПА чрез решаване на проблеми.
По Критерий 3 за СПА чрез логическо мислене разликата между двете средноаритметични оценки 

 е също статистически значима. Тази разлика е положителна, което показва, че експерименталната група се справя по-добре с решаването на Задачи 6 и 7 при изходящото ниво, отколкото при входящото ниво. 

По Критерий 4 за СПА чрез изследване на обекти разликата между двете средноаритметични оценки 

 е също статистически значима, тъй като за нея Sig. t (2-tailed) = 0.000<

. Тя е и положителна, което показва, че експерименталната група се справя по-добре с решаването на Задача 8, 9 и 10 при изходящото ниво, отколкото при входящото ниво. Резултати са представени графично на фигура 23.

Фигура 23. Средноаритметични оценки по критерии

Оттук следва изводът, че учениците от експерименталната група, след прилагане на дидактическия модел, дават по-добри резултати на изходното ниво, в сравнение с резултатите от входното ниво  по всички критерии.

Получените резултати от входното и изходното ниво за експерименталната група са оценени по тристепенната скала:
· 0 – 3 точки (задоволително ниво);
· 4 – 7 точки (добро ниво);
· 8 – 10 точки (отлично ниво), са представени в таблица 12. 

Таблица 12. Ниво на развитие на учениците от експерименталната група при формиращия етап на експеримента

	Критерии
	Експериментална група
входно ниво
	Експериментална група
изходно ниво

	
	задоволително ниво
	добро ниво
	отлично ниво
	задоволително ниво
	добро ниво
	отлично ниво

	1. Стимулиране познавателната активност (СПА) чрез създаване на нов идеален или материален продукт (Задача 1 и Задача 2).
	11

25.0%
	33

75.0%
	
	7

15.9%
	37

84.1
	

	2. Стимулиране познавателната активност (СПА) чрез решаване на проблеми (Задача 3, Задача 4, Задача 5).
	1

2.3%
	40

90.9%
	3

6.8
	
	34

77.3%
	10

22.7%

	3. Стимулиране познавателната активност (СПА) чрез логическо мислене (Задача 6, Задача 7).
	4

9.1%
	40

90.9%
	
	2

4.5%
	42

95.5%
	

	4. Стимулиране познавателната активност (СПА) чрез изследване на обекти (Задача 8, Задача 9 и Задача 10).
	2

4.5%
	17

38.65
	27

56.8%
	
	14

31.8%
	30

68.2%


По Критерий 1 СПА чрез създаване на нов идеален или материален продукт, най-голяма е групата на учениците, които имат добро ниво на познание. Докато при входното ниво тази група включва 33 ученика, с относителен дял 75.0%, то при изходното ниво броят на учениците в нея е по-голям – 37, с относителен дял 84.1%. 

По Критерий 2 СПА чрез решаване на проблеми при входното ниво, добро ниво на познание имат 40 ученици (90.9%). След прилагането на дидактическия модел за интерактивно обучение се наблюдава нарастване на броя на учениците с отлично ниво от 3-ма (6.8%) на 10 (22.7%).

По Критерий 3 СПА чрез логическо мислене се наблюдава също увеличаване броя на учениците, показали добро ниво на развитие от 40 (90.9%) при входящия контрол на 42-ма (95.5%) при изходящия контрол.

По Критерий 4 СПА чрез изследване на обекти, се наблюдава увеличение на броя на учениците, показали отлично ниво на развитие от 27 (56.8%) при входящия на 30 (68.2%) при изходящия контрол, като при това всички ученици са с добро или отлично ниво на представяне. 

Изчислените средноаритметични стойности по задачи за входното и изходното ниво на експерименталната група са сравнени с t-теста на Стюдънт и е направена оценка на значимостта на техните разлики, както е показано в таблица 13. 

Таблица 13. Средноаритметични оценки на експерименталната група по задачи

	Задача
	Експериментална група
изходно ниво
	Експериментална група
входно ниво
	Разлика
	t-тест
	Sig. t
(2-tailed)

	Задача 1.
	1.84
	1.75
	0.091
	2.074
	0.044

	Задача 2.
	2.18
	2.00
	0.182
	2.435
	0.019

	Задача 3.
	2.32
	1.98
	0.341
	4.301
	0.000

	Задача 4.
	2.20
	2.11
	0.091
	2.074
	0.044

	Задача 5.
	2.05
	2.25
	0.205
	3.325
	0.002

	Задача 6.
	2.05
	2.16
	0.114
	2.348
	0.024

	Задача 7.
	2.64
	2.50
	0.136
	2.606
	0.013

	Задача 8.
	2.75
	2.52
	0.227
	3.556
	0.001

	Задача 9.
	2.68
	2.70
	-0.023
	-0.443
	0.660

	Задача 10.
	2.34
	1.95
	0.386
	5.203
	0.000


Изчислените разлики на средноаритметичните стойности от изходящия и входящия контрол са статистически значими, тъй като за тях Sig. t (2-tailed) <

Таблица 14 представя резултатите от формиращия етап на експеримента за отделните задачи по тристепенната скала: 0 – 3 точки (задоволително ниво); 4 – 7 точки (добро ниво); 8 – 10 точки (отлично ниво). 

Таблица 14. Ниво на развитие на експерименталната група при формиращия етап на експеримента по задачи

	Задача
	Експериментална група

входно ниво
	Експериментална група

изходно ниво

	
	задоволително ниво
	добро ниво
	отлично ниво
	задоволително ниво
	добро ниво
	отлично ниво

	Задача 1.
	11

25.0%
	33

75.0%
	
	9

20.5%
	33

75.0%
	2

4.5%

	Задача 2.
	2 

4.5%
	40

90.9%
	2

4.5%
	1

2.3%
	34

77.3%
	9

20.5%

	Задача 3.
	4

9.1%
	37

84.1%
	3

6.8%
	1

2.3%
	28

63.6%
	15

34.1%

	Задача 4.
	3

6.8%
	33

75.0%
	8

18.2%
	2

4.5%
	31

70.5%
	11

25.0%

	Задача 5.
	1

2.3%
	40

90.9%
	3

6.8%
	
	33

75.0%
	11

25.0%

	Задача 6.
	4

9.1%
	34

77.3%
	6

13.6%
	2

4.5%
	33

75.0%
	9

20.5%

	Задача 7.
	2

4.5%
	18

40.9%
	24

54.5%
	1

2.3%
	14

31.8%
	29

65.9%

	Задача 8.
	2

4.5%
	17

38.6%
	25

56.8%
	1

2.3%
	9

20.5%
	34

77.3%

	Задача 9.
	2

4.5%
	9

20.5%
	33

75.0%
	
	14

31.8%
	30

68.2%

	Задача 10.
	4

9.1%
	38

86.4%
	2

4.5%
	2

4.5%
	25

56.8%
	17

38.6%


От таблицата се вижда, че за Задача 1 при входящия контрол 11 ученици са показали задоволително ниво, а 33 (75.0%) – добро ниво. При изходящия контрол броят на учениците, показали задоволително ниво намалява до 9, а 2-ма са показали отлично ниво на възприятие на дидактическия модел. 

За Задача 2 при входящия контрол добро ниво са показали 40 ученици – 87.0%, а други 2-ма – отлично ниво. При изходящия контрол се наблюдава увеличаване на броя на учениците, показали отлично ниво на 9 за сметка на показалите добро ниво, като само 1 ученик е показал задоволително ниво на възприятие.

Аналогично е повишаването на нивото на възприятие за Задача 3, Задача 4 и Задача 5 на СПА чрез решаване на проблеми. Наблюдава се увеличаване на броя на учениците, показали отлично ниво – от 3 при входящия контрол на 15 при изходящ контрол, от 8 на 11 и от 3 на 11 за всяка от тези задачи при входящ и изходящ контрол.

За Задача 6 и Задача 7 – СПА чрез логическо мислене, намалява броят на учениците, показали задоволително и добро ниво, за сметка на тези с отлично ниво. За задача 6 при входящия контрол учениците, показали отлично ниво са 6, а при изходящия контрол броят им нараства на 9. Аналогичен е резултатът за задача 7 – броят на учениците, показали отлично ниво, нараства от 24 при входящия контрол на 9 при изходящия контрол.

За Задача 8 – СПА чрез изследване на обекти, разпределението на учениците показва нарастване на броя на учениците, показали отлично ниво от 25 на 34 съответно при входящия и изходящ контрол, докато броят на показалите добро ниво намалява съответно  от 17 на 9. 

По отношение на Задача 9 се наблюдава увеличение на броя на учениците, показали добро ниво – от 9 на 14 съответно при входящия и изходящ контрол, докато броят на показалите отлично ниво е спаднал от 33 на 30, но при изходящия контрол няма нито един ученик, показал задоволително ниво.

За Задача 10 – със задоволително ниво са съответно 4 ученика при входящия контрол и 2-ма – при изходящия контрол. Наблюдава се намаление на броя на учениците с добро ниво от 38 на 25, а увеличение на показалите отлично ниво от 2-ма на 17 ученици, което е много добър резултат от прилагането на дидактическия модел за интерактивно обучение.

3.3.4. Анализ на резултатите от контролния етап на експеримента

Целта на контролния етап от експеримента е да се диагностицира изходното ниво на учениците от експерименталната и контролната групи. Следващата таблица (табл. 15.) показва разликите в средноаритметичните оценки за експерименталната и контролната групи и тяхната статистическа значимост, получени с помощта на t-тест на Стюдънт. Честотните разпределения са представени в Приложение 9.
Таблица 15. Получени средноаритметични оценки за експерименталната и контролната група по критерии

	Критерии
	Експериментална група
	Контролна група
	Разлика
	t-тест
	Sig. t
(2-tailed)

	1. Стимулиране познавателната активност (СПА) чрез създаване на нов идеален или материален продукт (Задача 1 и Задача 2).
	4.02
	3.68
	0.341
	3.720
	0.001

	2. Стимулиране познавателната активност (СПА) чрез решаване на проблеми (Задача 3, Задача 4, Задача 5).
	6.77
	6.41
	0.364
	2.380
	0.022

	3. Стимулиране познавателната активност (СПА) чрез логическо мислене (Задача 6, Задача 7).
	4.80
	4.41
	0.386
	4.766
	0.000

	4. Стимулиране познавателната активност (СПА) чрез изследване на обекти (Задача 8, Задача 9 и Задача 10).
	7.77
	6.66
	1.114
	10.716
	0.000


По Критерий 1 средноаритметичната оценка за експерименталната група (ЕГ) е 

 е статистически значима, тъй като за нея Sig. t (2-tailed) = 0.001 < α = 0.05. Тази разлика е положителна, което означава, че експерименталната група има по добро представяне при изходящия тест, в сравнение с контролната група.

По аналогичен начин се установява, че по Критерий 2 разликата между двете средноаритметични оценки 

 е статистически значима, тъй като Sig. t (2-tailed) = 0.022 < α = 0.05.

По Критерий 3 за СПА чрез логическо мислене разликата между двете средноаритметични оценки 

 е също статистически значима. Тази разлика е положителна, което показва, че при изходното ниво експерименталната група се справя по-добре с решаването на Задачи 6 и 7 в сравнение с контролната група. 

По Критерий 4 за СПА чрез изследване на обекти разликата между двете средноаритметични оценки 

. Тази разлика е твърде голяма в полза на експерименталната група, която се справя много по-добре с решаването на Задача 8, 9 и 10, в сравнение с контролната група.

Резултатите от проведената изходяща диагностика по критерии са представени графично на фигура 24.
Фигура 24. Средноаритметични оценки по критерии

Получените резултати показват, че изходното ниво на учениците от експерименталната група по Критерии 1, 2, 3 и 4 е по-добро, в сравнение с това на учениците от контролната група.

Следващата таблица (табл. 16.) представя изходното ниво на учениците от експерименталната и контролната групи по тристепенна скала:
· 0 – 3 точки (задоволително ниво); 
· 4 – 7 точки (добро ниво); 
· 8 – 10 точки (отлично ниво). 

Таблица 16. Ниво на развитие при изходящ контрол по критерии

	Критерии
	Експериментална група
	Контролна група

	
	задоволително ниво
	добро ниво
	отлично ниво
	задоволително ниво
	добро ниво
	отлично ниво

	1. Стимулиране познавателната активност (СПА) чрез създаване на нов идеален или материален продукт (Задача 1 и Задача 2).
	7

15.9%
	37

84.1%
	
	12

27.3%
	32

72.7%
	

	2. Стимулиране познавателната активност (СПА) чрез решаване на проблеми (Задача 3, Задача 4, Задача 5).
	
	34

77.3%
	10

22.7%
	1

2.3%
	38

86.4%
	5

11.4%

	3. Стимулиране познавателната активност (СПА) чрез логическо мислене (Задача 6, Задача 7).
	2

4.5%
	42

95.5%
	
	4

9.1%
	40

90.9%
	

	4. Стимулиране познавателната активност (СПА) чрез изследване на обекти (Задача 8, Задача 9 и Задача 10).
	
	14

31.8%
	30

68.2%
	3

6.8%
	23

52.3%
	18

40.9%


От таблицата (табл. 16.) се вижда, че по Критерии 1 и 3 в експерименталната група преобладават учениците, които имат добро ниво на представяне. За СПА чрез създаване на нов идеален или материален продукт това са 37 ученици, съставящи 84.1%. За СПА чрез логическо мислене – това са 2-ма – задоволително ниво, и 42-ма ученика, съставящи 95.5% – добро ниво. 

По Критерии 2 и 4 при изходящия контрол учениците от експерименталната група са показали резултати на добро и на отлично ниво. За СПА чрез решаване на проблеми това са 34 ученика, съставящи 77.3%, за добро ниво и 10 ученика – 22.7% за отлично ниво. За СПА чрез изследване на обекти това са 14 ученика, съставящи 31.8%, за добро ниво и 30 ученика – 68.2%, за отлично ниво.  

При контролната група се наблюдават по-малък брой учениците с добро входно ниво, в сравнение с тези от експерименталната група. По Критерий 1 те са 32-ма и съставят 72.7%, а 12, с относителен дял 27.3%, имат задоволително ниво на представяне. По Критерий 2 има 1 ученик, показал задоволително ниво, 38 ученици, с относителен дял 86.4%, са показали добро ниво и 5 – отлично ниво. По Критерий 3 СПА чрез логическо мислене разпределението е 4 ученика със задоволително ниво, 40 (90.9%) – добро ниво. По Критерий 4 разпределението е 3-ма (6.8%) – задоволително ниво, 23 (52.3%) – добро ниво и 18 (40.9%) – отлично ниво.

Таблица 17 представя изчислените средноаритметични стойности по задачи за експерименталната и контролната групи при изходящ тест, както и резултатите от t-теста на Стюдънт за оценка на значимостта на техните разлики. 

Таблица 17. Средноаритметични оценки за експерименталната и контролната група по задачи

	Задача
	Експериментална група
	Контролна група
	Разлика
	t-тест
	Sig. t

(2-tailed)

	Задача 1.
	1.84
	1.72
	0.114
	2.348
	0.024

	Задача 2.
	2.18
	1.95
	0.227
	3.170
	0.003

	Задача 3.
	2.32
	2.00
	0.318
	0.512
	0.002

	Задача 4.
	2.20
	2.20
	0.000
	0.147
	1.000

	Задача 5.
	2.25
	2.20
	0.045
	0.443
	0.660

	Задача 6.
	2.16
	2.00
	0.159
	2.852
	0.007

	Задача 7.
	2.64
	2.41
	0.227
	3.556
	0.001

	Задача 8.
	2.75
	2.32
	0.432
	5.717
	0.000

	Задача 9.
	2.68
	2.43
	0.250
	3.786
	0.000

	Задача 10.
	2.34
	1.91
	0.432
	5.717
	0.000


Разликите на средноаритметичните стойности за двете групи за Задача 1, Задача 2, Задача 3, Задача 6, Задача 7, Задача 8, Задача 9 и Задача 10 са статистически значими, тъй като за тях Sig. t (2-tailed) <

Таблица 18 представя изходното ниво на учениците от експерименталната и контролната групи чрез тристепенната скала:
· 0 – 3 точки (задоволително ниво);
· 4 – 7 точки (добро ниво); 
· 8 – 10 точки (отлично ниво). 

Таблица 18. Ниво на развитие при изходящия контрол по задачи

	Задача
	Експериментална група

изходно ниво
	Контролна група

изходно ниво

	
	задоволително ниво
	добро ниво
	отлично ниво
	задоволително ниво
	добро ниво
	отлично ниво

	Задача 1.
	9

20.5%
	33

75.0%
	2

4.5%
	12

27.3%
	32

72.7%
	

	Задача 2.
	1

2.3%
	34

77.3%
	9

20.5%
	3

6.8%
	40

90.9%
	1

2.3%

	Задача 3.
	1

2.3%
	28

63.6%
	15

34.1%
	4

9.1%
	36

81.8%
	4

9.1%

	Задача 4.
	2

4.5%
	31

70.5%
	11

25.0%
	2

4.5%
	31

70.5%
	11

25.0%

	Задача 5.
	
	33

75.0%
	11

25.0%
	2

4.5%
	31

70.5%
	11

25.0%

	Задача 6.
	2

4.5%
	33

75.0%
	9

20.5%
	4

9.1%
	36

81.8%
	4

9.1%

	Задача 7.
	1

2.3%
	14

31.8%
	29

65.9%
	3

6.8%
	20

45.5%
	21

47.7%

	Задача 8.
	1

2.3%
	9

20.5%
	34

77.3%
	4

9.1%
	22

50.0%
	18

40.9%

	Задача 9.
	
	14

31.8%
	30

68.2%
	3

6.8%
	19

43.2%
	22

50%

	Задача 10.
	2

4.5%
	25

56.8%
	17

38.6%
	5

11.4%
	38

86.4%
	1

2.3%


От таблицата се вижда, че за Задача 1 добро ниво имат 33 ученика от експерименталната група – 75.0%, докато същото ниво в контролната група имат 32 ученика – 72.7%. Отлично ниво имат 2-ма ученика от експерименталната група, докато в контролната група няма ученици, показали отлично ниво.

За Задача 2 добро ниво имат 34 ученика – 77.3% от експерименталната група, а контролната група включва 40 – 90.9% от същото ниво. Сравнявайки броя на учениците с отлично ниво се вижда, че в експерименталната група те са 9, а в контролната – само 1.

За Задача 3 добро ниво имат 28 ученици – 63.6% от експерименталната група срещу 36 – 81.8% от контролната група. В експерименталната група има 15 ученици – 34.1%, показали отлично ниво на познание, докато в контролната група те са само 4 – 9.1%.

За Задача 4 резултатите в двете групи са равни.

За Задача 5 се наблюдава незначителен превес в експерименталната група – с добро ниво в експерименталната група са 33 ученика – 75.0%, а в контролната група – 31 ученика – 70.5%. С отлично ниво в двете групи има по 11 ученика, т.е. 25%, като само в контролната група има 2-ма с показано задоволително ниво.

За Задача 6 отново превес има експерименталната група – със задоволително ниво има само 1-ма ученици, а в контролната група са 4. С отлично ниво на познания са 9 ученици в експерименталната група срещу 4 – в контролната група.

За Задача 7–29 ученици от експерименталната група са с отлично ниво, срещу 21 от контролната група.

За Задача 8 разпределението по ниво на развитие показва, че в експерименталната група преобладават учениците, които имат отлично ниво на представяне са 34 ученици – 77.3%, докато в контролната група с отлично ниво на представяне са 18 ученици, съставящи 40.9%.

За Задача 9 добро ниво са показали 14 ученици – 31.8%, а отлично – 30 ученици – 68.2%. В контролната група има 9 ученици със задоволително ниво, 19 са с добро ниво и 22 – 50.0%  са с отлично ниво.

По отношение на Задача 10 с добро ниво от експерименталната група са 25 ученици – 56.8%, докато в контролната група има 38 ученици. С отлично ниво са 17 ученици – 38.6% от експерименталната група, докато в контролната група има само 1 ученик – 2.3% с отлично ниво на познание. 

В резултат на приложения дидактичен модел и проведения експериментално изследване може да изведем следните основни изводи.

При констатиращия етап на експеримента (входно ниво) първоначалното предположение е, че резултатите в двете групи – експерименталната и контролната група, не се различават съществено. Емпиричното изследване на базата на t-теста на Стюдънт обаче показва, че разликите в средните бални оценки за двете групи по 4-те критерия са статистически значими. Нещо повече, тези разлики по Критерий 1, Критерий 3 и Критерий 4 потвърждават хипотезата, че експерименталната група се е справила по-добре с теста на входно ниво, в сравнение с контролната група (табл. 19.).

Таблица 19. Сравнителен анализ на средните бални оценки на експерименталната и контролната група при констатиращия етап на експеримента

	Етап
	Критерий
	Експериментална група
	Контролна група

	Констатиращ (входно ниво)
	1. СПА чрез създаване на нов идеален или материален продукт 
	3.75
	3.05

	
	2. СПА чрез решаване на проблеми 
	6.14
	6.30

	
	3. СПА чрез логическо мислене
	4.55
	3.82

	
	4. СПА чрез изследване на обекти 
	7.18
	5.00


При констатиращия етап от експерименталната група преобладават учениците, които имат добро ниво на представяне:

· по Критерий 1 – с относителен дял 76.1%;

· по Критерий 2 – с относителен дял 90.9%;

· по Критерий 3 – с относителен дял 91.3%.

По Критерий 4 преобладават учениците с отлично ниво на представяне с относителен дял 58.7%.

При констатиращия етап от контролната група се наблюдава по-малък относителен дял на учениците с добро входно ниво, в сравнение с експерименталната група: 

· по Критерий 1 – с относителен дял 47.7%;

· по Критерий 2 – с относителен дял 79.5%;

· по Критерий 3 – с относителен дял 75.0%;

· по Критерий 4 – с относителен дял 50%.

По Критерий 4 само 4 ученика, съставящи 9.1% имат отлично входящо ниво на представяне.

При формиращия етап на експеримента, с помощта на t-теста на Стюдънт, се установяват съществени различия между средните бални оценки за двете групи по 4-те критерия при входното и при изходното ниво. Сравнителният анализ показва завишаване на оценките на експерименталната група след прилагането на дидактическия модел по време на интерактивното обучение. 

При формиращия етап на експеримента при контролната група също се наблюдава нарастване на средните оценки по отделните критерии, но тези увеличения са по-малки, в сравнение с аналогичните за контролната група 

Таблица 20.  Сравнителен анализ на средните бални оценки на експерименталната и контролната група при формиращия етап

	Етап
	Критерий
	Експериментална група

(входно ниво)
	Експериментална група

(изходно ниво)

	Формиращ етап
	1. СПА чрез създаване на нов идеален или материален продукт 
	3.75
	4.02

	
	2. СПА чрез решаване на проблеми 
	6.14
	6.77

	
	3. СПА чрез логическо мислене
	4.55
	4.80

	
	4. СПА чрез изследване на обекти 
	7.18
	7.77

	
	Критерий
	Контролна група
(входно ниво)
	Контролна група

(изходно ниво)

	Формиращ етап
	1. СПА чрез създаване на нов идеален или материален продукт 
	3.05
	3.68

	
	2. СПА чрез решаване на проблеми 
	6.30
	6.41

	
	3. СПА чрез логическо мислене
	3.82
	4.41

	
	4. СПА чрез изследване на обекти 
	5.00
	6.66


При контролния етап на експеримента (изходно ниво) емпиричният анализ показва, че експерименталната група постига по-високи резултати по всички критерии, в сравнение с контролната група. Потвърждава се хипотезата, че експерименталната група се е справила по-добре с теста на изходно ниво, в сравнение с контролната група (табл. 21).

Таблица 21. Сравнителен анализ на средните бални оценки на експерименталната и контролната група при контролния етап на експеримента

	Етап
	Критерий
	Експериментална група
	Контролна група

	Контролен (изходно ниво)
	1. СПА чрез създаване на нов идеален или материален продукт 
	4.02
	3.68

	
	2. СПА чрез решаване на проблеми 
	6.77
	6.41

	
	3. СПА чрез логическо мислене
	4.80
	4.41

	
	4. СПА чрез изследване на обекти 
	7.77
	6.66


При контролния етап от експерименталната група преобладават учениците, които имат добро ниво на представяне:

· по Критерий 1 – с относителен дял 84.1%;

· по Критерий 2 – с относителен дял 77.3%;

· по Критерий 3 – с относителен дял 95.5%;

· по Критерий 4 – с относителен дял 31.85%.

С отлично ниво:

· по Критерии 2 – с относителен дял 22.7%;

· по Критерий 4 – с относителен дял 68.2%.

При контролната група се наблюдават по-малък брой учениците с добро входно ниво, в сравнение с тези от експерименталната група: 

· по Критерий 1 – с относителен дял 72.7%;

· по Критерий 2 – с относителен дял 86.4%;

· по Критерий 3 – с относителен дял 90.9%;

· по Критерий 4 – с относителен дял 52.3%.

С отлично ниво:

· по Критерий 2 – с относителен дял 11.4%;

· по Критерий 4 – с относителен дял 40.9%.

В заключение може да се направи обобщаващият извод, че прилагането на дидактическия модел при интерактивното обучение е повишило познавателната активност и способностите на учениците от експерименталната група, в сравнение с тази на контролната група.
ИЗВОДИ И ЗАКЛЮЧЕНИЕ
Ефективно средство за стимулиране познавателната активност у учениците от трети клас е представеният в дисертационния труд авторски дидактически модел.

Цялостното теоретико-емпирично изследване дава основание за формулирането на следните изводи:
1. В нашата педагогическа научна литература, по проблема за стимулиране на познавателната активност на учениците чрез интерактивно обучение, съществува многообразно мнение. Внесената терминологична яснота, провокирана от плурализма в словосъчетанието „интерактивни методи на обучение“ и в наименованията на отделни методи от тази група, позволява осъществяването на лесен подбор на подходящи интерактивни методи в педагогическата практика.

2. Експерименталното обучение напълно съответства на потребностите на началните учители, констатирани чрез анкетирането, от технологични модели за интерактивно обучение.

3. Съвременните педагогически субекти (анкетираните начални учители) разкриват страховете и резервите си относно ограниченото използване на интерактивните методи в начален етап. Тази тенденция налага проблемът да се решава на различни равнища – Министерство на образованието, Национален институт за обучение и квалификация в системата на образованието, висши и средни училища.

4. Установи се, че в процеса на интерактивно обучение, възникващите своеоб​разни явления (общуване и взаимоотношения) се отразяват благоприятно върху статуса на подрастващите в познавателен, емоционален и поведенчески аспект.
Изследването разкри, че процеса на интерактивно обучение, се създават благоприятни условия за личностна изява на комуникативните компетенции на учениците, за усъвършенстване във висока степен на междуличностните отношения. 
5. Стимулиране познавателната активност у третокласниците е процес, който се осъщест​вява в обучението по учебните дисциплини Български език и литература и Математика, в условията на тясно сътруд​ничество в релацията „учител – ученици – ученик“. Резултатите от експерименталното изследване показват, че интерактивното обучение засилва контактите на учениците, дава пълна възможност за възникване на емоционални преживявания, което е предпоставка за развиване и усъвършенстване на междуличностните им отношения.

6. Съставената интерактивна дидактическа технология е лесна за приложение в учебния процес по български език и математика, тъй като е икономична откъм време за предварителна подготовка, време за реализация в практиката и материална осигуреност.

7. Интерактивните методи в уроците за нови знания и в уроците за затвърдяване на знанията и уменията позволяват съчетаването на различни по произход учебни проблеми и ключови понятия.
8. Интерактивното обучение може да бъде ефективно и без да е необходимо доминиране на груповата форма за организация на обучението. Съвременните интерактивни методи на обучение съдействат за стимулиране познавателния интерес на учениците, което дава основание да се препоръчва по-честото им прилагане в училищната практика.
9. Резултатите, постигнати вследствие от експерименталното обучение са на​деждни. Ефективността на апробирания модел е доказана в трета глава на дисертационния труд.

10. Интерактивните методи са реален фактор за повишаване постиженията на учениците, ако се прилагат системно през цялата учебна година. Резултатите от тестирането в началото и края на учебната година са доказателство за това заключение, тъй като показват, че разликите в постиженията на учениците от ЕГ1 и КГ1 са статистически значими.

11. Диагностичният инструментариум за установяване степента на познавателната активност е конструиран в контекста на направения анализ на актуални социално-психологически и методически постановки.

12. В резултат от прилагането на дидактическия модел учениците от експерименталната група достигат много добро общо ниво на всички равнища на модела, по всички критерии и показатели.

При контролния етап от експерименталната група преобладават учениците, които имат добро ниво на представяне:

· по Критерий 1 – с относителен дял 84.1%;

· по Критерий 2 – с относителен дял 77.3%;

· по Критерий 3 – с относителен дял 95.5%;

· по Критерий 4 – с относителен дял 31.85%.

С отлично ниво:

· по Критерии 2 – с относителен дял 22.7%;

· по Критерий 4 – с относителен дял 68.2%.

При контролната група се наблюдават по-малък брой учениците с добро входно ниво, в сравнение с тези от експерименталната група: 

· по Критерий 1 – с относителен дял 72.7%;

· по Критерий 2 – с относителен дял 86.4%;

· по Критерий 3 – с относителен дял 90.9%;

· по Критерий 4 – с относителен дял 52.3%.

С отлично ниво:

· по Критерий 2 – с относителен дял 11.4%;

· по Критерий 4 – с относителен дял 40.9%.

13. Проведеният експеримент позволява се отбележи, че добрите постижения на учениците от експерименталната група се дължат на създадения благоприятен микроклимат за работа в група, което съдейства за подобряване на междуличностните отношения и стимулира желанието за работа в дух на сътрудничество.

14. Доказа се, че в трети клас съществуват реални условия да се започне системно интерактивно обучение за стимулиране познавателната активност, като се отчитат индивидуалните особе​ности на учениците и взаимната връзка на учебна дейност с фронталната, груповата и индивидуалната форми на обучение. 

15. В следващия (IV) клас на началното училище, работата за стимулиране познавателната активност следва да се доразвива и обогатява. Прием​ствеността в познавателната учебна дейност трябва да се изразява в затвърдяване на груповата форма, не само като стил на работа на учителя, а преди всичко като стил на междуличностно общуване и поведение на учениците, на техния преход към по-горна училищна възраст. 
Приемствеността от трети в четвърти клас, при използването на интерактивно обучение осигурява възможност да се излезе от рамките на традиционното обучение, като се използват нови форми и методи, свързани с интегралното обучение.

16. Предложеният експериментален модел (фиг. 2. няма претенции да бъде универсален. Той е вариант за обучение и следва да се мултиплицира в зависимост от конкретните педагогически цели и задачи. 
Наред с това, експерименталното обучение разкрива възможностите на груповата учебна дейност за усъвършенстване на образователно-възпитателния процес и установява нейната резултатност за формиране на специфични умения, необходими за личностното израстване на подрастващите.

17. Изследването показва, че чрез интерактивно обучение, класно-урочната система изменя своите стойности и традиционната скованост.

Следва да се подчертае, че тези водещи идеи не са достатъчно конкретизирани, както в теоретичен, така и в практически аспект, което затруднява приложението им в по-реални измерения. Изследването насочва към следните препоръки:

1. Желателно е на национално равнище по-разгърнато да се изследва проблемът за стимулиране познавателната активност на учениците и разширяване на педагогическите стратегии за прилагане на интерактивно обучение в началните класове.

2. Нужно е изграждане на целенасочена методическа стратегия за интерактивно обучение, включваща в себе си основните структурни компоненти на груповата (екипната) учебна дейност и многообразни експериментални модели, като се отчитат положителните и негативните моменти от нейното използване.

3. За оптимизиране на учебното съдържание, е необходимо да се включат теми, упражнения, задачи, игри с ориентация към интерактивно обучение, в системата на уроците по основните учебни предмети.

4. Желателно е в системата за подготовка на настоящите, бъдещите студенти и учители да се включат тематични цикли за теоретичното изясняване същността на интерактивното обучение и интерактивните методи на обучение и да се проведат наблюдения върху практическия опит на учители, които използват в своята работа тези методи на обучение.

5. Препоръчително е да се поощряват изследователските опити на началните учители в тази насока, за да се обогати системата от дидактико-методически задачи, които реално могат да актуализират и допълнят учебното съдържание.

При изследването на възможностите на интерактивното обучение за стимулиране познавателната активност у третокласниците, се откроява основният извод, който потвърждава  хипотезата, че ако приложим разработения дидактически модел в реалната педагогическа практика в обучението по учебните предмети БЕЛ и Математика, ще се стимулира познавателната активност на учениците от трети клас.
В хода на експеримента се очаква от приложените форми и методи на обучение познавателната активност и способности на учениците от експерименталната група да бъдат развити в по-висока степен, от колкото в контролната.

Интерактивното обучение в началното училище е практически ефективно модерно обучение. В контекста на новата образователна парадигма и новите образователни изисквания, тя се явява важен фактор за формиране на личности с добре развити познавателни инте​реси и потребности, с готовност за осъществяване на взаимодействие и сътрудни​чество, с нагласи за хуманни взаимодействия при училищните дейности.

Натежалите обществените очаквания определят съвременното българско училище като основна институция, която генерира социалното поведение на учениците. Образователно-възпитателният процес, при който се използва интерактивно обучение, несъмнено придава нов смисъл и значение на традиционната образователна система.

Проблемът за възможностите на интерактивните методи на обучение все още е обект на научни търсения и дискусии, тъй като тяхното приложение в началното училище е иновация, осигуряваща формирането на съвременната личност на учениците. Интерактивните методи на обучение ще продължават да бъдат актуални, докато предизвикват въпроси и провокират опити за откриване на най-подходящите отговори. 

Резултатите от проучването на проблема за интерактивното обучение в начален етап ще обогатят педагогическата дейност, за постигане на системност, вариативност, гъвкавост и оригиналност при планиране и реализиране на интерактивен учебен процес в съвременното българско училище.

Проведената експериментална работа потвърди актуалността на разглеждания проблем за практиката на началното училище.
Формулираните  изводи позволяват да се отбележи, че целта и задачите на изследването са решени и постигнати, а хипотезата се потвърждава.

НАУЧНИ ПРИНОСИ НА ДИСЕРТАЦИОННИЯ ТРУД
1. В научнотеоретичен аспект:
· Обогатяване на теорията за интерактивното обучение по учебните предмети Български език и литература и Математика през началния етап на образование. Изяснени са проблемите, с които е свързано интерактивното обучение, същността и произходът на интерактивните методи,  като цяло.
· Разработена е дидактическа технология, адекватна на направения теоретичен анализ на психологическата, дидактическата и методическата литература и приложима за проучване, поддържане и стимулиране познавателната активност на третокласниците. 

· Обобщеният дидактически модел за интерактивно обучение по Български език и литература  и Математика в трети клас е на основата на взаимовръзката между традиционна и интерактивна образователна среда.

· Съставени са критерии и показатели за диагностика на постиженията на учениците по български език и литература и математика в условията на интерактивно обучение.
2. В практикоприложен аспект:
· Внедрени са резултатите от анкетното проучване с началните учители, които допълват дидактическия модел за стимулиране познавателната активност на учениците от трети клас.
· Създадена е ефективна интерактивна технология на обучение по Български език и литература и Математика за трети клас. 
· Съставен е дидактически тест, които може да се използва в следващите години като диагностичен инструмент за установяване на резултатите от обучението по Български език и литература и Математика в началото и края на учебната година.

· В приложенията на дисертацията са описани експериментални уроци  Български език и литература и Математика и познавателни задачи, които съответстват на потребността на началните учители от конкретни разработки за интерактивно обучение.

· Разработената методика за интерактивно обучение на третокласниците съчетава традиционната методика на обучение в началното училище с методика на обучение в интерактивни условия. 

· Създаден е тест, които диагностицира постиженията на учениците едновременно, при едни и същи условия, върху едно и също учебно съдържание за трети клас, по учебните предмети Български език и литература и Математика.
· Обогатяване на Учебната програма по Български език и литература и Математика за трети клас в частта „очаквани резултати“, относно формирането на интелектуални умения у учениците в условията на интерактивна образователна среда.
· Критичен анализ и усъвършенстване структурата и съдържанието на урока  по Български език и литература и Математика в обучението в трети клас.

· Създаване на оптимални условия за продължаващата реформа в образователната система на страната ни, като цяло, чрез внедряването на интерактивното обучение по всички учебни предмети в началното училище в масовата педагогическа практика.

ПРИЛОЖЕНИЕ 1. Държавни образователни изисквания по БЕЛ за 3. клас.
І. Общо представяне на учебната програма по Български език и литература

Обучението по български език и литература в трети клас се реализира като съставна част от езиковото и литературното обучение в културно-образователната област „Български език и литература“ в системата на общообразователната подготовка.

В трети клас продължава процесът на овладяване на знания за езика и литературата, като усвоените в предходните два класа знания за езиковите и речевите единици, и за художествената образност се уточняват и задълбочават, обогатяват и надграждат. Включва се и нова информация за езиковите единици, нови за учениците части на речта, както и литературни произведения от други литературни видове. Формираните в първи и втори клас комуникативноречеви умения и компетентности се усъвършенстват и допълват чрез езиковото и литературното обучение, и чрез специалните за тази цел уроци в трети клас.

Обучението по български език и литература, формирането на комуникативноречеви умения съставят и определят комплексния характер на учебния предмет „Български език и литература“ в трети клас.

Обучението по български език се осъществява чрез учебник по български език и учебни тетрадки, в които конкретното учебно съдържание интерпретира знания за основните езикови и речеви единици в съответствие със степента на овладяването им в предходните два класа, като ги задълбочава и обогатява, включва и нова езикова информация и конкретни практически задачи.

Обучението по литература се реализира чрез учебник по литература, в който са включени достъпни като съдържание и обем литературни и фолклорни произведения с високи художествени достойнства, съдействащи за формиране на нравствени и естетически критерии, на национално самосъзнание, за приобщаване към света на детската литература, представена чрез образци на класиката и съвременността, близки като тематика до детското светоусещане, потребности и интереси.

Формирането на комуникативноречеви умения и компетентности се осъществява чрез езиковото и литературното обучение, и чрез специалните за тази цел уроци, в които третокласниците се запознават с достъпни за възрастта жанрове на устната и писмената реч, усъвършенстват се овладените в първи и втори клас умения за общуване и за създаване на собствен текст.

Учебната програма по български език и литература за трети клас се реализира в рамките на 224 учебни часа годишно, които се провеждат в 32 учебни седмици по седем часа седмично, както следва:

Български език 2 часа седмично.

Формиране на комуникативноречеви умения 1,5 часа седмично.

Литература

Възприемане и осмисляне на литературно произведение 3 часа седмично; Извънкласно четене 0,5 (1 час през седмица).

Обучението по български език и литература съдейства за развитието на устната и писмената реч на учениците, на уменията им да общуват, на познавателните им интереси и творческите им способности, на мисленето, паметта и въображението им.

 II. Цели на обучението по български език и литература в трети клас

Чрез обучението по български език и литература в трети клас се цели:

· усъвършенстване на уменията на учениците да четат правилно, съзнателно и изразително, да пишат грамотно и четливо;

· задълбочаване и обогатяване на знанията за строежа на езика, за езиковите и речевите единици, за някои правоговорни, правописни, пунктуационни и граматически норми;

· усъвършенстване на уменията на учениците за възприемане и осмисляне на художествен текст, за интерпретацията му с помощта на учителя при изучаване на достъпни за възрастта литературни произведения; за самостоятелно четене на художествени и научнопопулярни текстове и споделяне на впечатления от прочетеното;

· усъвършенстване на комуникативноречевите умения за ориентация в комуникативната ситуация, за съобразяване с комуникативната цел и за адекватен избор на изразни средства за нейното реализиране; за конструиране на текст; за създаване на собствен текст по словесна или визуална опора;

· развитие на устната и писмената реч, мисленето, паметта, въображението, познавателните интереси и творческите способности на третокласниците;

· формиране на отношение на толерантност и уважение към културната различност и мултиетничността, приобщаване към общочовешките ценности и изграждане на ясно съзнание за национална идентичност.
	III. Очаквани резултати
	IV. Учебно съдържание (теми, понятия, контекст и дейности, междупредметни връзки)

	Ядра на

учебно съдържание
	Очаквани резултати на

ниво учебна програма
	Очаквани резултати по раздели

(обучение по български език,

литературно обучение, формиране на комуникативноречеви умения)
	Основни

нови

понятия
	Контекст и

дейности
	Възможности за междупредметни

връзки

	Български

език

Ядро 1:

Социокултурни компетентности
	Стандарт 1:

Ученикът разказва, описва,

задава въпроси, дава отговори,

обяснява, като използва уместно езикови средства, характер-

ни за ситуацията на общуване

съобразно участниците в нея,

темата, целта и условията.

• Очакван резултат 1:

Ученикът си служи с основните

езикови и речеви единици в

съответствие с комуникативната

цел.
	1. Български език

Ученикът:

• може да се ориентира в комуникативната ситуация и участниците в нея с помощта на

учителя;

• може да използва с помощта на учителя основните езикови и речеви единици (звук,сричка, дума, изречение, текст) в конкретна комуникативна ситуация в съответствие с комуникативната цел;

• може да: разказва, описва, задава въпроси,дава отговори, обяснява във връзка с изучаването на конкретна тема и езикова категория.
	
	На учениците се дава

възможност да:

• задават въпроси;

• отговарят на въпроси;

• разказват чута или

прочетена история,

научнопопулярен

или художествен

текст;

• дават обяснение във

връзка с обсъжданата тема;

• участват в диалог;

• описват случка,

явление, предмет,

животно, човек и др.
	Човекът и

природата

Човекът и обществото

(разказват

научно-

популярни

текстове;

описват предмети и явления).

	
	• Очакван резултат 2:

Ученикът използва уместно

съществителни имена, прилагателни имена, глаголи и лични

местоимения в зависимост от

комуникативната цел.
	Ученикът:

• може да разграничава и да употребява правилно съществителни собствени и нарицателни имена, да определя как са образувани, да различава определителния член за м.р., ж.р., ср.р. и за мн.ч.;

• може да разграничава и да употребява правилно прилагателни имена, да ги съгласува по род и число със съществителни имена, да разграничава в практически

план частиците за степенуване;

• може да разграничава и да употребява правилно глаголите в 1, 2 и 3 л. ед. и мн.ч., да употребява правилно сегашно, бъдеще и минало свършено време на глагола; да разграничава и да използва адекватно спомагателния глагол съм в сегашно, минало и бъдеще време;

• може да различава и да употребява правилно личните местоимения, като замества с тях съществителни собствени и нарицателни имена.
	частица за

степенуване

лице на

глагола,

сегашно

време,

минало свършено
време,бъдеще

време,

спомагателен глагол

съм лично местоимение
	На учениците се дава

възможност да:

• изменят формата на

съществителните

имена от ед. в мн.ч.;

• определят рода и

числото на съществителните нарицателни имена;

• образуват съществителни имена с помощта на наставки и представки;

• изменят прилагателни имена в м., ж.,

ср.р., в ед. и мн. ч.,

като ги съгласуват

със съществителни

имена;

• образуват степените

за сравнение;

• определят лицето и

числото на глаголите;

• използват в речта си

сег., мин. св. и бъдеще време на глаголите;

• използват спомагателен глагол съм в сег., мин. и бъдеще време;

• откриват и използват правилно личните местоимения.
	

	
	• Очакван резултат 3:

Ученикът образува сродни думи

и ги използва в речта си в зависимост от комуникативната цел.
	Ученикът:

• може да определя корена на думата;

• може да образува сродни думи в практически план с помощта на учителя;

• може да образува съществителни имена с помощта на наставка и представка.
	корен,

наставка,

представка
	На учениците се дава възможност да:

• образуват сродни

думи;

• използват сродни

думи в речта си.
	

	Ядро 2:

Езикови

компетентности

Стандарт 1:

Ученикът открива синоними и

антоними


	Стандарт 1:

Ученикът открива синоними и

антоними.

• Очакван резултат 1:

Ученикът открива, избира и

използва подходящи синоними.
	Ученикът:

• може с помощта на учителя да открива синоними и да определя значението им;

• може с помощта на учителя да избере подходящ синоним в зависимост от контекста;

• умее с помощта на учителя да използва подходящи синоними.
	синоним
	На учениците се дава възможност да:

• откриват  синоними;

• определят значението им;

• избират и  използват

подходящ синоним;

• ползват синонимен

речник.
	

	
	Стандарт 3:

Ученикът използва в речта си

в определен обем синтактичните ресурси на езика: служи

си с различни по цел на изказването и по състав изречения;

използва различни словоредни

варианти.

• Очакван резултат 1:

Ученикът употребява в речта си

различни по цел на изказване

изречения: съобщително, въпросително, подбудително и възклицателно.

• Очакван резултат 2:

Ученикът използва различни

словоредни варианти в зависи-

мост от целта на изказването.
	Ученикът:

• може да разграничава съобщително,

въпросително, подбудително и възклицателно изречение;

• умее да си служи със съобщително,

въпросително, подбудително и възклицателно изречение в конкретна комуникативна ситуация в зависимост от целта на изказването;

• може да преобразува даден вид изречение в друг вид по цел на изказване в зависимост от комуникативната ситуация.

Ученикът:

• може с помощта на учителя да конструира изречение, като използва различни словоредни варианти в зависимост от целта на изказването.
	подбудително

изречение

възклицателно

изречение
	На учениците се дава

възможност да:

• съставят и конструират съобщително, въпросително, подбудително и възклицателно

изречение;

• преобразуват даден

вид изречение в друг вид по цел на изказване;

• съставят кратки

текстове, като из-

ползват различни по

цел на изказване из-

речения;

• участват в различни

форми на устно и

писмено общуване,

като използват различни по цел на изказване изречения;

• съставят различни

словоредни варианти на съобщително, въпросително, подбудително и възклицателно изречение.
	

	Ядро 3:

Социокултурна и езикова компетентност:

Устно

общуване
	Говорене:

Стандарт 5:

Ученикът владее основни

норми на книжовния изговор.

• Очакван резултат 1:

Ученикът изговаря правилно

гласните звукове в ударена и

неударена сричка.

• Очакван резултат 2:

Ученикът изговаря правилно

звучните съгласни в началото, в

края на думата, в средата на

думата – пред беззвучна съгласна.

• Очакван резултат 3:

Ученикът изговаря правилно

беззвучните съгласни С и Т пред

звучни съгласни в началото и в

средата на думата.

• Очакван резултат 4:

Ученикът изговаря правилно

думи със струпани съгласни.
	Ученикът:

• може да разграничава гласните звукове в ударена и неударена сричка;

• умее да прави проверка за изговора на ударена и неударена гласна.

Ученикът:

• може да прави разлика между изговор и правопис на звучни съгласни в началото, в края и в средата на думата – пред беззвучна съгласна;

• умее да прави проверка за изговора на звучните съгласни в началото, в края и в средата на думата – пред беззвучна съгласна чрез други форми на думата и чрез сродни думи.

Ученикът:

• може да прави разлика между изговор и правопис на беззвучните съгласни С и Т пред звучни съгласни в началото и в средата на думата.

Ученикът:

• може да изговаря правилно думи със струпани съгласни;

• умее да прави проверка за изговора на думи със струпани съгласни със сродни думи.
	думи със

струпани

съгласни
	На учениците се дава

възможност да:

• изменят формата на

думата за проверка

на изговора на гласните звукове;

• сравняват сродни

думи.

На учениците се дава

възможност да:

• изменят формата на

думата за проверка

на изговора на звучните съгласни;

• сравняват сродни думи.

На учениците се дава

възможност да:

• сравняват сродни думи.

На учениците се дава

възможност да:

• сравняват сродни думи.
	

	
	• Очакван резултат 5:

Ученикът изговаря правилно

съществителни имена в ед.ч.,

при които в мн.ч. изпада гласен

звук –ъ, -а; 

съществителни имена, които в ед.ч. завършват на звучен съгласен звук; съществителни имена, които започват с беззвучен съгласен звук;

членувани съществителни имена

в ж.р. с две –т- (-тт-).

• Очакван резултат 6:

Ученикът изговаря правилно

прилагателни имена в м.р. ед.ч.,

при които в ж. и ср.р., и в мн.ч.

изпада гласен звук –ъ;

прилагателни имена, които в м.р.

завършват на звучен съгласен

звук; 

прилагателни имена с едно

–н- и с двойно –н- (-нн-) в ж.р.,

ср.р. и мн.ч.

• Очакван резултат 7:

Ученикът изговаря правилно

глаголи, в които крайната сричка

е с или без ударение.
	Ученикът:

• може да изговаря правилно съществителни имена в ед.ч., при които в мн.ч. изпада гласен звук –ъ, -а; съществителни имена,

които в ед.ч. завършват на звучен съгласен звук или започват с беззвучен съгласен звук; членувани съществителни имена с две –т- (-тт-);

• умее да прави проверка за изговора на съществителни имена в ед.ч., при които в мн.ч. изпада гласен звук –ъ, -а; съществителни имена, които в ед.ч. завършват на звучен съгласен звук или започват със звучен съгласен звук, членувани съществителни имена с две –т- (-тт-).

Ученикът:

• може да изговаря правилно прилагателни имена в м.р., при които в ж. и ср.р., и в мн.ч. изпада гласен звук –ъ; прилагателни имена, които в м.р. завършват на звучен съгласен звук; прилагателни имена с едно –н- или с двойно –н- (-нн-) в ж.р., ср.р. и мн.ч.;

• умее да прави проверка за изговора на прилагателни имена в м.р., при които в ж. и ср.р., и в мн.ч. изпада гласен звук –ъ;

прилагателни имена, които в м.р.

завършват на звучен съгласен звук;

прилагателни имена с едно –н- или с двойно –н- (-нн-) в ж.р., ср.р. и мн.ч.

Ученикът:

• може да изговаря правилно глаголи, в които ударението пада на крайната сричка;

в които крайната сричка е без ударение;

• прави разлика между изговор и правопис на глаголи, в които крайната сричка е с или без ударение.
	
	На учениците се дава

възможност да:

• изменят съществителни имена от ед.ч. в мн.ч.;

• правят проверка на

изговора на

съществителни имена.

На учениците се дава

възможност да:

• изменят формата на

прилагателното име

за м., ж. и ср.р., ед.

и мн.ч.;

• правят проверка на

изговора на прилагателните

имена.

На учениците се дава

възможност да:

• изговарят глаголи с

или без ударение на

крайната сричка
	

	Ядро 4 :

Социокултурна и

езикова

компетентност:

Писмено

общуване
	Четене:

Стандарт 1:

Ученикът чете на глас гладко,

с адекватна интонация и темпо, правилно поставя паузите;

доказва, че е разбрал основния

смисъл на прочетеното.

• Очакван резултат 1:

Ученикът изговаря правилно,

чете с подходяща интонация

съобщително, въпросително,

подбудително и възклицателно

изречение.

• Очакван резултат 2:

Ученикът чете на глас гладко;

доказва, че е разбрал смисъла на

прочетеното чрез съобщително,

въпросително, подбудително и

възклицателно изречение.
	Ученикът:

• разграничава в практически план изговора на съобщително, въпросително, подбудително и възклицателно изречение;

• умее да изговаря с подходяща интонация съобщително, въпросително, подбудително и възклицателно изречение.

Ученикът:

• разграничава спецификата в смисъла на съобщително, въпросително, подбудително и възклицателно изречение;

• умее правилно да използва съобщително, въпросително, подбудително и възклицателно изречение, за да изрази смисъла на

прочетеното.
	
	На учениците се дава

възможност да:

• съставят и конструират съобщително, въпросително, подбудително и

възклицателно изречение;

• четат и изговарят

различни по цел на

изказване изречения.

На учениците се дава

възможност да:

• четат на глас кратки

текстове, съдържащи различни по цел

на изказване изречения;

използват в речта си

различни по цел на

изказване изречения.
	

	Ядро 4 :

Социокултурна и

Езикова компетентност
	Писане:

Стандарт 1:

Ученикът владее основни норми на графичната и писмената

система на българското писмо:

пише четливо; пише правилно

думи с правописни особености;

владее основната употреба на

пунктуационните знаци; отделя изреченията в текста, като

означава началото и края им;

пише разделно думите без

собствено ударение.

• Очакван резултат 1:

Ученикът пише правилно гласните звукове А-Ъ, О-У, Е-И в

неударена сричка и гласните -а и

-ъ в крайна неударена сричка.

• Очакван резултат 2:

Ученикът пише правилно звучните съгласни в края на думата,

в началото и средата на думата –

пред беззвучен съгласен звук.

• Очакван резултат 3:

Ученикът пише правилно без-

звучните съгласни С и Т пред

звучни съгласни в началото и в

средата на думата.
	Ученикът:

• разграничава гласните звукове в ударена и неударена сричка;

• умее да прави проверка за правописа на гласните звукове в неударена сричка; на гласни -а и -ъ в крайна неударена сричка.

Ученикът:

• прави разлика между изговор и правопис на звучни съгласни в началото, в края и в средата на думата – пред беззвучен съгласен звук;

• може да прави проверка за правописа на звучните съгласни в началото, в края и в средата на думата – пред беззвучен съгласен звук чрез други форми на думата и чрез сродни думи.

Ученикът:

• може да прави разлика между изговор и правопис на беззвучните съгласни С и Т пред звучни съгласни в началото и в средата на думата;

• може да пише правилно  беззвучните съгласни С и Т пред звучни съгласни в началото и в средата на думата.
	
	На учениците се дава

възможност да:

• правят проверка, като сравняват със сродни думи, в които гласната да е под ударение;

• правят проверка с

правописен речник.

На учениците се дава

възможност да:

• изменят формата на

думата за проверка

на правописа на звучните съгласни звукове;

• сравняват сродни

думи.

На учениците се дава

възможност да:

• сравняват сродни

думи.
	

	
	• Очакван резултат 4:

Ученикът пише правилно думи  със струпани съгласни.

• Очакван резултат 5:

Ученикът пише правилно съществителни имена, които в ед.ч.

завършват на звучен съгласен

звук; съществителни имена,

които започват с беззвучен

съгласен звук; членувани съществителни имена в ж.р. с две –т- (-тт-).

• Очакван резултат 6:

Ученикът пише правилно прилагателни имена, които в м.р. ед.ч. завършват на звучен съгласен звук; пише правилно прилагателни имена в ж., ср.р и в мн.ч.,

при които в средата на думата има звучен съгласен пред беззвучен съгласен звук; прилагателни имена в м.р., които в последната сричка съдържат звук ъ; прилагателни имена с

едно –н- и с двойно –н- (-нн-) в

ж.р., ср.р. и в мн.ч.; частиците за

степенуване на прилагателни

имена по-, най-.
	Ученикът:

• може да пише правилно думи със струпани съгласни;

• умее да прави проверка за правописа на думи със струпани съгласни.

Ученикът:

• може да пише правилно съществителни имена в ед.ч., при които в мн.ч. изпада гласен звук –а, - ъ; съществителни имена,

които в ед.ч. завършват на звучен съгласен звук или започват със звучен съгласен звук; членувани  съществителни имена с

две -т- (-тт-);

• умее да прави проверка за правописа на

съществителните имена.

Ученикът:

• може да пише правилно прилагателни имена, които в м.р. ед.ч. завършват на звучен съгласен звук; прилагателни имена в ж., ср.р. и в мн.ч., при които в средата на думата има звучен съгласен пред беззвучен съгласен звук; 

· прилагателни имена в м.р., които в последната сричка съдържат звук ъ; прилагателни имена с двойно –н- (-н- в ж.р., ср.р. и в мн.ч.; частиците за степенуване по-, най-;

• умее да прави проверка на правописа на прилагателните имена.
	
	На учениците се дава възможност да:

• пишат думи със струпани съгласни.

На учениците се дава

възможност да:

• изменят съществителни имена от ед.ч.

в мн.ч.;

• правят проверка на

правописа на съществителни имена;

• членуват съществителни имена.

На учениците се дава

възможност да:

• изменят формата на

прилагателното име

за м., ж. и ср.р.,

ед.ч. и мн.ч.;

• правят проверка на

правописа на прилагателните имена.
	

	
	• Очакван резултат 7:

Ученикът пише правилно глаголи, в които крайната сричка е с или без ударение.

• Очакван резултат 8:

Ученикът пренася части от думата на нов ред.

• Очакван резултат 9:

Ученикът усъвършенства собствен или чужд текст чрез редактиране.
	Ученикът:

• може да пише правилно глаголи, в които ударението пада на крайната сричка; 

· в които крайната сричка е без ударение;

• прави разлика между изговор и правопис на глаголи, в които крайната сричка е с или без ударение.

Ученикът:

• може да прави звуков анализ на думата и да я разделя на срички, за да ги пренася правилно на нов ред;

• може правилно да пренася части от думата на нов ред.

Ученикът:

• разграничава в практически план различните видове редактиране;

• може с помощта на учителя да усъвършенства собствен или чужд текст чрез редактиране.
	редактиране
	На учениците се дава

възможност да:

• пишат глаголи с или

без ударение на

крайната сричка.

На учениците се дава

възможност да:

• правят звуков анализ на думата и да я делят на срички;

• пренасят части от

думата на нов ред.

На учениците се дава

възможност да:

• коригират правописни грешки в собствен или чужд текст;

• заменят, добавят,

съкращават, променят думи в собствен или чужд текст.
	Математика (броят звуковете в думата)

	Литература

Ядро 1:

Социокултурни

компетентности
	Стандарт 1:

Ученикът разбира основната

етическа опозиция добро – зло

и я обяснява в конкретни сюжетни ситуации.

• Очакван резултат 1:

Ученикът се ориентира в опозицията добро – зло в конкретна

приказка.

Стандарт 2:

Ученикът обяснява етически

отношения в семейството и

малката общност според сюжетните ситуации на изучени

литературни творби.

• Очакван резултат 1:

Ученикът се ориентира в етически отношения в семейството и малката общност в изучавани литературни и

фолклорни произведения.
	2. Литература

Ученикът:

• може да се ориентира с помощта на учителя в етическата опозиция добро –зло в конкретна изучавана в урока или прочетена самостоятелно приказка;

• може да открива героите – носители на доброто и злото в дадена приказка;

• може да изразява отношение към героите – носители на доброто и злото;

• може да открива в практически план характерната за приказката жанрова особеност – победата на доброто над злото.

Ученикът:

• може с помощта на учителя да се ориентира в етическите отношения в семейството и малката общност, като ги открива в изучавани или прочетени самостоятелно литературни и фолклорни произведения;

• може с помощта на учителя да изразява отношение към етическите отношения в семейството и малката общност, които открива в изучавани или прочетени самостоятелно литературни и фолклорни произведения.
	
	На учениците се дава

възможност да:

• четат приказки;

• изразяват отношение към героите – носители на доброто и злото.

На учениците се дава

възможност да:

• четат литературни и

фолклорни произведения;

• изразяват отношение към случката, героите и взаимоотношенията между тях.
	

	
	Стандарт 3:

Ученикът открива основни

белези на своята национална

идентичност в изучавани

литературни произведения.

• Очакван резултат 1:

Ученикът се ориентира в

характерни за националната

идентичност на българина

особености в изучавани и

прочетени самостоятелно

литературни и фолклорни

произведения.

• Очакван резултат 2:

Ученикът познава културната

различност и се отнася

толерантно и коректно към

българските граждани с друг

етнически произход.
	Ученикът:

• може да открива в изучаваните и прочетените самостоятелно литературни и фолклорни произведения характерните за националната идентичност на българина особености.

Ученикът:

• може с помощта на учителя да участва в обсъждането на изучаваните и самостоятелно прочетените литературни произведения и научнопопулярни четива, и по този начин да съдейства за осъзнаване

на културното различие, на културния плурализъм и мултиетничността;

• съдейства с помощта на учителя за формиране на национално самосъзнание у българските граждани с друг, различен етнически произход, чрез обсъждането на изучаваните или прочетените самостоятелно литературни и фолклорни произведения, в които се съдържат особености на националната идентичност на българина. 
	
	възможност да:

• четат и обсъждат

литературни и фолклорни

произведения (приказки, стихотворения, разкази, повести и романи за деца),

съдействащи за формиране на национално самосъзнание.

На учениците се

дава възможност да:

• четат и обсъждат фолклорни и  литературни

произведения, чрез

които се запознават с

култури на различни

етноси;

• четат допълнително

информация с научнопопулярен харак-

тер за традициите,

обичаите, ценностите на българина и на българските граждани с друг етнически произход.
	Човекът и обществото

(четат научно-популярни текстове за

традициите и обичаите на роми, турци,

арменци,

евреи, татари,

власи,

каракачани и др.).

	
	Стандарт 4:

Ученикът изказва благопожелания по случай традиционни празници и във връзка с български народни обичаи.

• Очакван резултат 1:

Ученикът изказва благопожелания по конкретен повод: празник

от календара на българина;

народен обичай.
	Ученикът:

• може с помощта на учителя да проучва характерните за календара на българина празници и обичаи;

• може да открива в изучавани литературни и фолклорни произведения изобразени обредни действия във връзка с даден обичай на българина; ориентира се в характерното за даден празник на българина, изобразено в конкретно литературно произведение;

• може с помощта на учителя да изказва благопожелания по случай празници от календара на българина и във връзка с български народни обичаи.
	
	На учениците се дава

възможност да:

• четат допълнително

информация с научнопопулярен характер за празниците и

обичаите на българина, за обредните действия във връзка с даден празник или обичай;

• изричат благопожелания по повод на даден празник или обичай.
	Човекът и обществото

(четат науч-

нопопулярни текстове за традициите и обичаите на българина).

	
	Стандарт 5:

Ученикът участва в групова

дейност за създаване на игрови

и сценични форми на литературни творби.

• Очакван резултат 1:

Ученикът участва в четене по

роли на приказка, разказ, басня,

построени в диалогична форма.

• Очакван резултат 2:

Ученикът участва в драматизацията и сценичното представяне на художествения текст на изучавано литературно или фолклорно произведение.
	Ученикът:

• може да избере дадена роля и да обоснове избора си в съответствие с предпочитанията си;

• може да прочете репликите на героя, чиято роля е избрал; да изрази отношението си към героя;

• може да прочете изразително авторската реч, ако е избрал да бъде четец; да изрази отношението на автора към героя.

Ученикът:

• може с помощта на учителя да интерпретира съдържанието на литературно или фолклорно произведение чрез драматизация на художествения текст;

• може с помощта на учителя да се “превъплъти” в образа на героя, чиято роля изпълнява, по време на сценичното представление;

• може да подбере или да изработи с помощта на учителя кукли, декори, костюми за сценичното представление;

• може с помощта на учителя да избере подходяща музика за сценичното представяне на художествения текст;

• може с помощта на учителя да изработи афиш за предстоящо сценично представление.
	
	На учениците се дава

възможност да:

• изберат роля;

• четат репликите на

героите или автор-

ската реч.

На учениците се дава

възможност да:

• драматизират  художествен текст;

• изработват кукли,

маски, декори с помощта на учителя;

• участват в сценично

представление;

• избират подходяща

музика за сценичното

представление;

• изработват афиш.
	Ръчен труд

Изобразител-

но изкуство

(изработват

кукли, декори, маски).

Музика

(избират подходяща музика).

Изобразител-

но изкуство

(изработват

афиш).

	Ядро 2:

Литературни

компетентности
	Стандарт 1:

Ученикът разпознава художествен и нехудожествен текст; проза и стихове; повествование, описание и разсъждение; диалог и монолог.

• Очакван резултат 1:

Ученикът разграничава на емпирично равнище художествен и

нехудожествен текст.

• Очакван резултат 2:

Ученикът различава на емпирично равнище проза и стихове.

• Очакван резултат 3:

Ученикът разпознава в практически план повествование и описание.

• Очакван резултат 4:

Ученикът разпознава на емпирично равнище диалога и монолога в художествен текст.
	Ученикът:

• може да разграничава в практически план художествен и нехудожествен текст;

• открива на емпирично равнище характерното за художествената образност – чрез подборно четене на художествен текст.

Ученикът:

• може в практически план да различава проза и стихове;

• може с помощта на учителя чрез подборно четене да проследява движението на чувството и смяната на картините в стихотворение;

• може да открива на емпирично равнище образа на лирическия герой;

• може с помощта на учителя да се

ориентира в авторовото отношение към лирическия герой;

• може с помощта на учителя да проследява чрез подборно четене развитието на действието в прозаичен повествователен текст.

Ученикът:

• може на емпирично равнище да разпознава повествование и описание в художествен текст – чрез подборно четене на епизоди, портретно описание на герой, природна картина в изучаваното литературно произведение;

• може да преразказва повествователен

текст; да обрисува с думи описанието на портрет на герой, природна картина и описание на обстановка.

Ученикът:

• може да разграничава в практически план диалога и монолога в художествен текст чрез подборно четене;

• може да избира роля и да чете репликите на даден герой, като се включва в четене по роли на диалога; да чете изразително монолога в литературното произведение.
	
	На учениците се дава

възможност да:

• четат художествени

и научнопопулярни

текстове.

На учениците се дава

възможност да:

• четат подборно и

изразително, и

преразказват

повествователен

текст на фолклорни

и литературни произведения;

• четат подборно и

изразително, и рецитират

литературни произведения в стихове;

• обрисуват картини от художествения текст.

На учениците се дава

възможност да:

• четат по роли;

• четат изразително

художествен текст;

• преразказват фолклорни и

литературни произведения.
	Човекът и

обществото

Човекът и

природата

(четат науч-

нопопулярни

текстове).

	
	Стандарт 2:

Ученикът различава литературни жанрове, представени

по – широко в учебното съдържание.

• Очакван резултат 1:

Ученикът разграничава в практически план приказка, разказ,

стихотворение, гатанка, пословица, басня, народна песен, афоризъм, повест и роман за деца.
	Ученикът:

• може на емпирично равнище да прави разлика между фолклорно и литературно произведение;

• може да чете и да преразказва народни, авторизирани и авторски приказки;

• може да чете и да преразказва достъпни за възрастта разкази;

• може да чете и да рецитира стихотворения с близка до детското светоусещане тематика;

• може да чете и да отгатва фолклорни и литературни гатанки;

• може да подбира и да съотнася към изучаваното литературно произведение подходящи пословици, като осъзнава обобщаващата им функция в практически план;

• може да чете и да преразказва, да чете по роли, достъпни за възрастта басни;

• може да чете и да интерпретира с помощта на учителя конкретното съдържание на народна песен;

• може да чете и да преразказва откъс от повест и роман с тематика, достъпна за него.
	повест,

роман за

деца
	На учениците се дава

възможност да:

• четат и преразказват

фолклорни и литературни произведения в проза

(приказка, разказ, басня, откъс от повест и роман за

деца);

• четат и рецитират

стихотворения;

• отгатват гатанки;

• съотнасят пословици към текста на изучавани фолклорни и  литературни

произведения;

• четат и слушат народни песни;

• четат и преразказват

откъси от по-голямо

епическо произведение – повест, роман за деца.
	Музика (слушат народни

песни).

	
	Стандарт 3:

Ученикът разграничава основните моменти в развитието на действието.

• Очакван резултат 1:

Ученикът открива епизодите в

повествователен текст.

• Очакван резултат 2:

Ученикът преразказва епизоди

от повествователен текст.
	Ученикът:

• може в практически план – чрез подборно четене - да разграничава епизодите в повествователен текст – приказка, разказ, басня, откъс от повест, роман за деца;

• може да преразказва отделни епизоди или цялото литературно произведение, като спазва последователността в развитието на действието чрез логическата обвързаност на епизодите.
	
	На учениците се дава

възможност да:

• четат подборно

епизоди от повествователен художествен текст;

• преразказват епизоди от художествен текст или цялото литературно произведение.
	

	
	Стандарт 4:

Ученикът обяснява връзката

между характера на героите и

основния смисъл на творбата.

• Очакван резултат 1:

Ученикът открива на емпирично

равнище връзката между характера на героя и основната мисъл

на литературното произведение.
	Ученикът:

• може чрез подборно четене и коментар на прочетеното да открива авторовото отношение към героите;

• може чрез изразително четене на авторската реч да изрази отношението на автора към героя, идеята на литературното произведение, без да я формулира, в практически план.
	
	На учениците се дава

възможност да:

• четат подборно

фрагменти от литературното произведение, в които се разкрива характерното за

даден герой;

• четат изразително

авторската реч –

характеристика на

литературния герой.
	

	
	Стандарт 5:

Ученикът открива в изучава-

ни художествени творби

достъпни фигури на речта.

• Очакван резултат 1:

Ученикът разграничава на

емпирично равнище епитет,

повторение, изброяване,

сравнение.
	Ученикът:

• може в практически план да разпознава художествените образни определения – епитетите в изучаваното литературно произведение;

• може на емпирично равнище да открива повторението в художествения текст и неговата образна функция в изучаваното литературно произведение;

• може на инструментално равнище да различава изброяването в художествения текст на изучаваното литературно произведение и да открива неговата образна функция;

• може в практически план да разпознава сравнението и да определя неговата образна функция в художествения текст на изучаваното литературно произведение.
	сравнение
	На учениците се дава

възможност да:

• четат и интерпретират художествени

текстове;

• откриват  достъпни

за възрастта:

епитети, повторения, изброяване,

сравнения.
	

	
	Стандарт 6:

Ученикът познава съдържанието на най–значимите творби на българската детска

литература и на българския

фолклор, включени в учебното

съдържание.

• Очакван резултат 1:

Ученикът познава съдържанието

на част от най-значимите творби на българската детска литература и на българския фолклор, включени в учебното съдържание за трети клас.

• Очакван резултат 2:

Ученикът може да преразказва,

да обрисува с думи, да чете

изразително, да илюстрира, да

драматизира, да чете по роли

художествения текст на изуча-

ваните в трети клас фолклорни и

литературни произведения.
	Ученикът:

• може да се ориентира в конкретното съдържание на изучаваните произведения на българската литература за деца и на българския фолклор;

• може да запомня, възпроизвежда и интерпретира чрез преразказ, словесно обрисуване, изразително четене, илюстриране, драматизация, четене по роли конкретното съдържание на най-значимите творби от българската литература за деца и от българския фолклор, включени в учебното съдържание и прочетени самостоятелно, съдействащи за формиране на национално

самосъзнание.
	
	На учениците се дава

възможност да:

• четат българска литература за деца и фолклорни произведения;

• преразказват, обрисуват с думи, четат изразително, илюстрират, драматизират, четат по роли

художествения

текст на изучаваните литературни и

фолклорни произведения.
	

	Ядро 3:

Социокултурна и литературна компетентност:

Общуване с

художествената творба
	Стандарт 2:

Ученикът открива непознати

думи в художествения текст и

определя значенията им в

контекста.

• Очакван резултат 1:

Ученикът открива и определя с

помощта на учителя значението

на непознатите думи в контекста

на изучаваното литературно

произведение.

Стандарт 3:

Ученикът изразява емоционално – оценъчно отношение към герои и ситуации в литературната творба.

• Очакван резултат 1:

Ученикът изразява отношението

си към героите и случката в

изучаваното литературно произведение.
	Ученикът:

• може в практически план чрез подборно четене да открива непознати думи в текста

на изучаваното литературно произведение;

• може на емпирично равнище да определи с помощта на учителя значението на непознати думи в контекста на изучаваното

литературно произведение.

Ученикът:

• може да изразява отношението и оценката си към героите в изучаваното литературно произведение;

• може да обоснове с помощта на учителя отношението и оценката си към разказаната от автора на литературното произведение случка.
	
	На учениците се дава

възможност да:

• четат подборно

непознати думи в

изучавано литературно произведение;

• обясняват описателно, със синоними непознатите думи в контекста на

изучаваното литературно произведение.

На учениците се дава

възможност да:

• изразяват отношение към героите и

случката в литературно произведение.
	

	
	Стандарт 4:

Ученикът изявява предпочитанията си към определени

герои, творби, жанрове.

• Очакван резултат 1:

Ученикът изразява предпочитанията си към героите в изучавано литературно произведение и изпълнява тяхна роля при четене по роли и драматизация.

• Очакван резултат 2:

Ученикът изразява предпочитанията си към литературни

произведения.

• Очакван резултат 3:

Ученикът изразява предпочитанията си към литературни

произведения от даден жанр.
	Ученикът:

• може да избира роля на герой при четене по роли и драматизация в зависимост от интересите и предпочитанията си;

• може да изпълнява роля на герой при четене по роли и драматизация в зависимост от интересите и предпочитанията си.

Ученикът:

• може да сподели впечатленията си от самостоятелно прочетено или изучавано литературно произведение;

• може да обоснове предпочитанията си към определени литературни произведения. 

Ученикът:

• може да чете и да интерпретира литературни произведения от различни литературни видове, достъпни за възрастта;

• може с помощта на учителя да изразява предпочитанията си към литературни произведения от даден жанр (приказка, разказ, стихотворение, басня, гатанка, пословица, народна песен, повест, роман за деца).
	
	На учениците се дава

възможност да:

• изразяват предпочитанията си към герои, творби, жанрове;

• четат по роли диалога в литературно

произведение;

• драматизират художествен текст.

На учениците се дава

възможност да:

• споделят впечатленията

си от самостоятелно

прочетени литературни

произведения;

• да изразяват и

обосновават своите предпочитания към определени заглавия.

На учениците се дава

възможност да:

• четат литературни

произведения от различни жанрове, с разнообразна тематика и образна система;

• избират литературни произведения за самостоятелно четене.
	

	
	Стандарт 5:

Ученикът сравнява, установява сходство и различия между

две художествени творби или

техни елементи.

• Очакван резултат 1:

Ученикът сравнява с помощта на

учителя литературни произведения, близки по тематика.
	Ученикът:

• може да прави съпоставка с помощта на учителя на две или няколко литературни произведения, близки по тема и образи на героите;

• може да открие в практически план чрез подборно четене с помощта на учителя общото и различното между две или няколко литературни произведения по отношение на темата и образите на героите.
	
	На учениците се дава

възможност да:

• сравняват литературни произведения;

• откриват общото и

различното в конкретното съдържание на две или повече литературни

произведения.
	

	Ядро 4:

Социокултурна и литературна

компетентност:

Създаване

На изказвания

и писмени текстове
	Стандарт 1:

Ученикът участва в беседа по

съдържанието на литературна

творба: отговаря на въпроси,

изказва мнения, като подбира

подходящи елементи от текста,

за да ги обоснове; съставя и

задава въпроси.

• Очакван резултат 1:

Ученикът отговаря на въпроси

във връзка с изучаваното литературно произведение.

• Очакван резултат 2:

Ученикът изказва мнения за изучаваното литературно произведение.

• Очакван резултат 3:

Ученикът чете подборно фрагменти от литературно произведение в отговор на поставените от учителя въпроси и разсъждава върху прочетеното.

• Очакван резултат 4:

Ученикът съставя и задава въпроси по конкретното съдържание на изучаваното литературно

произведение.
	Ученикът:

• може да отговаря на достъпни репродуктивни и проблемни въпроси, отнасящи се до конкретното съдържание на изучаваното литературно произведение или прочетено самостоятелно;

• може да изказва мнения и да прави коментар на достъпно за възрастта литературно произведение, включено в учебното съдържание или прочетено самостоятелно;

• може с помощта на учителя да чете подборно фрагменти от художествения текст на изучаваното или прочетено самостоятелно литературно произведение, за да отговори на поставените въпроси и да  обоснове отговорите си;

• може да съставя и задава елементарни въпроси по конкретното съдържание на изучаваното или прочетено самостоятелно литературно произведение.
	
	На учениците се дава

възможност да:

• четат подборно

фрагменти от художествения текст във

връзка с поставените от учителя въпроси;

• отговарят на въпроси на учителя по съдържанието на

изучаваното литературно произведение;

• изказват мнения и изразяват отношение към прочетеното;

• съставят и задават въпроси по изучаваното литературно

произведение;

• четат  самостоятелно

достъпни по съдържание и малки по обем литературни

произведения.
	

	Български

език

Ядро 1:

Социокултурни

компетентности
	Стандарт 2:

Ученикът владее формулите за

вежливост, използва формите

за учтивост.

• Очакван резултат 1:

Ученикът си служи със средствата на речевия етикет.
	3. Формиране на комуникативно-речеви умения

Ученикът:

• може да прави правилен избор на средствата на речевия етикет;

• може с помощта на учителя да използва формулите за вежливост и формите за учтивост в зависимост от комуникативната ситуация.
	
	На учениците се дава

възможност да:

• участват в диалог;

• си служат със средствата на речевия етикет.
	

	дро 3:

Социокултурна и

езикова

компетентност:

Устно

общуване
	Говорене:

Стандарт 2:

Ученикът разказва свързано,

предава чута история и може

да я коментира.

• Очакван резултат 1:

Ученикът възпроизвежда свързано и последователно съдържанието на чута история, художествен текст или картина и прави кратък коментар.
	Ученикът:

• може да предаде свързано чута история и кратко да я коментира;

• може да предаде свързано и последователно съдържанието на изучавана или прочетена самостоятелно приказка, разказ,

басня, откъс от повест или роман за деца;

• може да състави кратък разказ по картина или серия от картини.
	
	На учениците се дава

възможност да:

• преразказват приказки, разкази, басни, откъси от

повести и романи;

• преразказват чута история;

• коментират това,

което преразказват;

• разказват по картина или по серия от  картини.
	

	
	Стандарт 3:

Ученикът заема своето място в

диалог.

• Очакван резултат 1:

Ученикът участва в диалог, като

разбира мястото си в него.
	Ученикът:

• може да се ориентира с помощта на учителя за мястото си в определена комуникативна ситуация;

• може да се включи в диалог адекватно с помощта на учителя;

• участва в диалог, като общува с останалите участници в комуникативната ситуация в

зависимост от комуникативната цел.
	
	На учениците се дава

възможност да:

• участват в диалог.
	

	
	Стандарт 4:

Ученикът се стреми да се

придържа към темата.

• Очакван резултат 1:

Ученикът се придържа към

темата на литературното произведение, когато го интерпретира.

• Очакван резултат 2:

Ученикът се придържа към

темата на комуникативната

ситуация като участник в нея.
	Ученикът:

• може да се ориентира в темата на литературното произведение (герои, случка и пр.);

• може да се придържа към темата на литературното произведение, когато го коментира, интерпретира, преразказва;

Ученикът:

• може да се ориентира в темата на

комуникативната ситуация;

• може да се придържа към темата на комуникативната ситуация, когато участва в нея.
	
	На учениците се дава

възможност да:

• коментират и интерпре-тират литературни произведения.

На учениците се дава

възможност да:

• участват в диалог
	

	
	Стандарт 6:

Ученикът говори с подходяща

за ситуацията на общуване

интонация, жестове, поза.

• Очакван резултат 1:

Ученикът използва средствата за

невербална комуникация в

зависимост от комуникативната

ситуация.

• Очакван резултат 2:

Ученикът говори с подходяща

интонация в зависимост от комуникативната цел.
	Ученикът:

• може да се ориентира в комуникативната

ситуация и в използваните от събеседниците му средства за невербална комуникация: жестове, поза, мимика;

• може да използва с мярка средствата за невербална комуникация: жестове, поза, мимика наред с езиковите изразни средства.

Ученикът:

• може да се ориентира в комуникативната ситуация и в интонацията на събеседниците си;

• може с помощта на учителя да постигне вярна интонация в съответствие с комуникативната цел, като си служи в практически план със средствата на логическата изразителност: паузи, логически ударения, темпо ритъм.
	
	На учениците се дава

възможност да:

• участват в диалог;

• ползват средствата

на невербалната

комуникация.

На учениците се дава

възможност да:

• участват в диалог;

• си служат със

средствата на логическата изразителност: пауза, ударение, темпо ритъм.
	

	
	Слушане:

Стандарт 1:

Ученикът умее да изслушва

другите говорещи.

• Очакван резултат 1:

Ученикът участва в диалога, без

да прекъсва останалите участници в него.
	Ученикът:

• умее да изслушва търпеливо, с разбиране мненията на останалите участници в диалога;

• може да се включва адекватно в диалога, след като е изслушал събеседниците си, за да изрази мнението си и да репликира уместно
	
	На учениците се дава

възможност да:

• изслушват събеседниците си;

• репликират и изразяват своето мнение.
	

	
	Стандарт 2:

Ученикът се отнася с

уважение към мнението на

другите.

• Очакван резултат 1:

Ученикът уважава мнението на

останалите участници в комуникативната ситуация.
	Ученикът:

• може да коментира коректно и точно изказванията на останалите участници в общуването;

• умее да уважава различно от неговото мнение;

• умее да се отнася толерантно и коректно към участниците в диалога с друг етнически произход;

• може да изказва мнението си, без да го налага на останалите участници в общуването
	
	На учениците се дава

възможност да:

• коментират изказванията на останалите участници в общуването;

• изразяват  собствено

мнение, без да го 

налагат.
	

	Ядро 4:

Социокултурна и езикова компетентност:

Писмено

общуване
	Четене:

Стандарт 2:

Ученикът чете наум и доказва,

че е разбрал основния смисъл

на прочетеното.

• Очакван резултат 1:

Ученикът чете наум достъпен

научнопопулярен или

художествен текст и прави

кратък коментар на прочетеното,

чрез който доказва, че е разбрал

смисъла му.
	Ученикът:

• може да чете наум достъпен научнопопулярен или художествен текст и да се ориентира в съдържанието му;

• може да коментира прочетения научнопопулярен или художествен текст;

• умее да изрази отношението си към прочетеното;

• може да изразява смисъла на прочетеното и да го интерпретира.
	
	На учениците се дава

възможност да:

• четат наум научно-

популярен или художествен текст;

• коментират прочетеното;

• изразяват отношението си към прочетеното;

• изразяват смисъла

на прочетеното.
	

	
	Стандарт 3:

Ученикът чете и разбира материали от детски списания.

• Очакван резултат 1:

Ученикът чете и коментира материали от детски списания и вестници.

• Очакван резултат 2:

Ученикът препоръчва самостоятелно прочетени материали от детски вестници и списания.
	Ученикът:

• може да чете материали от детски списания и вестници, препоръчани от учителя или по собствен избор в зависимост от интересите и предпочитанията си;

• може да коментира прочетените в детски списания и вестници научнопопулярни и художествени текстове.

Ученикът:

• може да препоръчва за самостоятелно четене на съучениците си материали от детски списания и вестници;

• може да се аргументира за предпочитанията си към научнопопулярни или художествени текстове, публикувани в определени детски списания и вестници.
	
	На учениците се дава

възможност да:

• четат детски списания и вестници;

• коментират прочетени материали в

детски вестници и

списания;

• препоръчват детски вестници и списания за самостоятелно четене;

• аргументират предпочитанията си.
	Човекът и обществото

Човекът и

природата

(четат научно-популярни

текстове за света , който ги  заобикаля).

	
	Стандарт 4:

Ученикът си служи с учебни

речници.

• Очакван резултат 1:

Ученикът прави проверка на

правописа на думи (съществителни имена, прилагателни имена, глаголи, лични местоимения) в правописен речник.

• Очакван резултат 2:

Ученикът ползва учебен енциклопедичен речник на термините по български език и литература.

• Очакван резултат 3:

Ученикът ползва синонимен

речник на българския книжовен език.

• Очакван резултат 4:

Ученикът ползва тълковен

речник на българския

книжовен език.
	Ученикът:

• може да прави проверка на правописа на думи (съществителни имена, прилагателни имена, глаголи, лични местоимения) в правописен речник на българския книжовен език.

Ученикът:

• може да ползва, като източник на допълнителна информация, учебен енциклопедичен речник на термините по български език и литература.

Ученикът:

• може да ползва като източник на допълнителна информация синонимен речник на българския книжовен език;

• може да избира с помощта на учителя подходящия синоним от дадено синонимно гнездо в зависимост от комуникативната

ситуация.

Ученикът:

• може да прави справка в тълковен речник с помощта на учителя, за да провери значението на дадена дума.
	
	На учениците се дава

възможност да:

• ползват правописен

речник.

На учениците се дава

възможност да:

• ползват учебен енциклопедичен речник на термините.

На учениците се дава

възможност да:

• ползват синонимен

речник;

• избират подходящ

синоним.

На учениците се дава

възможност да:

• ползват тълковен

речник с помощта

на учителя.
	

	
	Писане :

Създаване и разбиране на

писмени текстове.

Стандарт 1:

Ученикът създава съчинение

по преживяване и по въображение; може да напише и да адресира лично писмо; създава

текст, в който предава съдържанието на чужд повествователен текст.

• Очакван резултат 1:

Ученикът създава съчинение по

преживяване.

• Очакван резултат 2:

Ученикът съчинява приказка по

аналогия; по предложен герой;

по дадено начало; по даден край.
	Ученикът:

• може да разкаже за свое преживяване в съчинение – устно или писмено;

• умее с помощта на учителя да подбира подходящи езикови средства, за да изрази

преживяванията, чувствата и настроенията си;

• може да предаде убедително случката, породила определено преживяване.

Ученикът:

• може да съчинява приказка по аналогия на изучавана приказка;

• може да съчинява своя приказка, като включва в нея герои от изучавана приказка, направили му силно впечатление;

• може да съчинява своя приказка, с помощта на учителя, по  предложено

начало на друга приказка – фолклорна, авторска;

• може да съчинява своя приказка, с помощта на учителя, по предложен край на друга приказка – фолклорна, авторска.
	съчинение

по преживяване

съчинение

по аналогия,

съчинение

по предложен

герой,

съчинение

по дадено

начало,

съчинение

по предложен

край
	На учениците се дава

възможност да:

• съчиняват текст, в

който да изразят

свои вълнения, да

разкажат за свои

преживявания.

На учениците се дава

възможност да:

• съчиняват своя приказка по аналогия;

• съчиняват своя приказка по предложен

герой;

• съчиняват своя приказка по предложено начало;

• съчиняват своя приказка по предложен

край.
	

	
	• Очакван резултат 3:

Ученикът създава текст, чрез

който преразказва съдържанието

на чужд повествователен

художествен текст.

Стандарт 2:

Ученикът създава съчинение

-описание на различни обекти.

• Очакван резултат 1:

Ученикът наблюдава предмет,

явление, животно, човек и др.,

като разкрива основните му

признаци.

• Очакван резултат 2:

Ученикът описва наблюдаваните

предмет, явление, животно,

човек и др., като избира подходящи езикови средства за съчинението си.
	Ученикът:

• може да преразказва подробно съдържанието на повествователен художествен текст (приказка, разказ, басня, откъс от повест, роман за деца);

• може да преразказва главното, същественото от съдържанието на повествователен художествен текст (приказка, разказ, басня, откъс от повест, роман за деца);

• може да преразказва последователно епизодите в авторски повествователен текст;

• може да се придържа при преразказването към повествователния художествен текст и да не допуска извънконтекстови асоциации;

• може да преразказва пълно авторския повествователен текст, като ползва ключови думи от него.

Ученикът:

• може да разграничава основните признаци на наблюдаваните предмет, явление, животно, човек и др.

Ученикът:

• може да избира подходящи езикови средства, за да опише наблюдаваните предмет, явление, животно, човек и др. в съчинението си;

• може да описва пълно и точно

наблюдаваните предмет, явление, животно, човек и др. с помощта на учителя;
	Съчинение-

описание
	На учениците се дава

възможност да:

• преразказват повествователен художествен текст;

• подбират ключови

думи от текста,

необходими за

преразказването им.

На учениците се дава

възможност да:

• наблюдават предмети, явления, животни, хора и др.;

• правят подбор на

езикови средства за

описанието на наблюдаваното.

На учениците се дава

възможност да:

• описват наблюдаваното.
	

	
	Стандарт 4:

Ученикът умее да планира

свой текст и да прави план на

чужд текст; редактира текста

си с оглед на съдържанието,

точността на израза, правописа.

• Очакван резултат 1:

Ученикът прави план на свой и

чужд текст.

• Очакван резултат 2:

Ученикът редактира текста си,

като го усъвършенства с оглед

на съдържанието, точността на

израза, правописа.
	Ученикът:

• може да планира с помощта на учителя свой текст, като предварително уточнява

отделните компоненти с учителя и съучениците си;

• може да направи с помощта на учителя план с епизодите на чужд авторски художествен текст и да го преразкаже.

Ученикът:

• познава в практически план различните видове редактиране;

• може с помощта на учителя да редактира свой текст, като го усъвършенства по отношение на съдържанието, точността на

израза и правописа.
	
	На учениците се дава

възможност да:

• правят план на свой текст;

• правят план на чужд текст;

• преразказват чужд

текст по предварително подготвен план.

На учениците се дава

възможност да:

• редактират свой

текст.
	

	Литература

Ядро 3:

Социокултурна и литературна компетентност:

Общуване с

художествената

творба
	Стандарт 1:

Ученикът се ориентира в

комуникативната структура

на творбата.

• Очакван резултат 1:

Ученикът открива и осмисля

авторското послание чрез

възприемането и осмислянето на

художествен текст.

• Очакван резултат 2:

Ученикът се ориентира в общия

тон, в настроенията и чувствата,

изразени в литературното

произведение.

• Очакван резултат 3:

Ученикът идентифицира дадена

книга, като се ориентира по

заглавието й, името на автора,

съдържанието й, илюстрациите

и пр.
	Ученикът:

• може с помощта на учителя да възприеме и осмисли конкретното съдържание на литературно произведение, в което се съдържа авторското послание;

• може да се ориентира в практически план с помощта на учителя в различните типове текст в литературното произведение:

повествование за случката; описание на портрета на героя и пейзаж; диалог между героите; авторска характеристика на героите.
Ученикът:

• може с помощта на учителя да открива чувствата и настроенията, изразени от автора в литературното произведение;

• може с помощта на учителя да интерпретира чувствата и настроенията, изразени от

автора в литературното произведение;

• може да прочете изразително художествен текст, за да изрази чувствата и настроенията, съдържащи се в него.

Ученикът:

• може да се ориентира с помощта на учителя в дадена книга по нейното заглавие, името на автора, съдържанието й, илюстрациите;

• може да избере книга за самостоятелно четене, като се ориентира по нейното

съдържание, заглавие, име на автора, илюстрации и пр.
	
	На учениците се дава

възможност да:

• четат и осмислят

литературни произведения;

• четат изразително,

обрисуват с думи

картини от литературно произведение;

• четат по роли.

На учениците се дава

възможност да:

• четат и осмислят

литературни произведения;

• коментират литературни произведения;

• четат изразително

литературни произведения.

На учениците се дава

възможност да:

• четат самостоятелно

литературни произведения;

• избират книга за самостоятелно четене;

• препоръчват книги

за самостоятелно

четене на съучениците си
	

	Ядро 4:

Социокултурна и литературна компетентност:

Създаване

на

изказвания

и писмени

текстове
	Стандарт 2:

Ученикът съставя устен преразказ на отделен епизод или

на кратък художествен текст.

• Очакван резултат 1:

Ученикът преразказва устно

епизод или кратка приказка, разказ, басня, откъс от повест, роман за деца.
	Ученикът:

• може да преразказва устно епизод от приказка, разказ, басня, откъс от повест, роман за деца;

• може последователно да преразказва епизодите, съставящи случката в литературно

произведение – приказка, разказ, басня, откъс от повест, роман за деца;

• може да преразказва близко до авторския текст, без да допуска извънконтекстови асоциации; без да вмъква нови фрагменти в

преразказвания епизод или случка от приказка, разказ, басня, откъс от повест, роман за деца.
	
	На учениците се дава

възможност да:

• преразказват епизод от литературно

произведение;

• преразказват кратка случка, разказана в

приказка, разказ,

басня, откъс от

повест, роман за

деца.
	

	
	Стандарт 3:

Ученикът създава устно изказване с помощта на словесна

или визуална опора.

• Очакван резултат 1:

Ученикът отговаря устно на поставен въпрос с помощта на словесна или визуална опора.

• Очакван резултат 2:

Ученикът участва в диалог по

конкретна тема.
	Ученикът:

• може да формулира правилно отговора си на поставен от учителя въпрос, като се опира на художествения текст и го чете

подборно; илюстрира казаното със словесен граматически материал.

Ученикът:

• може да се включва в диалога по конкретна тема в уроците по български език и литература, като се опира на художествен текст,

словесен граматически материал, илюстрация, схема и др.
	
	На учениците се дава

възможност да:

• отговарят на въпроси.

На учениците се дава

възможност да:

• участват в диалог.
	Изобразително изкуство

(илюстрации

от художник)

	
	• Очакван резултат 3:

Ученикът разказва устно по

картина или по серия от

картини.

• Очакван резултат 4:

Ученикът съчинява и конструира собствен текст по дадена словесна опора.

• Очакван резултат 5:

Ученикът описва наблюдавани

предмет, явление, животно, човек, играчка и пр.

• Очакван резултат 6:

Ученикът възпроизвежда

научнопопулярен или художествен текст, като се придържа към

съдържанието му.
	Ученикът:

• може да разказва по картина или по серия от картини;

• умее да дешифрира посланието на художника и да го интерпретира чрез адекватен избор на езикови средства.

Ученикът:

• може да съчини с помощта на учителя своя приказка, разказ, басня, стихотворение по предложена словесна опора (начало, край, герой, две думи, рими, пословица и пр.);

• може да съчини и да конструира собствен текст по словесна опора в урока по български език (опорни думи, изречения).

Ученикът:

• може да наблюдава и да открива най-важните признаци в наблюдаваните предмет, явление, животно, човек, играчка и др.;

• може да описва наблюдаваните предмет, явление, животно, човек, играчка.

Ученикът:

• може да преразказва художествен текст, без да се отклонява от авторското послание;

• може да възпроизвежда научнопопулярен;

• текст, като се придържа към фактите в него.
	
	На учениците се дава

възможност да:

• разказват по картина или по серия от

картини.

На учениците се дава

възможност да:

• съчиняват приказка,

разказ, басня, стихотворение по словесна опора;

• съчиняват и конструират собствен

текст по словесна

опора.

На учениците се дава

възможност да:

• наблюдават предмет, явление, животно, човек, играчка;

• описват наблюдаваното.

На учениците се дава

възможност да:

• преразказват художествен текст;

• възпроизвеждат съдържанието на

научнопопулярен

текст.
	Изобразително изкуство

(илюстрации

от художник)

Човекът и

обществото

Човекът и

природата

(научнопопулярни текстове).


ПРИЛОЖЕНИЕ 2. Държавни образователни изисквания по Математика за 3. клас

І. Общо представяне на учебната програма по математика за III клас
Учебната програма по математика за трети клас е разработена в съответствие с ДОИ за учебно съдържание (Наредба №2 от 18.05.2000 г.) и учебния план.

Учебното съдържание от четирите ядра: Числа, Равнинни фигури, Измерване, Моделиране е естествено продължение на това от втори клас. Основен дял в учебното съдържание се отделя на аритметичните знания, включващи три основни теми: числата до 1000, събиране и изваждане с тях, умножение и деление на двуцифрено и трицифрено число с едноцифрено. При деление с едноцифрено число учениците добиват представа за половинка, третинка, четвъртинка и десетинка.

Понятията дроб, една втора, една трета една четвърт и една десета и техните означения не се въвеждат. Използването на тези дроби се свежда до решаването на задачи, в които се дава възможност на учениците да намират половината, третинката, четвъртинката и десетинката от числа или от предмети, чийто брой е число, което се дели на 2, на 3, на 4 или на 10. Геометричните знания се изучават в единство с аритметичните, като понятието ъгъл и видовете ъгли се въвеждат при събирането и изваждането на трицифрени числа, а видовете триъгълници според ъглите – при умножение на трицифрено число с едноцифрено.

Разширяват се и се задълбочават знанията за мерките и действията с еднородни именувани числа. Новите мерни единици за дължина (км и мм) се разглеждат при числата до 1000, а мерните единици за маса (грам и тон) и мерните единици за време (век и секунда) – при деление на трицифрено число с едноцифрено.

II. Цели на обучението по математика в трети клас
1. Усвояване на числата до 1000, редицата на естествените числа до 1000 и позиционния принцип за представяне на тези числа в десетичната бройна система.

2. Усвояване на действията събиране и изваждане на трицифрени числа и техни свойства.

3. Усвояване на действията умножение и деление на трицифрени числа с едноцифрени и техни свойства.

4. Запознаване с половинка, третинка, четвъртинка и десетинка на базата на деление с 2, 3, 4 или 10.

5. Усвояване на нови мерни единици за дължина (км и мм), маса (г, тон) и време (век и секунда), на връзки между техни производни и действия с тях (без мерките за време).

6. Запознаване с понятието ъгъл и видовете ъгли. Усвояване на знания за видовете триъгълници според ъглите.

7. Овладяване на умения за описване на ситуации от реалния свят с математически модел (текстови задачи с не повече от три действия).

8. Усвояване на математическата символика и терминология, свързана с изучаваните математически понятия.

9. Развиване когнитивните свойства на учениците в обучението (съзнателност, активност, самостоятелност, наблюдателност, внимателност и др.)
10. Развиване на някои качества на мисленето като рационалност, бързина, гъвкавост, критичност и др.
11. Създаване на интерес към математиката чрез използване на дидактически игри и занимателни елементи.
12. Развиване на умения за самоконтрол и самооценка.
13. Създаване на навици за опазване на околната среда и на собственото здраве.

	III. Очаквани резултати
	IV. Учебно съдържание (теми, понятия, контекст и дейности, междупредметни връзки)

	Ядра на учебното съдържание
	Очаквани резултати на ниво учебна програма
	Очаквани резултати по теми
	Основни нови понятия (по теми)
	Контекст и дейности

(за цялата програма)
	Възможности за междупредметни връзки (за цялата програма)

	I. Числа
	Стандарт1. Ученикът умее да:
Чете и пише естествените числа до милион и познава десетичната позиционна бройна система.

Очакван резултат

1. Познава числата до 1000 и може да ги записва.

2. Може да брои от произволно избрано число в прав и обратен ред.

Стандарт 2. Ученикът умее да:
Сравнява и нарежда естествени числа.

Очакван резултат

Може да сравнява числата до

1000 и да ги подрежда по

големина.

Стандарт 3. Ученикът умее да: Събира и изважда естествени числа, умножава с едноцифрено и двуцифрено число и дели с едноцифрено число.

Разбира връзките между компонентите на аритметичните действия.

Очакван резултат

Може да събира и изважда трицифрени числа.

Може да умножава и дели трицифрено число с едноцифрено.

Стандарт 4. Ученикът:

Има представа за дробите

половинка, третинка, четвъртинка

и десетинка.

Очакван резултат:

Може да намира половинка,

третинка, четвъртинка, десетинка

Стандарт 5. Ученикът:

Знае възприетия ред на

действията, ролята на скобите и може да пресмята числови изрази,съдържащи до три действия.

Очакван резултат:

Пресмята числови изрази,

съдържащи до три действия.
	Учениците трябва да усвоят:

Тема 1.Числата от 101 до 1000

Ученикът:

1. Знае наименованията на числата от 101 до 1000, може да ги записва в редицата на естествените числа и може да преминава от един запис в друг.

2. Умее да брои:

 - в прав и обратен ред от произволно избрано число;

    - по стотици;

   - по десетици.

3. Умее да представя числата като сбор от единици от различни редове.

4. Може да сравнява две числа и правилно да използва знаците <, > или =.

5. Може да подрежда числа във възходящ или низходящ ред.

Тема 2. Събиране и изваждане на трицифрени числа

Ученикът:

1. Умее да събира и изважда числата до 1000.

2. Знае връзката между:

-
действията събиране и изваждане;

- 
компонентите и резултатите на събирането и изваждането.

1. Може да намира неизвестен компонент при действието изваждане (неизвестно умаляемо).

Тема 3. Умножение и деление на двуцифрени и трицифрени числа с едноцифрено число.

Ученикът:

1. Може да умножава и дели сбор с

едноцифрено число.

2. Може да умножава двуцифрено число с едноцифрено (включително 0 и 1).

3. Може да дели двуцифрено число с

едноцифрено (включително с 1).

4. Възприема половинката, третинката,четвъртинката и десетинката като получени от делението на едно цяло, съответно на 2,на 3, на 4 или на 10.

5. Може да намира половинка, третинка,четвъртинка, десетинка от число или предмети (когато броят им се дели на 2, 3, 4или 10).

6. Може да умножава и дели трицифрено число с едноцифрено число.

7. Знае връзката между:

- действията умножение и деление;

- компонентите и резултатите на умножение и деление.

8. Може да намира неизвестна компонента на действието деление (неизвестно делимо).

9. Знае реда на действията и може да го използва при намиране стойността на числови изрази до три действия.


	• числата от 101 до 1000

• стотица

• ред на единиците

• ред на десетиците

• ред на стотиците

•  разпределително свойство

• половинка

• третинка

• четвъртинка

• десетинка

• числов израз
	На учениците трябва да се даде възможност да:

1. Откриват числа в редицата на числата от 100 до 1000, които да отговарят на предварително поставени условия.

2. Откриват правила за записване на последователност от числа и да продължат редицата от числа, които да се подчиняват на тези правила.

На учениците трябва да се даде възможност да:

Откриват зависимости на сбора и разликата, на произведението и частното от компонентите им в конкретни ситуации.

Откриват сходство между правилата за извършване на действията събиране и изваждане.

3. Извършват устни пресмятания и да предвиждат в (конкретни ситуации) възможности за получавани резултати.

4. Пресмятат рационално числена стойност на израз.

5. Записват ситуации от заобикалящата ги действителност с числови изрази и да свързват числови изрази с конкретни ситуации.

6. Осмислят връзката между събирането и умножението, между умножението и делението и да ги използват при решаване на задачи.

7. Използват връзките между събирането и изваждането и между умножението и делението за проверка на извършени пресмятания.

8. Представят число като сбор, разлика, произведение или частно на две числа.

9. Може да отделя върху квадратна мрежа половинка, третинка, четвъртинка, десетинка.
	Български език и литература

Правилно записване термините на математическите понятия.

	II.

Равнинни

фигури
	Стандарт 1. Ученикът:

Познава геометричните фигури (права и крива линия, лъч, отсечка, ъгъл, триъгълник, правоъгълник, квадрат, окръжност) и елементите им. 

Очакван резултат

1. Познава геометричните фигури права и крива линия.

2. Познава геометричната фигура лъч.

3. Познава геометричната фигура ъгъл и елементите й.

Стандарт 2. Ученикът:

Може да определя вида на фигурите (ъгъл и триъгълник).

Очакван резултат

Познава видовете ъгли.

Определя вида на триъгълника според ъглите му.

Стандарт 3. Ученикът:

Може да чертае триъгълник, квадрат и правоъгълник върху квадратна мрежа.

Очакван резултат
Чертае триъгълник върху квадратна мрежа.
	Ученикът:

1. Разпознава геометричните фигури права и крива линия.

2. Разпознава геометричната фигура лъч.

3. Разпознава геометричната фигура ъгъл и знае елементите й.

4. Знае описателните определения за видовете ъгли, за видовете триъгълници според ъглите.

5. Умее да определя вида на ъгъла.

6. Умее да определя вида на триъгълника според ъглите му.

7. Разпознава квадрата като вид правоъгълник.

8. Умее да:

- чертае върху квадратна мрежа триъгълник;

- чертае прав ъгъл върху квадратна мрежа;

- дочертава фигура върху квадратна мрежа така, че да се получава триъгълник;

- да намира обиколка на правоъгълник чрез използване на действие умножение.

9. Умее да именува и чете геометрични фигури.
	· права линия

· крива линия

· лъч

· ъгъл, връх, рамо

· прав ъгъл

· остър ъгъл

· тъп ъгъл

· правоъгълен триъгълник

· остроъгълен триъгълник

· тъпоъгълен триъгълник

· геометрична фигура
	На учениците трябва да се даде възможност да:

1. Пресмятат обиколка на фигура, съставена от триъгълници, правоъгълници и комбинации между тях.

2. Дочертава фигура върху квадратна мрежа така, че да се получава остроъгълен, тъпоъгълен или правоъгълен триъгълник или квадрат.
	Изобразително изкуство

Стилизиране на образи чрез използване на цифри и геометрични фигури.

Откриване на скрити образи.

Домашен бит и техника 

Работа с шаблон.

	III.

Измерване
	Стандарт 1. Ученикът:

Знае мерните единици за:

- дължина (мм, см, дм, м, км);

- маса (грам, килограм, тон);

- време (секунда, минута, час, денонощие, седмица, месец, година, век);

- пари (стотинка, лев);

- ъгъл (градус) и връзките между производните им.

Очакван резултат

1. Знае мерните единици за:

- дължина - мм, км;

- маса - грам, тон;

- време - век, секунда.

2. Знае връзките между производните им.

Стандарт 2: Ученикът умее да: 
Извършва действия с изучените еднородни мерни единици (без тези за време).

Очакван резултат

Умее да прилага знанията си за действията с числа при пресмятания с еднородни  мерни единици.
	Ученикът:

1. Знае мерните единици за:

- дължина (мм, км), техните означения и връзките между изучените мерни единици (мм и см;м и км;см и м);

- маса (грам, тон), техните означения и връзките между изучените мерни единици (г и кг; кг и т);

- време - век и секунда.

2. Умее да извършва действия с изучените еднородни мерни единици (без тези за време) и ги използва при решаване на практически задачи.
	· милиметър

· километър

· грам

· тон

· век

· секунда
	
	

	IV.

Моделира

не
	Стандарт 1. Ученикът:

Умее да моделира с числови изрази ситуации, описани с отношенията „с повече“, „с по-малко“, „пъти по- голямо“ и „пъти по-малко“.

Очакван резултат

Може да съставя математически задачи с числата до 1000, които са модели на ситуации, описани с отношенията „с повече“, „с по-малко“,„пъти повече“, „пъти по-малко“.

Стандарт 2. Ученикът:

Знае да описва ситуации от заобикалящия го реален свят с математически модел (задачи от покупко-продажби; обиколки).

Очакван резултат

Може да съставя и решава приложни (текстови) задачи с числата до 1000.

Стандарт 3. Ученикът:

Може да интерпретира съдържателно получените резултати при решаване на даден проблем.

Очакван резултат

Умее да обяснява съдържателно получения при моделирането резултат.

Стандарт 4. Ученикът:

Умее да прави правдоподобни предположения по събрани данни от заобикалящия го реален свят.

Очакван резултат

Може да съставя математически модели по данни, събрани от заобикалящия го реален свят.
	Ученикът:

1. Умее да съставя и чете числови.

2. Умее да използва действията събиране, изваждане, умножение или деление за съставяне на модел на задачи, съдържащи отношенията „с повече“, „с по-малко“, „пъти повече” и „пъти по-малко“ и които се решават с не повече от три действия.

3. Умее да използва придобитите знания за решаване на текстови (приложни) задачи с не повече от три действия (в права и косвена форма).

4. По даден числов израз да може да съставя текстови задачи , които се решават с две или три действия под ръководството на учителя и да обяснява получените резултати.

5. По данни, събрани от заобикалящия го свят да може да съставя математически модели и текстови задачи.
	
	На учениците трябва да се даде възможност :

1. По графично или таблично представена информация да съставят математическа задача и да съставят модел за решаването й чрез използване на изучените аритметични действия.

2. Да събират необходима информация, да я обработват, да съставят математически задачи и да ги решават.

3. Да записват съкратено текстова задача.
	Български език и литература:

Четене и съставяне на текст, съдържащ математическа информация.

Съставяне и записване на текстови задачи.

Човекът и обществото
Човекът и природата


ПРИЛОЖЕНИЕ 3. Анкета на учителите относно интерактивното обучение.

Уважаеми учители,

Анкетното проучване се провежда с научна цел от докторант към катедра „Педагогика“ на Педагогически факултет при ВТУ „Св. св. Кирил и Методий“. Молим за Вашето съдействие при попълване на настоящата анкетна карта, която цели да установи нагласите Ви за използване на интерактивните методи в начален етап на образование, както и тяхното влияние върху учениците.
Попълнете анкетната картата, като след всеки въпрос обградите един отговор. 

Анкетата е анонимна и резултатите от нея ще се използват само с научна цел.
Въпрос 1. Какъв вид обучение предпочитате?

а) традиционно; 

б) интерактивно; 

в) друго (посочете). 

Въпрос 2. Интерактивните методи приоритет ли са в преподаването в съвременното българско училище?

а) да; 

б) отчасти; 

в) не; 

г) друго (посочете).

Въпрос 3. Учебното съдържание по предмета, по който преподавате, дава ли възможност за прилагане интерактивни методи?

а) да;

б) отчасти; 

в) не;

г) друго (посочете).

Въпрос 4. Имате ли опит в прилагането на интерактивни методи по предмета, по който преподавате? 

а) да; 

б) отчасти; 

в) не; 

г) друго (посочете).

Въпрос 5.  Чувствате ли се подготвени за използването на интерактивни методи във Вашата преподавателска работа?

а) да; 

б) отчасти;

в) не;

г) друго (посочете).

Въпрос 6. Колко често използвате интерактивните методи в учебните часове?
а) всяка седмица; 


б) всеки месец; 

в) няколко пъти годишно; 


г) почти никога; 

Въпрос 7.  Кои интерактивни методи най-често използвате във Вашата преподавателска дейност?

· светкавица; 

· мисловна карта; 

· аквариум;

· метод 635;

· лавина; 

· панелна дискусия; 

· мозъчна атака; 

· ролеви игри; 


· шест мислещи шапки

· светофар.

Въпрос
8. В кои видове уроци използвате интерактивни методи?

а) за нови знания; 

б) за затвърдяване на знанията; 

в) за обобщение; 

г) упражнение;

д) всички изброени.


Въпрос 9. Колко често възлагате на учениците си да използват възможностите на интерактивните методи при подготовката на уроците си? 

а) всяка седмица; 

б) всеки месец;

в) няколко пъти годишно; 


г) почти никога; 

Въпрос 10. Според Вас, използването на интерактивни методи в процеса на обучение оказват ли влияние върху стимулирането на познавателната активност на учениците?

а) да, изцяло; 

б) да, в известна степен; 

в) не; 

г) друго  (моля, посочете). 


Въпрос
11. Как оценявате приемането на интерактивните методи от учениците?

а) отлично;

б) добро;

в) задоволително; 

г) лошо. 

Въпрос
12. Посещавали ли сте курс/обучение, свързано с използването на интерактивните методи в учебния процес?

а) да, един път 

б) да, няколко пъти; 

в) не. 

Въпрос
13. Какви форми за повишаване на вашата квалификация по проблемите на интерактивните методи предпочитате? 

а) консултации; 
б) самостоятелно проучване на литературни източници; 

в) проучване на добри педагогически практики; 

г) обучителни програми; 

д) други. 

Въпрос
14. Вашият пол е:

а) жена; 

б) мъж. 

Въпрос
15. Вашата образователно квалификационна степен е:

а) професионален бакалавър;

б) бакалавър; 

в) магистър;

г) друга.

Въпрос
16. Вашият трудов стаж е:

а) до 10 години; 

б) до 20 години; 

в) до 30 години; 

г) над 30 години.

Въпрос
17. Каква професионално квалификационна степен (ПКС) притежавате? 

а) първа ПКС;
б) втора ПКС; 

в) трета ПКС; 

г) четвърта ПКС; 

д) пета ПКС; 


е) нямам. 

Въпрос
18. Желаете ли да прилагате по-често интерактивно обучение в учебните часове?

а) да;

б) понякога;

в) не.

Въпрос
19. Ако ви дадат възможност ще участвате ли в обучение, свързано с прилагане на интерактивните методи в учебния процес?

а) да;

б) може би;

в) не.
Благодарим Ви за съдействието!

ПРИЛОЖЕНИЕ 4. Нестандартизиран Тест по български език и литература и математика (трети клас)
ТЕСТ 

1 задача. Номерирайте изреченията и ги подредете в текст.

Поставете подходящо заглавие на текста.…………………………………………………….

· Сладък дъх полъхва пчелицата.

· Тя протяга крачка, разтърква очички и излиза навън.

· След малко се връща омаяна от пресния дъх на цъфналите сливи.

· Изгрява топло слънце и хвърля радостни лъчи над кошерите. 

· Събужда се най-ранобудната пчела.

2 задача.Съставете сродни думи като използвате за корен думата род.

…………………………………………………………………………………………………..………………………………………………………………………………………………….

С някои от думите съставете  изречения.

1. ……………………………………………………………………………
2. ……………………………………………………………………………
3. ……………………………………………………………………………
3 задача. Поправете грешките в бележката на чичо Боровинка от„Приключенията на Лукчо“.

Умоляват се гозпода кръдците да званят. Щебъдат пуканени да вл-

язат и да видят че нама нищто за крадине.

4 задача. Зачертайте неправилната буква и направете проверка.

 рами;    гр а дина;   д а рвета;   темену ж ка;  стъл б; 

   ъ              ъ               ъ
                         ш

    п         



ч а рвен;     бо п;     пра в;     дъ ж д;   мра ф ка;    

е                     б              ф         ш              в

5 задача. Разпределете думите в трите колонки. Образувайте с тях изречения.

млади, вятър, дървета, силен, буря, се прегънаха, страшна, излезе, разрази се

прилагателни имена

  съществителни имена


глаголи 
--------------------------

-----------------------------


--------------------------------------------------

-----------------------------


--------------------------------------------------

-----------------------------


---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

6 задача. В училищния хор пеят 14 момичета и с 11 повече момчета. Колко момчета пеят в хора? 

Решение:………………………………………………………………………………………………………………………………………………………………

Промени въпроса така, че решението на задачата да бъде 14+(14+11) = 39

……………………………………………………………………………………………………………………………………………………………………………………………………………………………………………………………..
7 задача.  Попълни таблицата, като използваш необходимото действие.

	48
	

	
	9

	
	1

	
	


8 задача. Съставете задача по чертежа. 

9 задача. Решете и направете проверка на задача 8.

10 задача. Запиши числата, представени на бодливото сметало.

ПРИЛОЖЕНИЕ 5. Дидактически модел за стимулиране познавателната активност

ПРИЛОЖЕНИЕ 6. Таблици на честотните разпределения

Таблица Q 1.„Какъв вид обучение предпочитате?“
	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	традиционно
	27
	34.6
	34.6
	34.6

	
	интерактивно
	51
	65.4
	65.4
	100.0

	
	Total (Общо)
	78
	100.0
	100.0
	


Таблица Q2 „Според Вас интерактивните методи приоритет ли са в българското училище?“
	
	Frequency (честота )
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	да
	12
	15.4
	15.4
	15.4

	
	отчасти
	21
	26.9
	26.9
	42.3

	
	не
	45
	57.7
	57.7
	100.0

	
	Total (Общо)
	78
	100.0
	100.0
	


Таблица Q3 „Учебното съдържание по предмета, който преподавате дава ли възможност за прилагане на интерактивни методи?“
	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	да
	9
	11.5%
	11.5
	11.5

	
	отчасти
	25
	32.1%
	32.1
	43.6

	
	не
	44
	56.4%
	56.4
	100

	
	Total (Общо)
	78
	100
	100
	


Таблица Q4 „Имате ли опит в прилагането на интерактивни методи по предмета, по който преподавате?“
	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	да
	9
	11.5%
	11.5
	11.5

	
	отчасти
	20
	25.6%
	25.6
	37.2

	
	не
	49
	62.8%
	62.8
	100

	
	Total (Общо)
	78
	100
	100
	


Таблица Q5 „Чувствате ли се подготвени за използването на интерактивни методи по предмета, който преподавате?“
	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	да
	5
	6.4%
	6.4
	6.4

	
	отчасти
	9
	11.5%
	11.5
	17.9

	
	не
	64
	82.1%
	82.1
	100

	
	Total (Общо)
	78
	100
	100
	


Таблица Q6 „Колко често използвате интерактивни методи в учебните часове?“
	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	всяка седмица
	4
	5.1%
	5.1
	5.1

	
	всеки месец
	8
	10.3%
	10.3
	15.4

	
	няколко пъти годишно
	29
	37.2%
	37.2
	52.6

	
	почти никога
	37
	47.4%
	47.4
	100

	
	Total (Общо)
	78
	100
	100
	


Таблица Q7 „Кои интерактивни методи най-често използвате?“
	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	аквариум
	2
	2.6%
	2.6
	12.8

	
	светкавица
	3
	3.8%
	3.8
	3.8

	
	метод 635
	4
	5.1%
	5.1
	17.9

	
	мисловна карта
	5
	6.4%
	6.4
	10.3

	
	шест мислещи шапки
	7
	9.0%
	9
	89.7

	
	светофар
	8
	10.3%
	10.3
	100

	
	лавина
	9
	11.5%
	11.5
	29.5

	
	панелна дискусия
	11
	14.1%
	14.1
	43.6

	
	ролеви игри
	12
	15.4%
	15.4
	80.8

	
	мозъчна атака
	17
	21.8%
	21.8
	65.4

	
	Total (Общо)
	78
	100%
	100
	


Таблица Q8 „В кои видове уроци използвате интерактивни методи?“
	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	за нови знания
	5
	6.4%
	6.4
	21.8

	
	всички изброени
	10
	12.8%
	12.8
	100

	
	за затвърдяване на знанията
	12
	15.4%
	15.4
	15.4

	
	за обобщение
	20
	25.6%
	25.6
	47.4

	
	упражнение
	31
	39.7%
	39.7
	87.2

	
	Total (Общо)
	78
	100
	100
	


Таблица Q9 „Колко често възлагате на учениците си да използват интерактивни методи при подготовката на уроците си?“
	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	всяка седмица
	2
	2.6%
	2.6
	2.6

	
	всеки месец
	9
	11.5%
	11.5
	14.1

	
	няколко пъти годишно
	31
	39.7%
	39.7
	53.8

	
	почти никога
	36
	46.2%
	46.2
	100

	
	Total (Общо)
	78
	100
	100
	


Таблица Q10 „Използването на интерактивни методи в процеса на обучение оказва ли влияние върху стимулиране познавателната активност на учениците?“
	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	да, изцяло
	6
	7.7%
	7.7
	7.7

	
	да, в известна степен
	30
	38.5%
	38.5
	46.2

	
	не
	28
	35.9%
	35.9
	82.1

	
	друго
	14
	17.9%
	17.9
	100

	
	Total (Общо)
	78
	100
	100
	


Таблица Q11 „Как оценявате приемането на интерактивните методи от учениците?“
	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	отлично
	14
	17.9%
	17.9
	17.9

	
	добро
	21
	26.9%
	26.9
	44.9

	
	задоволително
	41
	52.6%
	52.6
	97.4

	
	лошо
	2
	2.6%
	2.6
	100

	
	Total (Общо)
	78
	100
	100
	


Таблица Q12 „Посещавали ли сте курс/обучение, свързано с използването на интерактивните методи в учебния процес?“
	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	да, един път
	43
	55.1%
	55.1
	55.1

	
	да, няколко пъти
	12
	15.4%
	15.4
	70.5

	
	не
	23
	29.5%
	29.5
	100

	
	Total (Общо)
	78
	100
	100
	


Таблица Q13 „Кои форми за повишаване на квалификация по проблемите на интерактивните методи предпочитате?“
	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	други
	4
	5.1%
	5.1
	100

	
	консултации
	9
	11.5%
	11.5
	11.5

	
	обучителни програми
	10
	12.8%
	12.8
	94.9

	
	самостоятелно проучване на литературни източници
	17
	21.8%
	21.8
	33.3

	
	проучване на добри практики
	38
	48.7%
	48.7
	82.1

	
	Total (Общо)
	78
	100
	100
	


Таблица Q14Пол

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	жена
	61
	78.2
	78.2
	78.2

	
	мъж
	17
	21.8
	21.8
	100.0

	
	Total (Общо)
	78
	100.0
	100.0
	


Таблица Q15 Образователна квалификационна степен
	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	професионален бакалавър
	6
	7.7
	7.7
	7.7

	
	бакалавър
	53
	67.9
	67.9
	75.6

	
	магистър
	19
	24.4
	24.4
	100.0

	
	Total (Общо)
	78
	100.0
	100.0
	


Таблица Q16Трудов стаж

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	до 10 години
	11
	14.1%
	14.1
	14.1

	
	11-20 години
	37
	47.4%
	47.4
	61.5

	
	21-30 години
	21
	26.9%
	26.9
	88.5

	
	над 30 години
	9
	11.5%
	11.5
	100

	
	Total (Общо)
	78
	100
	100
	


Таблица Q17 Професионално-квалификационна степен
	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1 ПКС
	6
	7.7%
	7.7
	7.7

	
	2 ПКС
	11
	14.1%
	14.1
	21.8

	
	3 ПКС
	20
	25.6%
	25.6
	47.4

	
	4 ПКС
	15
	19.2%
	19.2
	66.7

	
	5 ПКС
	17
	21.8%
	21.8
	88.5

	
	нямам
	9
	11.5%
	11.5
	100

	
	Total (Общо)
	78
	100
	100
	


Таблица Q18 „Желаете ли да прилагате по-често интерактивно обучение в учебните часове?“
	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	да
	43
	55.1%
	55.1
	55.1

	
	понякога
	12
	15.4%
	15.4
	70.5

	
	не
	23
	29.5%
	29.5
	100.0

	
	Total (Общо)
	78
	100.0
	100.0
	


Таблица Q19 „Ако Ви дадат възможност ще участвате ли в обучение, свързано с прилагането на интерактивни методи в учебния процес?“
	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	да
	52
	66.7%
	66.7
	66.7

	
	може би
	23
	29.5%
	29.5
	96.2

	
	не
	3
	3.8%
	3.8
	100.0

	
	Total (Общо)
	78
	100.0
	100.0
	


ПРИЛОЖЕНИЕ 7. Резултати от констатиращия етап на експеримента

	Paired Samples Statistics (Статистически свързани извадки)

	
	Mean (Средна)
	N
	Std. Deviation (Стандартно отклонение)
	Std. Error Mean (Стандартна грешка на средната)

	Въпрос 1
	EXPV1
	3.75
	44
	.615
	.093

	
	KONTV1
	3.05
	44
	.963
	.145

	Въпрос 2
	EXPV2
	6.14
	44
	1.069
	.161

	
	KONTV2
	6.30
	44
	1.286
	.194

	Въпрос 3
	EXPV3
	4.55
	44
	.951
	.143

	
	KONTV3
	3.82
	44
	1.063
	.160

	Въпрос 4
	EXPV4
	7.18
	44
	1.334
	.201

	
	KONTV4
	5.00
	44
	1.929
	.291


	Paired Samples Correlations (Корелационни свързани извадки)

	
	N
	Correlation (Корелация)
	Sig.(Значимост)

	Въпрос 1
	EXPV1 & KONTV1
	44
	.609
	.000

	Въпрос 2
	EXPV2 & KONTV2
	44
	.934
	.000

	Въпрос 3
	EXPV3 & KONTV3
	44
	.814
	.000

	Въпрос 4
	EXPV4 & KONTV4
	44
	.750
	.000


	Paired Samples Test (Свързани извадки, тест)

	
	Paired Differences (Подвойкови разлики)
	t
	df (Степени на свобода)
	Sig. (2-tailed) (Двустранна значимост)

	
	Mean (Средна)
	Std. Deviation (Стандартно отклонение)
	Std. Error Mean (Стандартна грешка на средната)
	95% Confidence Interval of the Difference (Доверителен интервал за разликата)
	
	
	

	
	
	
	
	Lower (Долна граница)
	Upper (Горна граница)
	
	
	

	Задача  1
	EXPV1 - KONTV1
	.705
	.765
	.115
	.472
	.937
	6.110
	43
	.000

	Задача  2
	EXPV2 - KONTV2
	-.159
	.479
	.072
	-.305
	-.013
	-2.201
	43
	.033

	Задача  3
	EXPV3 - KONTV3
	.727
	.624
	.094
	.538
	.917
	7.735
	43
	.000

	Задача  4
	EXPV4 - KONTV4
	2.182
	1.281
	.193
	1.792
	2.571
	11.299
	43
	.000


	Paired Samples Statistics (Статистически свързани извадки)

	
	Mean (Средна)
	N
	Std. Deviation (Стандартно отклонение)
	Std. Error Mean (Стандартна грешка на средната)

	Задача  1
	EXPV11
	1.75
	44
	.438
	.066

	
	KONTV11
	1.57
	44
	.501
	.076

	Задача  2
	EXPV12
	2.00
	44
	.305
	.046

	
	KONTV12
	1.48
	44
	.505
	.076

	Задача  3
	EXPV21
	1.98
	44
	.403
	.061

	
	KONTV21
	2.07
	44
	.501
	.076

	Задача  4
	EXPV22
	2.11
	44
	.493
	.074

	
	KONTV22
	2.20
	44
	.509
	.077

	Задача  5
	EXPV23
	2.05
	44
	.302
	.045

	
	KONTV23
	2.02
	44
	.403
	.061

	Задача  6
	EXPV31
	2.05
	44
	.480
	.072

	
	KONTV31
	1.80
	44
	.509
	.077

	Задача  7
	EXPV32
	2.50
	44
	.591
	.089

	
	KONTV32
	2.02
	44
	.628
	.095

	Задача  8
	EXPV41
	2.52
	44
	.590
	.089

	
	KONTV41
	1.66
	44
	.645
	.097

	Задача  9
	EXPV42
	2.70
	44
	.553
	.083

	
	KONTV42
	1.70
	44
	.668
	.101

	Задача  10
	EXPV43
	1.95
	44
	.371
	.056

	
	KONTV43
	1.64
	44
	.650
	.098


	Paired Samples Correlations (Корелационни свързани извадки)

	
	N
	Correlation (Корелация)
	Sig.(Значимост)

	Задача  1
	EXPV11 & KONTV11
	44
	.662
	.000

	Задача  2
	EXPV12 & KONTV12
	44
	.302
	.046

	Задача  3
	EXPV21 & KONTV21
	44
	.814
	.000

	Задача  4
	EXPV22 & KONTV22
	44
	.832
	.000

	Задача  5
	EXPV23 & KONTV23
	44
	.757
	.000

	Задача  6
	EXPV31 & KONTV31
	44
	.609
	.000

	Задача  7
	EXPV32 & KONTV32
	44
	.658
	.000

	Задача  8
	EXPV41 & KONTV41
	44
	.846
	.000

	Задача  9
	EXPV42 & KONTV42
	44
	.577
	.000

	Задача  10
	EXPV43 & KONTV43
	44
	.509
	.000


	Paired Samples Test (Свързани извадки, тест)

	
	Paired Differences (Подвойкови разлики)
	t
	df (Степени на свобода)
	Sig. (2-tailed) (Двустранна значимост)

	
	Mean (Средна)
	Std. Deviation (Стандартно отклонение)
	Std. Error Mean (Стандартна грешка на средната)
	95% Confidence Interval of the Difference (Доверителен интервал за разликата)
	
	
	

	
	
	
	
	Lower (Долна граница)
	Upper (Горна граница)
	
	
	

	Задача  1
	EXPV11 - KONTV11
	.182
	.390
	.059
	.063
	.300
	3.091
	43
	.003

	Задача  2
	EXPV12 - KONTV12
	.523
	.505
	.076
	.369
	.676
	6.863
	43
	.000

	Задача  3
	EXPV21 - KONTV21
	-.091
	.291
	.044
	-.179
	-.002
	-2.074
	43
	.044

	Задача  4
	EXPV22 - KONTV22
	-.091
	.291
	.044
	-.179
	-.002
	-2.074
	43
	.044

	Задача  5
	EXPV23 - KONTV23
	.023
	.263
	.040
	-.057
	.103
	.573
	43
	.570

	Задача  6
	EXPV31 - KONTV31
	.250
	.438
	.066
	.117
	.383
	3.786
	43
	.000

	Задача  7
	EXPV32 - KONTV32
	.477
	.505
	.076
	.324
	.631
	6.266
	43
	.000

	Задача  8
	EXPV41 - KONTV41
	.864
	.347
	.052
	.758
	.969
	16.503
	43
	.000

	Задача  9
	EXPV42 - KONTV42
	1.000
	.571
	.086
	.827
	1.173
	11.625
	43
	.000

	Задача  10
	EXPV43 - KONTV43
	.318
	.561
	.085
	.148
	.489
	3.760
	43
	.001


ПРИЛОЖЕНИЕ 8. Резултати от формиращия етап на експеримента

T-Test

	Paired Samples Statistics (Статистически свързани извадки)

	
	Mean (Средна)
	N
	Std. Deviation (Стандартно отклонение)
	Std. Error Mean (Стандартна грешка на средната)

	Задача  1
	EXPV1
	3.75
	44
	.615
	.093

	
	EXPI1
	4.02
	44
	.731
	.110

	Задача  2
	EXPV2
	6.14
	44
	1.069
	.161

	
	EXPI2
	6.77
	44
	1.054
	.159

	Задача  3
	EXPV3
	4.55
	44
	.951
	.143

	
	EXPI3
	4.80
	44
	.878
	.132

	Задача  4
	EXPV4
	7.18
	44
	1.334
	.201

	
	EXPI4
	7.77
	44
	1.327
	.200


	Paired Samples Correlations (Корелационни свързани извадки)

	
	N
	Correlation (Корелация)
	Sig.(Значимост)

	Задача  1
	EXPV1 & EXPI1
	44
	.634
	.000

	Задача  2
	EXPV2 & EXPI2
	44
	.751
	.000

	Задача  3
	EXPV3 & EXPI3
	44
	.888
	.000

	Задача  4
	EXPV4 & EXPI4
	44
	.917
	.000


	Paired Samples Test (Свързани извадки, тест)

	
	Paired Differences (Подвойкови разлики)
	t
	df (Степени на свобода)
	Sig. (2-tailed) (Двустранна значимост)

	
	Mean (Средна)
	Std. Deviation (Стандартно отклонение)
	Std. Error Mean (Стандартна грешка на средната)
	Sig. (2
	
	
	

	
	
	
	
	Lower (Долна граница)
	Upper (Горна граница)
	
	
	

	Задача  1
	EXPI1 - EXPV1
	.273
	.585
	.088
	.095
	.451
	3.091
	43
	.003

	Задача  2
	EXPI2 - EXPV2
	.636
	.750
	.113
	.408
	.864
	5.629
	43
	.000

	Задача  3
	EXPI3 - EXPV3
	.250
	.438
	.066
	.117
	.383
	3.786
	43
	.000

	Задача  4
	EXPI4 - EXPV4
	.591
	.542
	.082
	.426
	.756
	7.231
	43
	.000


T-Test

	Paired Samples Statistics (Статистически свързани извадки)

	
	Mean (Средна)
	N
	Std. Deviation (Стандартно отклонение)
	Std. Error Mean (Стандартна грешка на средната)

	Задача  1
	EXPI11
	1.84
	44
	.479
	.072

	
	EXPV11
	1.75
	44
	.438
	.066

	Задача  2
	EXPI12
	2.18
	44
	.446
	.067

	
	EXPV12
	2.00
	44
	.305
	.046

	Задача  3
	EXPI21
	2.32
	44
	.518
	.078

	
	EXPV21
	1.98
	44
	.403
	.061

	Задача  4
	EXPI22
	2.20
	44
	.509
	.077

	
	EXPV22
	2.11
	44
	.493
	.074

	Задача  5
	EXPI23
	2.25
	44
	.438
	.066

	
	EXPV23
	2.05
	44
	.302
	.045

	Задача  6
	EXPI31
	2.16
	44
	.479
	.072

	
	EXPV31
	2.05
	44
	.480
	.072

	Задача  7
	EXPI32
	2.64
	44
	.532
	.080

	
	EXPV32
	2.50
	44
	.591
	.089

	Задача  8
	EXPI41
	2.75
	44
	.488
	.074

	
	EXPV41
	2.52
	44
	.590
	.089

	Задача  9
	EXPI42
	2.68
	44
	.471
	.071

	
	EXPV42
	2.70
	44
	.553
	.083

	Задача  10
	EXPI43
	2.34
	44
	.568
	.086

	
	EXPV43
	1.95
	44
	.371
	.056


	Paired Samples Correlations (Корелационни свързани извадки)

	
	N
	Correlation (Корелация)
	Sig.(Значимост)

	Задача  1
	EXPI11 & EXPV11
	44
	.803
	.000

	Задача  2
	EXPI12 & EXPV12
	44
	.171
	.267

	Задача  3
	EXPI21 & EXPV21
	44
	.370
	.014

	Задача  4
	EXPI22 & EXPV22
	44
	.832
	.000

	Задача  5
	EXPI23 & EXPV23
	44
	.440
	.003

	Задача  6
	EXPI31 & EXPV31
	44
	.776
	.000

	Задача  7
	EXPI32 & EXPV32
	44
	.814
	.000

	Задача  8
	EXPI41 & EXPV41
	44
	.706
	.000

	Задача  9
	EXPI42 & EXPV42
	44
	.791
	.000

	Задача  10
	EXPI43 & EXPV43
	44
	.517
	.000


	Paired Samples Test (Свързани извадки, тест)

	
	Paired Differences (Подвойкови разлики)
	t
	df (Степени на свобода)
	Sig. (2-tailed) (Двустранна значимост)

	
	Mean (Средна)
	Std. Deviation (Стандартно отклонение)
	Std. Error Mean (Стандартна грешка на средната)
	95% Confidence Interval of the Difference (Доверителен интервал за разликата)
	
	
	

	
	
	
	
	Lower (Долна граница)
	Upper (Горна граница)
	
	
	

	Задача  1
	EXPI11 - EXPV11
	.091
	.291
	.044
	.002
	.179
	2.074
	43
	.044

	Задача  2
	EXPI12 - EXPV12
	.182
	.495
	.075
	.031
	.332
	2.435
	43
	.019

	Задача  3
	EXPI21 - EXPV21
	.341
	.526
	.079
	.181
	.501
	4.301
	43
	.000

	Задача  4
	EXPI22 - EXPV22
	.091
	.291
	.044
	.002
	.179
	2.074
	43
	.044

	Задача  5
	EXPI23 - EXPV23
	.205
	.408
	.062
	.080
	.329
	3.325
	43
	.002

	Задача  6
	EXPI31 - EXPV31
	.114
	.321
	.048
	.016
	.211
	2.348
	43
	.024

	Задача  7
	EXPI32 - EXPV32
	.136
	.347
	.052
	.031
	.242
	2.606
	43
	.013

	Задача  8
	EXPI41 - EXPV41
	.227
	.424
	.064
	.098
	.356
	3.556
	43
	.001

	Задача  9
	EXPI42 - EXPV42
	-.023
	.340
	.051
	-.126
	.081
	-.443
	43
	.660

	Задача  10
	EXPI43 - EXPV43
	.386
	.493
	.074
	.237
	.536
	5.203
	43
	.000


Frequency (Честота) Table

	EXPV11

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	11
	25.0
	25.0
	25.0

	
	2
	33
	75.0
	75.0
	100.0

	
	Total (Общо)
	44
	100.0
	100.0
	


	EXPV12

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	2
	4.5
	4.5
	4.5

	
	2
	40
	90.9
	90.9
	95.5

	
	3
	2
	4.5
	4.5
	100.0

	
	Total (Общо)
	44
	100.0
	100.0
	


	EXPV21

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	4
	9.1
	9.1
	9.1

	
	2
	37
	84.1
	84.1
	93.2

	
	3
	3
	6.8
	6.8
	100.0

	
	Total (Общо)
	44
	100.0
	100.0
	


	EXPV22

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	3
	6.8
	6.8
	6.8

	
	2
	33
	75.0
	75.0
	81.8

	
	3
	8
	18.2
	18.2
	100.0

	
	Total (Общо)
	44
	100.0
	100.0
	


	EXPV23

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	1
	2.3
	2.3
	2.3

	
	2
	40
	90.9
	90.9
	93.2

	
	3
	3
	6.8
	6.8
	100.0

	
	Total (Общо)
	44
	100.0
	100.0
	


	EXPV31

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	4
	9.1
	9.1
	9.1

	
	2
	34
	77.3
	77.3
	86.4

	
	3
	6
	13.6
	13.6
	100.0

	
	Total (Общо)
	44
	100.0
	100.0
	


	EXPV32

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	2
	4.5
	4.5
	4.5

	
	2
	18
	40.9
	40.9
	45.5

	
	3
	24
	54.5
	54.5
	100.0

	
	Total (Общо)
	44
	100.0
	100.0
	


	EXPV41

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	2
	4.5
	4.5
	4.5

	
	2
	17
	38.6
	38.6
	43.2

	
	3
	25
	56.8
	56.8
	100.0

	
	Total (Общо)
	44
	100.0
	100.0
	


	EXPV42

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	2
	4.5
	4.5
	4.5

	
	2
	9
	20.5
	20.5
	25.0

	
	3
	33
	75.0
	75.0
	100.0

	
	Total (Общо)
	44
	100.0
	100.0
	


	EXPV43

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	4
	9.1
	9.1
	9.1

	
	2
	38
	86.4
	86.4
	95.5

	
	3
	2
	4.5
	4.5
	100.0

	
	Total (Общо)
	44
	100.0
	100.0
	


	EXPI11

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	9
	20.5
	20.5
	20.5

	
	2
	33
	75.0
	75.0
	95.5

	
	3
	2
	4.5
	4.5
	100.0

	
	Total (Общо)
	44
	100.0
	100.0
	


	EXPI12

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	1
	2.3
	2.3
	2.3

	
	2
	34
	77.3
	77.3
	79.5

	
	3
	9
	20.5
	20.5
	100.0

	
	Total (Общо)
	44
	100.0
	100.0
	


	EXPI21

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	1
	2.3
	2.3
	2.3

	
	2
	28
	63.6
	63.6
	65.9

	
	3
	15
	34.1
	34.1
	100.0

	
	Total (Общо)
	44
	100.0
	100.0
	


	EXPI22

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	2
	4.5
	4.5
	4.5

	
	2
	31
	70.5
	70.5
	75.0

	
	3
	11
	25.0
	25.0
	100.0

	
	Total (Общо)
	44
	100.0
	100.0
	


	EXPI23

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	2
	33
	75.0
	75.0
	75.0

	
	3
	11
	25.0
	25.0
	100.0

	
	Total (Общо)
	44
	100.0
	100.0
	


	EXPI31

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	2
	4.5
	4.5
	4.5

	
	2
	33
	75.0
	75.0
	79.5

	
	3
	9
	20.5
	20.5
	100.0

	
	Total (Общо)
	44
	100.0
	100.0
	


	EXPI32

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	1
	2.3
	2.3
	2.3

	
	2
	14
	31.8
	31.8
	34.1

	
	3
	29
	65.9
	65.9
	100.0

	
	Total (Общо)
	44
	100.0
	100.0
	


	EXPI41

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	1
	2.3
	2.3
	2.3

	
	2
	9
	20.5
	20.5
	22.7

	
	3
	34
	77.3
	77.3
	100.0

	
	Total (Общо)
	44
	100.0
	100.0
	


	EXPI42

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	2
	14
	31.8
	31.8
	31.8

	
	3
	30
	68.2
	68.2
	100.0

	
	Total (Общо)
	44
	100.0
	100.0
	


	EXPI43

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	2
	4.5
	4.5
	4.5

	
	2
	25
	56.8
	56.8
	61.4

	
	3
	17
	38.6
	38.6
	100.0

	
	Total (Общо)
	44
	100.0
	100.0
	


ПРИЛОЖЕНИЕ 9. Резултати от заключителния (контролен) етап на експеримента

T-Test

	Paired Samples Statistics (Статистически свързани извадки)

	
	Mean (Средна)
	N
	Std. Deviation (Стандартно отклонение)
	Std. Error Mean (Стандартна грешка на средната)

	Задача  1
	EXPI1
	4.02
	44
	.731
	.110

	
	KONTI1
	3.68
	44
	.639
	.096

	Задача  2
	EXPI2
	6.77
	44
	1.054
	.159

	
	KONTI2
	6.41
	44
	1.041
	.157

	Задача  3
	EXPI3
	4.80
	44
	.878
	.132

	
	KONTI3
	4.41
	44
	.948
	.143

	Задача  4
	EXPI4
	7.77
	44
	1.327
	.200

	
	KONTI4
	6.66
	44
	1.478
	.223


	Paired Samples Correlations (Корелационни свързани извадки)

	
	N
	Correlation (Корелация)
	Sig.(Значимост)

	Задача  1
	EXPI1 & KONTI1
	44
	.614
	.000

	Задача  2
	EXPI2 & KONTI2
	44
	.532
	.000

	Задача  3
	EXPI3 & KONTI3
	44
	.829
	.000

	Задача  4
	EXPI4 & KONTI4
	44
	.885
	.000


	Paired Samples Test (Свързани извадки, тест)

	
	Paired Differences (Подвойкови разлики)
	t
	df (Степени на свобода)
	Sig. (2-tailed) (Двустранна значимост)

	
	Mean (Средна)
	Std. Deviation (Стандартно отклонение)
	Std. Error Mean (Стандартна грешка на средната)
	95% Confidence Interval of the Difference (Доверителен интервал за разликата)
	
	
	

	
	
	
	
	Lower (Долна граница)
	Upper (Горна граница)
	
	
	

	Задача  1
	EXPI1 - KONTI1
	.341
	.608
	.092
	.156
	.526
	3.720
	43
	.001

	Задача  2
	EXPI2 - KONTI2
	.364
	1.014
	.153
	.055
	.672
	2.380
	43
	.022

	Задача  3
	EXPI3 - KONTI3
	.386
	.538
	.081
	.223
	.550
	4.766
	43
	.000

	Задача  4
	EXPI4 - KONTI4
	1.114
	.689
	.104
	.904
	1.323
	10.716
	43
	.000


T-Test

	Paired Samples Statistics (Статистически свързани извадки)

	
	Mean (Средна)
	N
	Std. Deviation (Стандартно отклонение)
	Std. Error Mean (Стандартна грешка на средната)

	Задача  1
	EXPI11
	1.84
	44
	.479
	.072

	
	KONTI11
	1.73
	44
	.451
	.068

	Задача  2
	EXPI12
	2.18
	44
	.446
	.067

	
	KONTI12
	1.95
	44
	.302
	.045

	Задача  3
	EXPI21
	2.32
	44
	.518
	.078

	
	KONTI21
	2.00
	44
	.431
	.065

	Задача  4
	EXPI22
	2.20
	44
	.509
	.077

	
	KONTI22
	2.20
	44
	.509
	.077

	Задача  5
	EXPI23
	2.25
	44
	.438
	.066

	
	KONTI23
	2.20
	44
	.509
	.077

	Задача  6
	EXPI31
	2.16
	44
	.479
	.072

	
	KONTI31
	2.00
	44
	.431
	.065

	Задача  7
	EXPI32
	2.64
	44
	.532
	.080

	
	KONTI32
	2.41
	44
	.622
	.094

	Задача  8
	EXPI41
	2.75
	44
	.488
	.074

	
	KONTI41
	2.32
	44
	.639
	.096

	Задача  9
	EXPI42
	2.68
	44
	.471
	.071

	
	KONTI42
	2.43
	44
	.625
	.094

	Задача  10
	EXPI43
	2.34
	44
	.568
	.086

	
	KONTI43
	1.91
	44
	.362
	.055


	Paired Samples Correlations (Корелационни свързани извадки)

	
	N
	Correlation (Корелация)
	Sig.(Значимост)

	Задача  1
	EXPI11 & KONTI11
	44
	.763
	.000

	Задача  2
	EXPI12 & KONTI12
	44
	.236
	.123

	Задача  3
	EXPI21 & KONTI21
	44
	.104
	.501

	Задача  4
	EXPI22 & KONTI22
	44
	.552
	.000

	Задача  5
	EXPI23 & KONTI23
	44
	-.026
	.867

	Задача  6
	EXPI31 & KONTI31
	44
	.675
	.000

	Задача  7
	EXPI32 & KONTI32
	44
	.741
	.000

	Задача  8
	EXPI41 & KONTI41
	44
	.634
	.000

	Задача  9
	EXPI42 & KONTI42
	44
	.714
	.000

	Задача  10
	EXPI43 & KONTI43
	44
	.493
	.001


	Paired Samples Test (Свързани извадки, тест)

	
	Paired Differences (Подвойкови разлики)
	t
	df (Степени на свобода)
	Sig. (2-tailed) (Двустранна значимост)

	
	Mean (Средна)
	Std. Deviation (Стандартно отклонение)
	Std. Error Mean (Стандартна грешка на средната)
	95% Confidence Interval of the Difference (Доверителен интервал за разликата)
	
	
	

	
	
	
	
	Lower (Долна граница)
	Upper (Горна граница)
	
	
	

	Задача  1
	EXPI11 - KONTI11
	.114
	.321
	.048
	.016
	.211
	2.348
	43
	.024

	Задача  2
	EXPI12 - KONTI12
	.227
	.476
	.072
	.083
	.372
	3.170
	43
	.003

	Задача  3
	EXPI21 - KONTI21
	.318
	.639
	.096
	.124
	.512
	3.304
	43
	.002

	Задача  4
	EXPI22 - KONTI22
	.000
	.482
	.073
	-.147
	.147
	.000
	43
	1.000

	Задача  5
	EXPI23 - KONTI23
	.045
	.680
	.103
	-.161
	.252
	.443
	43
	.660

	Задача  6
	EXPI31 - KONTI31
	.159
	.370
	.056
	.047
	.272
	2.852
	43
	.007

	Задача  7
	EXPI32 - KONTI32
	.227
	.424
	.064
	.098
	.356
	3.556
	43
	.001

	Задача  8
	EXPI41 - KONTI41
	.432
	.501
	.076
	.279
	.584
	5.717
	43
	.000

	Задача  9
	EXPI42 - KONTI42
	.250
	.438
	.066
	.117
	.383
	3.786
	43
	.000

	Задача  10
	EXPI43 - KONTI43
	.432
	.501
	.076
	.279
	.584
	5.717
	43
	.000


Frequency Table

	EXPI11

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	9
	20.5
	20.5
	20.5

	
	2
	33
	75.0
	75.0
	95.5

	
	3
	2
	4.5
	4.5
	100.0

	
	Total (Общо)
	44
	100.0
	100.0
	


	EXPI12

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	1
	2.3
	2.3
	2.3

	
	2
	34
	77.3
	77.3
	79.5

	
	3
	9
	20.5
	20.5
	100.0

	
	Total (Общо)
	44
	100.0
	100.0
	


	EXPI21

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	1
	2.3
	2.3
	2.3

	
	2
	28
	63.6
	63.6
	65.9

	
	3
	15
	34.1
	34.1
	100.0

	
	Total (Общо)
	44
	100.0
	100.0
	


	EXPI22

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	2
	4.5
	4.5
	4.5

	
	2
	31
	70.5
	70.5
	75.0

	
	3
	11
	25.0
	25.0
	100.0

	
	Total (Общо)
	44
	100.0
	100.0
	


	EXPI23

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	2
	33
	75.0
	75.0
	75.0

	
	3
	11
	25.0
	25.0
	100.0

	
	Total (Общо)
	44
	100.0
	100.0
	


	EXPI31

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	2
	4.5
	4.5
	4.5

	
	2
	33
	75.0
	75.0
	79.5

	
	3
	9
	20.5
	20.5
	100.0

	
	Total (Общо)
	44
	100.0
	100.0
	


	EXPI32

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	1
	2.3
	2.3
	2.3

	
	2
	14
	31.8
	31.8
	34.1

	
	3
	29
	65.9
	65.9
	100.0

	
	Total (Общо)
	44
	100.0
	100.0
	


	EXPI41

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	1
	2.3
	2.3
	2.3

	
	2
	9
	20.5
	20.5
	22.7

	
	3
	34
	77.3
	77.3
	100.0

	
	Total (Общо)
	44
	100.0
	100.0
	


	EXPI42

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	2
	14
	31.8
	31.8
	31.8

	
	3
	30
	68.2
	68.2
	100.0

	
	Total (Общо)
	44
	100.0
	100.0
	


	EXPI43

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	2
	4.5
	4.5
	4.5

	
	2
	25
	56.8
	56.8
	61.4

	
	3
	17
	38.6
	38.6
	100.0

	
	Total (Общо)
	44
	100.0
	100.0
	


	KONTI11

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	12
	27.3
	27.3
	27.3

	
	2
	32
	72.7
	72.7
	100.0

	
	Total (Общо)
	44
	100.0
	100.0
	


	KONTI12

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	3
	6.8
	6.8
	6.8

	
	2
	40
	90.9
	90.9
	97.7

	
	3
	1
	2.3
	2.3
	100.0

	
	Total (Общо)
	44
	100.0
	100.0
	


	KONTI21

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	4
	9.1
	9.1
	9.1

	
	2
	36
	81.8
	81.8
	90.9

	
	3
	4
	9.1
	9.1
	100.0

	
	Total (Общо)
	44
	100.0
	100.0
	


	KONTI22

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	2
	4.5
	4.5
	4.5

	
	2
	31
	70.5
	70.5
	75.0

	
	3
	11
	25.0
	25.0
	100.0

	
	Total (Общо)
	44
	100.0
	100.0
	

	
	
	
	
	
	


	KONTI23

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	2
	4.5
	4.5
	4.5

	
	2
	31
	70.5
	70.5
	75.0

	
	3
	11
	25.0
	25.0
	100.0

	
	Total (Общо)
	44
	100.0
	100.0
	


	KONTI31

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	4
	9.1
	9.1
	9.1

	
	2
	36
	81.8
	81.8
	90.9

	
	3
	4
	9.1
	9.1
	100.0

	
	Total (Общо)
	44
	100.0
	100.0
	


	KONTI32

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	3
	6.8
	6.8
	6.8

	
	2
	20
	45.5
	45.5
	52.3

	
	3
	21
	47.7
	47.7
	100.0

	
	Total (Общо)
	44
	100.0
	100.0
	


	KONTI41

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	4
	9.1
	9.1
	9.1

	
	2
	22
	50.0
	50.0
	59.1

	
	3
	18
	40.9
	40.9
	100.0

	
	Total (Общо)
	44
	100.0
	100.0
	


	KONTI42

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	3
	6.8
	6.8
	6.8

	
	2
	19
	43.2
	43.2
	50.0

	
	3
	22
	50.0
	50.0
	100.0

	
	Total (Общо)
	44
	100.0
	100.0
	


	KONTI43

	
	Frequency (Честота)
	Percent (Процент)
	Valid Percent (Валиден процент)
	Cumulative Percent (Процент с натрупване)

	Valid (Валидна стойност)
	1
	5
	11.4
	11.4
	11.4

	
	2
	38
	86.4
	86.4
	97.7

	
	3
	1
	2.3
	2.3
	100.0

	
	Total (Общо)
	44
	100.0
	100.0
	


ПРИЛОЖЕНИЕ 10-1. Годишно тематично разпределение по български език и литература
	№
	Дата
	Тема
	Вид на урока
	Нови понятия
	Забележка

	1
	IX
	Обичам  те родино – Ел. Багряна
	
	
	
	

	2
	IX
	Строеж на езика
	
	
	
	

	3
	IX
	Букова гора – В. Мутафчиева
	
	
	
	

	4
	IX
	Строеж на езика
	
	упр.
	
	

	5
	IX
	Букова гора – В. Мутафчиева
	
	втори час
	
	

	6
	IX
	Думите за учтивост
	
	КРУ –2 часа
	
	

	8
	IX
	Есен – В. Петров
	
	
	
	

	9
	IX
	Общуване
	
	
	
	

	10
	IX
	Защо Врабчо не отиде в топлите страни
	
	
	
	

	11
	IX
	Входно ниво
	
	
	
	

	12
	IX
	Матилда – Роалд Дал
	
	
	
	

	13
	IX
	Устно общуване
	
	КРУ –1 часа
	
	

	14
	IX
	Български нар. Приказки
	
	ИЧ
	
	

	15
	X
	Трудности при писмено общуване
	
	
	
	

	16
	X
	Мома и слънце – бълг. нар. песен
	
	
	
	

	17
	X
	Слънчова майка – бълг. нар. приказка
	
	
	
	

	18
	X
	Трудности при писмено общуване
	
	упр.
	
	

	19
	X
	Хубавец – Л. Милева
	
	
	
	

	20
	X
	Писмено общуване
	
	КРУ - 2часа
	
	

	22
	X
	Хубавец  – Л. Милева
	
	втори час
	
	

	23
	X
	Редактиране
	
	
	редактиране
	

	24
	X
	Служба пазач – Ст. Пенчева
	
	
	
	

	25
	X
	Редактиране
	
	упр.
	
	

	26
	X
	Служба пазач – Ст. Пенчева
	
	втори час
	
	

	27
	X
	Редактиране на текст
	
	КРУ – 1 час
	
	

	28
	X
	Приключенията на Лиско – Б. Априлов
	
	ИЧ
	
	

	29
	X
	Портрети в куплети – Цанко Лалев
	
	
	
	

	30
	X
	Звукове и букви
	
	
	
	

	31
	X
	Между нас да си остане – В. Самуилов
	
	
	
	

	32
	X
	Звукове и букви
	
	упр.
	
	

	33
	X
	Преразказ на приказка
	
	КРУ–2 часа
	
	

	35
	X
	Опакият свят все пак не е най-опак
	
	
	
	

	36
	X
	Опакият свят все пак не е най-опак
	
	
	
	

	37
	X
	Гласни звукове. Правопис
	
	
	
	

	38
	X
	Разходка – Рада Москова
	
	
	
	

	39
	X
	Правопис на гласните звукове
	
	упр.
	
	

	40
	X
	Шшшт! – Зоя Василева
	
	
	
	

	41
	X
	Поправка на преразказа
	
	КРУ–1 час
	
	

	42
	X
	Повести за Карлсон – А. Линдгрен
	
	ИЧ
	повест
	

	43
	X
	Двубой – Н. Хайтов
	
	
	
	

	44
	X
	Съгласни звукове. Правопис
	
	
	
	

	45
	X
	Храброто борче – Л. Даскалова
	
	
	
	

	46
	XI
	Правопис на съгласните звукове
	
	упр.
	
	

	47
	XI
	Крали Марко и Вила самовила
	
	
	
	

	48
	XI
	Преразказ на басня
	
	КРУ – 2 часа
	
	

	50
	XI
	Крали Марко и Вила самовила
	
	втори час
	
	

	51
	XI
	Думи със струпани съгласни
	
	
	струпани съгласни
	

	52
	XI
	Думи със струпани съгласни
	
	упр.
	
	

	53
	XI
	Бодливият трън – Ем. Станев
	
	
	
	

	54
	XI
	Бодливият трън – Ем. Станев
	
	втори час
	
	

	55
	XI
	Поправка на преразказа на басня
	
	КРУ–1 час
	
	

	56
	XI
	Стихотворения, приказки и гатанки –Асен  Разцветников
	
	ИЧ
	
	

	57
	XI
	Думите в речта
	
	
	
	

	58
	XI
	Бърза работа – срам за майстора
	
	
	
	

	59
	XI
	Бърза работа – срам за майстора
	
	втори час
	
	

	60
	XI
	Думите в речта
	
	упр.
	
	

	61
	XI
	Мишлето Каролина – Дж. Крюс
	
	
	
	

	62
	XI
	Мишлето Каролина – Дж. Крюс
	
	втори час
	
	

	63
	XI
	Преразказване на разказ
	
	КРУ–2 часа
	
	

	65
	XI
	Сродни думи. Корен.
	
	
	представка, корен, наставка
	

	66
	XI
	Сродни думи. Корен.
	
	упр.
	
	

	67
	XI
	Богатият Мравей – Елин Пелин
	
	
	
	

	68
	XI
	Богатият Мравей – Елин Пелин
	
	втори час
	
	

	69
	XI
	Поправка на  преразказа на разказ
	
	КРУ –1 час
	
	

	70
	XI
	Малки жабешки истории – Й. Радичков
	
	ИЧ
	
	

	71
	XI
	Части на думата
	
	
	
	

	72
	XI
	Голямото пътешествие на малкото мишле
	
	
	
	

	73
	XI
	Голямото пътешествие на малкото мишле
	
	втори час
	
	

	74
	XI
	Части на думата
	
	упр.
	
	

	75
	XI
	Снежен човек – А. Германов
	
	
	
	

	76
	XII
	Преразказ на откъс от роман
	
	КРУ – 2 часа
	роман за деца
	

	78
	XII
	Зима иде! – К. Христов
	
	
	
	

	79
	XII
	Образуване на думите
	
	
	
	

	80
	XII
	Тънкият крал и дебелият готвач
	
	
	
	

	81
	XII
	Образуване на думите
	
	упр.
	
	

	82
	XII
	Тънкият крал и дебелият готвач
	
	втори час
	
	

	83
	XII
	Поправка на преразказа
	
	КРУ – 1 час
	
	

	84
	XII
	Приключенията на Пинокио
	
	ИЧ
	
	

	85
	XII
	Бъдни вечер –Ем. Попдимитров
	
	
	
	

	86
	XII
	Правопис при образуване на думите
	
	
	
	

	87
	XII
	Бъдни вечер – Ем. Попдимитров
	
	втори час
	
	

	88
	XII
	Самостоятелна работа
	
	
	
	

	89
	XII
	Коледа в обора –А. Линдгрен
	
	
	
	

	90
	XII
	Преразказ на текст от енциклопедия
	
	КРУ –2 часа
	
	

	92
	XII
	Коледа в обора – А. Линдгрен
	
	втори час
	
	

	93
	XII
	Съществителни имена
	
	
	
	

	94
	XII
	Съществителни имена
	
	упр.
	
	

	95
	XII
	Хей, другари – Й. Стубел
	
	
	
	

	96
	XII
	Василица – Ел. Огнянова
	
	
	
	

	97
	I
	Василица – Ел. Огнянова
	
	втори час
	
	

	98
	I
	Поправка на преразказа от енциклопедия
	
	КРУ – 1 час
	
	

	99
	I
	Приключенията на Лукчо – Дж. Родари
	
	ИЧ
	
	

	100
	I
	Членуване на съществителни имена
	
	
	
	

	101
	I
	Членуване на съществителни имена
	
	упр.
	
	

	102
	I
	Деца играят вън – Г. Данаилов
	
	
	
	

	103
	I
	Деца играят вън – Г. Данаилов
	
	втори час
	
	

	104
	I
	Разказ по серия от картини
	
	КРУ – 2 часа
	
	

	106
	I
	Принцесата върху граховото зърно
	
	
	
	

	107
	I
	Правопис на съществителните имена
	
	
	
	

	108
	I
	Принцесата върху граховото зърно
	
	втори час
	
	

	109
	I
	Правопис на съществителните имена
	
	упр.
	
	

	110
	I
	Паун и жерав. Маймуна и рибари. – Езоп
	
	
	
	

	111
	I
	Поправка на разказа по серия от картини
	
	КРУ – 1 час
	
	

	112
	I
	Басните на Лафонтен
	
	ИЧ
	
	

	113
	I
	Неудобния – Ив. Цанев
	
	
	
	

	114
	I
	Лични местоимения
	
	
	лично местоимение
	

	115
	I
	Мързеливата снаха – бълг.нар. приказка
	
	
	
	

	116
	I
	Лични местоимения
	
	упр.
	
	

	117
	I
	Секира и търнокоп – Ст. Михайловски
	
	
	
	

	118
	I
	Съчиняване на приказка по подобие
	
	КРУ -2 часа
	
	

	120
	I
	Светулка – Ив. Николов
	
	
	
	

	121
	I
	Глаголи. Лице и число
	
	
	лице на глагола
	

	122
	I
	Канарче – Добри Жотев
	
	
	
	

	123
	I
	Лице и число на глаголите
	
	упр.
	
	

	124
	I
	Дар от сърце – бълг.нар.приказка
	
	
	
	

	125
	II
	Дар от сърце – бълг.нар.приказка
	
	втори час
	
	

	126
	II
	Поправка на съчинението на приказка
	
	КРУ  –1 час
	
	

	127
	II
	Енциклопедии
	
	ИЧ
	
	

	128
	II
	Сегашно време на глагола
	
	
	сегашно време
	

	129
	II
	Чанга - чунга  – тур. нар. приказка
	
	
	
	

	130
	II
	Чанга - чунга  – тур. нар. приказка
	
	втори час
	
	

	131
	II
	Сегашно време на глагола
	
	упр.
	
	

	132
	II
	Съчинение по дадено начало
	
	КРУ–2 часа
	съчинение по дадено начало
	

	134
	II
	Хвърчило –Ал. Геров
	
	
	
	

	135
	II
	Минало свършено време на глагола
	
	
	
	

	136
	II
	Игра –Биньо Иванов
	
	
	
	

	137
	II
	Минало свършено време на глагола
	
	упр.
	Минало свършено време
	

	138
	II
	Сапунени мехури
	
	
	
	

	139
	II
	Сапунени мехури
	
	втори час
	
	

	140
	II
	Поправка на съчинението по дадено начало
	
	КРУ – 1 час
	
	

	141
	II
	Книга за джунглата – Р. Киплинг
	
	ИЧ
	
	

	142
	II
	Бъдеще време на глагола
	
	
	Бъдеще време
	

	143
	II
	Бъдеще време на глагола
	
	упр.
	спомагателен глагол "съм"
	

	144
	II
	Дете и птичка – Дора Габе
	
	
	
	

	145
	II
	Дете и птичка – Дора  Габе
	
	втори час
	
	

	146
	II
	Съчинение по даден край
	
	КРУ - 2 часа
	
	

	148
	II
	Левски – Иван Вазов
	
	
	
	

	149
	II
	Употреба на глаголните времена
	
	
	
	

	150
	II
	Левският скок – Ст. Дичев
	
	
	
	

	151
	II
	Употреба на глаголните времена
	
	упр.
	
	

	152
	II
	Пеперуда –К. Христов; Сипей – Ив. Методиева
	
	
	
	

	153
	III
	Поправка на съчинението по даден край
	
	КРУ - 1 час
	
	

	154
	III
	Приказки и разкази на А. Каралийчев
	
	ИЧ
	
	

	155
	III
	Първо кокиче – Ал. Геров
	
	
	
	

	156
	III
	Правопис на глаголите
	
	
	
	

	157
	III
	Мартенички – Хр. Илиева
	
	
	
	

	158
	III
	Мартенички – Хр. Илиева
	
	втори час
	
	

	159
	III
	Правопис на глаголите
	
	упр.
	
	

	160
	III
	Съчинение на приказка с любим герой
	
	КРУ - 2 часа
	
	

	162
	III
	Великото нар.събрание в Оборище
	
	
	
	

	163
	III
	Прилагателни имена. Правопис
	
	
	
	

	164
	III
	Прилагателни имена. Правопис
	
	упр.
	
	

	165
	III
	С мама светла е нощта – Н. Кехлибарева
	
	
	
	

	166
	III
	Ръцете на мама – Г. Константинов
	
	
	
	

	167
	III
	Поправка на приказка с любим герой
	
	КРУ - 1 час
	
	

	168
	III
	Алиса в страната на чудесата
	
	ИЧ
	
	

	169
	III
	Ръцете на мама – Г. Константинов
	
	втори час
	
	

	170
	III
	Частиците за степенуване "по", "най"
	
	
	частица за степенуване
	

	171
	III
	Пролет иде –Н. Фурнаджиев
	
	
	
	

	172
	III
	Частиците за степенуване "по", "най"
	
	упр.
	
	

	173
	III
	Пеещо дърво – Лада Галина
	
	
	
	

	174
	III
	Съчинение по преживяване
	
	КРУ - 2 часа
	съчинение по преживяване
	

	176
	III
	На полето – К. Константинов
	
	
	
	

	177
	III
	Самостоятелна работа
	
	
	
	

	178
	III
	Думите при общуване
	
	
	
	

	179
	III
	На полето – К. Константинов
	
	втори час
	
	

	180
	III
	Кой е по-висок – Марко Ганчев
	
	
	
	

	181
	III
	Поправка на съчинението по преживяване
	
	КРУ - 1 час
	
	

	182
	III
	Приключенията на Том Сойер
	
	ИЧ
	
	

	183
	IV
	Животни ли са? – Луиджи Малерба
	
	
	
	

	184
	IV
	Съобщителни и въпросителни изречения
	
	
	
	

	185
	IV
	Съобщителни и въпросителни изречения
	
	упр.
	
	

	186
	IV
	Първоаприлска шега – Асен Разцветников
	
	
	
	

	187
	IV
	Урокът на Настрадин Ходжа – тур.нар.приказка
	
	
	
	

	188
	IV
	Съчинение – описание
	
	КРУ – 2 часа
	описание
	

	190
	IV
	Надлъгване – българ.нар.приказка
	
	
	
	

	
	IV
	За вас лъжа, за мене истина – Е. Пелин
	
	
	
	

	191
	IV
	Подбудителни изречения
	
	
	подбудително изречение
	

	192
	IV
	Подбудителни изречения
	
	упр.
	
	

	193
	IV
	За вас лъжа, за мене истина – Е. Пелин
	
	втори час
	
	

	194
	IV
	Лаленце се люлее – бълг. нар. песен
	
	
	
	

	195
	IV
	Поправка на съчинение описание
	
	КРУ –1 час
	
	

	196
	IV
	Патиланци– Ран Босилек
	
	ИЧ
	
	

	197
	IV
	Венци – бълг. нар. песен
	
	
	
	

	198
	IV
	Възклицателни изречения
	
	
	възклицателно изречение
	

	199
	IV
	Възклицателни изречения
	
	упр.
	
	

	200
	IV
	Как се опознава светът – Й. Радичков
	
	
	
	

	201
	IV
	Как се опознава светът – Й. Радичков
	
	втори час
	
	

	202
	IV
	Съчинение по опорни думи и изрази
	
	КРУ – 2 часа
	
	

	204
	IV
	Зелено; Планината се събужда – Иван Вазов
	
	
	
	

	205
	V
	Изреченията при общуване
	
	
	
	

	206
	V
	Самостоятелна работа
	
	
	
	

	207
	V
	Морската  царкиня и нейният дядо
	
	
	
	

	208
	V
	Далече, далече – П. Александрова
	
	
	
	

	209
	V
	Далече, далече – П. Александрова
	
	втори час
	
	

	210
	V
	Поправка на съчинението по опорни думи
	
	КРУ –1 час
	
	

	211
	V
	Книгите около нас
	
	ИЧ
	
	

	212
	V
	Трудните правила при писане
	
	
	
	

	213
	V
	Трудните правила при писане
	
	
	
	

	214
	V
	Хвърчилено врем – Ив. Цанев
	
	
	
	

	215
	V
	Поучителни бонбони – Дж. Родари
	
	
	
	

	216
	V
	Съчинение с любим герой от повест
	
	КРУ –2 часа
	
	

	218
	V
	Светите братя – Н. Райнов
	
	
	
	

	219
	V
	Богатството на бълг. език
	
	
	
	

	220
	V
	Изходно ниво
	
	
	
	

	221
	V
	Венец за Кирил и Методий – Иван Давидков
	
	
	
	

	222
	V
	Морето– Петя Дубарова
	
	
	
	

	223
	V
	Поправка на съчинението с любим герой от повест
	
	КРУ – 1 час
	
	

	224
	V
	Книги за ваканцията
	
	ИЧ
	
	


ПРИЛОЖЕНИЕ 10-2. Годишно тематично разпределение по математика
	Дата
	№
	Тема на урока
	Вид на урока
	Основни понятия
	Забележка

	ІХ
	01.
	Числата до 100 – четене, писане
	преговор
	Единици, десетици
	

	ІХ
	02.
	Редицата на числата до 100. Сравняване. Представяне на числата като сбор от десетици и единици
	преговор
	Редица на естествените числа
	

	ІХ
	03.
	Тест за входно ниво

Самостоятелна работа № 1
	проверка и оценка на знанията
	Затвърдяване на понятията
	

	ІХ
	04.
	Числата 100, 200…1000. Четене, писане, сравняване
	нови знания
	Стотица, ред на единици
	

	ІХ
	05.
	Числата от 101 до 1000 – четене, писане
	нови знания
	Ред на десетици, ред на стотици
	

	ІХ
	06.
	Представяне на числата до 1000 като сбор от стотици, десетици и единици
	нови знания,

затвърдяване
	Затвърдяване на понятията
	

	IХ
	07.
	Редица на числата до 1000. Сравняване.
	нови знания,

затвърдяване
	Затвърдяване на понятията
	

	ІХ
	08.
	Права и крива линия
	нови знания
	Права линия, крива линия
	

	Х
	09.
	Лъч
	нови знания
	Лъч, геометрична фигура
	

	Х
	10.
	Числата до 1000
	обобщение
	Обобщение на понятията
	

	Х
	11.
	Самостоятелна работа №2
	
	
	

	Х
	12.
	Събиране и изваждане на числата до 100 без преминаване
	преговор
	Алгоритъм за писмено смятане
	

	Х
	13.
	400+200; 400+20; 400+2
	нови знания
	Стотици,десетици,единици
	

	Х
	14.
	600-200;420-20;402-2
	нови знания
	Стот., дес., единици
	

	Х
	15.
	Събиране и изваждане
	затвърдяване
	Затвърдяване на понятията
	

	Х
	16.
	Километър
	нови знания
	Километър
	

	Х
	17.
	220+30; 600+250
	нови знания
	Стотици, десетици, единици
	

	Х
	18.
	250-30; 850-250
	нови знания
	Стотици, десетици, единици
	

	Х
	19.
	Събиране и изваждане
	затвърдяване
	Стотици, десетици, единици
	

	Х
	20.
	Милиметър
	нови знания
	Стотици, десетици, единици
	

	Х
	21.
	Събиране на трицифрени числа без преминаване (234+123)
	нови знания
	Милиметър, мерна единица, стотици, десетици, единици
	

	Х
	22.
	Изв. на трицифрени числа без преминаване
	нови знания
	Стотици, десетици, единици
	

	Х
	23.
	Съб.  и изв. на трицифрени числа без преминаване
	затвърдяване
	Стотици, десетици, единици
	

	Х
	24.
	Събиране и изваждане на трицифрени числа без преминаване
	затвърдяване
	Стотици, десетици, единици
	

	Х
	25.
	Текстови задачи от събиране и изваждане на трицифрени числа без преминаване
	нови знания
	Текст, задача, кратък запис
	

	ХI
	26.
	Събиране и изваждане на числата до 100 с преминаване (преговор)
	преговор
	Затвърдяване на понятията
	

	ХІ
	27.
	128+243
	затвърдяване
	Стотици, десетици, единици
	

	ХІ
	28.
	371-243
	затвърдяване
	Стотици, десетици, единици
	

	ХІ
	29.
	Събиране и изваждане до 1000 с преминаване
	нови знания
	Стотици, десетици, единици
	

	ХІ
	30.
	Събиране и изваждане до 1000 с преминаване
	нови знания
	Стотици, десетици, единици
	

	ХІ
	31.
	164+253
	затвърдяване
	Преминаване на стотица
	

	ХІ
	32.
	417-253
	нови знания
	Преминаване на стотица
	

	ХІ
	33.
	Събиране и изваждане
	нови знания
	Преминаване на стотица
	

	ХІ
	34.
	Събиране и изваждане
	нови знания
	Задачи с преминаване
	

	ХІ
	35.
	156+167
	нови знания
	Задачи с преминаване
	

	ХІ
	36.
	323-67
	затвърдяване
	Затв. на понятията
	

	ХІ
	37.
	Събиране и изваждане
	затвърдяване
	Затвърдяване на понятията
	

	ХІ
	38.
	Събиране и изваждане
	затвърдяване
	Затвърдяване на понятията
	

	ХІ
	39.
	Събиране и изваждане
	затвърдяване
	
	

	ХІ
	40.
	Събиране и изваждане
	затвърдяване
	
	

	ХІ
	41.
	Намиране на неизвестно умаляемо
	нови знания
	Умаляемо
	

	ХІ
	42.
	Намиране на неизвестно умаляемо
	затвърдяване
	Умаляемо
	

	ХІІ
	43.
	Събиране на трицифрени числа с преминаване (743+257)
	нови знания
	Стотица, десетица, единица
	

	ХІІ
	44.
	Изваждане на трицифрени числа до 1000 (1000-257)
	нови знания
	Обиколка на геометрична фигура
	

	ХІІ
	45.
	Събиране и изваждане на трицифрени числа с преминаване
	затвърдяване
	
	

	ХІІ
	46.
	Ъгъл
	нови знания
	Геометрична фигура. Ъгъл
	

	ХІІ
	47.
	Видове ъгли
	нови знания
	Ъгъл, рамо, връх
	

	ХІІ
	48.
	Видове ъгли
	затвърдяване
	Ъгъл, рамо, връх, остър и тъп ъгъл
	

	ХІІ
	49.
	Текстови задачи от събиране и изваждане на трицифрени числа с преминаване
	упражнение
	
	

	ХІІ
	50.
	Събиране и изваждане на трицифрени числа с преминаване
	обобщение
	
	

	ХІІ
	51.
	Задачи за самопроверка. Самост. работа №3
	проверка и оценка
	
	

	ХІІ
	52.
	Таблично умножение и деление
	преговор
	Таблица за умножение
	

	ХІІ
	53.
	4.40; 2.200
	нови знания
	Ред на единици, ред на дес.
	

	ХІІ
	54.
	160:4; 400:2
	нови знания
	Стотица
	

	ХІІ
	55.
	Видове триъгълници според ъглите
	нови знания
	
	

	ХІІ
	56.
	Видове триъгълници според ъглите
	затвърдяване
	
	

	І
	57.
	Умножение на сбор с число
	нови знания
	Разпр. св-во на събирането
	

	І
	58.
	Умножение на сбор с число
	затвърдяване
	Начин на решаване
	

	І
	59.
	Умножение без преминаване (123.3)
	нови знания
	Ред на единици, ред на дес.
	

	І
	60.
	Умножение без преминаване
	затвърдяване
	Ред на единици, ред на дес.
	

	І
	61.
	Умножение с преминаване (26.2)
	нови знания
	
	

	І
	62.
	Умножение с преминаване на десетиците
	затвърдяване
	
	

	І
	63.
	Умножение с преминаване на десетиците
	упражнение
	
	

	І
	64.
	Умножение с преминаване на десетиците
	упражнение
	
	

	І
	65.
	Умножение с преминаване(63.2)
	нови знания
	Числов израз
	

	І
	66.
	Умножение с преминаване на стотиците
	затвърдяване
	Математ.  кръстословица
	

	І
	67.
	Умножение с преминаване на стотиците
	упражнение
	
	

	І
	68.
	Умножение с преминаване на стотиците
	упражнение
	
	

	І
	69.
	Умножение с преминаване (64.3)
	нови знания
	
	

	І
	70.
	Умножение с две преминавания
	затвърдяване
	Чертеж, произведение
	

	IІ
	71.
	Умножение с две преминавания
	затвърдяване
	Геометрична фигура
	

	IІ
	72.
	Умножение с две преминавания
	затвърдяване
	Рационално смятане
	

	ІІ
	73.
	Текстови задачи от умножение
	затвърдяване
	Проста текстова задача
	

	ІІ
	74.
	Деление на сбор с число
	нови знания
	Деление на сбор с число
	

	ІІ
	75.
	Деление на сбор с число
	затвърдяване
	
	

	ІІ
	76.
	26:2; 264:2
	нови знания
	
	

	ІІ
	77.
	Деление
	затвърдяване
	
	

	ІІ
	78.
	Деление
	затвърдяване
	
	

	ІІ
	79.
	Деление
	затвърдяване
	
	

	ІІ
	80.
	48:3;483:3
	нови знания
	
	

	ІІ
	81.
	Деление
	затвърдяване
	
	

	ІІ
	82.
	Деление
	упражнение
	
	

	IІІ
	83.
	Грам
	нови знания
	Грам
	

	IІІ
	84.
	Грам
	затвърдяване
	Грам
	

	ІІІ
	85.
	625:5
	упражнение
	
	

	ІІІ
	86.
	Деление
	упражнение
	
	

	ІІІ
	87.
	Половинка,третинка,четвъртинка
	затвърдяване
	Половинка, третинка
	

	ІІІ
	88.
	Десетинка
	затвърдяване
	Десетинка
	

	ІІІ
	89.
	Половинка,третинка,четвъртинка,десетинка
	упражнение
	Половинка, третинка
	

	ІІІ
	90.
	Половинка,третинка,четвъртинка,десетинка
	упражнение
	Четвъртинка и десетинка
	

	ІІІ
	91.
	368:8
	нови знания
	
	

	ІІІ
	92.
	Деление
	затвърдяване
	
	

	IIІ
	93.
	Деление
	затвърдяване
	
	

	IIІ
	94.
	Деление
	затвърдяване
	
	

	IIІ
	95.
	Тон
	нови знания
	Тон
	

	IV
	96.
	Тон
	затвърдяване
	Тон
	

	IV
	97.
	324:3
	затвърдяване
	
	

	IV
	98.
	Деление
	затвърдяване
	
	

	ІV
	99.
	Деление
	затвърдяване
	
	

	ІV
	100.
	Намиране на неизвестно делимо
	нови знания
	
	

	ІV
	101.
	Секунда
	нови знания
	Секунда
	

	IV
	102.
	Век
	нови знания
	Век
	

	IV
	103.
	Секунда, век
	затвърдяване
	Секунда, век
	

	IV
	104.
	Секунда, век
	затвърдяване
	Секунда, век
	

	V
	105.
	Текстови задачи от деление
	затвърдяване
	
	

	V
	106.
	Умножение и деление на двуцифрени и трицифрени числа с едноцифрено число
	обобщение
	
	

	V
	107.
	Задачи за самопроверка
	пр.  на знанията
	
	

	V
	108.
	Самостоятелна работа №4 (изходно равнище)
	проверка и оценка
	
	

	V
	109.
	Числата до 1000 – четене, писане, сравняване
	преговор
	
	

	V
	110.
	Събиране и изваждане на числата до 1000
	преговор
	
	

	V
	111.
	Умножение и деление на двуцифрени и 

трицифрени числа
	год. преговор
	
	

	V
	112.
	Задачи за любознателните
	проверка и оценка
	
	


ПРИЛОЖЕНИЕ 11-1. Теми и използвани методи в експерименталните уроци на първо равнище

ПРИЛОЖЕНИЕ 11-2.Теми и използвани методи в експерименталните уроци на второ равнище

ПРИЛОЖЕНИЕ 11-4.Теми и използвани методи в експерименталните уроци на четвърто равнище

ПРИЛОЖЕНИЕ 12. Експериментални уроци по български език и литература и математика

УРОК № 1[image: image56]
I. Тема: „Слънчова майка“ – българска народна приказка

[image: image57.jpg]



II.  Учебник: Читанка за трети клас, издателство „Просвета – София“, София, 2004 г., авторски колектив: Р. Танкова, Ц. Лалев, М. Бунева (Танкова, Лалев, Бунева, 2004).

III.  Тип (вид) на урока: Урок за нови знания
IV. Цели на урока: 

1. Образователна: Възприемайки и осмисляйки литературната творба учениците да могат да се ориентират в сюжетното съдържание и да могат да откриват основния замисъл в него.
2. Възпитателна: Учениците да могат да откриват корелактивите за добро и зло.

3. Развиваща: Чрез ролеви игри учениците да могат да пресъздават образи, да влизат в роли, с цел стимулиране познавателната им активност.

V. Основни понятия – приказка, поука, олицетворение.

VI. Междупредметни връзки: Човекът и природата, Български език.

VII. Методи, форми и средства на обучение: 

а) методи – беседа, самостоятелна работа, указания, интерактивни методи (беседа, ролеви игри);

б) форми – групова, фронтална;

в) средства – допълнителни дидактически материали, учебник и уч. тетрадка, учебни пособия и помагала, предварително подготвена черна дъска.

VIII. Принципи:

Системност, последователност, съзнателност, активност, достъпност.

IX. Очаквани резултати:

– Учениците могат да задават въпроси върху текста и да откриват отговори в него.

– Учениците могат да дават оценка, да определят положителните и отрицателните черти на човешкия характер.

X. Предварителна подготовка: 

За учителя:
189.  Научна – Книга на учителя по литература за 3. клас (Танкова, 2004)

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа.

· Ядро на учебно съдържание, стандарти, очаквани резултати (литературно обучение) – осмисляне и възприемане на героите от приказката.

· Водещи идеи – възприемане на приказка с помощта на интерактивни методи, с цел стимулиране познавателната активност на учениците.

За учениците: Учебник, работна тетрадка, цветни моливи.

ХОД НА УРОКА:
I. Подготовка за мотивирано съобщаване на темата:

Преподавател (П): Поздрав и проверка на отсъстващите и готовността за учебния час.
П: Предлагам ви часът да започне с една игра. Аз ще ви кажа няколко реплики на литературните герои от изучени от вас произведения през миналата учебна година, а вие ще разпознаете героите и произведенията. Готови ли да слушате внимателно?

„Гроздето е много кисело и не заслужава вниманието ми“
Ученици (У): Лисицата от „Лисицата и гроздето“.

П: „Друг път ще държа хубаво затворена човката си. Добър урок ми даде  Кума Лисо и няма да го забравя никога!“.

У: Гарванът, от „Гарванът и лисицата“.

П: „Мечката ми каза да не ходя друг път с такъв приятел в гората“.

У: „Приятели и мечка“.

П: Чудесно се справихте!А помните ли, авторите на тези произведения?

У: Лафонтен е автор на първото произведение.

У: Езоп е автор на второто и третото произведение.

П: Автори на какви произведения са те?

У: На басни.

П: Какво знаете за басните?

У: Приличат на приказките, но са по-кратки. Често героите са животни, но се осмиват човешки недостатъци. Поучителни са и често поуката е дадена в края на баснята.

П: А какво знаете за приказките? (след отговорите обобщавам информацията с помощта на двама ученика)
Приказка, наричана още народна приказка е фолклорен или литературно-повествователен жанр, който се основава на измислени герои и събития. Приказката е тясно свързана с фолклора на отделните народи. В нея се срещат феи, елфи, гоблини, тролове, великани, вещици и животни, които говорят. Някои приказки са станали класика, като например приказките на Братя Грим, или тези на Ханс Кристиан Андерсен.

II. Мотивирано съобщаване на темата:

Приказките са предназначени предимно за деца. Много от тях започват с „Имало едно време…“.

П: Предлагам ви този час да посветим на една българска народна приказка. Запишете в работните си тетрадки темата на днешния урок:                 „Слънчова майка“.
III. Работа по темата:

П: Настанете се удобно, слушайте и ми отговорете: Защо вдовицата се е засрамила и какъв е урокът на Слънцето? (прочит от учителя,          емоционална пауза и начало на беседата, като оставям учениците сами да си задават въпросите и да дискутират).

П: Каква е според вас е поуката от тази приказка?

(учениците дават различни отговори, обсъждат ги и формулират общ отговор, който се записва в тетрадките).

П: Знаете ли друга приказка с подобна поука? Всеки самостоятелно да си запише в тетрадката.

У: (ученик по желание прочита написаното от самостоятелната работа).

П: Отворете читанката на страница 15 и прочетете тихо приказката, за да проследите внимателно действията на героите.

П: Да прочетем отново от началото приказката, като се разделим по роли (разпределят се ролите и следва прочит, разделението е  на принципа на четно и нечетно число).

П: Сега отново ще си разделим ролите, но този път ще проиграем приказката, като искам да импровизирате с текста (учениците влизат в роля и доста осъвременяват приказката).

П:  Сега прочетете изречението, което съдържа отговора на слънцето (четат изразително). 

П: Обяснете как го разбирате? Защо според вас хората са  разказали историята и я разказват и до сега?

У: Целта е хората да се поучат, да разбират колко лошо качество е мързела и какво впечатление прави  другите.

П: А за самите себе си какъв извод (поука) бихте си направили? (Запишете я в тетрадки те си).

П: Знаете ли други приказки с подобна поука?

У: Да (изброяват)

П: Сравнете героите от две приказки по избор и ми кажете имат ли общи черти и качества? (учениците беседват и правят устна характеристика на героите от други приказки)

П: Сега отново ще направим една игра. На дъската съм записала човешки качества. Вие ще трябва да ги отнесете към съответните герои, с които се запознахме този час (работа по групи. Първа група – качества, които притежава Слънцето. Втора група, качества които притежава вдовицата. Трета група – трите дъщери. (След приключването говорител на всяка от групите прочитат отговорите, а друг ученик – записва на дъската).

IV. Обобщение и домашна работа:

П: Ученици,  отворете учебната тетрадка на стр. 9, упр. 2. Ще работите самостоятелно.

У: Ученик прочита условието на задачата (изясняват се затрудненията по заданието).

П: Коя от двете приказки би била по-подходяща за вашите по-малки братя, сестри или, приятели?

У: Слънчова майка.

П: Защо?

У: По-кратка е и по-лесно ще я разберат.

П: Други мнения?

У: Приказката засяга темата за мързела на човек.

П: Нека да повторим всичко, което този час научихме. Какво е важно да разберем от народните приказки?

У1: В тях има поука, която е важна за хората.
У2: От приказките са произлезли много народни мъдрости, пословици и поговорки, от които се учим в нашия живот.

П: Да, точно така. Други идеи?

У: Слънцето в приказката отрича мързела на човека.

П: А образът на Слънчовата майка какво олицетворява?

У: Слънчовата майка олицетворява доброто, което помага мързела да бъде преодолян.

Задаване на домашна работа: 

П: Затова ученици всеки от вас има книги с приказки. Нали така? (за домашна работа учителят я записва на дъската, а учениците в работните си тетрадки).

У: Да, но може ли да посетим училищната     библиотека и да потърсим в нея?

П: Да, разбира се. Чудесно! Потърсете сред книгите такива, която изразява поука и направете писмен преразказ на избраната от Вас приказка.

П: От начина, по който отговаряхте на въпросите през този час, от коментарите ви и изказаните мнения, от начина, по който се превъплъщавахте и влизахте в роля,  усетих, че приказката  много ви допадна. Накара ви да мислите и разсъждавате. Предвидих интереса ви, затова проверих в училищната библиотека, какви книги с басни има и донесох някои от тях да ви ги покажа  и препоръчам за четене. Уверявам ви, че ще ви харесат и, че има на какво да ви научат. 

П: Бяхте просто чудесни! Приятен ден! Ще се видим утре сутринта.
УРОК № 2

I. Тема: „Редактиране“ 

II. Учебник: Български език за трети клас, издателство „Просвета“, София, 2004 г., авторски колектив: Танкова, Р., К. Чернева, В. Илиева (Танкова, Чернева, Илиева, 2004).
III.Тип (вид) на урока: Урок за нови знания
IV. Цели на урока: 
1. Образователна: Учениците да могат да подреждат смислово всяко изречение. Да могат да откриват неправилно изписани думи или неправилно подреден словоред.

2. Възпитателна: Учениците да усвояват правилата на съвременния български език.

3. Развиваща: Чрез ролеви игри учениците да усвоят част от нормите на правилно свързващата реч.

V. Основни понятия – редактиране, съкращаване, заместване.

VI. Междупредметни връзки: Човекът и природата, четене.

VII. Методи, форми и средства на обучение: 

а) методи – беседа, самостоятелна работа, указания, интерактивни методи (беседа, ролеви игри);

б) форми – групова, фронтална;

в) средства – допълнителни дидактически материали, учебник и уч. тетрадка, учебни пособия и помагала, предварително подготвена черна дъска.

VIII. Принципи:

Системност, последователност, съзнателност, активност, достъпност.

IX. Очаквани резултати:

– Ученикът разграничава в практически план различните видове редактиране.

– Учениците може с помощта на учителя да усъвършенства собствен или чужд чрез редактиране.

X. Предварителна подготовка: 

За учителя:
· Научна – Книга на учителя по български език (Танкова, 2004).

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа.

· Водещи идеи – редактиране на текст с помощта на интерактивни методи, с цел стимулиране познавателната активност на учениците.

За учениците: Учебник, учебна тетрадка № 1 (Танкова, Чернева, 2004), работна тетрадка, цветни  моливи.

Ход на урока:
I. Подготовка за мотивирано съобщаване на темата:

Преподавател (П): Поздрав и проверка на отсъстващите и готовността за учебния час. 
Ученик (У): Готови сме за часа.

П: Ученици, отворете работните тетрадки и запишете няколко думи. От тях съставете изречение. Космоса, ракета, излетя.
П: Готовите ученици да се облегнат назад (учениците работят самостоятелно), след което индивидуално четат. (Вариантите за съставяне на изречение са два): Ракета излетя в Космоса. В Космоса излетя ракета. И двата варианта са използвани. Следва кратка беседа за предложените варианти. Учениците дават обосновани отговори. Мотивирано поставяне на темата.

II. Мотивирано съобщаване на темата:

П: Ученици, за да бъде речта ни по-точна се налага често тя да се преработва. Когато правите писмени упражнения особено по литература аз ги проверявам и поправям. Това поправяне на нашата реч, за да стане по-точна и изразителна се нарича редактиране. Запишете в работните си тетрадки темата на днешния урок: „Редактиране“. Първа точка на урока е Определение (учениците записват в работните тетрадки, учителят на дъската). 

III. Работа по темата
П: Отворете учебниците на страница 10 и погледнете задача 1. Нека един от Вас да прочете задачата.

У: Ученик чете на глас „В аптеката“ (фронтална работа, няколко ученика дават отговори).

П: Ученици, погледнете задача 2 на страница 10, текст „Готованко“. Работете самостоятелно (учениците работят активно).

П: Предлагам ви да изиграем една игра. Разменете тетрадките си. Всеки от Вас ще провери текста на съученика си. (След приключване под формата на беседа учениците обясняват по какъв начин са редактирали текста).

П: Браво! Вие сами достигнахте до въпроса видовете редактирания. Запишете следващата точка.

У: Записват в работните си тетрадки „Видове редактиране“.
П: Какво направихте с преразказа, ученици?

У: Редактирахме го, госпожо.

П: По какъв начин се случи това?

У: Като заместихме повтарящата се дума в текста.

П: Искате ли да поиграем отново, ученици?

У: Да-а-а!

П: Ученици, представете си, че сте главни редактори на известно ученическо списание. На дъската съм Ви предоставила информационен материал за предстояща международна ученическа среща по екологичен проект. Задачата Ви е да го редактирате и да го предоставите за печат (класът се разделя на 5 групи, учениците работят активно, дискутират и записват на голям формат бяла хартия, избират си говорител на групата).

П: Ученици, готови ли сте? Нека говорителите на групите залепят готовите си печатни материали на дъската. След което, един по един да го прочетат пред всички.

У: Главните редактори (говорителят на всяка група представя материала си.

П: Браво на всички! Запази ли сте основния смисъл на текста. Ученици, по какъв начин и защо така предпочетохте да го редактирате?

У1: Нашата група замества някои думи.

У2: Моята група предпочете да добавя думи.

У3: А моята редакция направи съкращаване на думите.П: Чудесно, ученици! Това са видовете редактирания. Запишете в работните си тетрадки следните подточки: а) чрез заместване; б) чрез съкращаване; в) чрез добавяне.

У: (Учениците записват последователно в тетрадките си).

П: Продължаваме с игрите! Отново се разделяме на групи. Като всяка група ще направи редакция на текст от учебника. Той се намира на страница 11, упражнение 4. Кой ще прочете баснята от задачата?

У: (Ученик чете баснята „Пауна и щъркел“). 
П: Всяка група трябва редактира по различни начини текста и да докаже, че е права пред останалите групи (учениците започват дискусия в групите си, а учителят само насочва).

П: Коя група ще представи текста си? (всяка група презентира варианта на редакция, аргументира се пред класа).

П: Браво, ученици! Разбрахте ли какво представлява редактирането?

У: Да, това е поправка на речта, за да стане точна и изразителна.

П: И по какъв начин може да редактирате?

У1: Като използваме добавяне на думи.

У2: Също може и да заместваме думи.

У3: Съкращаваме някой неуместни думи в изречението.

П: Следващата интересна задача, която ще разгледаме, се намира в учебната тетрадка № 1, страница 8, упражнение 1.

У: (Ученик прочита на глас откъсът „Лисица и щъркел“).
П: (В атмосферата на беседа преподавателя без да налага своята позиция, с насочващи въпроси подпомага третокласниците да достигнат до правилна редакция). След изпълнението на задачата един ученик влиза в роля на главен редактор, излиза на дъската и записва редактирания текст. 

П: (учениците дават различни отговори, обсъждат ги и формулират общ отговор, който записват в тетрадките си).

П: Знаете ли друга приказка с подобна поука? Всеки самостоятелно да си запише в тетрадката.

У: (ученик по желание прочита написаното от самостоятелната работа).
П: Знаете ли други приказки с подобна поука?

У: Да (изброяват).
IV. Обобщение и домашна работа:

П: Ученици,  отворете учебната тетрадка № 1 на стр. 2,  упражнение 2. Кой ще прочете упражнението и стихотворението „Врабец“ от В. Стоянов? 
У: Ученик прочита условието на задачата (изясняват се затрудненията по заданието).

П: Ученици, ще работите самостоятелно. В кои думи има допуснати правописни грешки?

У: (Учениците работят самостоятелно, фронтална проверка на заданието чрез размяна на тетрадките помежду им).

П: Ученици, кое е най-важното, с което винаги трябва да се съобразявате при редактирането на текст?

У1: Да не допускаме повтаряне на думи, когато пишем.

У2: Правописни грешки да не правим!

П: По какъв начин редактираме текст?

У1: Като добавяме думи.

У2: Съкращаваме думи е най-добре да използваме.

У3: Заместваме някой думи с други, които са по-подходящи за текста.

П: С каква цел използваме тези видове редактирания?

У: За да станат по-благозвучни и точни текстовете ни, госпожо. 

П: Браво, ученици! 

Задаване на домашна работа от учебната тетрадка № 1, на страница 9, упражнение 4 и 5 остават за домашна работа (учителят записва на дъската, а учениците – в работните си тетрадки).

 П: Бяхте чудесни! Приятен ден! Ще се видим утре сутринта.
УРОК № 3[image: image61]
I. Тема: „Повести за Карлсон“. „Лудориите на Карлсон“

II. Учебник: Читанка за трети клас, издателство „Просвета – София“, София, 2004 г., авторски колектив: Р. Танкова, Ц. Лалев, М. Бунева (Танкова, Лалев, Бунева, 2004). 

III. Тип (вид) на урока: Урок за нови знания
IV. Цели на урока: 

1. Образователна: Запознаване на учениците с откъс от повест и да се усъвършенстват уменията им да четат правилно, съзнателно и изразително.

2. Възпитателна: Да се стимулира читателския интерес на третокласниците.

3. Развиваща: Чрез ролеви игри учениците да развият логическото си мислене и усъвършенстване на четивната техника, с цел стимулиране познавателната им активност.

V. Основни понятия – повест, поука.

VI. Междупредметни връзки: Човекът и природата, български език, изобразително изкуство.

VII. Методи, форми и средства на обучение: 

а) методи – беседа, самостоятелна работа, указания, интерактивни методи (беседа, ролеви игри);

б) форми – групова, фронтална;

в) средства – допълнителни дидактически материали, учебник и уч. тетрадка, учебни пособия и помагала, предварително подготвена черна дъска.

VIII. Принципи:

Системност, последователност, съзнателност, активност, достъпност.

IX. Очаквани резултати:

– Ученикът се ориентира в етически отношения в малката общност в изученото произведение.

·  Ученикът изразява емоционално – оценъчно отношение към герои и ситуации в литературната творба.

X. Предварителна подготовка: 

За учителя:
190.  Научна – Книга на учителя по литература за 3. клас (Танкова, 2004)

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа.

· Ядро: Социокултурна и литературна компетентност – общуване с художествената творба.

· Водещи идеи – възприемане на повест с помощта на интерактивни методи, с цел стимулиране познавателната активност на учениците.

За учениците: Учебник, книга „Три повести за Карлсон“, работна тетрадка, цветни моливи.
ХОД НА УРОКА:
I. Подготовка за мотивирано съобщаване на темата:

Преподавател (П): Поздрав и проверка на отсъстващите и готовността за учебния час. 
Ученик (У): Готови сме за часа.

П: Ученици, обичате ли игрите?

У1: Да, много! 

У2: Отново изненада!

У3: И то приятна, надяваме се!

П: Започваме със следната игра. Искам в работните си тетрадки да си начертаете схема на модела, който съм Ви направила на дъската. Хайде на работа! (учениците работят 3 минути самостоятелно).

П: Готови ли сте, ученици?

У: Да! (колективен отговор).

П: Аз ще Ви подавам различни инструкции за работа, а Вие ще ги изпълнявате. Разбрахте ли ме. Някакви въпроси?

У: Да, госпожо. Хайде, нямаме търпение. Готови сме!

П: В първото квадратче на модела запишете буква на дреха, която обуваме на краката. 

У1: Чорап, госпожо!

П: Коя е буквата, ученици?

У2: Буквата е „П“.

П: Във второто квадратче, запишете буква, която се записва като колело. Сетихте ли се коя е буквата, ученици?

У: Буквата е „О“, госпожо

П: В следващото квадратче, ще запишете третата буква от нашата азбука. Коя е буквата, ученици?

У: Буквата е „В“.

П: Със следващата буква започва един от символите на Коледа и нова година, който е вид дръвче. Кое е то?

У1: Елхичка, госпожо! Така ли е?

У2: Буквата е „Е“.

П: В следващото квадратче ще запишете един звукоподражателен звук на змията.

У: С – с – с – с.

II. Мотивирано съобщаване на темата:

П: А сега сетихте ли се коя е последната буква в модела?

У: Да, буквата „Т“ и думата, която се получава е повест.

П: Някой сеща ли се какво е повестта?

У: Да, дълъг разказ за героя с много описани случки.

П: Да, точно така. Днес ще се запознаем с част от една повест. Запишете темата на днешния урок „Лудориите на Карлсон“ (учителят записва на дъската, учениците в работните си тетрадки).

III. Работа по темата
П:  Кой от Вас се досеща кой е авторът на повестта?

У: Астрид Лингрен.

П: Точно така! Сега всеки от Вас самостоятелно да прочете текста и помислете върху следните два въпроса. Кое е необичайното във външния вид на Карлсон? За какво му служи копчето на корема? (следва тих прочит от учениците).
П: Кой ще отговори на първия въпрос?

У1: Карлсон е интересен.

П: Други мнения, ученици?

У2: Карлсон има перка на гърба си, госпожо.

П: А копчето на корема му според Вас за какво му служи?

У: За да лети, може би, нали е герой.

П: Страхотни отговори! Благодаря Ви! Сега ще се разделите на четири групи. И всяка отделна група ще измисли свой край на тази история (учениците работят самостоятелно).

У: Виждам, че ставате шумни, което ми подсказва, че сте готови. Това така ли е? (всяка група представя своят вариант, учениците беседват и излагат вижданията си за избора си).

П: Сега искам да прочетем на глас текста, но по роли да се случи това. Кой ще е в ролята на автор?

У1: Аз!

П: Страхотно! Кой ще чете репликите на Карлсон?

У2: Аз!

П: Браво! И остана ролята на Дребосъчето, нали така? Кой ще е Дребосъчето, ученици? 

У3: Аз! 
П: Благодаря Ви! Започваме! (четене по роли пред целия клас).

П: Кой от Вас ще се опита да преразкаже много накратко текста, влизайки в ролята на Карлсон? 

У: Искам аз да се опитам, госпожо!

П: Добре. Успех! (ученик преразказва).

П: Браво, много добре. Още някой искали да опита?

У: Да! Аз, госпожо!

П: Да но ще преразкажеш случката, но влизайки в ролята на Дребосъчето. Хайде, опитай! (ученик преразказва историята с патос).

IV. Обобщение и домашна работа:

П: Браво! Според Вас ученици, защо Карлсон замисля тази история?

У: За да даде урок на родителите си, госпожо.

П: Добре! А как оценявате цялостната постъпка на Карлсон?

У1: Интересна.

У2: Наивна е.

У3: Смешна весела.

У4: Различна е. Карлсон е страхотен.

П: Браво, ученици! Запишете в работните си тетрадки за домашна работа следното. Нарисувайте част от повестта, която най-много Ви е допаднала и я озаглавете.

У: Страхотна домашна работа.

П: Да и Вие бяхте страхотни този час. Благодаря Ви! До скоро, ученици! 
УРОК № 4[image: image62]
I. Тема: Части на думата

II. Учебник: Български език за трети клас, издателство „Просвета“, София, 2004 г., авторски колектив: Танкова, Р., К. Чернева, В. Илиева (Танкова, Чернева, Илиева, 2004). 
III. Тип (вид) на урока: Урок за нови знания
IV. Цели на урока: 
1. Образователна: Усъвършенстване на уменията за образуване на сродни думи и за определяне корена на думата; формиране на умения за отделяне на представките като части на думите; овладяване на действия за морфемен анализ на дума.
2. Възпитателна: Да се стимулира читателския интерес на третокласниците.

3. Развиваща: Чрез делови игри учениците да развият логическото си мислене и усъвършенстване на четивната техника, с цел стимулиране познавателната им активност.

V. Основни понятия – сродни думи, части на думата.

VI. Междупредметни връзки: Четене, изобразително изкуство.

VII. Методи, форми и средства на обучение: 

а) методи – беседа, самостоятелна работа, указания, интерактивни методи (беседа, делова игра);

б) форми – групова, фронтална;

в) средства – допълнителни дидактически материали, учебник и уч. тетрадка, учебни пособия и помагала, предварително подготвена черна дъска.

VIII. Принципи:

Системност, последователност, съзнателност, активност, достъпност.

IX. Очаквани резултати:

– Ученикът може да образува съществителни имена с помощта на представки.
X. Предварителна подготовка: 

За учителя:
191.  Научна – Книга на учителя по български език за 3. клас (Танкова, 2004)

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа.

· Водещи идеи – възприемане на части на думата с помощта на интерактивни методи, с цел стимулиране познавателната активност на учениците.

За учениците: Учебник, работна тетрадка, учебна тетрадка, цветни моливи.

ХОД НА УРОКА:
I. Подготовка за мотивирано съобщаване на темата:

Преподавател (П): Поздрав и проверка на отсъстващите и готовността за учебния час.Ученици, можем ли да започнем?
Ученик (У): Готови сме за часа.

П: Ученици на дъската има записани няколко думи. Кой от Вас иска да ги прочете?

У: Ученик чете следните думи: стар, старец, остарял, престарял.

П: Коя е общата им част?

У: Корен, госпожо.

П: А какви са думите като части на речта?

У1: Какви да са…?

У2: Сродни може би.

П: Коренът е в основата на думата. Как се назовават думите, които имат обща част и сходно значение?

У: Сродни думи?

П: Да, така е! Браво!

II. Мотивирано съобщаване на темата:

П: Ученици, запишете темата на урока „Части на думата“ (учениците записват в работните си тетрадки, а учителят на дъската).

III. Работа по темата
П: Като първа точка от плана на урока запишете: 1. Представка – част от думата, която стои пред корена. Ученици, кой ще каже бързо една дума, а аз ще я запиша на дъската?
У: Думата пиша, госпожо.
П:  (записва на дъската). Сега ще образуваме още няколко думи като използваме представки. Какво същност е представка?
У: Част от думата, която стои пред корена.
П: Тогава Ви ще ми казвате думите, а някой от Вас да излезе и да ги записвам на дъската.
У: (пожелание ученик излиза пред класа и записва изброените думи на дъската от учениците).

У1: Пиша.
У2: Изпиша.
У3: Опиша.
У4: Допиша.
У5: Напиша.
У6: Отпиша
У7: Разпиша.
П: Благодаря Ви, ученици! Достатъчно са думите. Запишете втора точка от плана на урока 2. Представка – на, под, раз, из, от, за, у, над и др. (учениците записват в работните си тетрадки, а учителят на дъската). Сега отворете учебника на страница 24 и погледнете упражнение 1. Кой ще го прочете?
У: (ученик пожелание прочита задачата, учителят разяснява и обяснява по нея, учениците работят самостоятелно).

П: Кой ще каже кои са глаголите с представка?
У1: Глаголът е върти, госпожо.
У2: Свири.
У3: Пее също е глагол.
П: Точно така, ученици. Хайде да образуваме други думи с посочените представки.
У1: Запиша.
У2: Запея.
У3: Затанцувам.
У4: Заигравам.
П: Браво, ученици! Препишете думите от дъската. Кой от Вас ще ги прочете?
У1: Разлях, обърша, измазах (ученик пожелание чете на глас, останалите ученици записват в работните си тетрадки).

П: Добре! Друг от Вас? 
У2: Удавя, скрих, натроших.
П: Нека сега заместим представките им с други. Кой ще започне?
У1: Разлях, долях, налях, прелях.
У2: Обърша, избърша, пообърша.
У3: Измазах, размазах, намазах.
П: Достатъчно. Браво, ученици! Сега ще направим една състезателна игра. Разделяме се на четири отбора. Трябва всеки отбор за 3 минути да напишете най-много думи със следните представки, написани на дъската. А те са: из, под, раз, над. (Учениците работят на групи. След изтичане на оказаното време започва отборното представяне и дискусия. Учениците сами откриват грешките и пропуските си).

У1: Изиграх, подбрах, разходих, надскочих, изскочих, подиграх, разпилях.
У2: Надиграх, надпях, надсвирих, надвиках, извървях, развях, подхвърлих, подсвирнах, подсказах, изхвърлих, извиках, изпитва.
У3: Извървях, подскачам, развикам, подсвирвам, насвирвам.
У4: Надпях, изпях, подпях, разпях.
П: Чудесно, ученици! Най-много думи са написали … третата група. Браво на тях! Сега отворете учебната тетрадка на страница 22 и погледнете упражнение 1. Кой ще прочете условието?
У: (Ученик чете на глас условието и стихчето на Ив. Цанев „Безжичен телефон“, класът работи устно).

П: Добре, ученици! Сега ще играем на редактори. Разделям Ви на две групи като: първа група работи по втора задача на страница 22 от учебната тетрадка, а втора група – трета задача на страница 23. След като приключите по двойки, така както се на чина, разменяте тетрадките си и проверявате задачата на другия си съученик (учениците работят самостоятелно, учителят насочва и подпомага учениците). 

У: (Учениците по двойки: обясняват, обосновават се спорят, изслушват се по изпълнението на задачата, откриват пропуските си в изпълнението на упражнението). 
IV. Обобщение и домашна работа:

П: Това бяха думите, в които Вие използвахте представки и образувахте нови думи. За домашна работа ще се превърнете в малки изследователи. За целта ще трябва да потърсите правописен речник и в него всеки от Вас ще трябва да открие най-много думи с представките: пре-; при-; о-; у-. Напишете ги. Съставете изречения с някои от тях по избор. Имате ли въпроси, ученици? 
У: Задължително ли да си го закупим от книжарницата?
П: Не, не е задължително! Може да го потърсите в училищната или регионалната библиотека в града.
У: Добре.
П: Бяхте страхотни този час! Поздравления за всички вас.                           
УРОК № 5[image: image65]
I. Тема: Километър
II. Учебник: Манова, А., Р. Рангелова, Ю. Гарчева. Математика за трети клас. Изд. „Просвета – София“, С., 2004 (Манова, Рангелова, Гарчева, 2004). 
III. Тип (вид) на урока: Урок за нови знания
IV. Цели на урока: 
1. Образователна: Да се запознаят учениците с мерната единица километър се затвърдят знанията за изучените мерни единици за дължина.                                                                                 
2. Развиваща: Чрез дидактична игра учениците да развият логическото си мислене, с цел стимулиране познавателната им активност.

V. Основни понятия – километър.

VI. Междупредметни връзки: Български език, човекът и природата.

VII. Методи, форми и средства на обучение: 

а) методи – беседа, самостоятелна работа, указания, интерактивни методи (беседа, дидактична игра);

б) форми – групова, фронтална;

в) средства – допълнителни дидактически материали, учебник и уч. тетрадка, учебни пособия и помагала, предварително подготвена черна дъска.

VIII. Принципи:

Системност, последователност, съзнателност, активност, достъпност.

IX. Очаквани резултати:

– Ученикът може да открива разстоянията до различни селища и да ползва карта за пътищата на България.
X. Предварителна подготовка: 

За учителя:
· Научна – Книга на учителя по математика за 3. клас (Манова, Рангелова, Гарчева, 2004).

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа.

· Водещи идеи – възприемане на мерната единица за дължина километър с помощта на интерактивни методи, с цел стимулиране познавателната активност на учениците.

За учениците: Учебник, работна тетрадка, учебна тетрадка № 1, цветни моливи, карта за пътищата на България.
ХОД НА УРОКА:
I. Подготовка за мотивирано съобщаване на темата:

Преподавател (П): Поздрав и проверка на отсъстващите и готовността за учебния час.Ученици, можем ли да започнем?
Ученик (У): Готови сме за часа.  

П: На дъската, ученици, има записани няколко задачи. Вие трябва да проверите правилно ли са решени. Кой иска да каже?

200 м + 45м  = 245 м

472 м – 72 м = 400 см

300 дм + 5 дм = 350 дм

507 кг – 500 кг = 7 кг

У: Госпожо, в третия пример има грешка.

П: Добре, излез на дъската и запиши правилното решение.

У:  300 дм + 5 дм = 305 дм

П: Ученици, какво измерваме с мерните единици метър, сантиметър, дециметър?

У: Дължина. 

П: Ученици, според Вас, в какво може да се измери разстоянието от град Пловдив до град София. Каква мерна единица може да се използва?

У: Километър

II. Мотивирано съобщаване на темата:

П: Ученици, според вас как  (в какво) може да се измери разстоянието например от Плевен до София? Каква мерна единица може да се използва?
У: Ще измериме с уред разстоянието, госпожо.

П: Ученици, този час ще се запознаем с новата мерна единица – километър. Запишете темата на новия урок в работните си тетрадки (учениците записват в тетрадките си, а учителят на дъската).

У: Госпожо, готови сме!
III. Работа по темата
П: Добре, отворете учебниците си на страница 21, задача 1. Кой ще я прочете?

У: (ученик пожелание прочита на глас задачата).

П: Добре! Кой ще излезе да я реши на дъската?

У: (ученик пожелание решава задачата на дъската, останалите ученици – записват в работните си тетрадки).

   400 м + 600 м = 1000 м

П: Ученици, 1000 м = 1 км, запишете също в тетрадките си. И следва какво?

У: Изненада!

П: Да, следва игра. На дъската са записани различни мерни  единици, които сме изучили досега. Вие трябва да ги разделите по категории и големина, като започнете от най-малката.

У: Ще се разделяме ли на отбори?

П: Да, разбира се! Има ли нещо, което да не Ви е ясно по изпълнение на задачата.

У: Не! Готови сме, госпожо.

П: Моля, запишете си в работните тетрадки следните мерни единици. 

тон, сантиметър, грам, километър, дециметър, милиметър, килограм. 

У: (учениците записват в тетрадките си). Готови сме, госпожо!

П: Така, видях, че в групите обсъдихте нещата и работихте изключително усърдно, дори си направихте таблички. Чудесно! Понеже третият отбор приключи първи техният говорител ще излезе и ще представи мерните единици.

У1: Това е нашата идея по задачата. 
У2: Къща на мерните единици! 
[image: image66.png]KaToMeTED

rpay

saorpas

Tox





П: Браво! Правилно ли е представени мерните единици, ученици?

У: Да!

П: Сега всеки един от Вас може да задавате въпроси към отбора победител.

У1 (от трети отбор): За дължина и за тегло коя е най-малката мерната единица? 

У (от втори отбор): За дължина е милиметър, а за тегло е милиграм. 

У2 (от първи отбор):  На колко е равно един километър?

У (от втори отбор): На 1000 м. 

П: Браво, ученици! Справихте се добре! Погледнете 2 задача от учебника, намираща се на страница 21. Кой ще я прочете?

У: (ученик чете на глас). Хей, госпожо, има изображение на Плевенската панорама.

П: Да, така е! Имали желаеш от Вас, който да реши на дъската задачата, а останалите, запишете решението в тетрадките си.

У1: (на дъската записва):  100 км  + 47 км = 147 километра

У2: (на дъската записва):  100 км + 60 км = 160 километра

П: Ученици, получените разстояния големи или малки са?

У1: И двете.

У2: Големи са.

П: А прави ли Ви впечатление нещо в записа на задачата?

У: Да, единицата километър се съкращава и записва като км.

П: Сега ще дискутираме по групи следните въпроси. Първа група (У1) ще определи приблизително километрите от Пловдив до Стара Загора. Втора група (У2) ще определи километрите от Пловдив до Бургас (У3), а трета група от Пловдив до Добрич. За тази цел Ви раздавам карта за пътищата на България, на която има градовете и приблизително километрите (учениците работят и дискутират едновременно, по един ученик от група излиза и записва отговора на дъската, както следва):

У1: 90 км.

У2: 272 км.

У3: 405 км.

П: Браво, ученици! Сега ще Ви продиктувам една задача, а Вие ще я запишете в тетрадките си работа в клас. Ще трябва да изчислите маршрута и след това да кажете кой е най-дългият и кой е най-късият маршрут Записвате ли?

У: Да!

П: Добре. И така. Първият маршрут е: от Видин до Велико Търново разстоянието е 350 км, а от Велико Търново до Русе е 100 км., от Русе до Разград разстоянието е 50 км. 

Втори маршрут: е от Смолян до Кърджали е 90 км, от Кърджали до Бургас е 300 км и от Бургас до Малко Търново е 100 км.

Трети маршрут: от Благоевград до София е 102 км,от София до Асеновград е 250 км и от Асеновград до Пловдив е 15 км.

П: Кой ще излезе на дъската, за да напише вариантите на маршрутите?

У1: (ученик пожелание излиза и записва на дъската).

Първи маршрут 350 км+ 100 км + 50км = 500 км

П: Добре! Кой ще напише решението за втория маршрут, ученици?

У2: Аз! (ученик пожелание излиза и записва на дъската).

Втори маршрут 90 км + 300 км + 100 км = 490 км  

П: Браво! И остана да видим решението на третия маршрут. Кой ще го напише?    

У3: Аз искам! (ученик пожелание излиза и записва на дъската).

Трети маршрут 102 км + 250 км + 15 км = 367 км

П: Браво! Кой е най-дългият и кой е най-късият маршрут от трите предложени варианта?

У1: Първият маршрут: от Видин до Велико Търново, Велико Търново до Русе, от Русе до Разград, е най-дългият, защото е 500 км. 

П: Добре, а най-къс е кой маршрут?

У2: Маршрутът от Благоевград до София, от София до Асеновград, и от Асеновград до Пловдив е най-къс, защото е 367 км.

IV. Обобщение и домашна работа:

П: Страхотно, ученици! Отворете учебните тетрадки на страница 11 и погледнете 1 задача. Трябва да свържете мерните единици с техните съкращения. Отляво са изписани целите наименования, а отдясно техните съкращения 

У: (учениците изпълняват самостоятелно задачата, след което пожелание няколко ученика представят пред класа написаното).

П: Браво! Всички ли по този начин са свързали мерните единици и съкращенията към тях?

У1: Да, а така съм го направил!

У2: И аз така, госпожо.

П: Добре! Днес се запознахме с новата мерна единица, която се казва километър. С нея се измерват големи разстояния. Също така, казахме че 1000 м = 1км. 
Запишете за домашна работа задача 2 и 3 на страница 11 от учебната тетрадка (ученици записват в работните си тетрадки, а учителят на дъската). Записахте ли всички?
У: Да!
П: Днес се справиха отлично! Поздравления за всички!                           

УРОК № 6[image: image67]
I. Тема: Събиране и изваждане на трицифрени числа без преминаване
II. Учебник: Манова, А., Р. Рангелова, Ю. Гарчева. Математика за трети клас. Изд. „Просвета – София“, С., 2004 (Манова, Рангелова, Гарчева, 2004). 
III. Тип (вид) на урока: Урок за нови знания
IV. Цели на урока: 

1. Образователна: Учениците да затвърдят уменията си за събиране и изваждане на трицифрени числа без преминаване. 

2. Развиваща: Чрез дидактична игра учениците да изградят умения за именуване на геометрични фигури и развият логическото си мислене, с цел стимулиране познавателната им активност.

V. Основни понятия – отческа, геометрични фигури.

VI. Междупредметни връзки: Български език, човекът и обществото.

VII. Методи, форми и средства на обучение: 

а) методи – беседа, обяснение, самостоятелна работа, указания, интерактивни методи (дидактична игра);

б) форми – групова, фронтална, индивидуална;

в) средства – допълнителни дидактически материали, учебник и учебна тетрадка № 1, учебни пособия и помагала, предварително подготвена черна дъска.

VIII. Принципи:

Системност, последователност, съзнателност, активност, достъпност.

IX. Очаквани резултати:

– Ученикът може да измерва отсечки и именува геометричните фигури.
X. Предварителна подготовка: 

За учителя:
· Научна – Книга на учителя по математика за 3. клас (Манова, Рангелова, Гарчева, 2004).

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа.

· Водещи идеи – възприемане на мерната единица за дължина километър с помощта на интерактивни методи, с цел стимулиране познавателната активност на учениците.

За учениците: Учебник, работна тетрадка, учебна тетрадка, цветни моливи, линия.

ХОД НА УРОКА:
I. Подготовка за мотивирано съобщаване на темата:

Преподавател (П): Поздрав и проверка на отсъстващите и готовността за учебния час. Ученици, можем ли да започнем?
Ученик (У): Готови сме за часа.  

П: Сега ученици ще решим една задача, с която ще си припомним изученото от предишния час. На дъската съм направила две колонки с кръгчета. В първата колонка трябва да извършим действието и да свържем със съответните отговори от втората колонка (учениците работят колективно).
II. Мотивирано съобщаване на темата:

П: Добре се справихте! Отворете тетрадките за работа в клас и запишете датата, и темата на новия урок: „Събиране и изваждане на трицифрени числа без преминаване“. В учебника на страница 29 някой  от Вас да прочете условието на първата задача. Кой ще прочете?

III. Работа по темата
У: (пожелание ученик чете на глас).

П: Добре. С кой предмет, който вие изучавате, е свързана задачата?

У1: Човекът и общество.

У2: Любимият ми учебен предмет.

П: Добре и какво по точно ще разберем от задачата?

У: Ще разберем колко време са управлявали посочените владетели.

П: А как ще разберем колко време са управлявали тези владетели?

У: Ще намерим колко време е царувал хан Крум като от последната година на управление 814 година, извадим годината на началото на управлението му т.е 803 г.

П: Да и колко години на управление получаваме?

У: 11 години.

П: Точно така, 11 години е царувал хан Крум. Сега пресметнете и за другите владетели.

У1: Хан Омуртаг 846 - 831 = 15 години.

У2: Хан Тервел  718 - 701= 17 години.

У3: Цар Борис I  889 - 852 = 32 години.

П: След като сме намерили колко време са царували всички тези владетели, можете ли да ми кажете кой от тях е царувал най-дълго?

У: Цар Борис І защото той е царувал 37 години.

П: Браво ученици, чудесно се справихте с тази задача. Сега да преминем към втората задача (прочитат самостоятелно условието задачата и после посочвам ученик да прочете още веднъж условието на глас).

П: Кой ще ми каже какво трябва да правим в тази задача?

У: Да измерим отсечките.

П: А някои ще ми каже ли що е отсечка?

У: Част от права, която е ограничена от две нейни точки.

П: А сега измерете отсечките в милиметри.

У1: Първата отсечка е 50 мм.

У2: Втората отсечка е 40 мм.

У3: Третата отсечка е равна на 35 мм.

У4: Четвъртата отсечка е 55мм.

П: Коя отсечка е най-дълга и , коя най-къса?

У:Четвъртата е най-дълга, а третата е най-къса.

П: Забелязахте ли, че четвъртата отсечка е по различна от другите три? Нека да прочетем в учебника какво казва совичката.

У: Всяка геометрична фигура може да се именува.

П: Точно така ученици и именно за това четвъртата отсечка е по различна, защото тя си има име. Именувана с латинските букви А и В. Важно е да знаем, че геометричните фигури се именуват с латински букви, които са различни от английските, чертаят с молив и се именуват с химикал. А сега да прочетем наименованието на триъгълника в учебника.

У: ОМЕ.

П: Сега да преминем към  третата задача. Тази задача ще я работим на три групи. За всяка група съм подготвила листчета, на който има геометрична фигура. Вие трябва да ми кажете каква е тези фигура, да прочетете наименованието й, да измерите страните й, и да намерите обиколката й.

І група: 

ІІ група: правоъгълник

ІІІ група: триъгълник

У1: Квадрат, страната му е 3 см, обиколката е 12 см.

У2: Правоъгълник, страната му е 5 см, обиколката е 20 см.

П: Добре!

У3: Триъгълник със страна 7 см и обиколка 21 см.

П: Чудесно ученици! Сега да преминем към 4 задача на страница 29. Прочетете условието. Работете самостоятелно.

АВ: (5см.) = 50 мм

МК: (3см.) = 30 мм

П: Коя от отсечките според вас е по-дълга?

У: По-дълга е отсечката АВ.

П: С колко е по-дълга АВ?

У: АВ е по-дълга с 2 см или 20 мм.

П: Да прочетем 5 задача.Някой да прочете условието и да го запише на дъската.

У: Аз.

П: Добре!

У: Дадено е : 

АВ = 136мм.

СД = 136 мм 24 мм

ЕО = 122 мм по-дълга от СД
Търси се: ЕО

П:  За да намерим дължината на ЕО, дължината на коя отсечка трябва да намерим най-напред.

У: Трябва да намерим дължината на СД.

П: Можем ли да намерим дължината на отсечката СД, след като знаем че тя е с 24 мм по-къса от АВ?

У: Да, може би.

П: След като намерим СД , можем ли да намерим ЕО?

У: Трябва да може.

П: Работете самостоятелно и после ще проверим всички заедно.


П: Кой ще излезе да запише решението на дъската?

У1: Искам аз!

СД: 136 мм – 24 мм = 112 мм

ЕО: 122 мм + 112 мм = 234 мм

Отг: ЕО: 234 мм

У2: Тази задача има и по-кратък запис. Искам аз да го напиша. Може ли?

П: Добре, излез на дъската!

У2: По-краткият запис е:

 (136-24) + 122 = 112+122 = 234 мм

IV. Обобщение и домашна работа:

П: Страхотно! Да преминем към 6 задача и да прочетем условието.

У: (ученик чете условието на глас).
П: В тази задача чертая правоъгълник и квадрат на дъската и ги именувам. Тъй като правоъгълника и квадрата имат равни обиколки, за да намерим страната на квадрат какво преди това трябва да направим?

У: Трябва да намерим обиколката на правоъгълник.

П: А за да намерим обиколката на правоъгълника какво друго трябва да намерим?

У: Трябва да намерим широчината му.

П: Точно така. Запишете си в тетрадките:

1.Трябва да намерим широчината на правоъгълник.

2. Да немерим обиколката на правоъгълника.

3. Да намерим страната на квадрата.

У:  (ученик записва решението на дъската).

Решение:

8:2 = 4см – широчината на правоъгълника

8+8+4+4 = 24 см. – обиколката на правоъгълника

24:4 = 6см. – страната на квадрата.

П: Браво! Кой ще каже какво ново научихте в този час? Нещо затруднили ви в часа? Харесаха ли ви задачите?

У: Много неща, беше страхотно!

П: За домашна работа остава задача 3 от учебната тетрадка на страница 20 (учителят записва на дъската, а учениците в тетрадките си за работа в клас). Бяхте чудесни. Свободни сте! 
ПОЗНАВАТЕЛНИ ЗАДАЧИ КЪМ I РАВНИЩЕ
Български език
Тема: „ Редактиране“

Използвани методи:  дидактическа игра и беседа

Изисквания:

· Да се работи в екипи по 3-4 ученика.

· Задачата да се предлага за домашна работа в два последователни дни.

1 ден: Изберете част от художествен текст (приказка или разказ). Редактирайте така текста, че да бъде изпълнен с грешки – ръкописни, пунктуационни, стилистични. 

2 ден: Разменете редактираните текстове между екипите. Използвайки изучените видове редактиране, се опитайте да редактирате така текста, че той да придобие първоначалния си облик.

Литература

Тема:  „Стихотворения, приказки, гатанки“ – Асен Разцветников
Използвани методи:  дидактическа игра и беседа

Изисквания:

· Да се работи в екипи по няколко  ученика.

· Задачата да се предлага за домашна работа в почивните дни.

Всеки екип да подбере едно произведение от Асен Разцветников. Да охарактеризира героите, да изготви костюми, според своите виждания и представи, след което да подготвят  „ням театър“, който да представят пред целия клас в рамките от 2 до 4 минути.
Математика

Тема: „ Километър“

Използвани методи:  дидактическа игра и беседа

Изисквания:

· Работа по двойки.

· Задачата да се предлага за домашна работа. 

· За изпълнението на задачата да се използва четвърт кадастрон 

Начертайте картата на България като използвате градовете София и Варна за опорни точки. Отбележете магистралата София – Варна. Разграфете я така, че 1см  да е равен на 25 км. Използвайки  зададените мерни единици, нанесете и други магистрални и железопътни линии.


УРОЦИ ПО БЪЛГАРСКИ ЕЗИК И ЛИТЕРАТУРА И МАТЕМАТИКА НА II РАВНИЩЕ

УРОК № 7[image: image69]
I. Тема: Образуване на думите
II. Учебник: Български език за трети клас, издателство „Просвета“, София, 2004 г., авторски колектив: Танкова, Р., К. Чернева, В. Илиева (Танкова, Чернева, Илиева, 2004). 
III. Тип (вид) на урока: Урок за нови знания
IV. Цели на урока: 
1. Образователна: Усъвършенстване на уменията за образуване на сродни думи и за определяне корена на думата; формиране на умения за отделяне на представките като части на думите; овладяване на действия за морфемен анализ на дума.
2. Възпитателна: Да се стимулира читателския интерес на третокласниците.

3. Развиваща: Чрез мозъчна атака, светофар, евристична беседа учениците да развият логическото си мислене и усъвършенстване на четивната техника, с цел стимулиране познавателната им активност.

V. Основни понятия – сродни думи, части на думата.

VI. Междупредметни връзки: Четене, изобразително изкуство.

VII. Методи, форми и средства на обучение: 

а) методи – беседа, самостоятелна работа, указания, интерактивни методи (мозъчна атака, светофар, евристична беседа);

б) форми – групова, фронтална, индивидуална;

в) средства – допълнителни дидактически материали, учебник и учебна тетрадка, учебни пособия и помагала, презентация.

VIII. Принципи:

Системност, последователност, съзнателност, активност, достъпност.

IX. Очаквани резултати:

– Ученикът образува съществителни имена с помощта на представки.
X. Предварителна подготовка: 

За учителя:
192.  Научна – Книга на учителя по български език за 3. клас (Танкова, 2004)

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа.

· Водещи идеи – възприемане на части на думата с помощта на интерактивни методи, с цел стимулиране познавателната активност на учениците.

За учениците: Учебник, работна тетрадка, учебна тетрадка, цветни моливи.

ХОД НА УРОКА:

I. Подготовка за мотивирано съобщаване на темата:

Преподавател (П): Поздрав и проверка на отсъстващите и готовността за учебния час. Ученици, можем ли да започнем?
Ученик (У): Готови сме за часа.  

П: Ученици, погледнете към бялата дъска, на която има написани няколко думи. Нека някой от Вас да ги прочете (ученик по пожелание чете на глас). 

У: Глад, гладен, гладувам, огладнява.

П: Добре, какви са по значение прочетените от Иван думи?

У: Сродни, госпожо!

П: Защо тези думи са сродни по значение? 
У: Защото имат общ корен и ги свързва по смисъл.

II. Мотивирано съобщаване на темата:

П: Браво! Ученици отново на бялата дъска има записани думи.  (учениците работят самостоятелно). Разпредели следните думи: 

форми на думата / сродни думи

Игрив                    игрив

          Игрива

поиграя

 Игриво

играч

Игриви

играчка

П: Кой ще прочете какво е написал? И кой иска на дъската да разпредели посочените думи?

У1: (ученик пожелание чете на глас) Форми на думата са: игрив, игрива, игриво, играчка. 

П: А сродните думи кои са?             

У2: Игрив, поиграя, играч, играчка.
III. Работа по темата
П: На презентацията виждате няколко изречения. Кой ще ги прочете на глас?

У: Аз. 

Самолетът лети в небето. Самолетът полетя в небето. Самолетът излетя в облаците

П: Какви са тези срички? 

У: Сродни.

П: Открийте сродните думи в изреченията, ученици. 

У: Сродните думи са: лети, полетя и излетя, госпожо.

П: Браво! Сричките по-, из- се наричат Представки. Те са част от думата, която стои пред корена и се пише слято с него. Те ни  помагат да образуваме нови думи като: полетя, излетя и др. Погледнете задача първа от учебника. Кой ще я прочете?

У: Аз (ученик пожелание чете на глас, фронтална работа с класа, всички ученици самостоятелно записват в работните си тетрадки).

У1: Хубавец, ключар, пламък, учител, чайник

У2: Младост, чистник.

П: Точно така! Ученици според Вас имали разлика между представка и наставка?

У1: Да, има. Представката стой пред корена.

У2: Така е, защото наставката е след корена.

IV. Обобщение и домашна работа:

П: Браво! В учебника на страница 27, упражнение 6 има интересна задачка. Трябва да намерите скритите думички в кактусите (работа по групи, след което на дъската всяка група представя работата си, учениците коментират и откриват грешките си).

У1: Първа група: раздавач

Раздавачът на писма днес не е на работа в селото.

У2: Втора група: подарък

Мама ми купи страхотен подарък.
У3: Трета група: предавател

Предавателят на радиото не работи.

П: Браво! На дъската съм написала думи. Нека всеки един от Вас самостоятелно да напише названията на професии, като преобразувате думите (на дъската са написани следните думи): 

овце, месо, желязо, хляб, ключ, мляко, книга, кола, лоза, лодка, лови, стреля, лети, готви, чисти, шие, продава, играе, плете, коси

П: Готови ли сте?

У1: (ученик пожелание прочита написано, класът открива грешките) Продавач, овчар, железар.

У2: Хлебар, ключар, книжар, млекар, лозар, лодкар.

У3: Стрелец, ловец, летец, чистач.

У4: Продавач, игра, плетач и косач.

П: Чудесни професии написахте. Благодаря Ви! На презентацията написани думи и изречения. Задачата Ви е да преобразувате думите в скобите и препишете изреченията правилно.
Щурецът бил голям (мързелив), но имал цигулка и се славел като отличен (свири). Петелът бил признат (хубав), а и известен (пее). Той се разхождал с гордо вдигната глава, защото се смятал за голям (храбър).

У: (ученик прочита изреченията, друг ученик ги записва, а останалите коригират пропуските и допуснатите грешки).
У1: Щурецът бил голям мързеливец, но имал цигулка и се славел като отличен свирец.

П: Добре. Второто изречение как ще стане?

У2:  Петелът бил признат хубавец, а също така и известен певец.

П: Точно така. И последното изречение как ще се получи?

У3: Той се разхождал с гордо вдигната глава, защото се смятал за голям храбрец.

П: Чудесни изречения! За домашна работа от учебната тетрадка на страница 25, задача 5 и 6 (учениците записват в работните си тетрадки, а учителят на дъската). Въпроси имате ли?

У: Не.

П: Благодаря Ви! Работихте много добре този час. До скоро
УРОК № 8[image: image72]
I. Тема: Разказ по серия от картини
II. Учебник: Български език за трети клас, издателство „Просвета“, София, 2004 г., авторски колектив: Танкова, Р., К. Чернева, В. Илиева (Танкова, Чернева, Илиева, 2004). 
III. Тип (вид) на урока: Урок за нови знания
IV. Цели на урока: 
1. Образователна: Развитие на словотворческите способности на учениците и усвояване на знания за частите на текста; овладяване на умения за последователно излагане на събитийния план на повествователен текст
2. Възпитателна: Да се стимулира читателския интерес на третокласниците.

3. Развиваща: Чрез мозъчна атака, светофар, евристична беседа учениците да развият логическото си мислене и формиране на умения за ориентация в картинен план на текст, с цел стимулиране познавателната им активност.

V. Основни понятия – сродни думи, части на думата.

VI. Междупредметни връзки: Четене, изобразително изкуство.

VII. Методи, форми и средства на обучение: 

а) методи – беседа, самостоятелна работа, указания, интерактивни методи (мозъчна атака, светофар, евристична беседа);

б) форми – групова, фронтална, индивидуална;

в) средства – допълнителни дидактически материали, учебник и уч. тетрадка, учебни пособия и помагала, презентация.

VIII. Принципи:

Системност, последователност, съзнателност, активност, достъпност.

IX. Очаквани резултати:

– Ученикът може да състави кратък разказ по картина или серия от картини.

X. Предварителна подготовка: 

За учителя:
193.  Научна – Книга на учителя по български език за 3. клас (Танкова, 2004)

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа, презентация.

За учениците: Учебник, работна тетрадка, учебна тетрадка, , цветни моливи.

ХОД НА УРОКА:

I. Подготовка за мотивирано съобщаване на темата:

Преподавател (П): Поздрав и проверка на отсъстващите и готовността за учебния час. Ученици, можем ли да започнем?
Ученик (У): Готови сме за часа. 

П (преподавател): Ученици, нека погледнем на презентацията четирите картини на слайда. Разгледайте ги внимателно! Какво виждате на него?

У1: Един дядо чете вестник и деца играят около него.

У2: Децата заговарят дядото и той спира да чете вестника си.

У3: Децата вдигат пейката и я поставя върху скейтбордовете си.

У4: Децата возят дядото!

У5: И той вече не чете вестник.

П: Добре, ученици! Според Вас има ли нещо общо между картините, които описахте?

У1: Общото е нарисуваните герои.

П: Добре. Друго?

У2: Случката на улицата.

П: Да. Има ли и друго общо?

У3: Мястото на това, което се случва. 
П: Точно така, ученици! 
II. Мотивирано съобщаване на темата:

П: Нека да проследим следващия слайд. Кои са главните герои?
У: Дядото и непослушните деца.

П: Да! Кога се случват нещата?

У: През деня става случката. Навън е светло.

П: Да и къде се случват нещата?

У1: Може да са в парка.

У2: На улицата.

П: Да, точно така! Да проследим по-нататък заедно случката. Какво се случва, ученици?

У1: Дядото в началото чете вестник.

У2: Децата не му дават спокойствие и го заговарят.

У3: Дядото няма как да чете вестни, защото децата му вдигат пейката.

У4: Дядото иска да го возят и затова спира да чете вестника.

У5:  Децата возят дядото.

П: Да, така е. А какво правят децата?

У1: Децата карат скейтборд.

У2: Децата говорят с дядото.

У3: Децата вдигат пейката, на която е седнал дядото.

У4: Децата возят дядото. И са щастливи.

П. Браво! Както виждате, ученици, картините са подредени последователно, според развитието на случката. Затова …запишете темата на днешния урок „Съчинение по серия от картини“ (учениците записват в работните си тетрадки, а учителят на дъската).
III. Работа по темата
П: Ученици, нека озаглавим текста. Имате ли идеи?

У: В парка.

П: Хайде да помислите какво предлагат децата на дядото, който спира да чете вестника си?

У: Децата предлагат на дядото да го повозят из парка.

П: Да и после…

У: Децата вдигат пейката и я поставят на скейтбордовете си.

П: Точно така и накрая…? 

У: Дядото е щастлив!

П: Защо така мислите?

У: Защото е скръстил ръцете си и е усмихнат. Доволен е, разбира се.

У: Нищо, че не чете вестник, но за сметка на това го возят.

П: Разбира се, ученици. А Вие одобрявате ли постъпката на децата?

У1: Аз я одобрявам.

П: Защо?

У1: Децата не правят лошо на никого.

У2: Те са забавляват всички заедно.

У3: Всички са щастливи, няма разплакани лица.

IV. Обобщение и домашна работа:

П: Ученици, преди да започнете да пишете своето съчинение по серия от картини, искам да запишете още няколко важни стъпки, които ще Ви помогнат при работата. Кой ще ги прочете на глас?

У: (пожелание ученик чете, учениците записват в работните си тетрадки, а учителят обяснява и коментира).

У1: Разказвай последователно.

У2: Отделните части записвай на нов ред.

У3: Избягвай употребата на ненужни думи и изречения.

У4: Избягвай нежелателни повторения.

У5: Внимавай за правописни грешки.

У6: Разказвай все едно, че си свидетел на случката

У7: Помагай си с опорните думи.

У8: Пиши четливо и красиво!

П: Ученици, имате ли въпроси?

У: Не.

П: Добре! За домашна работа остава всеки един от Вас да напише съчинение по серия картини, които разгледахме в този час и се опитахме всички заедно да сложим работно заглавие на теска „В парка“.

У1: Госпожо, може ли да променим заглавието на съчинението?

П: Да, разбира се, че можете да промените заглавието! 

У2: Аз няма да го променям.

П: Добре. Бяхте страхотни. Благодаря Ви!

УРОК № 9[image: image73]
I. Тема: Басните на Лафонтен  –  „Гълъбицата и мравката“.

II. Учебник: Читанка за трети клас, издателство „Просвета – София“, София, 2004 г., авторски колектив: Р. Танкова, Ц. Лалев, М. Бунева (Танкова, Лалев, Бунева, 2004). 

III. Тип (вид) на урока: Урок за нови знания
IV. Цели на урока: 

1. Образователна: Развиване на умение за възприемане и осмисляне на басня.

2. Възпитателна: Да се стимулира читателския интерес и активността на третокласниците. 

3. Развиваща: Чрез интерактивните методи (мозъчна атака и светофар) учениците да развият логическото си мислене и умение за възприемане и осмисляне на басня, с цел стимулиране познавателната им активност.

V. Основни понятия – повест, поука.

VI. Междупредметни връзки: Човекът и природата, български език, изобразително изкуство.

VII. Методи, форми и средства на обучение: 

а) методи – беседа, самостоятелна работа, указания, интерактивни методи (мозъчна атака, светофар);

б) форми – групова, фронтална;

в) средства – допълнителни дидактически материали, учебник и учебна тетрадка, учебни пособия и помагала, предварително подготвена черна дъска, кръстословица.

VIII. Принципи:

Системност, последователност, съзнателност, активност, достъпност.

IX. Очаквани резултати:

– Ученикът се ориентира в етически отношения в малката общност в изученото произведение.

·  Ученикът изразява емоционално-оценъчно отношение към герои и ситуации в литературната творба.

X. Предварителна подготовка: 

За учителя:

1. Научна – Книга на учителя по литература за 3. клас (Танкова, 2004)

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа.

· Ядро: Социокултурна и литературна компетентност – общуване с художествената творба.

· Водещи идеи – възприемане на басня с помощта на интерактивни методи, с цел стимулиране познавателната активност на учениците.

За учениците: Учебник, книга „Басните на Лафонтен“, работна тетрадка, цветни моливи.

ХОД НА УРОКА:
I. Подготовка за мотивирано съобщаване на темата:

Преподавател (П): Поздрав и проверка на отсъстващите и готовността за учебния час. Ученици, можем ли да започнем?
Ученик (У): Готови сме за часа. 

П: На дъската виждате, че имам кръстословица. Аз ще Ви задавам въпроси, а Вие ще отговаряте. Кой от Вас иска да записва в кръстословицата на дъската отговорите?

У: Аз.

П: Добре. И така първият въпрос е? Кой е символът на любовта?

У: Обич ли е?

П: Да!

П: Кой е авторът на стихотворението „Аз съм българче“?

У: Иван Вазов!

П: Точно така! Кое е другото име на Васил Иванов Кунчев?

У1: Дякон.

П: Не, друго име е? Кое е то?

У2: Левски.

П: Точно така! Синоним на родина е…?

У: Татковина, госпожо. 

П: Браво! А сега една гатанка. Слушайте внимателно! „Аз не скачам, нито пея, в тъмните ъгли живея. И от лепкав сок с крака мрежа си преда, тъка“. Що е то?

У: Паяк

П: Коя е думата, която се получи в оцветените квадратчета?

У: Басня.

П: Какво е баснята, ученици? 

У: Кратко литературно произведение.

П: Друго?

У: В нея се разказва поучителна история, в която се осмиват недостатъците на хората, които са олицетворени от животни.
 II. Мотивирано съобщаване на темата:

П: Точно така. Днес ще се запознаем с една нова басня. Тя се казва „Гълъбицата и мравката“. Неин автор в Жан дьо Лафонтен. Запишете темата на днешния урок (учителят записва на дъската, а учениците в работните си тетрадки).

У: Госпожо, аз съм чел негови басни у нас.

III. Работа по темата:

 П: Браво! Нека разкажа няколко думи за Жан дьо Лафонтен.  Роден през 1621 год. в малко градче във Франция. Той е един от най-известните баснописци. В неговите басни присъстват не само животни, но и хора. Автор е на басните: „Лисицата и гроздето“, „Лъвът и мишката“, „Глупакът и мъдреца“ и много други (следва първият прочит на баснята, четене на стоп).
П:  Хареса ли Ви баснята?

У1: Да, много хубава!

У2: Интересна басня.

П: Кои са главните герой?

У1: Гълъбицата.

У2: И мравката.

П: Сега отворете учебниците на страница 68 и тихичко прочетете баснята (самостоятелен прочит).
П: Погледнете на дъската. Тук са изброени различни качества. Ще трябва да ги свържем с гълъбицата и мравката и да разберем, кои отговарят на техния характер. Първото качество е добросърдечна. На кого отговаря?

У: То отговаря  на мравката. А може и да го свържем и с гълъбицата.

У: Да, правилно!

П: Следващата дума е мила. Тя за кой се отнася?

У: За мравката.

П: А може ли и за гълъбицата ?

У: Може.

П: А думата лош, с кого ще я свържем?

У: Няма да я свързваме, защото не се отнася до нито една от двете.

П: Точно така! Към кой друг герой може да я съотнесено?

У: Към момчето.

П: Браво! Справихте се много добре. Нека сега да прочетем началото на баснята, за да разберем, в каква беда е попаднала мравката? (подборно четене на първи епизод).

У: Мравката е паднала в един ручей, който в нейните очи изглеждало цяло море.

П: Кой е видял, какво се е случило с мравката?

У: Гълъбицата.

П: Прочетете в текста. Как е постъпила гълъбицата след като е видяла, какво се е случило с мравката? (подборно четене).

У: Подала и е стръкче трева.

П: Какво получила гълъбицата за добрата си постъпка? (подборно четене).

У: Благодарностите на мравката.

П: Гълъбицата чула ли е благодарностите на мравката? (подборно четене). 

У: Не, не е чула, защото е отлетяла.

П: Как се е почувствала гълъбицата след като е помогнала на мравката?

У: Почувствала се е добре от стореното добро.

П: Хайде да поиграем. Ще направим драматизация на баснята. Но нека първо да си припомним, кои бяха героите в нея?.

У: Гълъбицата, мравката и момчето.

П: Но ни трябва и автор (избират се по четири ученика, следва драматизация). 
IV. Обобщение и домашна работа:

П: Браво деца! Справихте се чудесно. Всички много добре драматизирахте. Подготвила съм ви една игра. Тя се казва „Четене с отгатка“. Слушайте внимателно, за да откриете пропуснатите думи. Готови ли сте?


У: Да!

П: Започваме! И така…„Бе кацнала гълъбица жадна край _____ ручей

У: Бистър.

П: Да! ..във гората, отнейде падна _______

У: Мравка.

П: … И с поглед _______

У: Жален.

П: …се мъчеше да плува във _______

У: Реката.

П: Видя я гълъбицата, че трудно ще се справи и сигурно ще се…

У: Удави.

П: Да й помогне гълъбицата реши и й подаде стрък…

У: Трева.

П:… На него мравката се покачи и бавничко доплува до _______

У: Брега“.

П: Четвърто упражнение остава за домашна работа. Браво, ученици! 
И с тази задачка се справихте чудесно. Много съм доволна. Днес със вас, научихме още една нова басня от Лафонтен, а тя беше „Гълъбицата и мравката“. До скоро!

УРОК № 10[image: image75]
I. Тема: Видове триъгълници според ъглите
II. Учебник: Манова, А., Р. Рангелова, Ю. Гарчева. Математика за трети клас. Изд. „Просвета – София“, С., 2004 (Манова, Рангелова, Гарчева, 2004). 
III. Тип (вид) на урока: Урок за нови знания
IV. Цели на урока: 
1. Образователна: Учениците да усвоят знания за видовете триъгълници според ъглите им и да затвърдят уменията за намиране обиколка на триъгълник.

2. Развиваща: Чрез интерактивния метод „светофар“ учениците да изградят умения за разпознаване на видовете триъгълници според ъглите.

V. Основни понятия – ъгъл, остър, тъп и прав ъгъл.

VI. Междупредметни връзки: Български език.

VII. Методи, форми и средства на обучение: 

а) методи – беседа, обяснение, самостоятелна работа, указания, интерактивни методи (светофар);

б) форми – групова, фронтална, индивидуална;

в) средства – допълнителни дидактически материали, учебник и учебна тетрадка № 1, учебни пособия и помагала, предварително подготвена черна дъска.

VIII. Принципи:

Системност, последователност, съзнателност, активност, достъпност.

IX. Очаквани резултати:

– Ученикът разпознава и назовава видовете триъгълници според ъглите им.
X. Предварителна подготовка: 

За учителя:
· Научна – Книга на учителя по математика за 3. клас (Манова, Рангелова, Гарчева, 2004).

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа.

· Водещи идеи – възприемане на видовете ъгли с помощта на интерактивни методи, с цел стимулиране познавателната активност на учениците.

За учениците: Учебник, работна тетрадка, учебна тетрадка, цветни моливи, линия.

ХОД НА УРОКА:
I. Подготовка за мотивирано съобщаване на темата:

Преподавател (П): Поздрав и проверка на отсъстващите и готовността за учебния час. Ученици, можем ли да започнем?
Ученик (У): Готови сме за часа.  

П: Ученици, с вас вече сме изучили различните видове ъгли. Погледнете таблото на дъската. Какви видове ъгли можете да посочите на него? (излизат учениците и посочват ъглите).

У1: Остър ъгъл.

У2: Прав ъгъл.

У3: Тъп ъгъл.

II. Мотивирано съобщаване на темата:

П: Правилно. Запишете в тетрадките днешната тема (учителят я записва на дъската, а учениците в тетрадката за работа в клас).

III. Работа по темата
П: А сега ще Ви раздам ма всеки отделно по един цветен лист на който има начертан триъгълник. Трябва без да използвате инструменти да определете начертаните ъгли. Какъв е ъгъл АВС ?

У: Той е прав.

П: Така. А ъгъл МКТ ?

У: Остър.

П: Правилно. Сега вижте ъгъл DОЕ?

У: Тъп ъгъл. 

П: И последният е СТМ?

У: Той съща е прав. 

П: Чудесно се ориентирате. В подточка б) на същата задача има начертани два триъгълника. Разгледайте ги и ми кажете какви ъгли откривате в тях и какви са страните им?

У: На първия всички ъгли са остри и две от страните му са еднакви.

П: Точно така. Триъгълник, който има две еднакви страни са нарича равнобедрен и остроъгълен.  Сега и вторият.

У: Втория има два остри и един тъп ъгъл. А трите му страни са различни.

П: Такъв триъгълник се нарича тъпоъгълен и разностранен. Виждате, че можем да определим вида на триъгълника по два признака – страните и ъглите му. Кажете ми тогава още какви триъгълници има, освен нарисуваните?

У: Правоъгълен, равностранен. 

П: Правилно!  И сега да обобщим: триъгълниците  според ъглите биват- правоъгълен, остроъгълен и тъпоъгълен; според страните те са равнобедрен, равностранен и разностранен.

П: Погледнете към зад. 2 на страница 11 в учебната тетрадка. Кой от вас ще прочете условието?

У: Аз (ученик пожелание прочита на глас).

 IV. Обобщение и домашна работа:

П: Кой иска да реши задачата на дъската като преди си припомним как се намира обиколка на триъгълник?

У: Като съберем дължината на трите му страни.

П: Правилно. Сега я намерете  писмено в тетрадките и ще проверим. 

У: (ученик решава на дъската).

 Решение: 275 мм + 314 мм + 347 мм = 936 мм



       1000 м – 936 = 64 мм от летвата му е оставала.

П: Браво! Решихте я правилно. Запишете за домашна работа задача 5 от учебната тетрадка.
ПОЗНАВАТЕЛНИ ЗАДАЧИ КЪМ II РАВНИЩЕ
Български език
Тема: „Разказ по серия от картини “

Използвани методи:  евристична беседа, светофар, разработване на проект.

Изисквания:

·  Да се работи в екипи по 4 – 5 ученика.

·  Задачата да се предлага за домашна работа в два последователни часа

·  Учителят да използва картонен макет на светофар или нарисуван на учебната дъска

Екипите да оценяват работата на съучениците си с помощта на трите светлини на светофара:  зелен – отличен, жълт – добър, червен – слаб.

Всеки отбор да подбере кратък не изучаван художествен текст. Разделете го на основните му моменти и ги изобразете на картини. Всеки отбор да подреди картините в неправилен ред. Разменяте местата и за 2 – 3 минути се стараете да подредите картините и да направите кратък устен преразказ. 
Литература

Тема:  „Тънкият крал и дебелият готвач“
Използвани методи: беседа, разработване на проект

Изисквания:

· Да се работи в екипи по няколко  ученика.

· Задачата да се предлага за домашна работа в почивните дни.

Разкажете историята от името на краля. Оформете я във вид на малка книжка с много илюстрации и по-малко текст. Измислете корицата на книжката, номерирайте страниците и я подвържете. 

Математика

Тема: „Видове триъгълници според ъглите“

Използвани методи:  разработване на проект

Изисквания:

·  Работа по двойки

·  Задачата да се предлага за домашна работа 

Нарисувайте проект  на жилищна сграда, използвайки различни видове триъгълници. Изберете основни цветове, с които да ги маркирате и направете легенда.  Този, който е използвал най-много триъгълници в своя проект, е победител. 

УРОЦИ ПО БЪЛГАРСКИ ЕЗИК И ЛИТЕРАТУРА И МАТЕМАТИКА НА III РАВНИЩЕ

УРОК № 11[image: image76]
I. Тема: Сегашно време на глагола
II. Учебник: Български език за трети клас, издателство „Просвета“, София, 2004 г., авторски колектив: Танкова, Р., К. Чернева, В. Илиева (Танкова, Чернева, Илиева, 2004). 
III. Тип (вид) на урока: Урок за нови знания
IV. Цели на урока: 
1. Образователна: Учениците да осмислят граматическата категория „време на глагола“, като я свържат с понятието „време на говоренето“ и да определят сегашно време на глагола чрез практическа работа с текст.

2. Възпитателна: Да се стимулира читателския интерес на третокласниците.

3. Развиваща: Чрез интерактивните методи (лавина, стратегия на алтернативните идеи), учениците да развият логическото си мислене и формиране на умения за ориентация в категорията „време на глагола“, като я свържат с понятието „време на говоренето“, с цел стимулиране познавателната им активност.

V. Основни понятия – сегашно време, глагол.

VI. Междупредметни връзки: Четене, изобразително изкуство.

VII. Методи, форми и средства на обучение: 

а) методи – беседа, самостоятелна работа, указания, интерактивни методи (лавина, стратегия на алтернативните идеи);

б) форми – групова, фронтална, индивидуална;

в) средства – допълнителни дидактически материали, учебник и уч. тетрадка, учебни пособия и помагала, презентация.

VIII. Принципи:

Системност, последователност, съзнателност, активност, достъпност.

IX. Очаквани резултати:

– Ученикът може да състави кратък разказ по картина или серия от картини.

X. Предварителна подготовка: 

За учителя:
194.  Научна – Книга на учителя по български език за 3. клас (Танкова, 2004)

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа, презентация.

За учениците: Учебник, работна тетрадка, учебна тетрадка, цветни моливи.

ХОД НА УРОКА:

I. Подготовка за мотивирано съобщаване на темата:

Преподавател (П): Поздрав и проверка на отсъстващите и готовността за учебния час. Ученици, можем ли да започнем?
Ученик (У): Готови сме за часа. 

П (преподавател): Ученици, запишете в работните си тетрадки следното изречение „Сега добрите деца скачат, рисуват, играят“ (учениците го записват в тетрадките си изваждат в колонка думите в него. След това устно определят граматическите им категории).

деца – съществително име, среден род, множествено число

добрите – прилагателно име, среден род, множествено число

скачат – глагол, трето лице, множествено число

рисуват – глагол, трето лице, множествено число

играят – глагол, трето лице, множествено число

П: Защо глаголите са от трето лице множествено число?

У: Защото много деца извършват действията.

П: С кое лично местоимение можем да заместим съществителното име? Кога се извършва действието? 

У: Сега.

III. Работа по темата
П: Глаголът има още една граматическа категория – време. 

П:  Ученици, темата на днешния ни урок е „Сегашно време на глагола“ на дъската и в тетрадките. 

У: (учениците записват темата на новия урок в работните си тетрадки, а учителят на дъската).

П: Отворете учебника на страница 40, задача 1. Кой ще прочете стихотворението на Иван Николов?

У: Аз.

П: (ученик пожелание чете на глас). Препишете глаголите и определете в кое време, лице и число са?

У: (учениците работят самостоятелно, фронтална проверка по задачата).

П:  Ученици, с кои въпроси откриваме времето на глагола?
У: За сегашно време, това е въпроса „Какво правим сега? “.

П: Запишете правилото в тетрадките (записва се и на дъската, обръща се внимание на думата сега). На дъската съм написала глаголи, препишете ги и определете в кое време са.

сега уча, преди учех, после ще уча

рисувам – рисувах, ще рисувам

П: (устна проверка). Добре, ученици. Хайде сега да определим граматическите им категории на следните  глаголи:

сега грачи 

сега точи 

сега носи 

сега пали 

сега се хвали 

П: Кой ще определи глаголите?

У1: Аз. Сега грачи – 3 л., ед. ч., сег. вр.

У2:  Сега точи – 3 л., ед. ч., сег. вр.

У3: Сега носи – 3 л., ед. ч., сег. вр.

У4: Сега пали – 3 л., ед. ч., сег. вр.

У5: Сега се хвали – 3 л., ед. ч., сег. вр.

П: Браво, ученици! А сега направете изречения от следните думи, които са написани на дъската, а те са следните.

У: (ученик чете на глас):

сега ние пишем;

преди ние писахме;

после ние ще пишем;

сега той отговаря;

преди той отговаряше;

после той ще отговаря.

П: Точно така! Сега, ученици имате за задача да извадите всички глаголи в текста, които са в сегашно време. 

У: (учениците устно определят граматическите им категории)
 блестят, падат, слушам, гърми, бухти, реве
 милвам, изскачам, сънувам, лепиш, ядосва

IV. Обобщение и домашна работа:

П: Добре се справихте! В кое изречение глаголът е в сегашно време?

У: (ученик пожелание прочита изреченията).
В полите на планината растат могъщи дъбове.

Старият лесничей обиколи гората.

П: Определете в кое изречение глаголът е в сегашно време

У1: Растат – 3 л., мн. ч., сег. вр. (сега растат).

У2: Обиколи – 3 л., ед. ч., мин. вр. (преди малко обиколи).

П: Точно така. Сега ще влезете в ролята на редактори. Разделяте се на 3 групи и имате за задача да редактирания текста, който е написан на дъската.

У: (ученик по желание чете текста, след което се работи по групи).

ние с Тошко пишеме красиво.

Верчето и Дора четът нова книшка.

Аз сам си перем чорапите.

П: Хайде сега да видим как сте редактирали текста?

У: (по един ученик излиза и изписва варианта на текста, учителят коментира и коригира пропуските).

П: Браво ученици! Сегашно време на глагола откриваме с въпроса какво правим сега? За домашна работа упражнение 5 и 6 на страница 41 от учебника (учениците записват в работните си тетрадки, а учителят на дъската).

У: А ще може ли и 7 упражнение?

П: Добре, разбира се, че може!

П: Благодаря Ви! Работихте добре този     час!

УРОК № 12[image: image77]
I. Тема „Книга за джунглата“ –  Джозеф Ръдиърд Киплинг. 

II. Учебник: Читанка за трети клас, издателство „Просвета – София“, София, 2004 г., авторски колектив: Р. Танкова, Ц. Лалев, М. Бунева (Танкова, Лалев, Бунева, 2004). 

III. Тип (вид) на урока: Урок за нови знания
IV. Цели на урока: 
1. Образователна: Развиване на умение за възприемане на приказка.

2. Възпитателна: Да се стимулира читателския интерес и активността на третокласниците. 

3. Развиваща: Чрез интерактивните методи (решаване на казус, стратегия на алтернативните идеи) учениците да развият логическото си мислене и умение за възприемане и осмисляне на приказка, с цел стимулиране познавателната им активност.

V. Основни понятия – повест, поука.

VI. Междупредметни връзки: Човекът и природата, български език, изобразително изкуство.

VII. Методи, форми и средства на обучение: 

а) методи – беседа, самостоятелна работа, указания, интерактивни методи (решаване на казус, стратегия на алтернативните идеи).

б) форми – групова, фронтална;

в) средства – допълнителни дидактически материали, учебник и учебна тетрадка, учебни пособия и помагала, предварително подготвена черна дъска, кръстословица.

VIII. Принципи:

Системност, последователност, съзнателност, активност, достъпност.

IX. Очаквани резултати:

– Ученикът се ориентира в етически отношения в малката общност в изученото произведение.

·  Ученикът изразява емоционално-оценъчно отношение към герои и ситуации в литературната творба.

X. Предварителна подготовка: 

За учителя:

2. Научна – Книга на учителя по литература за 3. клас (Танкова, 2004)

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа.

· Ядро: Социокултурна и литературна компетентност – общуване с художествената творба.

· Водещи идеи – усъвършенстване на уменията за разграничаване на епизодите в текст; разширяване знанията за жанровите особености на приказката, с цел стимулиране познавателната активност на учениците.

За учениците: Учебник, книга „Книга за джунглата“, работна тетрадка, цветни моливи.

ХОД НА УРОКА:
I. Подготовка за мотивирано съобщаване на темата:
П: Всички имате пред себе си „Книга за джунглата“, нали?

У: Да.

П: Този час ще се запознаем с един много интересен писател. Казва се …

У: Аз съм чувал за него.

II. Мотивирано съобщаване на темата:

П: Добре. Запишете темата на днешния ни урок „Книга за джунглата“ –  Джозеф Ръдиърд Киплинг.

У: (Учениците записват в работните си тетрадки, а учителят на дъската)

П: Погледнете към презентацията и да се запознаем с творчеството на индийския автор.

III. Работа по темата
П: Действието се развива в…

П: И така, ученици…

[image: image82.jpg]EpnHo momye, HapeyeHo
Mayrnu, nonaga cpeg
[DKyHrnata v e oTrneaaHo ot
BbnYa rnyTHuua. Meykara
Bany my npenogasa 3akoHa
Ha mxyHrnata, a YepHata
naHtepa barvpa ro yuu Ha
nos. C taxHa nomouy Mayrnu
nobexaasa BparoBeTe cu,
Hal-CTpaLleH OT KOUTO e ;
Kyuumsat Turbp LLup XaH. 5

g o




П: Времето неусетно минавало и …

П: Новото семейство на Маугли е…

П: Нека да прочетете откъса, който съответства на илюстрацията на съответната страница.

У: (Учениците четат и коментират илюстрациите, учителят насочва).
П: Намерете в текста обяснение за името Маугли.

У: (Учениците работят самостоятелно с текста и откриват обяснението).

П: Препишете от текста думите, с които е описано бебето

У: (Учениците работят самостоятелно с текста и откриват описанието на бебето).

П: Кои части от текста разкриват отношението на вълците към човешкото бебе?

У: (Учениците работят самостоятелно с текста и откриват отношението).

П: Ученици, открийте в текста думите, които описват тигъра.

У: (Учениците работят самостоятелно с текста и откриват описанието).
П: Прочетете откъса, в който се разказва за сблъсъка между тигъра и вълчица​та.

У: (Учениците четат на стоп).
П: Браво, ученици!

П: Ученици, сега ще четем отново на стоп следният откъс от книгата (учениците четат на глас):

Маугли слезе надолу към нивите, където живееха селяните. Той наближи до една порта в селото, а когато от там излезе човек, се изправи, отвори уста и посочи с пръст към гърлото си, за да покаже, че иска да яде. Човекът се облещи, хукна обратно и се развика да дойде свещеникът. Свещеникът отиде до портата, а заедно с него не по-малко от стотина души, които се блещеха, говореха, викаха и сочеха Маугли.

– От какво толкова се плашите? – попита свещеникът. 

– Вижте белезите по ръцете и краката му. Това са ухапвания от вълци. Той е само една дете, отгледано от вълци, което е избягало от джунглата.

Естествено, в игрите си с Маугли младите вълци честичко го захапваха малко по-силно, отколкото искаха, но Маугли знаеше какво значи истинско ухапване.

– Ах! Ах! – обадиха се две-три жени. – Горкото дете! Той е хубаво момче. Очите му са като огън...

Маугли се чувстваше неспокоен, защото никога не бе живял под покрив. „Се​га аз изглеждам точно толкова глупав и тъп, колкото би изглеждал един човек сред нас в джунглата. Трябва да науча техния език

Положението стана по-трудно, когато дойде време за лягане, защото Ма​угли не можеше да спи под едно такова нещо като колибата, която прилича​ше на капан за пантери, и когато жената затвори вратата, той изскочи през прозореца...

П: Хареса ли Ви откъсчето?

У: Да, много!

IV. Обобщение и домашна работа:

П: Ученици, според Вас, къде Маугли се чувства по-добре – при животните в джунглата, с които е отрасъл, или при хората, които не познава добре? 

У: И на двете места. 

П: За домашна работа ще имате задачката да илюстрирате едно от приключенията на Маугли.

У: По-избор ли?

П: Да, разбира се! Следващият час ще си направим изложба. Благодаря Ви! Работихте добре този час!
УРОК № 13

I. Тема: Тон
II. Учебник: Манова, А., Р. Рангелова, Ю. Гарчева. Математика за трети клас. Изд. „Просвета – София“, С., 2004 (Манова, Рангелова, Гарчева, 2004). 
III. Тип (вид) на урока: Урок за затвърдяване
IV. Цели на урока: 
1. Образователна: Учениците да затвърдят знанията си за понятието тон; да затвърдят знанията за задачи от събиране, изваждане, умножение и деление за устно пресмятане.

2. Развиваща: Чрез интерактивни учениците да затвърдят знанията си за понятието тон.

V. Основни понятия – тон.

VI. Междупредметни връзки: Български език.

VII. Методи, форми и средства на обучение: 

а) методи – беседа, обяснение, самостоятелна работа, указания, интерактивни методи (лавина, стратегия на алтернативните идеи);

б) форми – групова, фронтална, индивидуална;

в) средства – допълнителни дидактически материали, учебник и учебна тетрадка № 2, учебни пособия и помагала, предварително подготвена черна дъска.

VIII. Принципи:

Системност, последователност, съзнателност, активност, достъпност.

IX. Очаквани резултати:

– Ученикът разпознава и назовава мерните единици за дължина и за тегло.

 X. Предварителна подготовка: 

За учителя:

· Научна – Книга на учителя по математика за 3. клас (Манова, Рангелова, Гарчева, 2004).

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа.

· Водещи идеи – възприемане на видовете ъгли с помощта на интерактивни методи, с цел стимулиране познавателната активност на учениците.

За учениците: Учебник, работна тетрадка, учебна тетрадка, цветни моливи, линия.

ХОД НА УРОКА:
I. Подготовка за мотивирано съобщаване на темата:

П:  Добър ден ученици! Готови ли сте за работа?

У: Да!

П: Нека отговорниците да ми кажат има ли ученици без домашна работа?

П: Хайде сега, погледнете всички към дъската. Подготвила съм ви една задача с именувани в числа, в която трябва да поставите знак за сравнение. А кои са знаците за сравняване? Кой ще припомни?

У1: По-голямо.

У2: По-малко и равно.

П: Точно така. Хайде сега да разгледаме примерите:

1 т     382 кг + 618 кг                 256 кг  21т

1 т     453 кг + 546 кг                 987 кг       31т

1кг    655 г + 345 г                    789 г + 210 г      1 кг

П: Кой ще ми каже, какъв знак трябва да поставим на първия пример?

У: Равно

П: А как разбрахте това?

У: 1т = 1000 кг, а 382 кг + 618 кг = 1000 кг.

П: Браво. А на втория пример, какъв знак трябва да поставим? 

У: По-голямо, защото 1 т = 1000 кг, а 1000 е по-голямо от 999 кг.

П: Точно така. Какъв е знака в третия пример?

У: Равно.

П: Какъв е знака в следващия пример и защо?

У: По-малко, защото 512 кг е по-малко от 1т, защото 1 т = 1000кг

П: Да. А в петия пример – какъв е знака?

У: По-малко, защото 329 кг е по-малко от 1000 кг.

П: А какъв е знака в последния пример?

У: По-малко, защото 999 г е по-малко от 1000 г

П: Точно така. Сега слушайте внимателно. Ще ви прочета една текстова задача. Слушайте и помислете дали ще можете да ми отговорите.

„На строителен обект докарали 1т пясък. През първия ден изразходвали 300 кг, през втория със 100 кг по-малко, а през третия, колкото през двата дни. Колко пясък е останал?“ Първо ми кажете какъв е вида на задачата? Пряка или косвена?
У: Пряка. 

П: Точно така. Сега ще ви я прочета още веднъж и искам да ми кажете как трябва да запишем краткото условие на задачата? (чета още веднъж и същевременно записваме условието).

У:  1т – пясък

Първи ден – изразходвали 300 кг.

Втори ден – със 100 кг по-малко от първия.

П: Колко пясък е останали?

У: Трети ден – колкото общо през 1 и 2 ден.

П: Точно така. Запишете краткото условие на задачата в тетрадките си. Хайде сега заедно да изчислим колко кг са изразходили през втория ден. Как ще разберем? Имаме със 100 кг по-малко – какво действие извършваме?

У: Изваждане. 

300кг – 100кг = 200 кг

П: Точно така запишете втори ден – 200 кг. Как ще разберем колко са изразходили през третия? Погледнете – дадено е, че са изразходили толкова, колкото през двата дни взети заедно. Какво значи това? Какво действие ще извършваме?

У1: Ще съберем килограмите от първия и втория ден.

У2: Действието е събиране. 300кг + 200кг = 500кг

П: Точно така. След като имаме количеството изразходван пясък през трите дни, как ще разберем колко пясък е останал?

У: От 1 т ще извадим сбора на пясъка, изразходен през трите дена.

П: Погледнете мерните единици и внимавайте. Как ще запишем?

У: 1 т = 1000 кг    1000 кг – (200 кг + 300 кг + 500 кг) = 1000 кг – 1000 кг = 0

У: Не е останал никакъв пясък. 

II. Мотивирано съобщаване на темата:

П: Както забелязахте в двете задачи, които решихме присъстваха различни мерни единици. Какви бяха те?

У: Грам, килограм и тон.

П: А какво се измерва с тези мерни единици?

У: Тегло

П: Точно така. Освен за тегло, какви други мерни единици познавате?

У: За дължина

Учител: И кои са те?

У1: Милиметър, сантиметър.

У2: Дециметър, метър.

У3: Километър.

Учител: В този час ще затвърдим изучените знания за мерната единица, която изучихте в миналия час – тон. Запишете заглавие: Тон (упражнение).

III. Работа по темата
П: Хайде сега да разгледаме задача 1 на дъската. Кое животно колко тежи? Можете ли да определите мерната единица на тежестта на посочените животни?

У: Да.

П: Попълнете в тетрадките си мерните единици на животните. Като запишете името на животното, тире и теглото му със съответната мерна единица. Например: Катеричка – 480 г.

Ученици: (Попълват в тетрадките.)
Учител: Хайде сега да проверим. Кой ще ми каже колко тежи зайчето? 

У: 6 кг.

П: А еленчето?

У: 25 кг.

П: (Проверяваме задачата, като питам за всяко животно.) Браво, ученици. Сега искам да погледнете всички задача, която съм Ви написала на цветните листчета. Кой иска да прочете условието на задачата?

У: Зоологическа градина изпраща в резерват лъв, хипопотам, орангутан и камила. Зоологическата градина разполага със следния транспорт.

П: Както виждате, има три вида транспорт – с товароносимост 1 т., 2 т. и 3т. Като използвате данните от задача 1 – трябва да отговорите на въпроса: Какъв транспорт да подберат за превозване на животните? Има няколко възможни решения. Внимавайте как и къде ще се превозва лъва, защото той може да изяде останалите. Работете самостоятелно и запишете решението на задачата в тетрадките си.

Ученици: (Учениците работят по двойки.)

П: Готови ли сте?

У: Да.

П: Кой иска да ми каже какъв начин за превозване на животните намерихте?

(Различни ученици предлагат своите решения и се аргументират.)

П: Браво! Нека сега погледнем към дъската. Кой иска да прочете условието на задачата?

У: За храна на животни от зоологическата градина докарали зърно два пъти по 27 т. и още 10 т. От него изразходвали 60 т. Колко тона зърно са останали?

П: Първо ми кажете какъв е вида на задачата – пряка или косвена?

У: Пряка.

П: Хайде първо да запишем краткото условие на дъската. Кой ще ми каже какво да запиша?

У: Зърно – 2 пъти по 27 т  още 10т     

                                                Изразходвали – 60т          

                            Колко тона зърно са останали?

П: Какви действия трябва да извършим за пресмятане на решението?

У: Умножение, събиране и изваждане.

П: Запишете решението на задачата в учебника.

У: (Записват решението.)

П: Хайде сега да го запишем на дъската. Първо трябва да умножим 2 по 27, защото са докарали два пъти по 27 тона. След това трябва да съберем произведението с 10, защото след това са докарали още 10 тона. След това трябва от получения сбор да извадим това, което са изразходили, за да получим колко зърно е останало.

Записваме първо: 27.2 = 54 т.;  54+10=64 т.;  64 – 60 = 4 т.

У: Отговорът е 4 тона зърно са останали.

П: Сега намерете неизвестният множител и направете проверка. Решете самостоятелно.

Х.5 = 475         Х.8 = 496        644 = Х.7       516 = 6.Х

Х = 475:5          Х = 496:8        Х = 644:7       Х = 516:6 

Х = 95               Х = 62             Х = 92            Х = 86

Пр. 95.5 = 475   Пр. 62.8 = 496  Пр. 644 = 92.7  Пр. 516 = 86.6

Учител: (Правим проверка).

IV. Обобщение и домашна работа:

П: Хайде всички погледнете към дъската. Написала съм ви няколко задачи от различен вид, които трябва да пресметнете устно и да попълним в табличките буквите. Така ще получим една дума. Кой иска да реши първата задача?

Задачите на дъската са:

608 + 92 = 700 И      610 – 209 = 401 О   203 . 3 = 609 М

156+ 167 = 323  К    700 – 92 = 608  Г    105 . 5 = 525 Р
396:3=132 Л     408:2=204 А

	323
	700
	132
	401
	608
	525
	204
	609

	К
	И
	Л
	О
	Г
	Р
	А
	М


У: (Излизат различни деца и пресмятат на ум задачите и записват решенията на дъската).

П: Коя е думата, която получихме?

У: Килограм.

П: Точно така. Хайде сега да обобщим. Колко килограма се равняват на 1 тон?

У: 1000кг

П: Точно така. Какво измерваме с мерните единици килограм и тон?

У: Тегло.

П: А с коя друга мерна единица можем да измерим теглото?

У: Грам

П: За домашна работа – учебна тетрадка – урок 94, страница 106, задача 4 и 5.

У: Госпожо може ли задача и от сборника?

 П: Да, може, запишете задачите и от сборник: страница 102, задача 2.

У: Страхотно!

П: Доволна съм от вас. Работихте активно. Часът завърши. Свободни сте?
ПОЗНАВАТЕЛНИ ЗАДАЧИ КЪМ III РАВНИЩЕ
Български език
Тема: „Съчиняване на приказка с любим герой“

Използвани методи:  пирамида, стратегия на алтернативните идеи.

Изисквания: 

·  Задачата се предлага за самостоятелна домашна работа.

·  Класът се избира 4 – 5 любими герои.

·  Класът се разделя на толкова групи, колкото са подбраните герои.

·  Оценяването е колективно.

Направете  комикс като съчините кратка приказка с любим герой. По желание може да го оформите и като малка книжка.

Литература

Тема:  „Книга за джунглата“ – Дж. Киплинг
Използвани методи:  решаване на казус, стратегия на алтернативните идеи.

Изисквания:

· Да се работи в екипи по няколко  ученика.

· Задачата да се предлага за домашна работа в почивните дни.

 Маугли има брат. При катастрофата над джунглата, Маугли попада в семейството на вълчицата, а брат му е открит от един ловец.

Знаем историята за Маугли. Нека съчиним историята на брат му и тяхната среща след 20 години.

Математика

Тема: „Тон“

Използвани методи:  стратегия на алтернативните идеи

Изисквания:

·  Задачата да се предлага за самостоятелна  домашна работа 

Предлагаме ви две групи, от които вие да откриете  представители тежащи минимум 1 тон и да направите с тях колаж. Може да ги комбинирате.

1 гр. – животни

2 гр. – превозни средства


УРОЦИ ПО БЪЛГАРСКИ ЕЗИК И ЛИТЕРАТУРА И МАТЕМАТИКА НА IV РАВНИЩЕ

УРОК № 14[image: image85]
I. Тема: Съобщителни и въпросителни изречения
II. Учебник: Български език за трети клас, издателство „Просвета“, София, 2004 г., авторски колектив: Танкова, Р., К. Чернева, В. Илиева (Танкова, Чернева, Илиева, 2004). 
III. Тип (вид) на урока: Урок за затвърдяване на знанията
IV. Цели на урока: 

1. Образователна: Учениците да актуализират знанията си за съобщително и въпросително изречение.

2. Развиваща: Чрез интерактивните методи („635“), учениците да развият логическото си мислене и разширяване на уменията за съставяне на въпросителни изречения в конкретна комуникативна ситуация; упражняване на уменията за редактиране на текст без знаци в края на изречението, с цел стимулиране познавателната им активност.

V. Основни понятия – съобщителни и въпросителни, изречения.
 VI. Междупредметни връзки: Четене, изобразително изкуство.

VII. Методи, форми и средства на обучение: 

а) методи – беседа, самостоятелна работа, указания, интерактивни методи (лавина, стратегия на алтернативните идеи);

б) форми – групова, фронтална, индивидуална;

в) средства – допълнителни дидактически материали, учебник и учебна тетрадка, учебни пособия и помагала, презентация.

VIII. Принципи:

Системност, последователност, съзнателност, активност, достъпност.

IX. Очаквани резултати:

– Ученикът разграничава в практически план изговора на съобщително и въпросително изречение; ученикът умее да изговаря с подходяща интонация съобщително и въпросително изречение; ученикът разграничава спецификата в смисъла на съобщително и въпросително изречение; ученикът умее правилно да използва съобщителни и въпросителни изречения.
X. Предварителна подготовка: 

За учителя:
195.  Научна – Книга на учителя по български език за 3. клас (Танкова, 2004)

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа.

За учениците: Учебник, работна тетрадка, учебна тетрадка, цветни моливи.

ХОД НА УРОКА:

I. Подготовка за мотивирано съобщаване на темата:

Преподавател (П): Поздрав и проверка на отсъстващите и готовността за учебния час. Ученици, можем ли да започнем?
Ученик (У): Готови сме за часа. 

П (преподавател): Ученици, остават броени дни до един голям християнски празник. Кой е този празник?

У: Това е Великден.

П: Подготовката за този празник е много важна. Без какво не може да се състои Великден?

У1: Великден не може без яйца.

У2: И козунак.

П: На дъската са записани две изречения, свързани с традициите и обичаите за Великден. Кой ще ги прочете? 

У1: Традицията повелява първото боядисано яйце да е червено ? ( . )

У2: Традицията повелява ли първото боядисано яйце да е червено .“ (?)

П: Ученици, те правилно ли са написани?

У1: Не.

У2: Изреченията не са написани правилно.

П: Какво е сбъркано?

У: Препинателните знаци не са написани правилно.

П: Кой ще излезе да ги поправи? 

У: Аз. 

Традицията повелява първото боядисано яйце да е червено.
П: Защо на първото изречение постави точка в края?

У: Защото изречението е съобщително.

П: По какво позна, че изречението по вид е съобщително?

У: Изречението съобщава какъв цвят трябва да се боядиса първото яйце. 

боядисано яйце да е червено
П: Правилно. Това изречение по цел на изказване е съобщително

П: Традицията повелява ли първото боядисано яйце да е червено (?). Защо на второто изречение постави въпросителен знак?

У: Защото изречението е въпросително.

П: По какво позна, че изречението по вид е въпросително?

У: С изречението се задава въпрос какъв цвят трябва да се боядиса първото великденско яйце.

повелява ли първото боядисано яйце да е червено?
П: Правилно. С какъв по вид изречения се отговаря на въпросителните изречения.

У: Отговаря се със съобщително изречение.

П: Припомнихме си видовете изречения по цел на изказване, по интонация и пунктуация – съобщителни и въпросителни изречения.

II. Мотивирано съобщаване на темата:

П: В този урок по Български език, чрез ще упражните и затвърдите наученото относно съобщителните и въпросителните изречения. Пред Вас има цветни листа, на които има написан откъс от писателя Марк Твен. 

III. Работа по темата
П: Трябва да подчертаете въпросителните изречения. Самостоятелно прочетете текста и подчертайте въпросителните изречения. Кой ще прочете кои изречения е подчертал? 

У: (Чете на глас).

П: Прочети ги с подходяща интонация така, че всички да разберем, че това са въпросителни изречения. Каква промяна настъпва с гласа ни при изговор на въпросителни изречения?

У: Гласът ни се повишава.

П: При прочит или изговор на въпросителни изречения интонацията ни се повишава в края на изречението. При прочит на съобщителни изречения настъпва ли промяна с гласа ни?

У: Не. 

П: При прочит или изговор на съобщителни изречения интонацията ни не се променя, а в някои случаи тя се понижава в края на изречението. Правилно сте подчертали въпросителните изречения в текста. Какви по вид са останалите изречения?

У: Останалите изречения са съобщителни.

П: Под текста на Марк Твен има няколко празни реда. Творческата  ви задача е да продължите разговора между героите Том и Беки. Какви изречения ще използвате?

У: Ще използваме съобщителни и въпросителни изречения.

П: Защо?

У: Защото при разговор се задават въпроси и се отговаря. 

П: Правилно. Когато двама човека разговарят се получава диалог. В хода на разговора единия събеседник задава въпроси, а другият – отговаря. Работете самостоятелно. Кой ще прочете своето продължение на диалога между двете деца?

У: (Чете).

П: На дъската е записано стихотворение на поетесата Кина Къдрева. Задачата Ви отново е да подчертаем въпросителните изречения. Ще ги прочета, следете на дъската.

„Трябва ли“

„Какво трябва да знам?

И защо трябва да знам?

Откъде накъде да знам?

Въобще за какво да знам?

Аз не искам да знам.

А щом не искам да знам,

ще правя каквото си знам. “
                               Кина Къдрева

П: Прочете наум стихотворението още един път и подчертайте въпросителните изречения. Кои изречения подчертахте?

У: (Чете).

П: По какво позна, че тези изречения са въпросителни?

У: В края на изреченията е поставен въпросителен знак.

П: Освен по препинателния знак, има ли думи, които ни подсказват, че тези изречения са въпросителни?

У: Да, това са въпросителните думи.

П: Кои въпросителни думи са използвани?

У1: „Какво“. 

У2: „ Защо“.

П: Използван е и въпросителният израз „откъде накъде“. С тези въпросителни думи на празните редове трябва да съставите ваши въпросителни изречения. Работете самостоятелно. Кой ще прочете своите въпросителни изречения?

У: (Чете).
П: Въпросителната дума „защо“ при задаването на какви въпроси се използва? Какво искаме да попитаме с тази дума?

У: Искаме да попитаме за причина.

П: С въпросителната дума „кога“ за какво питаме?

У: С тази дума питаме за време.

П: С въпросителната дум „къде“ за какво питаме?

У: С тази дума питаме за място.

П: Много добре сте запомнили въпросителните думи и за какви въпроси ги задаваме. Имате празни редове, на които трябва да напишете разговор. Каква друга дума – синоним на разговор знаете?

У: Думата е диалог.

П: Правилно. Когато двама човека разговарят, те провеждат диалог. В тази задача трябва да напишете диалог между вас и вашите родители у дома – какви въпроси ви задават и вие как отговаряте. 3 минути за самостоятелна работа. Кой ще прочете своя диалог, който провежда с родителите си у дома?

У: (Чете).
П: С какъв по вид/цел на изказване/ изречение задаваме въпрос?

У: Задаваме въпрос с въпросителни изречения.

П: Какъв препинателен знак поставяме в края на въпросителното изречение?

У: Поставяме въпросителен знак.

П: С какъв по вид/цел на изказване/ изречение отговаряме на зададен въпрос?

У: Отговаряме със съобщително изречение.

П: Какъв препинателен знак поставяме в края на съобщително изречение?

У: Поставяме точка.

П: Правилно отговорихте на моите въпроси. На презентацията са дадени отговорите на няколко въпроса. Не знаем въпросите и от нас се иска по зададения отговор да зададем въпроса. Първият отговор е „Меси се от брашно.“ Какъв въпрос трябва да зададем, за да отговорим „Меси се от брашно. “?

У1: „От какво се меси питката? “

У2: „От какво се меси козунака? “

П: Правилно. И двата въпроса са верни и ще отговорим: „Меси се от брашно.“ Запишете ги на празните редове. Какъв въпрос ще зададем, за да отговорим „Прави се от житени зърна?“

У: „От какво се прави брашното?“

П: Запишете въпроса на празните редове. Последният отговор е: „Зреят в нивите.“. Какъв е въпросът на този отговор?

У: „Къде зреят житните зърна?“

П: Правилно. Сега устно аз ще ви дам няколко отговора, а вие ще трябва да зададете въпроса. 

„Великден е в Неделя.“

П:  Какъв въпрос трябва да зададем, за да отговорим: „Великден е в Неделя?“

У: „Кога е Великден?“

П: Правилно. Следващият отговор е:

 „Лазарките събират яйца. “

П:  Какъв е въпросът на този отговор?

У: „Какво събират лазарките?“

П: Следващият отговор е:

„Отивам на пазар.“

П:  Какъв е въпросът?

У: „Къде отивате?“

П: Не се затруднихте на зададените от мен отговори и зададохте правилните въпроси. На презентацията има стихотворението „Лиско в гората“ от Борис Априлов. Трябва да поставите пропуснатите препинателни знаци в стихотворението. Препишете го старателно. След което ще Ви го прочета, а Вие следете в тетрадките и слушайте интонацията, с която чета. По този начин по-лесно ще определите пропуснатия препинателен знак. Чухте стихотворението. Сега самостоятелно прочетете си го още един път и поставете препинателните знаци в празните квадрати. Какви препинателни знаци са пропуснати да се поставят?

У: Не са поставени въпросителни знаци и точки.

П: Кой ще прочете стихотворението с подходяща интонация в зависимост вида на изречението по цел на изказване?

У: (Чете).
П: Към това упражнение имате и друга задача – на празните редове препишете само въпросителните изречения и напишете своя отговор на тези въпроси? Кой ще прочете въпроса и съответно своя отговор към него?

У: (Чете).
IV. Обобщение и домашна работа:

У: В днешния урок по Български език върху кои видове изречения по вид, цел на изказване и пунктуация упражнихме?

У: Упражнявахме се върху съобщителни и въпросителни изречения.

П: Кои въпросителни думи може да използвате, за да съставите въпросително изречение?

У: Въпросителните думи „какъв“, „кога“, „къде“, „защо“.

П: Правилно. Бяхте активни, работихте старателно и вярно. Не се затруднихте с никое от упражненията. Благодаря Ви! 
УРОК № 15[image: image86]
I. Тема „Патиланци“, „Великденски яйца“ –  Ран Босилек.

[image: image87.jpg]



II. Учебник: Читанка за трети клас, издателство „Просвета – София“, София, 2004 г., авторски колектив: Р. Танкова, Ц. Лалев, М. Бунева (Танкова, Лалев, Бунева, 2004). 

III. Тип (вид) на урока: Урок за нови знания
IV. Цели на урока: 
1. Образователна: Да открият идейното послание, че приятелството означава взаимност, човечност и сърдечност; да осъзнаят, че приятелството е голямо богатство. 
2. Възпитателна: Да се стимулира читателския интерес и активността на третокласниците и да се породи стремеж към разбирателство, уважение и доброта в отношенията.

3. Развиваща: Чрез интерактивните методи (изследователски проект, рисуване на идея) учениците да развият логическото си мислене и усъвършенстват уменията си да четат правилно, съзнателно и изразително, с цел стимулиране познавателната им активност.

V. Основни понятия – патиланци, поука.

VI. Междупредметни връзки: Човекът и природата, български език, изобразително изкуство.

VII. Методи, форми и средства на обучение: 

а) методи – беседа, самостоятелна работа, указания, интерактивни методи (изследователски проект, рисуване на идея).
б) форми – групова, фронтална, индивидуална;

в) средства – допълнителни дидактически материали, учебник и учебна тетрадка, учебни пособия и помагала, предварително подготвена черна дъска, блок за рисуване, цветни моливи.
VIII. Принципи:

Системност, последователност, съзнателност, активност, достъпност.

IX. Очаквани резултати:

– Ученикът се ориентира в етически отношения в малката общност в изученото произведение.

·  Ученикът изразява емоционално-оценъчно отношение към герои и ситуации в литературната творба.

X. Предварителна подготовка: 

За учителя:

3. Научна – Книга на учителя по литература за 3. клас (Танкова, 2004)

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа.

· Ядро: Социокултурна и литературна компетентност – общуване с художествената творба.

· Водещи идеи – усъвършенстване на уменията за разграничаване на епизодите в текст; разширяване знанията за жанровите особености на приказката, с цел стимулиране познавателната активност на учениците.

За учениците: Учебник, книга „Патиланци“, работна тетрадка, цветни моливи.

ХОД НА УРОКА:
I. Подготовка за мотивирано съобщаване на темата:

Организация на класа за работа. Поздрав и проверка на учениците. Проверка на домашната работа.
П: Виждам, че всички сте изпълнили правилно и много старателно домашната си работа. Имахте ли някакви затруднения или сега дали имате въпроси?

У: Не.
II. Мотивирано съобщаване на темата:

П: Тогава да продължим нататък. Взехме няколко произведения свързани с пролетните празници, миналия час споделихте, че по Човекът и природата също сте изучавали  празниците и обичаите в България. Може ли още веднъж да си ги припомним?

У: Цветница, Лазаров ден, Великден и др.

П: А кой от тези празници е най-продължителен?

У: Великден според мен.

П: Защо?

У: Защото преди самия празник се ходи на църква 3 последователни дни, боядисват се яйца, пекат се козунаци.

П: Вие боядисвали ли сте яйца?

У: Да, много обичаме.

П: Този час ще се запознаем с откъс от една детска книжка на Ран Босилек, където е представен незабравимият герой Патиланчо. Чрез неговите изпълнени със заразителен хумор писма до Смехурко писателят рисува неповторимия детски свят, в който забавните игри и смехът, често са последвани от сълзи, а лудориите на малките палавници водят до наказания от страна на възрастните. Сетихте ли се как се казва книжката?

У: „Патиланско царство“.
П: Точно така, хайде отваряйте тетрадките и да запишем темата днес. „Патиланско царство“ от Ран Босилек. Отдолу запишете „Великденски яйца“. Сега се облегнете назад и помислете дали нещо ви прави впечатление.

(Учителят прочита текста).

III. Работа по темата
П: Сега ще се разделите на екипи от по 6 ученици. Всеки екип трябва да напише по три идеи за около 5 минути по това, какво му е направило впечатление в текста.

  (Учениците работят и след 5 минути започва дискусия. Всеки екип представя своите виждания, обединяват идеи, спорят и накрая стигат до един отговор).

П: И в края на краищата, след разпалената дискусия, видях, че взехте общо решение. Кой ще го представи?

У: Всички ние решихме, че цялата книга е написана под формата на писма. Винаги в нея се разказват смешни истории, които завършват с бели и натупване на Патилан. Но в този откъс бате Патилан не е наказан и това, според нас, е това, което прави впечатление.

П: Браво, важното е, че работихте в екипи, имахте много идеи, дискутирахте, спорихте и накрая достигнахте до един отговор.
У: Да.

П: Сега ще прочетем още веднъж текста и целта е изразително четене.

(Учениците четат, учителят прекъсва и посочва кой да продължи).

П: Сега искам в тетрадките си да запишете всички герои от текста. Записахте ли ги. Сега ще си поделим думите на героите и на втора и ще прочетем още веднъж текста.

(Следва четене по роли).

П: Според вас какви са тези герои по характер?

У: Положителни.

П: А не правят ли бели, това не са ли лоши постъпки?

У: Те правят бели, но не са лоши, защото това, което искат да направят е винаги с хубав цел или да помогнат на някого. Е, нещата все се объркват, но в края на историите всички разбираме, че е била постъпка с благородна цел. 

П: А може ли д си представите външните белези на героите когато четете книжката?

У: Да, даже си ги представяме по наш си начин.

П: Това е и следващата ви задача. Отворете блокчетата, изберете си по един герой от текста и искам бързо да нарисувате как вие си го представяте. 

(Учениците рисуват в рамките на 5 минути и почти всички рисунки са различни).

П: Сега няма да ви карам да обяснявате кой как си представя героите, защото ви ясно сте ги нарисували. В междучасието ще налепим рисунките. Сега ще играем една игра. Отново ще сте артисти, избирате си герои и проиграваме един театър. Ще импровизираме, няма да четем текста, все пак вие помните кой какво е казал, нали?

У: Да.
(Много бързо си поделят ролите и започва представление. Разместват чинове, столове, импровизират всичко и разиграват 3 представления за около 10 минути, като участниците се сменят и накрая определят най-добрите).

IV. Обобщение и домашна работа:

П: Бяхте невероятни, просто сте страхотни. Не разбрах кога мина часът. Освен, че учихте, забелязах и колко много се забавлявахте. Сега си запишете домашната работа за следващия час. Трябва да преразкажете текста от името на страничен човек, който е стар, злобен и не обича деца. Ще се справите ли?

У: Да.
П: Имате ли въпроси?

У: Може ли да си измислим нови сцени в текста?

П: Сега не, ще се предържате строго към този. Разбрахте ли ме?

У: Да.
П: За този час беше това. Сега сте свободни. Вървете и си поставете рисунките на определеното за това място. Довиждане!
У: Страхотна изложба.
УРОК № 16[image: image88]
I. Тема: Секунда
II. Учебник: Манова, А., Р. Рангелова, Ю. Гарчева. Математика за трети клас. Изд. „Просвета – София“, С., 2004 (Манова, Рангелова, Гарчева, 2004). 
III. Тип (вид) на урока: Урок за нови знания
IV. Цели на урока: 
1. Образователна: Учениците да се запознаят с  понятието секунда; да затвърдят знанията за задачи от събиране, изваждане, умножение и деление за устно пресмятане.

2. Развиваща: Чрез интерактивни учениците да затвърдят знанията си за понятието тон.

V. Основни понятия – секунда.

VI. Междупредметни връзки: Български език.

VII. Методи, форми и средства на обучение: 

а) методи – беседа, обяснение, самостоятелна работа, указания, интерактивни методи (лавина, стратегия на алтернативните идеи);

б) форми – групова, фронтална, индивидуална;

в) средства – допълнителни дидактически материали, учебник и учебна тетрадка № 2, учебни пособия и помагала, предварително подготвена черна дъска.

VIII. Принципи:

Системност, последователност, съзнателност, активност, достъпност.

IX. Очаквани резултати:

– Ученикът разпознава и назовава единицата за време секунда.

 X. Предварителна подготовка: 

За учителя:
· Научна – Книга на учителя по математика за 3. клас (Манова, Рангелова, Гарчева, 2004).

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа.

· Водещи идеи – възприемане на секундата с помощта на интерактивни методи, с цел стимулиране познавателната активност на учениците.

За учениците: Учебник, работна тетрадка, учебна тетрадка, цветни моливи, линия.

ХОД НА УРОКА:
I. Подготовка за мотивирано съобщаване на темата:

П:  Добър ден ученици! Готови ли сте за работа?

У: Да!

П: Нека отговорниците да ми кажат има ли ученици без домашна работа?

П: Хайде сега, погледнете всички към дъската. Подготвила съм ви една задача. 

            246:6 =? 

П: Кои ще излезе да я реши и обясни?

У: Аз.

246:6=41

П: Частното какво е?

У: Двуцифрено.

П: Правилно. Частното е двуцифрено.

П: В коя от тези две задачи частното ще е двуцифрено число? Кои ще излезе да ги реши?

342:3 = 114  102:3=34. 

У:  Във втората задача частното е двуцифрено.

П: Точно така! На дъската съм подготвила задача. Допуснала ли съм грешка при решаването?

324:3=18

У: Да.

П: Кои ще излезе да я реши?

324:3=108

У: Когато сваляме последователно два реда от делимото, в частното винаги пишем 0.

П: С кое действие се намира неизвестното делимо от изброените?

Х:4 = 102                 А). 102.4                     Б). 102:4

У: Отговор В). С действие умножение.
П: Точно така! 

У: Делимото е равно на произведението на частното и делителя. И правим проверка: 

Проверка: 102.4 = 408  408:4 = 102

 II. Мотивирано съобщаване на темата:

П: Ще ви кажа една гатанка, слушайте внимателно. Върви, а от мястото си не мърда. Що е то?

У: Часовника.

П: Точно така (Показвам нагледно часовник).
П: Малката стрелка показва часовете. Голямата показва минутите, а червената какво показва?

У: Секундите.

П: Да. Секундите. Секундата е по-малката сестра на часа и минутата. Това е и темата на новия урок. Запишете в тетрадките Секунда.
III. Работа по темата
П: При някои от часовниците, освен стрелките, които показват минутите и часовете, има стрелка която за 1 минута обикаля циферблата на часовника. Тя отмерва секундите.

П: Ученици на презентацията има както виждате състезатели? Кой е стигнал пръв до финала?

У: №1

П: Защо?

У: Защото е изминал разстоянието за по-малко време.

П: Правилно! Обърнете внимание на таблото на совичката. Малки периоди от време се измерват със секунди. 1 минута има 60 секунди.

У: Времето бързо лети.

П: Да, така е, има часовник, който отмерва секундите и се нарича хронометър.

П: На следващия слайд има показани часовници. Колко е часът? Външният кръг показва секундите. А вътрешният показва часа и минутите. Първият часовник колко часа показва?

У: 5ч. 00мин. 40сек.

П: Правилно. Запишете и продължете самостоятелно. Да проверим. Кой иска?

У1: 11ч. 00мин. 25сек.

У2: 1ч. 47мин. 30сек.

П: Точно така. Колко е часът? Работете самостоятелно и след това ще проверим.

13ч. 00мин. 15сек.

11ч. 45мин. 30сек.

6ч. 00 мин. 5 сек.

12ч. 00мин. 00сек.

IV. Обобщение и домашна работа:

П: Точно така. Продължаваме със следващата задача, а тя е. Нарисувай трите стрелки, така че часовникът показва: 3ч. 12мин. 40сек. Работете самостоятелно.

П: Браво! Допълни изреченията с някоя от думите: секунда, минута, час.

Полетът от София до Прага трае 2................ 

Звукът изминава 330 метра за 1 ..........

Сърцето на човека прави около 70 удара в 1 ..............

Децата трябва да спят от 8 до 10 ................

Два часа имат .......... минути.

Едно денонощие има ......... часа.

П: Да проверим. Точно така. Провери за колко секунди:

Ще преброиш до 10.

Ще пресметнеш сбора 326+475 =

П: Браво! За домашна работа: от учебната тетрадка 1 и 2 задача на 20 страница.  Бяхте чудесни този час. Свободни сте!


УРОК № 17
I. Тема: Век
II. Учебник: Манова, А., Р. Рангелова, Ю. Гарчева. Математика за трети клас. Изд. „Просвета – София“, С., 2004 (Манова, Рангелова, Гарчева, 2004). 
III. Тип (вид) на урока: Урок за нови знания
IV. Цели на урока: 
1. Образователна: Учениците да се запознаят с понятието век; да затвърдят знанията за задачи от събиране, изваждане и да се формират умения за правилно пресмятане на съотношението век – година.      

2. Развиваща: Чрез интерактивни учениците да затвърдят знанията си за понятието век.

V. Основни понятия – век.

VI. Междупредметни връзки: Български език.

VII. Методи, форми и средства на обучение: 

а) методи – беседа, обяснение, самостоятелна работа, указания, интерактивни методи („635“, рисуване на идея);

б) форми – групова, фронтална, индивидуална;

в) средства – допълнителни дидактически материали, учебник и учебна тетрадка № 2, учебни пособия и помагала, предварително подготвена черна дъска.

VIII. Принципи:

Системност, последователност, съзнателност, активност, достъпност.

IX. Очаквани резултати:

– Ученикът има формирани понятия за век и количествеността му. 

 X. Предварителна подготовка: 

За учителя:
· Научна – Книга на учителя по математика за 3. клас (Манова, Рангелова, Гарчева, 2004).

· Методическа:  Изготвяне на план на урока, съставяне на задачи и примери, разпределение на времето, изготвяне на въпроси за беседата, обмисляне на домашната работа.

· Водещи идеи – възприемане на понятието век с помощта на интерактивни методи, с цел стимулиране познавателната активност на учениците.

За учениците: Учебник, работна тетрадка, учебна тетрадка, цветни моливи, линия.

ХОД НА УРОКА:
I. Подготовка за мотивирано съобщаване на темата:

П:  Добър ден ученици! Готови ли сте за работа?

У: Да!

П: Нека отговорниците да ми кажат има ли ученици без домашна работа?

У: Не!

П: Добре. Ученици, знам, че много обичате гатанки, затова чуйте няколко.

На буква З прилича много,

Но в думичка не може тя се скри.

П: Досещате ли се? Това е цифра ....

У: Три.

П: Браво познахте цифрата, а дали ще отгатнете и следващата?

Има шийка и коремче,

А на шийката перчемче.

На ръката цифрите без ред

Означаваме със цифра .....?

У: Пет.

П: Браво, справяте се много добре. А сега чуйте и последната гатанка.

Бастунче с колелце,

Ако напишем –

Буди силен интерес.

Та това е цифра ....?

У: Шест.

П: Точно така, сега нека погледнем на дъската. Приготвила съм ви няколко часовника, които са без стрелки. Вашата задача е да нарисувате така стрелките им, че да съвпадат с написания под тях час. (Учениците работят на дъската).

П: Браво, справихте се и с тази задача. Нека сега си припомним:  Как можем да измерим времето? За целта ще ви разделя в групи от по 6 ученика, всяка група може да даде по три идеи, а времето, с което разполагате са 5 минути. (Учениците работят, дискутирайки).

П: Виждам, че сте готови, затова и изберете по един от групата, който да представи идеите.

(Учениците представят идеите си. Между отговорите интерес предизвиква идеите, че времето се измерва и в седмици, и в месеци, и в години).

П: А знаете ли 100 години на колко са равни?

У1: Неее

У2: Да, по телевизията, от батко, по филмите ....

II. Мотивирано съобщаване на темата:

П: Отворете сега тетрадките и запишете темата на днешния урок „Век“.

1.Определение: големи периоди от време се измерват с век.

Един век има 100 години, 1век = 100 год.

III. Работа по темата
П: Сега отворете учебниците на страница 113 и погледнете задача 1.

У: (Учениците работят заедно с учителя, устно).

П: Продължаваме да работим всички заедно. Задача втора: Кой век е сега?

У: 21 век

П: Сега ще отидем на задача 5. Колко години са: 5 века?

У1: 500.

П: Колко години са 2 века?

У2: 200.

П: Колко години са 7 века?

П: Кой ще запише решението на дъската?

У: 5.100=500

П: Другите две решения ги запишете в тетрадките си. Който е готов продължава със задача 4. Работите самостоятелно.

П: Виждам, че приключихте. Продължете със задача 6 от учебника. Примерите са два, така че искам двама ученика да излязат и да работят на дъската. Правилно ли са решили задачите?

Решението на дъската е следното:

    :  3  =  132                    

 :  8  =  63

132 . 3= 396                         63 . 8  =  504
П: Знам, че обичате игрите, нека изиграем една ваша любима игра – „Мълчанка”.

(Учителката казва условието на децата, те решават наум и по сигнал едновременно всички вдигат картончето с отговора.Това се повтаря няколко пъти, като всеки път отпада детето, което е сгрешило).

У: Браво много добре се справихте със задачата. Много бързо научихте как да откривате вековете. А сега погледнете на дъската.Там има нарисувани гълъбчета и пощенски кутии. Всяко гълъбче държи в човката си писмо със задача, а верните отговори са в кутиите. Свържете гълъбчетата със правилната пощенска кутия. След това в работните тетрадки запишете равностойността на вековете в години.

(На дъската е поставена рисунка на гълъби и пощенски кутии.За всяка задача излиза по един ученик и свързва задачата с верния отговор).

4век  


      5 век    

          6 век

300+100=400 = 4 века      200+200=400 = 4 века    200+300=500 = 5 века

П: Браво ученици, справихте се и с тази задача. Да продължим нататък.

П: сега отново ще се разделите на екипи от по 6 ученика. Всеки екип трябва да даде по 3 идеи за това как графично може да изобразим периодите на вековете. За идеите си имате 5 минути.

(Учениците работят и дават различни идеи: да се изобразяват със знаци, с цветове, с морски животни, или с характерни за века предмети).

П: Дадохте страхотни идеи. Сега искам да си начертаете в тетрадките една отсечка. Върху нея ще разположите различните векове, които ще откриете в задачите записани на дъската. Имайте в предвид, че 1см = 1 век.

(Учителят работи на дъската, обяснява и демонстрира решението на задачата. Учениците продължават самостоятелно).

П: Виждам, че сте готови. Затрудни ли ви тази задача?

У: Не.

IV. Обобщение и домашна работа:

П: Разбрахте ли как да нанасяте вековете на числовата ос?

У: Да.

П: Тогава да си припомним: Какво е век?

У: Голям период от време.

П: На колко години е равен 1 век?

У: На 100 години

П: Сега си запишете и домашната работа. Целия урок от учебната тетрадка, той е кратък и от учебника на страница 26, задача 1 и 2.
У: Супер!

П: Имате ли някакви въпроси?

У: Госпожо ще имаме ли днес награди?
П: Да, разбира се.

У: Ура!

П: Днес ще получите стикерчета, защото работихте страхотно върху новия урок. Бяхте чудесни, благодаря ви. 
ПОЗНАВАТЕЛНИ ЗАДАЧИ КЪМ IV РАВНИЩЕ
Български език

Тема: „Съчинение с любим герой от повест“

Използвани методи:  изследователски проект

Изисквания:

·  Да се работи в екипи по 3-4 ученика.
·  Задачата да се предлага за домашна работа през ваканционните дни.
Разделете се на екипи. Всеки екип да си избере по един положителен герой от изучавана повест. Съчинете кратка история с избрания герой, като му предадете противоположните качества, които той притежава. Потърсете в интернет подобни житейски истории, изберете една и ги сравнете. 

Литература

Тема: „Съчинение по опорни изрази“
Използвани методи:  рисуване на идея

Изисквания:

·  Задачата да се предлага за домашна работа в почивните дни.

Като използвате думите: слънчице, бръмбарче, цветенце, детенце, съставете кратък разказ в картини. Може да го представите и във вид на комикс.
Математика

Тема: „ Задачи за любознателни“

 Използвани методи:  рисуване на идея, изследователски проект


Съставете текстова задача върху изучения материал. Представете я като рисунка пред класа. За определено време останалите ученици от класа да се опитат да съставят нови задачи по картината. Сравнете, колко ученика от класа имат еднакви идеи.

Четвърто равнище – изследване на обекти и явления





Формулиране на хипотези�
Доказване на хипотези�
Проверка на хипотези�
�

Преобразуване на опита�
�






КЛАСНО-УРОЧНИ ФОРМИ НА ОБУЧЕНИЕ





Фронтална  





Индивидуална 





Групова





учителят работи едновременно с целия клас;


той поставя задачи на всички ученици;


самите ученици поставят и изпълняват общи задачи;


учителят ръководи и контролира учебната дейност на целия клас;


педагогическото общуване е на ниво: „учител – клас“ и обратно.








класът работи по групи;


всяка група изпълнява определени задачи, поставени от учителя или формулирани самостоятелно;


учителят ръководи и контролира косвено дейността на отделните групи, които могат да работят и напълно самостоятелно;


педагогическото общуване е предимно на ниво: „учител – учебна група“ и обратното;


социалният контакт на учителя е на ниво: „взаимодействие на отделните групи ученици“. 








всеки ученик работи индивидуално;


всеки ученик изпълнява определени задачи, поставени от учителя или формулирани самостоятелно;


учителят ръководи и контролира пряко или косвено дейността на отделните ученици или те работят напълно самостоятелно;


педагогическото общуване е на ниво: „учител – ученик“ и обратно;


социалният контакт на учителя е на равнище отделния ученик.

